
„ -pe măsură ce ne înăltăm, aerul devine mai iute 
Și respirăm cu nesat mirosurile puternice 
ale pășunilor Și ale ierburilor alpine”. 


Heidi, Johanna Spyri 


Prolog 
Gryon, vineri, 5 aprilie 2013 


La volanul bătrânului său BMW, Andreas înlănțuia virajele, sfidând 
limitele impuse de drumul sinuos. La ieșirea dintr-o curbă, mașina șterse 
marginea prăpastiei. Nu-i păsa dacă ar fi fost luat de radar, dar un accident 
nu l-ar fi ajutat cu nimic. Se hotărî să încetinească. Radioul încă mai difuza 
cântecul lui Mylène Farmer, À quoi je sers. Refrenul pătrunzător îl făcea să 
vibreze pe dinăuntru, ca un ecou al propriei stări: 


Mais mon Dieu de quoi j ai | air 
Je sers d rien du tout 

Et qui peut dire dans cet enfer 
Ce qu’on attend de nous, 
J'avoue 

Ne plus savoir à quoi je sers 


Sans doute å rien du tout” 


Nimic. Andreas nu era bun de nimic, incontestabil. Tocmai fusese sunat 
de la spital. Ezitase să răspundă, lăsase să sune de câteva ori. li era teamă de 
ce era mai rău. Dar nu voiseră să îi spună nimic prin telefon. Doar să vină 
imediat. 

Mon Dieu... de quoi j ai l'air” 

De prost... lată de ce avea el față. De prost care nu Știuse nici să 
anticipeze, nici să împiedice tragedia. Nici să evite lanţul de evenimente ce- 
| determinase să coboare drumul sinuos de la Gryon spre Bex tăind virajele, 
fără să-i pese că nu era singur pe Șosea. 


Et qui peut dire dans cet enfer 
Ce qu’on attend de nous: 


Infernul, succesiunea zilelor, ancheta îmbârligată, ghemul de noduri pe 
care-l  descâlcise prea târziu, acele morţi inutile... și propria-i 


responsabilitate. 

Ceea ce era făcut, nu putea fi desfăcut... Imposibil să dea timpul înapoi. 
Asta avea să-l bântuie pentru totdeauna. Dar trebuia să se concentreze 
asupra condusului. Să oprească muzica aceea tristă, să ajungă întreg la 
spital. Și să înfrunte realitatea, oricare ar fi fost ea. 

Totul începuse, însă, cu o zi atât de frumoasă... 


Capitolul 1 


Cabana Steaua de argint, Gryon, 
sâmbătă, 23 februarie 2013 


Andreas se trezise în zori. Deschisese ușa ca să-l scoată pe Minus în 
grădină. Apoi îȘi pregătise băutura de dimineaţă, două treimi lapte, una — 
cafea, în ceașca lui preferată, una mare cu un elan, adusă din Suedia. Îi 
aducea aminte de origini, de ţara lui de suflet. 

Un suflu de melancolie îl invadă, un sentiment ambivalent: detesta să se 
afunde în regretele trecutului, insatisfacțule prezentului, dar rupea paginile 
mentale ale amintirii complăcându-se în această dulce cruzime. 

Andreas ieși pe terasă. Un vânt răcoros i se strecura pe sub haine, însă 
câteva raze timide de soare îi încălzeau fața. Cristalele de zăpadă 
străluceau. Mirosul de brad îi gâdila nările. La fel și cel de zăpadă. O 
oarecare umiditate, senzaţia de zero grade. 

Minus își croi drum prin pătura afânată așternută peste noapte. Reperase 
doi pițigoi pe cale să ciugulească niște grăunţe din căsuţa pentru păsări 
atârnată de un scoruș de munte. Zburară atunci când o stăncuţă alpină 
poposi pe o creangă, scuturând-o toată peste Minus ce mișcă iute din cap. 
Zburătoarea făcu un salt Și ateriză pe căsuţa pentru păsări, cu aripile 
deschise. Anvergura lor impunea respect printre semeni, iar cei doi pițigoi, 
instalați într-un alt copac, scrutau cu neîncredere intrusa cu penaj negru 
metalic Și cu ciocul de culoarea sulfului, ce le furase mâncarea. 

Spectacolul era bucolic, liniștitor. Și totuși, melancolia lui Andreas se 
transformă într-un sentiment dezagreabil. De ce pasărea ca abanosul îi 
trezea această impresie neplăcută? 

Andreas, pierdut în gânduri, nu-l auzi pe Mikaël sosind, aplecându-se 
spre el și îmbrățișându-l. Uitase motivele tulburării ce-l cuprinsese. 

Era o zi frumoasă... 


Capitolul 2 
Berlin, sâmbătă, 23 februarie 2013 


Agentul vamal german ridică privirea și îl fixă pe bărbatul din faţa lui. 
Nimic din alura acestuia nu inspira simpatie, darămite relaxare. Conform 
datelor din pașaport, măsura 1,75 m. Avea o siluetă zveltă, dar costumul 
negru, foarte bine croit, lăsa să se ghicească o masă musculară compactă, 
obținută, fără-ndoială, după o activitate fizică intensă. Avea părul blond 
tuns scurt, ochi albaștri glaciali. Faţa ca de ceară era complet inexpresivă. 
Doar nările, care se contractau lejer în momentul inspirării, lăsau să se vadă 
că era vorba de o ființă vie. 

Vameșul urma să se pensioneze după mai bine de treizeci de ani în care 
controlase călători din spatele ghișeului vamal al aeroportului Berlin- 
Schonefeld. Câte persoane văzuse defilând? Zeci de mii, probabil. Pentru a 
rupe monotonia meseriei, inventase ghicitori. Câteodată, se amuza să 
presupună naționalitatea pasagerilor, să le estimeze greutatea sau, mai mult, 
să le evalueze înălțimea. În această săptămână, își fixase obiectivul de a le 
ghici vârsta. Metoda lui era bine rodată. Înainte să deschidă pașaportul, 
trebuia să aprecieze etatea persoanei Și, de fiecare dată când avea dreptate, 
bifa o căsuţă într-un carnet pus lângă tastatura calculatorului. Dacă se înșela 
de la un an la trei, bifa de două ori căsuţa. Dacă era mai mult, desena o 
cruce, ceea ce nu se întâmpla aproape niciodată. La sfârșitul zilei, își 
calcula cota de reușită. Cu timpul se îmbunătăţise, însă bărbatul care stătea 
în faţa lui rămânea o enigmă. Privi pașaportul din nou: 1957. Cincizeci ȘI 
Șase de ani. ÎI întinerise cu zece ani. Trasă o cruce. 

— What is the purpose of your visit, Mister Artomonov? întrebă într-o 
engleză cu inflexiuni germanice. 

— Business, răspunse celălalt cu un pronunţat accent rusesc. 

Bărbatul își luă pașaportul și se alătură benzii rulante pentru bagaje 
numărul patru, unde un panou afișa zborul de la Moscova. În timp ce-ȘI 
aștepta valiza, își scoase telefonul mobil Și îl porni. Un bip anunţă primirea 
unui mesaj. ÎI deschise. I se afișă adresa unde trebuia să ajungă. 


Părăsi aeroportul, trăgând după el valiza cu rotile, pe care își pusese 
servieta, Și se îndreptă către staţia de taxiuri. Vreo zece persoane așteptau 
deja, dar el nu se grăbea. Avionul aterizase la timp. Bărbatul își privi 
ceasul: 15:30. Un șofer îi veni în întâmpinare, luă valiza Și o așeză în 
portbagajul mașinii, un Mercedes bej, ca marea majoritate a taxiurilor din 
oraș. Bărbatul se așeză pe bancheta din spate, cu servieta pe genunchi. 

— Guten Tag Mister, welcome to Berlin. Where... 

— Hotelul Adlon Kempinski, îl întrerupse bărbatul, tăind scurt elanul 
șoferului. 

Liniştea care se așternu în mașină îi dădu taximetristului un sentiment 
ciudat. Cunoscuse clienţi mai puțin vorbăreți, dar acesta făcea temperatura 
să scadă cu câteva grade. Privi pe furiș în retrovizoare. Pasagerul său era 
impasibil. 

— ls it your first time în Berlin? 

— No. 

Niciodată un cuvânt în plus, o atitudine misterioasă Și o stăpânire de sine 
perfectă, semnătura lui. Toate astea îi câștigaseră pseudonimul Litso Ice — 
Chip de gheață, un amestec de rus Și englez — în Serviciul de informații 
externe al Federaţiei Ruse, una dintre instituțiile rezultate în urma 
dezmembrării KGB-ului în 1991. Litso Ice făcea parte din acei agenți foarte 
speciali folosiţi de stat în misiuni discrete de spionaj în străinătate. Își 
părăsise funcţiile publice oficiale cu zece ani în urmă, ca să îmbrăţișeze o 
carieră mult mai profitabilă în sectorul privat. 

Taxiul viră spre stânga. Litso Ice văzu în depărtare Siegessäule, o 
columnă ridicată în cinstea victoriei armatei prusace. În sensul giratoriu, 
recunoscu statuia enormă aurită, Nike, zeița greacă a victoriei, sacrificată pe 
altarul capitalismului de către o celebră marcă de încălțăminte sport. Taxiul 
alese prima ieșire din giratoriu Și se grăbi pe Strasse des 17. Juni 
traversând Grosser Tiergarten. Imediat, la stânga, Litso Ice văzu răsărind 
Monumentul sovietic dedicat soldaților Armatei Roșii căzuți în bătălia 
pentru Berlin, în mai 1945. Nostalgia i se părea o pierdere de timp, un 
sentiment lipsit de sens, dar imensul arc de beton îi aducea aminte, 
împotriva voinţei sale, de începuturile lui în armată. În plin Război Rece, 
fusese detașat doi ani în Sectorul sovietic din Berlin ca să asigure garda de 
onoare în fața monumentului. 


În faţa lor se ridica acum Brandenburger Tor. În traficul aglomerat, taxiul 
staționa. Litso Ice privea aparatul, un pic peste treizeci de euro. Scoase două 
bancnote de douăzeci din portofel, le aruncă pe scaunul din faţă, deschise 
ușa Și părăsi vehiculul fără niciun cuvânt, sub privirea înmărmurită a 
șoferului. Își recuperă valiza din portbagaj Și traversă strada până la Platz 
des 18. März. Se angajă pe sub Brandenburger Tor Și ajunse la hotelul 
situat pe unul dintre bulevardele cele mai celebre din oraș, Unter den 
Linden. 

Litso Ice pătrunse în lobby, iar în dreptul recepţiei se opri. În mijlocul 
atriumului se ridica o fântână ornată cu elefanți. Un pianist cânta Mozart. 
Recunoscu Sonata Nr. 11. 

Stătuse în hoteluri luxoase, dar atmosfera de la Adlon depășea tot ce 
întâlnise până atunci. Întocmai ca o muzică atât clasică, cât și 
contemporană, un monument istoric cu tot confortul modern. Pardoseala Și 
coloanele erau din marmură. Pereţii crem Și tavanele, decorate cu aur fin. 
Și în centru, deasupra fântânii, un luminator: o cupolă de sticlă încrustată cu 
mozaic bleu Și auriu. 

Litso Ice inspiră, bucurându-se de ceea ce vedea. Citise undeva că Greta 
Garbo fusese client fidel al hotelului, că întotdeauna avusese acolo o 
cameră rezervată. De asemenea, Chaplin, Einstein, Roosevelt. Și el, Litso 
Ice, venea pe urmele acestor ilustre personalităţi. Știa, totuși, că nimeni nu- 
Și amintea vreodată de Litso Ice. Așadar, era bine. 

După ce se instală în cameră, la ultimul etaj, așezat pe fotoliu lângă 
fereastră, cu Berlinul la picioare, își spuse că angajatorul nu-și bătuse joc 
de el. Deschise plicul lăsat pe numele lui. Conţinea un bilet pentru 
reprezentația La Wal/kyrie chiar din aceeași seară, la ora opt. 

Litso Ice își puse valiza pe pat, o descuie și o deschise. Despachetă 
costumul Și îl agăţă în dulap. Apoi goli restul. Haine, trusă de toaletă, aparat 
de ras, încălțăminte și alte accesorii necesare misiunii. Din trusa de toaletă 
scoase o periuță de dinți electrică din care desprinse ţeava pistolului. Patul 
având prăselele imprimate cu steaua sovietică era ascuns în mijlocul 
șosetelor. Scoase din valiză pânza ce proteja conţinutul carcasei metalice, 
iar dintr-un tub semirigid din polipropilenă făcu să alunece resortul Și 
amortizorul. Apoi, după ce o goli și de dosare, ridică de pe fundul valizei o 
placă de care erau atașate cu multă grijă, în spumă, carcasa unui pistol 
semiautomat Și un încărcător plin cu gloanţe perforante. 


Câteva minute mai târziu, toate piesele unui Makarov PM erau puse pe 
masă. În ciuda controalelor din ce în ce mai avansate, nu avusese niciodată 
vreo problemă să traverseze graniţele cu arma lui. Agenţii de securitate erau 
atenţi la materialele plastice, la lichide, susceptibile să fie explozive, dar 
valiza Și servieta lui nu fuseseră supuse nici celui mai mic control de rutină. 
Le testase cu un amic angajat la aeroportul internațional Sheremetievo din 
Moscova. Toate bucățile erau dispuse într-un mod nedetectabil de scaner. 

Makarov-ul PM — un pistol semiautomat de fabricație rusă — era arma lui 
de serviciu, atunci când lucra în secret pentru Patria Mamă, Și pentru nimic 
în lume nu l-ar fi înlocuit cu un altul. Arma asta nu prezenta, ca să spunem 
așa, decât avantaje: dimensiune redusă, puţine componente mobile — mai 
puține în orice caz decât alte arme din categoria sa — ușor de demontat, 
ușor de remontat. Singurele defecte erau lipsa de precizie Și raza mică de 
acţiune. Dar Litso Ice le transformase în calități: îi plăcea să se apropie de 
victime în momentul în care apăsa pe trăgaci. 

Limbile ceasului său elveţian — un Royal Oak Offshore gri petrol, discret 
Și elegant, primit ca bonus într-o misiune recentă — afișa ora 16:30. Mai 
bine de trei ore până la reprezentaţie. Lifso Ice nu mersese niciodată la 
Staatsoper Și aștepta cu nerăbdare să asculte Wagner în cea mai veche 
clădire a Operei din Germania, distrusă de oamenii lui Stalin și reconstruită 
complet în 1952. Litso Ice adora opera Și își oferise chiar un abonament la 
Balșoi. Dragostea pentru arta lirică data din vremea în care fusese repartizat 
securităţii apropiate de Boris Elțîn. ÎL însoţise pe președinte la operă și 
stătuse în loja din spatele lui, cu o vizibilitate perfectă către scenă. 

Când orchestra atacase primele note din FE /ucevan le stelle, aria 
memorabilă a operei Tosca de Puccini, Litso Ice simţise un gol imens 
înăuntrul lui, o breșă, ca și cum muzica făcuse să izbucnească emoții 
ascunse în străfundurile sufletului său. 

În seara aceea, avusese impresia că ceva se deșira. Pe tot parcursul vieții 
Și carierei lui, un singur lucru contase: stăpânirea. Stăpânirea emoţiilor Și a 
acţiunilor, crezul lui zilnic. Devenise o armă fatală pe care nimic nu o 
oprea. Când omora, nu simțea nimic, exceptând poate sentimentul de 
datorie împlinită. Cu o femeie, experimenta cel mai bine plăcerea. Iubirea 
nu era decât un cuvânt pentru el: tatăl violent și alcoolic și mama distrusă, 
incapabilă să ofere afecţiune copiilor, își făcuseră treaba. Dar în seara 
aceea, la operă, se simţise viu pentru prima oară. Un sentiment straniu: un 


amestec de bucurie Și frică. Bucuria incontrolabilă de a exista, amestecată 
cu teama iraţională de a da greș. Chiar Și astăzi, îi era greu să admită, dar 
simţise dulceaţa caldă a lacrimilor înceţoșându-i privirea. 

Litso Ice decise să facă o baie. Încăperea din marmură albă, cu cada cu 
hidromasaj ovală prevăzută pentru cel puţin două persoane, nu semăna nici 
pe departe cu ceea ce cunoscuse în copilărie. Deschise robinetul și goli 
conţinutul unui flacon mare de spumă de baie. 

Se întoarse în salon, își luă telefonul mobil pus pe o măsuţă de cafea și 
deschise poza primită. Era planul Operei. Crucea indica locul în care ar fi 
așezat în timpul spectacolului; cercul, loja unde ar găsi ţinta. Pătratul marca 
ieșirea de urgenţă pe care ar trebui să iasă la începutul actului trei. Singurul 
regret: nu ar asista la despărțirile din scena finală. 

Își scoase apoi hainele, una câte una, le netezi minuţios și le aranjă în 
dulap. Complet gol, își admiră în treacăt corpul atletic în oglindă, înainte de 
a se scufunda în apa din cadă Și a dispărea sub stratul gros de spumă. 


Capitolul 3 


Gryon, sâmbătă, 23 februarie 2013 


Bărbatul ce se lăsa tulburat de parfumul mamei sale avea o oră la 
dispoziţie. Tatăl lui își vedea de propriile treburi Și nu l-ar fi deranjat. Se 
întoarse în bucătărie. Dintr-o channe“ aflată pe un raft din perete, luă o 
cheie. Apoi urcă la etaj. Odată ajuns în camera sa, scoase din spatele 
dulapului un rucsac, după care se dezbrăcă și făcu un duș. Trebuia să fie 
curat pentru ceea ce se pregătea să facă, să se spele de toată murdăria. Trei 
minute, cel mult. 

După ce se uscă, recuperă cheia pe care o pusese pe capacul toaletei. leși 
dezbrăcat pe hol, cu rucsacul pe umăr, Şi se îndreptă spre ușa de vizavi. 
Introduse cheia în yală, o întoarse Și, cu mâna pe clanță, zăbovi câteva clipe 
înainte să intre. Închise ochii. Mintea îi era năpădită de gânduri negre. Avea 
sentimentul că sfida interdicția. Să intre în acea încăpere însemna, de fapt, 
forțarea unei bariere. Nu era bine, știa asta în adâncul sufletului. Dar 
tentaţia domină întotdeauna judecata. Apăsă pe clanţă și împinse ușor ușa. 

În capătul opus al camerei, în dreapta, se afla o măsuţă de toaletă. Albă, 
cu o oglindă ovală înconjurată de spoturi luminoase, aceasta îi atrase 
privirea ca un magnet. Era genul de mobilier pe care mama sa cu siguranță 
ȘI-l imaginase în cabina starurilor hollywoodiene din anii '50. O importase 
special din Statele Unite. Comoda era sub fereastră. Își văzu reflexia 
corpului gol în geam, deschise un sertar, scoase fără să ezite un chilot de 
mătase roz, brodat cu dantelă, și-l îmbrăcă cu grijă. Apoi puse mâna pe un 
portjartier negru ȘI-l petrecu în jurul taliei. După aceea, destășură ciorapi. 
Apoi fixă legăturile, una câte una. 

În faţa dulapului mamei, privi colecţia de rochii. Marea majoritate datau 
din anii '50. Mama lui adora stilul vintage, Grace Kelly, Audrey Hepburn, 
Joanne Woodward. I-ar fi plăcut să aparțină acelei generații de femei și să 
le semene. Se născuse în epoca greșită. 

Mama își purta arareori ţinutele în afara casei, exceptând acele seri în 
care mergea să danseze. În general, le păstra pentru intimitatea camerei sale. 
Și ea se încuia, la rându-i. O urmărea prin gaura cheii atunci când femeia 
îmbrăca una dintre rochii și se machia în faţa oglinzii. 


Alese, într-un final, una cu motive florale primăvăratice. De pe un raft, 
luă niște pantofi negri cu toc și trebui să se forţeze puțin ca să-i poată 
încălţa. Se privi în oglinda plasată în colțul camerei. Rămânea de îndeplinit 
ce era cel mai important. 

Se așeză pe scaunul din faţa măsuţei de toaletă și se observă în oglindă. 
Nu-i plăcea ce vedea. 

Un bărbat tânăr. 

Un chip de înger. 

Trăsături androgine. 

Mai puţin femeie decât mama, când își îmbrăca hainele. 

Mai puţin bărbat decât tata, în ţinuta de toate zilele. 

Jumătate bărbat, jumătate femeie; nici bărbat, nici femeie. 

Din sertarul măsuţei de toaletă scoase un ruj, fond de ten și rimel. Se 
machie cu grijă. Tot repetând aceste gesturi, căpătase o oarecare dexteritate. 
Deschise o cutiuţă de bijuterii și luă un cercel. Întoarse capul un pic, ca să- 
Și vadă profilul în oglindă. Și îl agăță. Apoi, pe cel de al doilea. După 
aceea, se împodobi cu un colier de perle. Și pentru a finaliza, își aranjă o 
perucă Șaten deschis pe care o scoase din rucsac. 

În faţa lui, o sticluţă de cristal acoperită cu un dop albastru închis, care 
scotea în evidenţă culoarea aurie și intensă a preţiosului lichid. O admira ca 
pe o comoară. Pe cristal era inscripționat, cu litere de aur: Shalimar. 

De când își putea aminti, mama lui folosise doar acest parfum. Într-o zi, 
copilul își pulverizase din belșug pe haine. Ea își dăduse seama imediat, 
atunci când coborâse la bucătărie: duhnea. Îl plesnise cu violenţă. Își 
amintea foarte precis ce strigase atunci: ,, Copil ticălos, ce-a fost în capul 
tău? Nimic, fără-ndoială, n-ai nimic în cap! Ai idee cât costă ăsta? Îmi torn 
câteva picături pentru ocaziile speciale, Și tu, te distrezi irosindu-l? ” 

Când îl copleșea cu injurii, mergea foarte departe. Mai adăuga mereu un 
strat: „ Și parfum de femeie... Tu ești bărbat, nu? O să ajungi homosexual!” 

ÎI trăsese de ureche, îl târâse până în camera lui Și încuiase ușa. Țipete, 
iar ȘI iar: „ Taică-tu n-ar suporta. Și eu... Și eu... la dracul”. 

leșind, ea urlase: „O să rămâi acolo până mâine. Și n-o să mai mănânci 
nimic!” 

Tatăl său, așezat la masă, nu deschisese gura. 

Bărbatul ce se lăsa tulburat de parfumul mamei sale apucă sticluța și 
mâna îi fu cuprinsă de un tremur ușor. Frica. Mereu prezentă. Chiar dacă nu 


mai avea nimic de care să se teamă, puterea mamei era încă foarte reală. 

Ridică delicat dopul și vărsă câteva picături din preţiosul lichid pe 
încheietură. Își trecu apoi mâna în partea dreaptă a gâtului. Apoi făcu la fel 
Și în partea stângă. Mirosul de bergamotă, dulce și acidulat, îi amintea de 
mama. O amintire reconfortantă Și insuportabilă. Insuportabilă, pentru că o 
ura din adâncul sufletului. Și reconfortantă pentru că acel miros exotic 
evoca soarele și florile. Închise ochii. Se imagină într-una dintre acele 
grădini luxuriante cu fântâni arteziene și cu flori parfumate. Trandafiri. 
IriȘi. lasomie. Apoi dulceața onctuoasă de vanilie, acea notă de fond 
persista mai multe zile. Se vedea în mijlocul acelui paradis pierdut, 
acompaniat de o femeie pură, perfectă. O mamă. Cea la care râvnea. Cea pe 
care o urmărea cu o ardoare amară. În vise, la fel ca în realitate. Nu reușise 
să se împace cu amintirea mamei monstruoase incapabile să ofere iubire cu 
subtilitatea și senzualitatea parfumului său. În sanscrită, Shalimar înseamnă 
căminul iubirii. Citise asta pe internet. El, însă, crescuse în căminul urii. 

Femeile, le adora. Venera ceea ce erau ele. În realitate, totul era mai 
complicat. Încercase. Știuse să le seducă cu chipul său angelic. Dar asta se 
termina mereu prost. Era incapabil să fie bărbat, unul adevărat, în momentul 
în care asta chiar conta. Plutea de la dezamăgire la deziluzu. Femeile, le 
detesta. O luptă interioară fără scăpare... 

Bărbatul ce se lăsa tulburat de parfumul mamei sale nu-și imagina până 
la ce punct iubirea Și ura puteau fi apropiate. 

Atât de strâns legate. 

Precum umbra Și lumina. 

Cele două feţe ale aceleiași monede. 

Era gata și se contempla în oglindă. Îndelung și cu atenţie. Fără să 
chpească. Oglinda îi întorcea imaginea unui chip împietrit. Dar ceva nu 
mergea. Mama avea ochii albaștri, ai săi erau căprui închis. Nu-i plăcea 
privirea lui, o găsea inexpresivă. A mamei era translucidă, distantă și 
glacială. Privirea unei zeițe, dar ca o lamă rece, tăioasă. Adesea se gândea la 
asta. Sfârșise prin a comanda de pe internet lentile colorate albastre. Voia 
să-i semene. Să fie perfect. 

Când deschisese pachetul, fusese dezamăgit. Lentilele nu aveau deloc 
nuanţa dorită. Poza de pe site era înșelătoare. Nu știa cum fără să găsească 
lentilele potrivite. Acelea care l-ar fi făcut să regăsească privirea mamei, 
când s-ar așeza în faţa oglinzii. Acest impediment îl irita. Își simţi 


respiraţia accelerându-se. Pulsul i se acceleră. Timpul era limitat. Nu mai 
avea decât o oră. Voia să profite. O venă de pe gât începu să pulseze. Întâi, 
trebuia să-și regăsească liniștea. Da, să-și găsească liniștea. 

Se concentră din nou pe oglindă, deschise sticluţa de Shalimar Și o ridică 
până la nas. Închise ochii. Adulmecă. Respirația îi încetini Și pulsul se 
domoli. Sufletul îi plutea prin aer alături de moleculele de parfum. Se văzu 
brusc pe el însuși, dar ca de undeva de deasupra. Era ăsta un truc al mamei 
ca să evadeze din realitatea sumbră? Era sigur de asta. 

Reveni la normal când auzi mașina apropiindu-se. Ascultă încordat, fără 
să miște, fără să respire. Vehiculul se oprise. Ascultă sunetul motorului care 
continua să meargă. Clapeta de la cutia de scrisori. Poștăriţa! Se uită la 
ceas. Trecuse mai devreme decât de obicei. Auzi mașina repornind Și 
îndepărtându-se. Scoase un suspin prelung de ușurare. 

Pierduse noţiunea timpului. Pentru prima oară. Privi orologiul atârnat de 
perete. Mai avea încă zece minute, îȘi scoase peruca Și o așeză în rucsac. 
Apoi se grăbi să-și scoată bijuteriile și le puse cu delicateţe în cutiuță. 
Alinie produsele cosmetice în sertarul superior al măsuţei de toaletă. Apoi 
își scoase hainele și le aranjă la locurile lor, în dulap. Cu atenţie. Era, din 
nou, complet gol. Scană cu privirea încăperea. Toate erau așa cum le găsise. 
leşi, cu rucsacul pe umăr, Și închise ușa. Merse să facă un duș și-și 
îmbrăcă înapoi hainele de muncă. Cobori scările și vru să iasă. Se răzgândi, 
se întoarse la bucătărie ca să pună cheia în channe. Apoi, părăsi casa. 

Din spatele ferestrei, vecina îl privea. ÎI văzu urcând în mașină și 
plecând cu scârțâit de roți. 


Capitolul 4 
Solalex, sâmbătă, 23 februarie 2013 


Ziua de iarnă începuse sub cele mai bune auspicii. Andreas și Mikaël 
plecaseră cu rachetele de zăpadă de la Cergnement până la Solalex, o 
pajiște alpină la marginea barierei de stânci. Minus lua Și el parte, făcând 
tumbe, bucuros, prin zăpada afânată. Această zi însorită îl împăcă pe 
Andreas cu iarna care nu-i inspira, de obicei, decât o tristeţe apăsătoare. Îi 
simţea greutatea în fiecare dimineaţă, traversând câmpia Și ceața, pentru a 
merge la muncă în Lausanne. 

Lipsa soarelui îi afecta moralul lui Andreas. Asta spunea el, dar Mikaël 
nu credea niciun cuvânt. 

De la finalul anchetei de toamna trecută, ce vizase un redutabil criminal 
în serie, Andreas avusese dificultăţi în a-și relua activitatea. Mai ales că 
nu se mai întâmplase nimic interesant de atunci. Doar banalităţi. Singurul 
caz de omucidere fusese elucidat în câteva ore. Un bărbat își omorâse soţia 
Şi pe cei doi copii înainte de a se sinucide. O tragedie teribilă, dar o anchetă 
plictisitoare Și nimic care să-l provoace. Plictiseală după adrenalină. 

Mikaël botezase răul de care suferea prietenul său: tristețea crimei. 
Încercase să vorbească despre asta cu Andreas, care se eschiva sistematic: 

— Nu te îngrijora. Va fi mai bine după venirea primăverii. 

Mikaël își spunea că Andreas aproape că spera la o moarte ca să-și 
regăsească buna dispoziție. Lui Andreas îi era greu să-și denumească 
slăbiciunile, dar, din fericire, le recunoștea. Se simţea în realitate ca un 
sportiv accidentat, lăsat pe tușă. Un jucător de poker interzis în cazinou. Un 
drogat la dezintoxicare. Era în sevraj. 

În timp ce urcau panta, încălţaţi cu rachetele de zăpadă, soarele 
reîncălzise atmosfera. Dispoziţia lui Andreas părea că se ameliorase. Ajunși 
la Solalex, Mikaël și Andreas se așezară pe terasa refugiului, la poalele 
munților Diablerets și Miroir d'Argentine, o stâncă netedă calcaroasă care 
atrăgea amatorii de alpinism Și pe care o contemplau fără să se sature. 
Ospătarul le aduse două Cafés Solalex, o variaţie gourmet a petit noir-ului, 
cu o doză indecentă de frişcă, alungită generos cu caisată. Două bucăţi de 


plăcintă de casă cu prune uscate completau această gustare. Fără să-i ceară, 
ospătarul le aduse un bol cu apă. Minus era Și el, de asemenea, de-al casei. 

Când telefonul lui Andreas începu să vibreze, Mikaël își spuse că ziua 
urma să fie distrusă... 

Dar după ce citise mesajul, Andreas îi întinse mobilul surâzând: „Lui 
Yodi i s-a rupt apa. O să fete cât de curând. Antoine”. 

Andreas dorise dintotdeauna să asiste la o naștere. Îi spusese asta lui 
Antoine, unul dintre fermierii din Gryon întâlnit în primăvara anterioară în 
timpul unei petreceri organizate de agenția de turism, cu ocazia 
transhumanţei. 

După ce plătiră nota, își reîncălțară rachetele de zăpadă. 


Capitolul 5 


Ferma lui Antoine Paget, Gryon, 
sâmbătă, 23 februarie 2013 


Ferma în fața căreia Andreas și Mikaël tocmai parcaseră era în inima 
comunei Gryon. Cabanele răsărite de jur-împrejur erau, în cea mai mare 
parte, case de vacanţă neocupate. Fermierii încă activi în comună se 
numărau pe degete. Antoine era unul dintre ei. Moștenise ferma de la tatăl 
său, iar fiul său Vincent avea să preia Și el cât de curând ștafeta. Acesta însă 
se mulțumea, pentru moment, să dea o mână de ajutor și își câștiga 
existenţa cu mici treburi în regiune. Iarna, muncea la teleschiuri, 
supraveghea buna funcționare a instalațiilor sau trecea cu utilajul de 
deszăpezire în timpul nopțu. Comuna Gryon îl angaja în funcţie de 
necesități. 

Intrară în grajd. La stânga, erau aliniate zece vaci. În spate, pe dreapta, 
patru modzons. Așa se numeau junincile tinere în dialect vaudois, îl 
învățase Antoine. Doi viței rumegau, închiși într-un ţarc. 

Antoine se îndreptă spre cei doi veniţi, întinzându-le mâna. 

— Yodi nu a fătat încă. Aţi ajuns la timp. 

Se auzi un Șuierat scurt, ca un jet de aer eliberat de o supapă. Vincent 
tocmai mulsese una dintre vaci. Apăsă pe un buton ca să detașeze cupele de 
pe uger Și salută vizitatorii. 

— E Vincent, fu-miu. O să preia cât de curând ferma, adăugă Antoine cu 
mândrie. 

— Care este Yodi? se interesă Andreas. 

— E cea de acolo, indică Antoine arătând spre cea de-a cincea vacă din 
stânga. Îi spunem Yodi, dar de fapt numele ei este Yodeleuse. 

Avansă către ea, își puse mâna pe spatele ei, și o mângâie. 

— E cea mai blândă dintre vaci. 

Yodeleuse avea blana de culoarea șampaniei, cu pete albe dispersate. 
Ochelarii bej din jurul ochilor îi dădeau un aer politicos Și inteligent. Un 
cap frumos, constată Andreas. 

— În cât timp va făta? întrebă Mikaël. 


— Nu cred că mai durează mult. A început să fie un pic agitată. Are deja 
contracţii. 

Toată lumea se așeză în jurul unei mese într-un colt amenajat în 
carnotzet“. Antoine deschise o sticlă de vin alb și umplu patru pahare mici. 

— Sănătate, lansă Antoine. 

— Sănătate, răspunseră ceilalți trei în cor. 

— Ce este, ca rasă de vaci? se informă Andreas, pentru care cunoștințele 
despre bovine se rezumau la laptele vărsat în cafeaua de dimineaţă Și la 
steak tartare pe care adora să-l pregătească la cuțit. 

— Nişte Simmes, declară Vincent. 

— Nişte ce? 

— Simmental, preciză Antoine. 

— Sunt originare din regiunea Berner Oberland. E o rasă mixtă, explică 
Vincent. 

— Mixtă? Fu surprins Mikaël. 

— Da, sunt bune de lapte, dar este și o rasă excelentă pentru carne. 

— Le găsim mai ales în pășunile din Alpi. 

— Şi sunt mult mai frumoase decât Holstein! 

Vincent Și Antoine supralicitară, cu mândria unor buni cunoscători. 
Antoine continuă, purtat de elan: 

— La câmpie, fermierii au aproape toţi Holstein. Sunt cele mai bune la 
dat lapte, dar sunt slăbănoage și osoase. În plus, le sunt adesea tăiate 
coarnele. Pentru mine, o vacă fără coarne nu este vacă. În timp ce, cele din 
rasa Simmes sunt mai musculoase. Sunt vaci solide. Și laptele lor este 
perfect pentru brânza alpină. 

— Produceţi brânză? întrebă Mikaël. 

— Nu. Părinţii mei făceau asta. Eu livrez laptele la lăptărie. Dar mi-ar 
plăcea ca Vincent să urmeze cursuri. ÎI încurajez să reia tradiția. 

Yodeleuse se manifestă printr-un muget prelung. Antoine se îndreptă 
către ea când aceasta tocmai se lăsa pe-o parte. Se aplecă și o mângâie pe 
cap. Ceilalţi se apropiară. 

— Ei bine, Yodeleuse, e-n regulă? Ne vei face un tăuraș sau o văcuţă? 

Se vedea în ochii ei larg deschiși că se concentra. Respira profund, iar 
contracțiile se intensificau. După câteva încercări nereușite, piciorul 
viţelului apăru. 

— Ah, iată! 


Antoine începu să tragă, mai întâi cu delicateţe. Îi vorbea vacii cu o voce 
blândă pentru a o linişti. Dar viţelul nu voia încă să iasă. Yodeleuse își lăsă 
capul pe paie de parcă n-ar mai fi avut forţă să continue. 

— Haide, draga mea! Trebuie să împingi acum. Antoine își șterse 
picăturile de sudoare de pe frunte, trase de data aceasta cu putere ȘI-Și 
menținu efortul. Cel de al doilea picior apăru, urmat de bot și de cap. După 
mai multe tentative eșuate, Yodeleuse inspiră profund Și împinse. Expulză 
nou-născutul dintr-odată. 

— Este o vițelușă, lansă el cu zâmbetul pe buze. Vincent și tatăl lui 
prinseră fiecare câte un picior din faţă și traseră vițelușă spre un are 
pregătit pentru ea, Vincent se așeză în genunchi, luă paie Și începu să o 
frece pentru a o usca. 

— Antoine! îl chemă Andreas, foarte emoţionat de ceea ce tocmai 
văzuse. Vino! mai este încă unul. 

Antoine — care ieșise din încăpere — se întoarse cu viteza fulgerului. 

— [a te uită! Ne faci o surpriză frumoasă, Yodi! 

— Nu-ţi spusesem eu bine că era deosebit de mare? lansă Vincent. 

— Andreas, vrei mai bine să m-ajuţi? 

Andreas Și Antoine traseră cel de-al doilea vițel în ţarc. Andreas apucă 
niște paie și începu să-l frece imitând tot ce văzuse la Vincent mai 
devreme. Se simţea util. O senzaţie pe care aproape că o uitase. 

După câteva minute, Yodeleuse se ridicase deja și mânca fân. 


Capitolul 6 
Berlin, sâmbătă, 23 februarie 2013 


Turiștii se plimbau prin Pariser Platz. Fulgu de zăpadă începuseră să 
cadă acoperind solul. Brandenburger Tor, emblemă a reunirii, cum fusese 
odinioară cea a diviziunii, se ilumină. Litso Ice merse pe lângă tei, pe 
mijlocul bulevardului, aproape un kilometru spre Operă. 

Recunoscu imediat fațada templului corintic cu coloanele încununate de 
un fronton triunghiular și urcă repede treptele de la Staatsoper. Holul 
somptuos era plin de lume, o sonerie insistentă anunţa: reprezentația 
începea în Șapte minute. Un plasator îi indică etajul și ajunse la primul 
balcon. Locul său era în primul rând, lângă balustradă. Litso Ice se așeză Și 
își puse paltonul împăturit pe genunchi. În loja de dedesubt, un bărbat și o 
femeie, la vreo cincizeci de ani. Își scoase mobilul și verifică dacă ţinta 
corespundea cu fotografia primită. 

Dirijorul își făcu apariția, sala amuţi și luminile se stinseră. Cortina se 
îndepărtă, dezvăluind un copac maiestuos, aflat în mijlocul scenei, ce 
reprezenta interiorul unei locuinţe. În spate, se întrezărea ușa de intrare. La 
dreapta, un cămin cu un Șemineu impozant. Și în faţa copacului, Siegelinde 
stând la masă. Hunding, soțul ei, dormea liniștit. Afară, furtuna făcea 
ravagii. Instrumentele cu coarde imitau ploaia, căzând cu un ritm frenetic, 
sacadat. Odată cu tumultul rafalelor de vânt, ritmul se acceleră. Încă de la 
primele măsuri, se putea prevedea destinul dramatic al eroilor. Apoi, fu 
rândul fagoturilor, clarinetelor, cornurilor Și trompetelor. Ritmul se acceleră 
din nou. Instrumentele de suflat se opriră și lăsară loc tromboanelor, 
tubelor, chimvalelor Și tobelor mari care păreau că spulberă tot în calea lor. 

Pe sub masca de silicon, pe care și-o pusese pentru a fi de nerecunoscut, 
ce începea să-l încălzească, Litso lee închise ochii, extatic în ciuda 
disconfortului. Se gândea la bărbatul și soţia lui, din lojă. Să mori la operă, 
învins de Walkyrii la Walhalla. Să trăiască drama până la paroxismul ei. Un 
sfârșit frumos. Muzica încetini. Furtuna se domolise. Redeschise ochii. 

Siegmund reușise să scape de inamici Și intra, epuizat, în locuinţa în care 
găsea refugiu. Privi de jur-împrejurul lui înainte să se așeze pe pieile de urs 
din faţa șemineului. 


Cu o zi înainte, Lițso Ice recitise integral libretul operei. Cunoștea fiecare 
scenă, fiecare indicație, și se concentra pe plăcerea proprie. La sfârșitul 
celui de-al doilea act, urma el însuși să intre în scenă. Și avea să-l rateze pe 
cel de-al treilea. Păcat, dar munca trece înaintea plăcerii. 

În timpul celor două ore care urmaseră, Lițso Ice se imagină în pielea lui 
Siegmund, eroul nefericit: se lansa în căutarea inelului fermecat aflat în 
posesia unui redutabil dragon, trăia pasiunea arzătoare cu Siegelinde, 
Ștergea furia lui Fricka, îl înfrunta pe Hunding, soţul gelos, înainte să 
îndure furia lui Wotan, regele zeilor, care dispărea apoi, într-un simulacru 
de fulgere și tunete. 

Muzica se estompă. 

Cortina se închise. 

Luminile se aprinseră. 

Antract. 

La ora 22:15, Litso Ice se îndreptă către ieșirea de urgență indicată pe 
plan, apasă clanţa pentru a se asigura că era deschisă și merse la toaletă. 
Închis într-una dintre cabine, scoase pistolul din vestă, verifică dacă era 
încărcat, înșurubă amortizorul, ridică siguranța, apoi ascunse arma în 
buzunarul exterior al paltonului. La final trase apa. Începuse să transpire pe 
sub masca de silicon. Abia aștepta să o poată îndepărta. Se privi în oglindă. 
Totul era în ordine. Întorcându-se în hol, auzi soneria care semnala sfârșitul 
antractului, așa că spectatorii își reluau locurile. 

Litso Ice avea foarte puţin timp și nu-și putea permite să greșească. Ştia 
că ținta era păzită întotdeauna de două gărzi de corp, dar nu le văzuse în 
sală. Cobort scările și remarcă doi bărbați în costume negre postați în faţa 
ușii lojei. Merse în direcția lor. 

Orchestra reîncepuse, cel de-al treilea act tocmai debutase. La primele 
note, Litso Ice recunoscu faimoasa Cavalcadă a Walkiriilor, de pe coloana 
sonoră din Apocalypse Now, în momentul în care elicopterele desfășoară un 
raid contra inamicului vietnamez. Dar ritmul îi mai aducea aminte Și de 
Star Wars. Asemănarea era izbitoare. Dacă Wagner ar fi fost încă în viaţă, ar 
fi avut, fără nicio îndoială, câștig de cauză într-un proces de plagiat. 

Litso Ice se simţea precum Luke Skywalker pe cale să abordeze doi 
soldaţi ai armatei imperiale. În absenţa unei săbii cu laser, își apucă arma 
din buzunarul drept al paltonului. Ajuns la același nivel cu ele, cele două 
gărzi de corp întoarseră capul și privirile li se intersectară. 


— Entschuldigung, wo sind die Toiletten? 

În momentul în care una dintre gorile își ridică braţul ca să-i indice 
direcția, Litso Ice își îndreptă pistolul, încă ascuns în buzunarul paltonului, 
spre celălalt, din spate. Apăsă pe trăgaci. Nu se auzi decât clinchetul cuiului 
pe percutor Și cel al mișcării chiulasei, urmat de un sunet înfundat Și scurt. 
Glonţul lovise paznicul direct în inimă. Pete roșii îi murdăriră costumul 
negru Și bărbatul se prăbuși. Primul gardian nu avu timp să-nţeleagă ce se 
întâmplase. Lifso Ice îȘi ajustă poziţia și apăsă încă o dată pe trăgaci cu 
aceeași precizie ca Și la primul foc. 

Cei doi bărbaţi erau la pământ. Ritmul muzicii se accelera. 

Litso Ice deschise cu grijă ușa. Cuplul stătea cu spatele. Pe fondul 
tipetelor stridente ale lui Gerhilde, una dintre Walkyrii, ce aducea corpul 
defunctului la Walhalla, el apăsă pe trăgaci o dată. Femeia, lovită în ceafa, 
se prăbuși în fotoliu. Bărbatul se întoarse Și se ridică dintr-un salt. Avu timp 
doar să arunce o privire uimită agresorului atunci când glonțul îl nimeri în 
mijlocul frunții. Se răsturnă peste balustradă. Corpul fără viaţă ateriză în 
fosă, fix în mijlocul orchestrei. 

Muzica se opri brusc. 

Țipete, care nu veneau de la Walkyrii, răsunară. 

Litso Ice n-avea să vadă finalul celui de-al treilea act, dar cunoștea 
epilogul: Wotan o lipsea pe fiica lui, Briinnhilde, de natura ei divină Și o 
cufunda într-un somn profund... În orice caz, un al treilea act n-avea să se 
mai joace în acea seară. Căderea victimei sale pusese capăt reprezentație. 

Litso Ice îȘ1 repuse arma în buzunar Și părăsi loja. leșirea de urgenţă se 
afla la câţiva metri. Luând-o un pic înaintea valului de spectatori panicati, 
coborî scările. Jos, o ușă se deschidea către stradă. Dispăru în noaptea 
berlineză. 


Capitolul 7 


Harambee Cafe, Gryon, 
sâmbătă, 23 februarie 2013 


După o zi petrecută urmărind sosirea telecabinelor în vârful pistelor, 
Vincent îl ajutase pe tatăl său la muls, așa cum făcea întotdeauna. După un 
duș riguros, se pregătise pentru tradiționala ieșire de sâmbătă seara. Înainte 
să iasă pentru întâlnirea cu prietenii, se privi în oglindă ȘI-ȘI aranjă câteva 
fire rebele. Rămase nemișcat în faţa imaginii reflectate. Nu mai era 
adolescent, dar nici nu se simţea încă bărbat adevărat. Se datora asta, 
trăsăturilor juvenile ale chipului său? Până atunci, nu avusese cu femeile 
decât un succes relativ, în ciuda corpului bine proporționat și a 
abdomenului sculptat de la munca la fermă. Corpul îi devenise, în plus, o 
obsesie. Studia site-urile pe internet ca să-și găsească inspiraţie. Folosea, 
prin urmare, diverse creme Și tratamente cumpărate la prețuri indecente, 
ascunse în camera lui departe de ochii tatălui, care nu l-ar fi înţeles. Dar 
încă se simţea ca un copil în corp de bărbat. 


Vincent intră în Harambee Cafe de la Barboleuse, locul de întâlnire al 
tinerilor, dar Și al celor mai puțin tineri, categorie din care avea impresia că 
deja făcea parte. Gașca lui de prieteni avea între douăzeci Și cinci Și 
treizeci de ani. Trăiseră vremuri frumoase în cadrul Societăţii locale a 
Tinerimii®™, dar cu un an în urmă se deciseseră să facă loc generației 
următoare. Mai păstraseră anumite obiceiuri de celibatari. Se aflau toţi în 
același punct al vieţii. 

Vincent iubise dintotdeauna comuna Gryon, dar în ultimul timp mediul îl 
afecta. Așteptările tatălui erau din ce în ce mai solicitante. Avea sentimentul 
că execută aceleași ritualuri, că se vede cu aceeași oameni, în aceleași 
locuri. Toate astea îl deprimau. Nu se vedea, pur Și simplu, petrecându-și 
viaţa într-o bulă etanșă, fără nicio deschidere spre aventură, nicio surpriză. 
Prietenii săi păreau că se acomodaseră cu asta. El avea proiecte și era 
hotărât să le realizeze. 

Noaptea era în toi. Vincent își văzu cei trei prieteni sprijiniți de tejghea. 
Li se alătură şi-l bătu pe umăr pe Jérôme. 


— Salut, ce faci? 

— Foarte bine. Eram liber azi, am profitat de asta. E o zăpadă infernală. 

— Nu m-am mișcat de la cabina de control toată ziua... Dar nu te-am 
văzut. 

Jérôme făcu semn ospătarului Și comandă un rând de beri. 

— Eram la Anzeinde, la schiat pe piele de focă. Nu-mi place să merg să 
schiez în stațiune în weekend, e prea multă lume, e nasol să stai la coadă, Și 
să împarți pistele cu toți idioţi de orășeni. 

— Și eu, adăugă Cédric, mi-am petrecut ziua în parcare dirijând 
circulația pentru turiștii ăia tâmpiţi. 

Romain îȘi ridică berea (Vincent avu convingerea că nu era prima) Și 
ciocni cu prietenii urlând obișnuitul lor strigăt de război. Toate persoanele 
prezente în bar profitară de acest moment de veselie, care mai adăuga niște 
decibeli muzicii asurzitoare. 

Vincent nu participa la discuție. Se întreba, chiar, ce căuta acolo. 
Întotdeauna același cântec, aceleași discuţii sterile. Era într-adevăr o 
coincidenţă că erau toți patru celibatari? Romain se însurase anul trecut, dar 
căsătoria nu ţinuse decât până la nunta de bumbac. Soţia îi reproșase că era 
un adolescent întârziat, incapabil să-și asume responsabilitățile unei vieți 
de adult. Vincent nu cunoștea conţinutul exact al problemelor lor de cuplu, 
dar era sigur că dependenţa de alcool a lui Romain sunase clopotul scurtei 
idile, soldate cu un divorț. 

Cedric, timid Și rezervat, vorbea puţin despre cuceririle lui. Când se 
întorcea de la muncă, trebuia să se ocupe de tatăl infirm, ceea ce nu-i lăsa 
prea mult răgaz pentru fleacuri. Timpul liber și-l petrecea cu prietenii. Și îi 
ajuta pe Vincent Și Antoine la fermă, când putea. Cedric era prietenul lui cel 
mai bun, dar cu timpul, Vincent constatase că nu mai aveau aceleași 
interese. Totuși, îi aprecia prezenţa Și ajutorul. Nu-i mulțumea, de fapt, atât 
de des cât ar fi trebuit. Ar trebui să se gândească la asta. Dar, la acel 
moment, altceva îl preocupa. 

Jérôme, de lângă el, recunoștea în mod deschis că era în căutarea unei 
soții. Nu-i era rușine să spună că se înscrisese pe un site de matrimoniale. 
Complet diferit faţă de Vincent care nu-și asuma propria căutare pe 
internet. Trebuia în curând să preia ferma Și simţea că asta mai mult îi 
zădărnicea planurile de a-și găsi o soţie. În orice caz, nu cea la care visa. 
Avusese câteva aventuri în modestul lui palmares, dar niciodată nu fusese 


ceva serios. Și mai ales, avea senzaţia că meseria de fermier nu se vindea 
prea bine în rândurile genului feminin. Când le vorbea despre asta, ele se 
vedeau deja frecând grajdul și inventau scuze ca să se eschiveze de la 
următoarea întâlnire. Deci, Vincent hotărâse să creeze o poveste pe site-ul 
de matrimoniale. Trișase puţin când își crease profilul. O minciună care s- 
ar fi putut adeveri, dar nu-și putea permite să vorbească despre asta. Nu 
încă. 


Capitolul 8 
La biserică, Gryon, 24 februarie 2013 


Sunetul clopotelor răsuna în Fond-de-Ville, piaţa istorică din inima 
comunei. Contrar obișnuinţei, Andreas și Mikaël dormiseră până târziu Și 
trebuiseră să se pregătească în grabă. Erau invitați la prânz la Erica Ferraud, 
pastorul, și la soţul ei Gerard. Deși nu erau enoriași fideli, li se păruse 
nepoliticos să vină la masă fără să treacă înainte pe la lăcașul de cult. 

Când intrară în biserica protestantă, toată lumea era deja așezată. Orga 
răsuna, dar se opri atunci când cei doi întârziaţi apărură. Erica, în picioare 
în faţa altarului, se pregătea să ureze bun venit adunării. Îi zări și ridică 
mâna ca să-i salute de la distanţă. 

— Bine aţi venit, încă mai este loc în faţă. Veniţi să vă așezați. 

Toată lumea se întoarse spre ei. Nu mai aveau altă variantă decât să 
meargă pe aleea principală pentru a se așeza pe prima bancă, sub amvon. 
Chestiune delicată, dar reușiră. 

Amintiri Și emoții ieșiră la suprafaţă. Andreas nu mai intrase în biserică 
de pe 21 septembrie. Era chiar pe aceeași bancă când înţelesese. Vinovată 
era femeia care-l invoca pe Dumnezeu în fața adunării chiar în acel 
moment, Erica Ferraud. Decisese cu mintea ȘI cu inima, să nu spună nimic. 
Nimănul. Nici măcar lui Mikaël. Era defect profesional. Dar se gândise că 
s-ar fi putut obişnui cu asta. Cât despre conștiința Ericăi, nu era problema 
lui. Ea putea să-și regleze această problemă unu-la-unu, cu Dumnezeu. 

— Să ne rugăm. 

Erica rămase în liniște, era timpul să se concentreze înainte de a începe 
să se roage. 

— Doamne, din inima întristării, a rătăcirilor Și a întunecimii noastre, te 
implorăm să ne dai putere pentru noi începuturi. Insuflă-ne curaj când 
suntem tentaţi să ne dăm bătuți și oferă-ne izbăvire atunci când greșelile 
trecutului ne copleșesc. Doamne, îți spunem suferinţele noastre în faţa 
răului Și te rugăm să ne ierţi și să ne izbăvești de păcat. Dăruiește-ne slava 
ta Și siguranța iubirii tale. 

Vorbele Ericăi răsunau în capul lui Andreas: „atunci când greșelile 
trecutului ne copleșesc... ” Cele spuse se adresau comunităţii sau, înainte de 


toate, chiar ei însăși? Se simţea vinovată că omorâse un om? Cum putea să 
stea în faţa adunării și să vorbească în numele Domnului în condițiile în 
care ea cedase demonilor săi? Deși era om al bisericii, nu rămânea mai 
puțin umană sau mai puțin supusă greșeli, se gândi el. 

La invitația pastorului, credincioșii se ridicară pentru a cânta un imn 
religios. După câteva strofe acompaniate de orgă, Frica luă cuvântul. 

— Vom asculta, acum, Cuvântul lui Dumnezeu. Vă invit să vă puneţi 
jachetele și să mă urmaţi pe esplanada bisericii. 

Enoriașii se priviră unii pe alţii surprinși. Dar când Erica merse pe aleea 
centrală în direcţia ieșirii, toţi o urmară. 

Alăturându-i-se, Andreas se gândi la decizia lui de a nu o opri. Trebuia să 
admită că experimenta un sentiment ambivalent. El înțelegea de ce făcuse 
lucrul ăsta, și era convins că victima Ericăi își meritase soarta. Dar în 
adâncul sufletului, știa că ar fi trebuit să o aresteze. Era vinovată. Și 
nimeni, cu atât mai puţin un pastor, nu putea să înlocuiască Justiția sau pe 
Dumnezeu însuși. 

Soarele ardea pe un cer imaculat. Când toată lumea fu adunată în fața 
bisericii, Erica luă din nou cuvântul. 

— Îmi ridic ochii spre munţi... începu ea contemplând Marele Muveran. 

Toată lumea urmă privirea pastorului și admiră muntele, mai puţin 
Andreas, care-l urmărea cu coada ochiului pe Mikaël. Era absorbit de ochii 
săi căprui de o profunzime abisală. Chiar după zece ani de conviețuire, 
întotdeauna îi făcea plăcere să-și observe partenerul. Podoaba lui capilară 
Șatenă zbârlită, barba abia crescută, sprâncenele încâlcite, nasul cârn Și 
aluniţa de pe obrazul stâng, aveau întotdeauna același efect asupra lui. Era 
vrăjit. Dar mai mult decât atât, iubea personalitatea lui. Avu brusc chef să-i 
simtă corpul lipit de al lui, nevoia viscerală de o îmbrățișare toridă. 

Erica citi, în continuare, din Psalmul 121, iar chipul lui Andreas se înroși. 
Nu era nici locul, nici momentul să se lase purtat de fanteziile sexuale. 
Încercă să se concentreze pe cuvintele pastorului. 


Mai târziu, toată lumea își reluă locul și Erica urcă la amvon. Parcurse 
adunarea cu privirea, apoi îl fixă pe Andreas din primul rând. Se pare că 
ceva din ochii săi albaștri o destabilizase, se simţea vulnerabilă, simţea că 
el i-ar fi putut citi gândurile. Erica avusese acest sentiment de fiecare dată 
când se întâlniseră în comună după evenimentele toamnei trecute. Se 


întrebă de ce îl invitase, pe el și pe prietenul lui. Ar fi trebuit, împotriva 
voinţei sale, să-și încredinţeze secretul? Și singurul căruia își imaginase că 
îi putea spune despre asta era Andreas, deși este polițist, pentru că se 
stabilise o relaţie specială între ei, o conexiune, la graniţa dintre lumină Și 
întuneric. 

Începându-și predica, Erica îl supraveghea cu atenţie pe Andreas. leșea 
în evidenţă din întreaga adunare. Părul argintiu, foarte scurt, barba abia 
răsărită, trăsăturile feţei, accentuau intensitatea privirii sale. Cultiva cu grijă 
un look de bad boy: jeanși uzaţi, ciocate și tricou alb pe sub geacă, dar, 
dincolo de aparenţe, bănuia o sensibilitate profundă. Atracția pe care o 
simţea pentru el nu avea nimic sexual. Voia să descopere cine era cu 
adevărat, să înveţe a-l cunoaște. Spera, mai presus de toate, ca prin el să 
pună punct problemei sale. Da, de aceea îl invitase: un prim contact mai 
intim cu Andreas, ca să se convingă. Ca să se apropie de el. Să-l evalueze, 
în calitate de confident. Sau în calitate de duhovnic? Ce ironie pentru o 
protestantă. Dar despre asta era vorba. Avea nevoie să se confeseze. Până 
atunci, nu-și recunoscuse fapta nimănui. Nici măcar soțului ei. Și acest 
secret atârna greu asupra conștiinței. 

— În Biblie, muntele este locul în care se manifestă Dumnezeu. Este un 
liant între Cer și Pământ. Un loc în care Dumnezeu și oamenii se întâlnesc. 
În momentul în care psalmistul își ridică ochii spre munți, este pentru a-și 
înălța sufletul și a se deschide către Dumnezeu. Doar acolo va găsi 
salvarea. 

Erica își ridică ochii către cer ȘI-Și ancoră privirea în bolta de brazi. 

— Cine nu s-a întrebat niciodată despre aparenta muţenie a lui 
Dumnezeu, care nu răspunde rugăciunilor noastre? Care pare să doarmă, în 
loc să acţioneze, în timp ce fatalitatea ne urmărește? „De unde-mi va veni 
salvarea?” se întreabă autorul psalmului. Răspunsul nu întârzie să apară: 
„Salvarea îmi vine de la Domnul!” Atunci, chiar dacă ne gândim că suntem 
singuri în faţa suferinţei noastre, Dumnezeu este prezent. Este acolo pentru 
a ne proteja Și a ne însoți pe drumul vieții noastre. Pentru a ne ridica Și a 
progresa, să renunţăm la greutatea care ne trage în Jos. Să ne rugăm și să 
cerem iertare. A cere iertare nu este totdeauna ușor. A ierta este și mai 
complicat. Și, pentru a mă simți iertat, trebuie să mă debarasez de tot ce mă 
distruge din interior. Vinovăţia Și ura mă împiedică să merg înainte. Dar de 
unde să încep? 


Erica lăsă întrebarea să planeze, oferind tuturor un răgaz de introspectie. 
După un moment, reluă. 
— Evanghelia după Marcu ne aduce un element de răspuns: 


„Si când vă aflaţi în rugăciune, dacă aveți ceva împotriva cuiva, iertati, 
pentru că Tatăl vostru din ceruri vă va ierta greșelile, de asemenea ”. 


— Trebuie să pot să-l iert pe cel care mi-a făcut rău ȘI trebuie să accept 
să mă iert pe mine însumi. Doar debarasându-mă de această greutate aș 
putea primi iertarea lui Dumnezeu, să-mi ridic privirea Și să avansez. Amin. 


Andreas avea sentimentul că scrisese predica pentru el. Vorbea despre ea 
însăși Și mesajul îi era destinat. Era sigur de asta. Vinovăţia o rodea Și nu 
reușea să se debaraseze de ura care o parazita. Dar ce ură? Împotriva 
acelora care făcuseră din prietenul ei din copilărie ceea ce devenise? 
Împotriva acestui prieten pe care-l abandonase de două ori? Împotriva ei 
însăși? Sau, mai mult, împotriva lui Dumnezeu care permisese ca toate 
acestea să se întâmple? 


Andreas și Mikaël așteptară pastorul și pe soţul ei la ieșirea din templu. 
Se salutară schimbând politeţurile obișnuite, dar Erica evita privirea lui 
Andreas. 

În timpul mesei, discuţiile se învârtiră în jurul subiectelor relativ neutre, 
până la momentul cafelei. Cele două pahare de caisată înghiţite de Gerard 
Ferraud îi dezlegaseră limba. 

— Predica ta avea legătură cu toate aceste morți Și prietenul tău din 
copilărie? lansă el. 

Erica nu se aștepta, în mod clar, la replica soţului său. Rămase fără voce. 
Privirea 1 se intersectă cu cea a lui Andreas Și avu certitudinea, atunci, că el 
Știa adevărul despre evenimentele acelei zile. 

— Nu, nu, răspunse ea. Nu în mod special. În sfârșit, da, oarecum. 
Bineînţeles. 

Făcu o pauză, pentru a formula o replică coerentă. 

— Toată lumea din Gryon a fost marcată de povestea asta. Enoriașii 
noștri, în special. Și chiar dacă nu vom uita niciodată ce s-a întâmplat, noi 
trebuie să mergem înainte. 

Dar Gerard Ferraud continua. 


— Atunci, de ce să menționezi ideea, iartă ca să fii iertat? Am putea 
spune un mesaj personal... 

— Ascultă, nu e momentul să ne stricăm dispoziția! 

— Dar trebuie, totuși, să recunoști că nu ești bine de când cu povestea 
asta. Și nu vrei niciodată să discuţi. Asta mă deranjează. Mă îngrijorez 
pentru tine, Erica. 

— E de ajuns, Gerard, exclamă femeia, care-și simţea ochii umezindu- 
se. 

Andreas Și Mikaël asistaseră la scenă fără să reacționeze. Pastorul 
naufragiase pe o insulă pustie și cineva trebuia să-i dea o mână de ajutor. 
Andreas tocmai înţelesese că acel cineva era el. Apelul de salvare al Ericăi 
nu era destinat Domnului pe munte, ci lui. 


Erica rămase în tocul ușii, să-și privească vizitatorii plecând. Soţul său 
avea dreptate. Nu era bine. N-avea decât să ridice ochii la cer ca să strige 
după ajutor, însă Dumnezeu nu părea să vrea să-i răspundă la ţipătul de 
disperare. 


Capitolul 9 
Berlin, duminică, 24 februarie 2013 


Cu o seară înainte, Litso Ice se întorsese la hotel luând-o pe o stradă 
paralelă cu Unter den Linden, mai puţin frecventată Și mai discretă. Zece 
minute mai târziu, era în camera lui. Mersese în baie Și scosese din trusa de 
toaletă o pânză și o fiolă. Își Ștersese arma de amprentele digitale, apoi 
curăţase patul cu clor. După aceea, făcuse un duș, se schimbase și ieșise să 
se plimbe de-a lungul râului. După ce verificase că nu era urmărit, se 
debarasase de armă în apele întunecate ale râului Spree. Apoi se întorsese la 
hotel. Înainte de a se culca, își turnase un pahar de Șampanie și admirase 
luminile ce împodobeau Brandenburger Tor. 


Totul se desfășurase conform planului. Era mulţumit. La întoarcerea la 
Moscova, Și-ar fi recuperat plicul cu a doua jumătate de sigiliu. O misiune 
îi aducea între treizeci Și cincizeci de mii de dolari. Asta era mai complexă, 
deci mai bine plătită: două ţinte, două gărzi de corp. În general, Litso Ice 
fixa chiar el tariful, căci reputația i-o permitea. Concurența devenise dură în 
ultimii ani Și câțiva dintre colegii săi nu ezitau să scadă preţul, dar nu avea 
de ce să-și facă griji, pentru că angajatorii lui, potenți financiar, cereau ce 
era mai bun: pe el. Adunase bani frumoși, puși într-un cont dintr-un paradis 
fiscal. Încă una sau două misiuni și și-ar fi putut îndeplini visul: să 
părăsească orașul Și să se instaleze la o fermă cu cai. 

Dimineaţa, Litso Ice îşi închise valiza, cobori în hol, predă cheile și plăti 
consumaţia din mini bar. Recepţionista îl întrebă dacă nu fusese deranjat de 
zgomotul ambulanţelor și al mașinilor de poliție, de cu o zi înainte. Fără să 
aștepte răspunsul, ea adăugă, în Șoaptă, că un politician rus Și soția lui 
fuseseră omorâţi la operă în plină reprezentație. Nu reacționă și comandă 
un taxi pentru aeroport. 

Pe drum, reflectă la ceea ce tocmai auzise. Acceptase misiunea fără a ști 
identitatea victimei. Asta nu-l deranja. Era mai bine așa. Acest lucru îl 
scutea de a oferi victimei o identitate. Era doar un obiect animat ce trebuia 
eliminat. La fel de simplu precum dusul gunoiului... Un politician rus? 
Atunci când primise poza pe telefon, cu câteva minute înainte de 


reprezentație, figura 1 se păruse cunoscută. Dar nu reușise să-și dea seama 
de unde. Nici măcar în momentul în care ţintise în mijlocul frunții. 


La aeroport, Litso Ice îȘ1 înregistră bagajele Și trecu rapid de controlul de 
securitate. Asasinatul din ziua precedentă era pe prima pagină. Pe prima 
pagină a unui ziar figura portretul-robot al unui bărbat. Cumpără ziarul și se 
instală într-o cafenea. Portretul semăna destul de bine cu masca lui. Poliţia 
fusese eficientă. Cine îl reperase? Unul dintre plasatorii cu care se 
intersectase pe culoar, un spectator care nu-l văzuse întorcându-se după cel 
de-al doilea act? O cameră de supraveghere? Deschise ziarul Și începu să 
citească. Victima era adversar al regimului care se bucurase de oarecare 
simpatie. Cine i-ar fi putut dori moartea? Ordinul provenea poate de foarte 
sus. Fusese, ca de obicei, contactat de un intermediar. Bărbatul îi propusese 
de la bun început două sute cincizeci de mii de dolari, ca să nu pună nicio 
întrebare, mai mult decât ar fi cerut pentru o asemenea misiune. Înţelegea, 
acum, de ce. 

Litso Ice auzi o voce care îi anunţa zborul. Se îndreptă către ieșire Și 
trecu în fața porții de îmbarcare pentru Moscova. Se formase o coadă de 
așteptare. Poliţiştii în uniformă controlau toţi pasagerii. În mâna unuia 
dintre ei, văzu o copie a portretului-robot. Își dăduseră seama că gloanţele 
proveneau de la o armă rusească? Posibil. Pe de altă parte, prezenţa lor în 
acel loc dovedea că-și imaginau că ucigașul ar putea să ia un zbor de retur 
spre Moscova. Dar nu avea de ce să-și facă griji. Deghizarea de la Operă se 
dovedise utilă. 

Ajuns la control, prezentă biletul de avion și pașaportul. 

— Í wish you a good flight to Helsinki, Mister Anderson. 


Capitolul 10 


Cabana Steaua de argint, Gryon, 
luni 25 februarie 2013 


Norii de pe cerul întunecat creau umbre terifiante. Păsări de pradă se 
învârteau deasupra lor. Vulturi, fără îndoială. Pe malul unei faleze cu vedere 
spre mare, Andreas scruta orizontul. Dintr-odată, privirea îi rămase în gol, 
în fața picioarelor. Valurile se spărgeau de stânci. Se simți brusc ca tras 
înspre abis și picioarele 1 se clătinară. Voise să se dea un pas înapoi, dar 
corpul nu-l mai asculta. O forță interioară îl împingea spre prăpastie. 
Încercă să reziste impulsului. Dar, în loc să se retragă, făcu un pas înainte. 
Se lăsă să cadă. Și-ar fi dorit să zboare și să planeze în aer ca pescărușii, 
dar corpul greu îl trăgea irevocabil spre apa Și stâncile care se apropiau cu 
mare viteză. Chiar înainte de impact, totul deveni negru. 

Andreas se trezi tresărind, acoperit de transpiraţie. Se uită la ceasul de pe 
noptieră: limbile fosforescente indicau ora 5 dimineaţa. Se întoarse. Mikaël 
dormea. Tocmai avusese un coșmar, din care nu-și mai amintea decât 
fragmente. După trezire, senzaţia era întotdeauna neplăcută, un sentiment 
de angoasă. Se hotărî să se ridice Și merse să facă un duș rece. 

Odată îmbrăcat, plecă să se plimbe pe malul râului Avancon cu Minus. În 
ciuda frigului, aprecia liniștea unei plimbări nocturne prin zăpadă, sub clar 
de lună. Lăsă un bileţel pe masă, în cazul în care Mikaël s-ar fi trezit. 

La întoarcere, o oră Și jumătate mai târziu, se simţea revigorat și eliberat 
de angoasa care îl trezise. Mikaël se trezise Și pregătea micul dejun. De 
obicei, Andreas se mulțumea doar cu cafeaua cu lapte, dar nu-i displăcea că 
Mikaël avusese timp să-i prepare micul dejun, cu alură de brunch de hotel 
de cinci stele. În acea dimineaţă, pregătise omletă cu Șuncă și câteva felii 
toast cu Cenovis:*.. Fiecare avea câte un bol de birchermiiesli, pe care erau 
aranjate câteva afine de grădină culese anul trecut. Pe masă era un borcan 
de gem de casă de caise și migdale. lar cele două pahare de suc de 
portocale proaspăt stors, decorate cu goji, completau meniul matinal. Minus 
nu fusese uitat Și se arăta încântat. Dovada era zgomotul pe care-l făcea în 
timp ce-și ronțăia crochetele. Cu botul scufundat în bol și lăcomia 


obișnuită, jumătate ajungea pe gresie. Odată golit castronul, patrupedul 
strânse cu limba resturile împrăștiate pe jos, fără să lase o firimitură. 

Andreas urma să reînceapă munca în aceeași zi, după o săptămână de 
concediu forţat. Superioara lui, Viviane, îl sfătuise cu tărie să-și aloce 
câteva zile, în urma unui episod neplăcut petrecut în mess, cantina secţiei de 
poliție. Unul dintre colegii săi își permisese o glumă rasistă față de un 
novice de origine africană, absent în momentul evenimentului. În plus, își 
însoţise gluma, de foarte prost gust, cu o imitație, destul de slabă, a unei 
maimuțe. Andreas, care asistase la scenă, se ridicase ȘI-l bătuse pe umăr, 
folosindu-se de o replică a faimosului detectiv Harry — „Ascultă, împu titule, 
pentru mine, nu ești decât un rahat de câine care se-ntinde pe un trotuar, și 
Știi ce se face cu un căcat de acest fel?” înainte de a-i trage un pumn în 
faţă. 

Deci, își luase o vacanţă. Dar Andreas ura vacantele. Avea impresia că 
lipsea ceva. A fi în concediu, a fi pe tușă, a fi exclus din acţiune, un 
sentiment insuportabil. Era șeful echipei și se simţea indispensabil. Îi 
ceruse lui Karine, care-l înlocuia pe timpul vacanței, raportări regulate. 
După două zile, încă nu-l contactase. Andreas sfârșise prin a o suna: ,, Totul 
merge bine, nu te neliniști. Și Viviane mi-a interzis să te contactez în timpul 
concediului”. Andreas auzise un hohot de râs la celălalt capăt al firului. Nu 
mai vorbiseră de atunci, dar Andreas trebuia să admită că săptămâna fusese 
agreabilă. Constatase, chiar, că nu mai era nerăbdător să se întoarcă la 
Lausanne în clădirea sinistră a poliției judiciare. 

Andreas își trecu o mână prin hamul armei. De câte ori îi reamintise 
Viviene că pistolul se poartă la centură? Dar nu era pregătit să-și schimbe 
obiceiurile pentru o regulă internă, pe care o considera stupidă. Deschise 
lacătul de la comodă Și scoase un Glock 19, noua lui armă de serviciu care-i 
înlocuise bătrânul Sig Sauer. Verifică să fie încărcătorul plin Și plasă 
pistolul în toc. Aceste gesturi simple — rutina asta matinală — îi hpsiseră. 
Ultima etapă: îmbrăcă haina de piele. 

Minus înţelesese că stăpânul lui urma să plece și i se freca de picioare. 
Andreas se lăsă în jos Și îi mulțumi cu o mângâiere. Apoi, îl îmbrățișă pe 
Mikaël înainte să iasă. 


Capitolul 11 
Cafe Pomme, Gryon, luni, 25 februarie 2013 


Andreas traversă comuna Gryon la volanul bătrânului său BMW 635csi, 
al cărui motor torcea întotdeauna ca o felină tânără, după mai bine de 
treizeci de ani de servicii bune Și loiale. Ajuns până la localul Cafe Pomme, 
zări mașina 4x4 a lui Antoine Și încetini. De ce să nu bea o cafea într-o 
companie plăcută înainte să pornească la drum? Până una-alta, Ședinţa cu 
echipa era abia la ora zece. 

Andreas se îndreptă către Antoine, sprijinit de tejghea, Și îi strânse mâna. 

— O răsturnată'”? îl întrebă patronul după ce-l salutase. 

— Da, mersi. 

— Ei? Cum le merge viţeilor? 

— Sunt în cea mai bună formă. l-am numit Marius și Marisa. 

Pe tejghea, Andreas observă un pliant despre Expoziţia regională a 
vacilor de lapte. 

— O să participi la concurs? 

— Da, da. Nu sunt fanatic, cum sunt unii, dar la Aigle e o dată la zece 
ani. Și toţi fermierii din regiune vor să participe. 

Andreas percepu un oarecare sarcasm în tonul vocii lui. 

— Cu câte vaci o să mergi acolo? 

— O să o aduc pe Alouette. Cred că are cele mai multe șanse, dar nu-mi 
fac iluzii. Şi de asemenea, Yodeleuse, chiar dacă n-are nicio șansă să 
câștige. 

— De ce? 

— Mi se pare că nu are un uger extraordinar, spatele nu e prea aliniat Și 
coarnele sunt un pic răsucite. Dar este cea mai simpatică dintre vaci Și mă 
gândesc că merită să fie prezentă acolo. Asta-i cel mai important, nu? Să 
participi. În orice caz, Știu dinainte că niciuna dintre cele două nu va 
câștiga. 

Aceste considerente estetice îl nedumereau pe Andreas. 

— Care sunt criteriile concursului? 

— Primul este echilibrul animalului. Juratul o să evalueze dacă vaca este 
bine proporţionată la nivelul musculaturii Și o să se uite dacă linia spatelui 


este dreaptă. Observă, apoi înclinarea Și lărgimea bazinului. Articulațiile, 
verticalitatea și picioarele. După aia, este rândul ugerului și al 
mameloanelor. Pentru vacile de lapte este, în mod evident, cel mai 
important. Și în timpul prezentării îi va nota postura și felul în care merge. 

— Îmi par a fi foarte tehnice Și nu prea pline de farmec toate astea! 

— Să nu-ţi imaginezi că este ca la alegerea lui Miss Univers. Nu prea e 
un concurs de frumusețe. 

— Și ce te face să spui că nu poţi câștiga? 

— Concurenta e dură, spuse el râzând. Îţi place fotbalul, Andreas? 

— Da. Am Jucat în tinereţe. Eram atacant, dar nu mă pot lăuda că am fost 
o mare ameninţare pentru defensiva adversă. Acum, apreciez fotbalul de pe 
canapea. 

— EFi bine, vezi tu, pentru fermieri Și vaci, este un pic ca la cluburi. Sunt 
cei care cumpără jucători aflaţi în vârful carierei. Și cei care-i formează. 

— Există o piaţă de transferuri pentru vaci? 

— Da, putem să spunem și așa. Anumiți fermieri iau aceste concursuri 
foarte în serios Și parcurg ţara ca să le cumpere pe cele mai frumoase. 

— AȘadar, pe acelea care corespund cel mai bine cu criteriile 
concursului? 

— Exact așa este. Yodeleuse și Alouette, care sunt născute la mine în 
fermă, sunt vaci foarte frumoase Și foarte blânde. Dar nu sunt manechine cu 
forme perfecte care să placă experţilor. În plus, Yodeleuse, nu mai e la 
prima tinereţe. E ca și când ar reveni Cindy Crawford să defileze, cam așa 
ceva. Au defectele lor, dar eu le iubesc așa cum sunt. 

— Nu cumva pornești ca perdant? glumi Andreas. 

— S-ar putea. Nu sper, desigur, că o să câștig premiul Marea Campioană 
sau Campioana Ugerelor, dar aș vrea totuși să obţin o recompensă într-o 
altă categorie. N-ar fi rău înainte de pensionare. 

— Așadar, ar trebui să-mi explici. Sunt un pic pierdut în acest vocabular 
de Miss Vache. 

— Deci. În primul rând, nu le amestecăm. Fiecare rasă are concursul ei. 
Red Holstein, Fleckvieh și Simmental. În al doilea rând, există secțiuni 
diferite în funcție de vârstă. Sunt un fel de calificări. Câștigătoarea fiecărei 
categorii concurează la final pentru trofeul suprem, Marea Campioană. 

— Și Regina Usgerelor? 


— Campioana Ugerelor, vrei să spui? Este cea care are cele mai 
frumoase mameloane, răspunse Antoine surâzând. 

— Și cam cât valorează o vacă? continuă Andreas, pe care-l pasiona în 
mod vizibil subiectul. 

— În medie, între trei ȘI cinci mii de franci, dar cele mai căutate se vând 
la preţuri nebunești. Câteodată de zece ori mai mult pentru vite care au fost 
premiate. 

— Eram departe de a-mi imagina toate astea. Dacă nu ești sigur că o să 
câştigi, nu ai decât să mituiești unul dintre experți, nu? Așa se face în 
fotbal! 

— Nici nu mă gândisem la asta, spuse Antoine zâmbind. Ar trebui să 
veniți la Aigle, tu și Mikaël. Așa, ai vedea cum stă treaba. Nu e deloc o 
luptă de genul care pe care. Poate am exagerat un pic. E într-adevăr foarte 
drăguţ Și nu-i nimic prea serios. 

— Da, mi-ar plăcea asta. O să-i spun. 

— Dar, atenţie, pun o condiție. 

— Adică? 

— Va trebui să mâni o vacă. 

— Eu? Nu, ia-ţi gândul! 

— O să vii să te antrenezi. E foarte ușor, o să vezi. 

După ce acceptase provocarea strângând mâna întinsă a prietenului său, 
Andreas plăti cafelele și ieși. Chiar trebuia să plece. Era așteptat la 
Lausanne. Își luă mașina Și începu coborârea spre câmpie, întrebându-se în 
ce tocmai se băgase. 


Capitolul 12 


Secţia de poliţie, Lausanne, 
luni, 25 februarie 2013 


Andreas amâna momentul în care ar fi trebuit să-și reia atribuţiile și se 
întreba ce cazuri insipide îi aterizaseră pe birou. Ajuns în parcare de câteva 
minute, rămăsese în mașină, pierdut în gânduri. Să câștige timp. Inspiră 
adânc Și se decise, într-un final, să înfrunte situația. 

Intră pe ușa de serviciu și se îndreptă spre recepţie unde Charlene, care 
era acolo dintotdeauna, îl întâmpină cu un zâmbet fermecător. 

— AȘadar, a fost bine în vacanţă? 

— Da, da. N-am făcut nimic special. Am rămas la Gryon și am profitat 
de zăpadă. Câteva plimbări în rachete de zăpadă cu Minus. Niște schi. Și 
seri petrecute în faţa televizorului. 

Apăsă pe butonul fixat sub tejghea și Andreas auzi zgomotul care 
semnala că ușa de acces spre biroul Brigăzii Omucideri se deschisese. 

Intră în enormul open space, unde domnea o gălăgie continuă. 
Christophe fu primul care-și ridică nasul din calculator Și-l văzu. 

— Salut, Andreas! 

Scaunul lui Nicolas era gol. Probabil, încă nu sosise. Fără îndoială, 
considera că pensionarea, care urma, îi permitea să-și decaleze programul. 
Andreas se hotărâse să nu se enerveze, tentativele precedente de a-l motiva 
fiind toate soldate cu eșecuri. Îi ceruse Vivianei să-l mute într-o altă 
brigadă, dar nimeni nu-l voia. Într-un an, Și-ar fi părăsit îndatoririle ca să 
poată naviga în largul mării, un proiect de care se ocupa foarte serios. Chiar 
Și la birou, petrecea mai mult timp revizuindu-și permisul de navigare în 
ape internaţionale sau căutând o barcă cu pânze la mâna a doua la mica 
publicitate, decât să avanseze anchetele. Andreas ar fi putut, așadar, să-l 
înlocuiască cu un tânăr, de aceeași factură ca și Christophe — diplomă în 
Știință criminalistică — ce se alăturase recent echipei, spre marea lui 
satisfacţie. În ciuda stilului său grunge și boem, Christophe se dovedise un 
colaborator prețios, perspicace și talentat, mai ales în domeniul informatic. 
Își permitea din când în când să pună la îndoială certitudinile lui Andreas Și 
să formuleze observatii inedite asupra anchetelor. 


Karine, coechipiera sa, se ridică să-l pupe. 

— Sper că nu ești prea supărat pe mine. Dar mă gândeam că meritai să te 
fi relaxat o săptămână. 

— Eu numesc asta nesupunere, lansă el râzând. 

Viviane întredeschise ușa și îi făcu semn lui Andreas să i se alăture în 
acvariu. Era termenul pe care-l folosea toată lumea ca să-i descrie biroul. O 
încăpere înconjurată de geamuri, a cărei izolare fonică defectuoasă nu 
reușea totdeauna să acopere zgomotul proastei sale dispoziții. 

În ziua aceea, vremea se mai ameliorase. Viviane afișa o mină relaxată. 
Intră Și îi văzu expresia feţei modificându-se. O variaţie ușoară, suficientă 
ca să-l pună în gardă. 

— AȘadar, ţi-a făcut bine vacanţa asta? 

— Da, într-un fel. 

— Asta nu sună prea relevant. Ce ați făcut? 

— l-am povestit deja politicos lui Charlene și n-am niciun chef să-mi 
petrec ziua povestindu-mi vacanţa, care nu interesează oricum pe nimeni. 
Spune-mi ce ai să-mi spui! De-asta mă aflu aici, nu? 

Viviane fu un pic Șocată de răspuns, dar nu se formaliză. Învăţase să-l 
cunoască pe Andreas cu reacțiile lui, câteodată abrupte, Și latura taciturnă. 

— Voiam să-ţi vorbesc înainte de ședința cu echipa. 

— Te ascult. 

Viviane se așteptase la o ripostă nimicitoare. Ar fi preferat să continue să 
vorbească despre ploaie și despre timpul frumos ca să amâne momentul, 
dar trebuia să-l informeze. 

— Căpitanul a decis să-ţi transmită o mustrare Și să-ţi rețină o lună din 
salariu, îl anunţă pe un ton neutru și monoton ca Și când psalmodia o slujbă 
religioasă. 

— Fără să am ocazia să mă apăr? 

— Faptele erau îndeajuns de explicite, Andreas. 

— Şi tu, ai pledat în favoarea mea? 

— Am făcut ce am putut. 

— Și presupun că celălalt prost n-a primit niciun reproș? 

— Nu pot să răspund la întrebarea asta. 

— Nu-i nevoie, Știu răspunsul. 

Viviane detectă o înăsprire a glasului bărbatului. Ştia că era profund 
iritat. Aplicarea acestei mustrări nu era alegerea ei, dar îi era superior. În 


această calitate, trebuia să-și asume deciziile referitoare la angajaţi, 
Andreas înţelese asta. Binele și răul. Cu asta avea de-a face. 

— Nu despre asta e vorba, Andreas. Tu l-ai lovit și a ajuns la spital cu 
nasul spart. Mare noroc ai, că am reușit să-l convingem să nu depună 
plângere. Consecințele ar fi putut fi și mai grave. Consideră-te norocos! 

— O merita. 

— Dacă spun că sunt de acord cu tine, te-ar consola? 

— Ce m-ar consola... ar fi dacă poliția nu ar accepta în rândurile ei 
rasiști, homofobi Și alţi ticăloși din aceeași specie. 

— Eşti un pic susceptibil, nu? Ştii cum e. Glume vulgare de orice fel, 
asta face parte din cultura corporatistă. 

— Ei bine, nu-mi place asta. Și Jacquier e un maimuţoi fără creier. Nu 
este vina lui. Fie. Dar, să arate o asemenea lipsă de respect faţă de un coleg 
este inacceptabil. 

— Harry Callaghan, justițiarul solitar care vrea să aplice propria lege... 

— Are niște ore suplimentare, nu? 

— Cine? 

— Dirty Harry, cine altcineva? Dacă nu te deranjează, eu o să-mi 
prelungesc vacanţa. Și chiar dacă te deranjează, mi-e egal. 

Andreas se ridică de pe scaun Și făcu un pas în direcţia ușii. 

— Nu, Andreas. Nu este o idee bună. 

Se întoarse ȘI o privi pe Viviane în ochi. 

— Chiar excelentă. Am proiecte Și o să-mi facă cel mai mare bine să nu 
fiu închis între ăștia patru pereţi. Și echipa mea o să se descurce foarte bine 
fără mine. 

— De acord. Îţi dau două săptămâni, nu mai mult. 

— Mereu mi-ai spus că nu-mi luam suficiente zile de concediu, nu? Ei 
bine, aș reveni când contorul orelor datorate va fi pe zero. 

— Dar sunt cel puțin șase săptămâni! 

— Șase săptămâni... Perfect! 


Capitolul 13 


Cabana Le Mazot, Frience, 
luni, 25 februarie 2013 


Andre Jaccard se ducea la cabana lui din pășunea Frience-ului pentru a 
doua oară iarna aceea Și probabil ultima din viaţa sa. Trebuise să lase 
mașina în parcare Și să parcurgă restul drumului pe jos. Purta bocanci, dar 
după două sute de metri regretă că nu-și luase rachetele ca să se deplaseze 
prin omătul proaspăt căzut în timpul weekendului. Soarele strălucea și 
reflexia lui pe zăpadă îl orbea. Trebuise să-și pună ochelarii de soare. Copiii 
se dădeau cu sania sau cu schiurile. Se auzeau exclamaţiile lor vesele. Și 
terasa Refuge de Frience era plină. Nu prea agrea această perioadă de 
vacanţă școlară de iarnă care mărea de patru ori populația comunei Gryon. 

Cabana lui îi părea puţin cam departe. Ajunse fără suflare, intră, dar nu-și 
scoase imediat geaca. Aerul era rece și un miros de închis se degaja în 
încăpere. Aprinse aragazul, puse apă la încălzit Și deschise ferestrele ca să 
aerisească. 

Când fierbătorul fluieră, își puse o cană de cafea și se așeză singur în 
fotoliul din faţa Șemineului. Soţia lui, Michele, murise în toamnă, în urma 
unui stop cardiac. Nu simţea nicio durere, nicio suferință, îl încerca doar un 
straniu amestec de singurătate și eliberare. 

André o iubise odinioară. Momentele grele, din ce în ce mai frecvente, 
sfârșiseră prin a le estompa pe cele bune. Se simţea aproape eliberat, dar îi 
era teamă să fie complet singur. 

Jérôme, fiul său, locuise dintotdeauna cu el la Gryon, spre deosebire de 
fiica lui, Celina, care părăsise cuibul familiei de multă vreme. Băiatul avea 
douăzeci Și Șase de ani, era infirmier la spitalul din Monthey Și se întorcea 
acasă în fiecare seară. Locuiau sub același acoperiș, dar asta era tot ce 
împărțeau. Andre nu Ştia mare lucru despre propriul fiu, la fel de puțin 
vorbăreţ ca și el. Își permisese, odată, să-l întrebe dacă avea și el o 
prietenă. Răspunsul fusese usturător: „De ce te bagi, eu îti pun tie 
întrebări?” Atunci când era acasă, Jérôme se închidea de cele mai multe ori 
în pivnita special amenajată ca să cânte la tobe sau să asculte muzică. 
Locuiau împreună, dar limitau contactul la minimum necesar. 


Cabana din pășune era o moștenire a soției lui. Să o vândă era, fără nicio 
îndoială, cea mai bună decizie luată în ultimul timp. 

Rumegase ideea timp de câteva luni, simțindu-se vinovat. Soţia lui ținea 
enorm la cabana aceea. Aparținea familiei sale de mai multe generaţii. 

Cu câțiva ani în urmă, o agenţie imobiliară se arătase foarte interesată de 
imobil. Preţul oferit era peste cel al pieţei. Dar soția lui îl alungase pe 
nepoftit din casă. Andre avea impresia că-i aude vocea: „„Niciodată! 
Înţelegeţi, niciodată n-o să vând cabana asta. O să trebuiască să treceţi 
peste cadavrul meu, înainte!” 

Nu mai era acolo în formă fizică, dar prezența ei rămânea. Avea nevoie 
de un gest, un semnal puternic ca ei să poată trece într-o nouă etapă. 

În sertarele comodei, cu câteva săptămâni înainte, găsise cartea de vizită 
a agenţiei imobiliare. Îi contactase ca să le spună că era pregătit să renunţe 
la cabană. Vânzarea s-ar fi făcut săptămânile următoare, dar se temea să-i 
vorbească despre asta fiului. Acesta n-ar fi primit bine vestea. Tot amâna 
inevitabilul: să-l anunţe. 


Capitolul 14 


Cabana Steaua de argint, Gryon, 
luni 25 februarie 2013 


— Ai venit, deja? 

Andreas se întorsese în cursul aceleiași dimineţi, spre surprinderea lui 
Mikaël, alertat de lătratul lui Minus. 

— Da, după cum vezi, răspunse Andreas cu un zâmbet rușinat. M-am 
decis să-mi iau șase săptămâni de vacanţă suplimentară. 

— Deduc din asta că: ori te-ai certat cu Șefa ta, ori ai fost concediat. 

— Adevărul e undeva la mijloc. 

— Deci, o să-mi sufli în ceafa toată ziua, lansă el, râzând din toată inima. 

— Nu. Am proiecte. 

— Interesant... Proiecte care n-au nimic de-a face cu serviciul? Asta ar fi 
o premieră! 

Andreas percepu ironia din tonul partenerului său, dar rămase ferm. 
Mikaël avea dreptate. Ca de obicei, trebuia să recunoască. Dar Andreas 
devenise expert în arta căutării scuzelor. Principala fusese, întotdeauna, 
serviciul. 

— O să am timp pentru mine, prieteni Și familie. 

Mikaël încuviinţă fără să reacționeze, aștepta continuarea. 

— Pentru început, am invitat-o pe Jessica Și copiii să vină la cină vineri 
seara. 

— Înţeleg. Și contezi pe mine să fac de mân... 

— Nu. Tocmai! Eu am să mă ocup de asta. Și în plus, în următoarele 
săptămâni, voi fi bucătarul casei. 

— AȘtept cu nerăbdare. 

— O să-mi fac timp pentru sora mea, nepoată Și nepot. 

— De acord. E bine. Asta ar trebui să faci în mod normal, nu? Ai zis de 
proiecte... Te gândeai să faci marea curăţenie de primăvară? Să revopsești 
balustrada balconului? 

— Nu mă gândisem, dar o să am timp Și pentru asta. 

— Da, cu excepţia faptului că tu nu ești un maestru al treburilor 
manuale. Deci, în ce constă proiectul tău? Simt că mori de nerăbdare să-mi 


spui despre asta. 

— Vreau să-i dau o mână de ajutor lui Antoine Și să-nvăţ să mă ocup de 
vaci. 

Mikaël fu cuprins de un râs nebun Și dură ceva timp până-și recăpătă 
suflul. 

— Îmi pare rău. Pur Și simplu, sunt surprins. Mă aşteptam la orice, mai 
putin la asta. Te-aș putea vedea mulgând o vacă... 

— Şi e atât de amuzant? 

— Un pic, da. Un orășean obișnuit cu haine de firmă, deghizat în 
fermier. În fine, atâta timp cât nu mă calci pe bătături și mă lași să lucrez, 
mi se pare chiar perfect. În plus, trebuie să-mi termin articolul... 


Andreas deschise cutia cu trabucuri, întinse mâna spre un Robusto de 
Cohiba, se răzgândi Și alese un Montecristo Edmundo cu un superb înveliș 
uleios. Îi adulmecă un capăt: se degajau arome lemnoase și ierboase. 
Perfect. Închise cutia cu trabucuri și merse să se instaleze în grădina de 
iarnă, pe care abia o construiseră. Un pavilion în întregime din sticlă cu un 
acoperiș de lemn, situat în partea din spate a proprietății. O oază de liniște 
în mijlocul verdeții și locul preferat al lui Andreas pentru a-și savura 
trabucurile, când temperatura exterioară nu-i permitea să se bucure de ele în 
aer liber. Din cufărul suedez, cumpărat la o licitație în timpul ultimei lor 
vacanțe la Gotland, scoase o sticlă de rom, una dintre descoperirile recente, 
Don Papa. Când ne gândim la rom, ne gândim la Martinica, Guadelupa, 
Jamaica sau Cuba. Don Papa avea particularitatea de a proveni din insula 
Negros din Filipine. Surpriza nu se datora în mare parte provenienței, cât 
buchetului fabulos pe care-l degaja. Își puse un pahar și-l degustă. Delicat 
Și fructat la început, dar foarte repede aromele inundau cavitatea bucală și 
persistau, delicat, până la final. Andreas descoperi întâi notele citrice, 
mandarină Și coajă de portocală, apoi alte nuanţe, caisă, banană verde. La 
final, vanilia Și scorțișoara. Și un strop de ghimbir confiat. 

Andreas își puse apoi iPhone-ul pe boxa portabilă, se așeză Și își aprinse 
tigara. Alesese să asculte Peer Gynt, transcrierea muzicală a dramei poetice 
Și filosofice a autorului norvegian Henrik Ibsen, compusă de Edward Grieg. 

Uvertura, deși blândă, corespundea stării lui de spirit, o trezire matinală 
ceţoasă pe un fiord. Se gândi că, la fel ca și el, Peer Gynt era exemplul 


perfect de antierou care, nemulțumit cu existenţa sa, pleca în aventură, 
inventând vieți dorite, identități multiple. 

Andreas asculta călătoria lui Peer: după ce își părăsise satul, se găsește 
într-o lume de gnomi, de troli Și demoni, este în pericol Și trebuie să fugă. 
Se află în bârlogul regelui muntelui. Muzica îi acompaniază cu blândeţe 
pașii precauţi. Apoi se accelerează. Este urmărit. Intensitatea crește cu 
evadarea gâfâită Și frenetică a tânărului afară din grota. Să fugă de realitate 
continuând să-și împlinească destinul ca să-și descopere adevărata 
identitate, era în întregime el. 

Ca și Peer, Andreas simţea nevoia să evadeze din cotidian Și să se piardă 
în studiul psihicului criminalilor care-l fascinau, a tuturor acelor suflete 
damnate, acelor troli, acelor demoni. Dar pe el, unde l-ar împinge fuga? 


Capitolul 15 


Ferma lui Antoine Paget, Gryon, 
marţi, 26 februarie 2013 


leșit de la dus, Andreas își deschise dulapul. Plănuise să meargă să-și 
ofere ajutorul lui Antoine pentru săptămânile următoare. Cum să se 
îmbrace? Să poarte unul din tricourile sau din blugii de firmă, era exclus. 
Își aminti că păstrase în pod o pereche veche de blugi pătați de vopsea, din 
perioada în care intenţionase să renoveze casa. În spatele unui sertar, găsi 
un tricou uzat. 

Când coborî la bucătărie, Mikaël pregătea micul dejun. 

— Nu știu cu ce să mă-ncalţ. Și ce să-mi pun peste? 

— Mergi să vezi în magazia din grădină. Găsești niște bocanci Și o haină 
pe care o foloseam când lucram pe afară. 

La rândul lui, Mikaël izbucni în râs. 

— Ce-i? 

— Așadar, acesta este noul inspector Auer. Sau ucenicul-fermier în vogă, 
ar trebui să spun? Ce clasă! O să faci furori. 

— Termină cu sarcasmul! 

— E din cauză că mi-e un pic greu să mi te imaginez în acest rol inedit. 

Andreas își bău rapid cafeaua fără măcar să-și facă timp să se așeze. 

— Nu vrei să mănânci nimic? 

— Nu, trebuie să plec. 

— Mă bazez pe tine la prânz? 

— Nu știu. Poate! Ne vedem mai târziu. 


Andreas conduse până la capătul drumului care ducea spre fermă. Se opri 
Şi observă poteca săpată, neregulată. Niciodată nu ar putea să urce până la 
fermă. Un lucru îi fu clar: mașina lui era la fel de inadaptată ca el la viaţa 
de fermier. Dar asta avea să se schimbe. Continuă drumul pe jos. 

Când Andreas intră în grajd, Antoine îl privi cu uimire. 

— Salut, Antoine, m-am gândit la propunerea ta. lată-mă! Vreau să te 
ajut să pregătești concursul. Și mi-ar plăcea să mă-nveţi totul despre vaci. 

— Un nou grăjdar. Asta-i perfect! 


Vincent, care era pe cale să râcâie bălegarul, se întoarse și se holbă la 
novice cu un aer circumspect. li întinse racleta. 
— Ține, de acolo începem! 


Capitolul 16 
Moscova, miercuri, 27 februarie 2013 


Litso Ice umbla cu un aer distrat de-a lungul Pieței Roșii. În dreapta sa, 
catedrala Sfântul Vasile Blajenii Și nebunia de cupole multicolore, la stânga, 
un perete de cărămidă de culoare ocru-roșie forma incinta Kremlinului. 
Cunoștea acest loc pe de rost. Două sute de metri mai departe, trecu prin 
faţa mausoleului lui Lenin, în timp ce soarele apunea. Observa turiștii care 
stăteau la coadă ca să vadă mumia, Știind că un gardian avea să-i oprească 
la un moment dat, pentru că mausoleul se închidea. 

Primise un mesaj în aceeași dimineaţă. O nouă misiune. SMS-ul dădea 
doar locul și ora întâlnirii: Mănăstirea Novodevici, ora 18. Înainte de a trece 
dincolo de ușa de acces, admiră zidul alb zimţat Și turnurile de control 
roșii. Mănăstirea avea aerul unei fortărețe. În inima ansamblului monastic 
se ridica catedrala Notre Dame din Smolensk cu cupolele aurite Și argintate. 
Pentru că turiștii numeroși zăboveau în jurul edificiului, locul de întâlnire 
obișnuit, în spatele vechiului cimitir, era pustiu. Cavoul lui Nikita Hrușciov 
era format din blocuri de marmură negre Și albe asamblate ca într-un joc 
enorm de Tetris, între care era pusă o sculptură cu capul Secretarului 
general. 

La început, Litso Ice se întrebase de ce acela care îl angajase alesese 
mormântul singurului lider sovietic care nu era îngropat la Kremlin. Folosea 
intenţionat cavoul unui lider destituit, care-și sfârșise viaţa în singurătate Și 
uitare, sau era o pură coincidenţă? Era un adept al politicii de destalinizare a 
lui Hrușciov? Sau era sarcasm pur? Monumentul funerar realizat de către 
un sculptor a cărui artă fusese considerată, chiar de Hrușciov, degenerată, 
spunându-i: „De ce desfiguraţi astfel chipurile oamenilor din poporul 
sovietic?” 

Dar locul era, de asemenea, mai puţin frecventat și poate pur Și simplu 
mai practic: între unul dintre blocurile de marmură și capul lui Hrușciov, 
exista un spațiu care părea conceput înadins pentru a ascunde un plic, pe 
care-l găsi acolo. Lițso Ice aruncă priviri de jur-împrejurul lui, se așeză pe o 
bancă și îl deschise. Un bilet de avion pentru Geneva, datat pentru a doua 
zi, Și o rezervare de mașină de închiriat pentru o lună. 


Litso Ice trecu pe acasă, își pregăti valiza ȘI-Și privi ceasul. Avea 
întâlnirea treizeci de minute mai târziu. leși Și grăbi pasul, depăși Muzeul 
Naţional de istorie construit în stilul baroc moscovit, fermecătoarea 
Biserică a fecioarei din Kazan Și pătrunse în staţia de metrou din 
Teatralnaya. Scările rulante interminabile îl înghițiră în adâncimile 
orașului. Merse de-a lungul culoarului subteran, mărginit de piloni de 
marmură albă deasupra cărora era un tavan boltit, decorat cu basoreliefurile 
vechii Catedrale Hristos Mântuitorul, demolată în vremea lui Lenin. Intră 
pe un peron aproape pustiu. Următorul metrou era anunţat la ora 18:36. Mai 
avea cinci minute. Când trenul ajunse, peronul se împânzi de lume. 
Compartimentul era arhiplin, iar el rămase în picioare. La 18:53, ajungea la 
Sokolniki. 

Litso Ice se plimbă de-a lungul unei promenade mărginite de copaci, 
trecu de poarta parcului Gorki, continuă până la piața centrală, cea cu un 
heleșteu în mijloc, o luă pe prima alee la stânga Și sfârși prin a împinge ușa 
restaurantului Fialka, o casă albastră, plasată în mijlocul pădurii. 

Clădirea fusese locul de întâlnire al unei organizații criminale, 
Sokolnitcheskaya, desființată încă de-atunci. Membrii săi fuseseră toți 
încarceraţi sau lichidaţi. Acolo era o lumină neclară, dar Litso Ice își zări 
imediat contactul. Se așeză pe unul din scaunele de la bar, lângă el, 
comandă o bere și cu discreție, fără măcar să întoarcă privirea către el, glisă 
plicul. La schimb, bărbatul îi dădu arma pe sub tejghea și plecă. Litso Ice 
își termină paharul înainte de a pleca și el. 


Capitolul 17 


Ferma lui Antoine Paget, Gryon, 
joi, 28 februarie 2013 


Andreas o plimba pe Yodeleuse în faţa grajdului și o conducea de 
căpăstru sub privirile amuzate ale lui Antoine și ale fiului său, Vincent. Se 
descurca destul de bine, dar trebuia să admită că Yodeleuse nu era deloc 
genul năbădăios și că mergea alene fără să opună rezistenţă. 

— Încearcă să te relaxezi. Vaca îţi simte tensiunea. Trebuie să fiţi în 
armonie amândoi. Altfel, juraţii o să remarce. Mișcarea trebuie să fie lentă, 
dar fluidă, cu capul sus. Și asta se aplică și la tine, spuse el râzând. 

— Şi trebuie să vedem că ești mândru de vaca ta, adăugă Vincent. 

— Haide, Andreas, adu-o pe Yodi spre cușca de lucru. 

— Cușcă de lucru? 

— Chestia de metal, de acolo. Este cușca de contenţie. O să-i șlefuim 
copitele. 

— Șlefuim? 

— O să le tăiem și o să le echilibrăm, ca ea să aibă cel mai elegant mers 
posibil. O să-nlăturăm din corn pentru ca greutatea să fie repartizată pe cele 
două ongloane. 

Andreas se execută, dar Antoine trebui să preia controlul Yodeleusei, care 
refuza să se lase adusă. 

— Înţeleg. Seamănă, mai degrabă, cu un instrument de tortură, cușca 
asta de lucru. 

Antoine o conduse pe Yodeleuse, iar Vincent o împinse pentru a o face să 
intre. După ce fixase curelele ventrale și imobilizase vaca cu chingi, 
Vincent aduse o pilă electrica, o renetă și o piatră de moară. 

Antoine se puse pe treabă. Sub efectul frezei, se degaja un miros puternic 
de ars. 

— Aveam dreptate. Este o tortură. 

Antoine își continuă munca, fără să audă remarca lui Andreas. Yodeleuse 
fu apoi eliberată și dusă în interiorul grajdului pentru etapa următoare a 
transformam în viitoare regină a frumuseții. 


Tunsoarea era crucială. După ce uniformizase blana pe membre și pe 
corpul vacii, Antoine folosi o mașină mica de tuns pentru părțile mai 
delicate: capul, urechile Și, la final, ugerul. 

Ugerul este esențial. Volumul și vasele de sânge care-l irigă trebuie să fie 
vizibile. Este semnul unei activități fructuoase a laptelui. 

— De ce lași blana mai lungă pe spate? 

— Lima spatelui ei nu e foarte dreaptă. Are o adâncitură în mijloc. Cu 
mașina de tuns, o să egalizăm. Asta o să dea impresia că linia spatelui este 
perfectă. 

— Ah, deci există subterfugii. 

Da, e într-un fel ca machiajul pentru miss. Ascunde imperfecțiunile. Unii 
agricultori folosesc chiar Și gel, fixativ Și briantină. 

— Sunt curios să văd toate astea. 

Andreas se întrebă ce-i trecuse prin cap să se pună într-o astfel de 
situaţie. Să înveţe să conducă o vacă... Se pregătea să participe la un 
concurs Și privea acest eveniment ca Și cum trebuia să defileze el însuși pe 
scenă pentru a fi jurizat. Dar constata că asta îi făcea bine. Departe de 
colegii de muncă. 

Și departe de anchete, care-i bântuiau de obicei gândurile. Mintea lui 
profita de asta. Niște amintiri se ridicau la suprafaţă. Din ce în ce mai dese. 

O imagine. Cea a unui copil. În întuneric. Îngrozit. Era el? 

Urlete. 

Voci neinteliguibile. 

Apoi liniște. 

Andreas fu trezit din gânduri de vocea lui Antoine. 

— Hei, Louis, ţi-e sete? 

— Andreas, vino, îi spuse Vincent. Asta face parte din tradiţie. 

Antoine scoase o sticlă de vin alb și un pahar. Unul singur. ÎI întinse lui 
Andreas. 

— Fiecare bea prin rotație, explică Antoine, care remarcase expresia 
sceptică a lui Andreas. 

După ce terminară prima sticlă, Antoine o deschise și pe a doua fără 
măcar să întrebe. 

— O să continuaţi fără mine, reacționă Vincent. Pentru că ai ajutor la 
muls, o să intru în casă. Am ceva de făcut. 

După plecarea lui Vincent, Andreas se întoarse spre Antoine. 


— Ai noroc cu fiul tău. E-o raritate să vezi tineri de vârsta lui care-și 
ajută tatăl așa. 

— Da, e băiat bun. 

— Şi soţia, te ajută și ea la fermă? 

— Nu. 

Explicația întârzie să vină, Antoine dând paharul peste cap înainte să-l 
reumple și să-l întindă prietenului său. 

Ne-a părăsit, când Vincent avea 17 ani. De atunci ne descurcăm doar noi 
doi. Asta-i viaţa... 

Andreas înțelese din tonul prietenului său că nu era un subiect de 
abordat. Nu știuse de fapt, să descifreze dacă Antoine exprimase 
melancolie, tristețe sau dacă menţionarea soției îi răscolea, dimpotrivă, 
amintirile pe care nu voia să le vadă ieșind la suprafaţă. Andreas readuse în 
discuție expoziția agricolă care urma să vină. 

Când dădură gata cea de-a doua sticlă și schimbară pronosticuri pentru 
Concurs, veni ora pentru muls. Antoine întinse scăunelul pentru muls lui 
Andreas. 

— Ține, în seara asta e rândul tău. 

Pe la ora 19, Andreas se întoarse acasă. Epuizat. Și ușor alcoolizat. 


Capitolul 18 
Geneva, joi, 28 februarie 2013 


Așteptându-și bagajele la aeroportul din Geneva, Litso Ice se uita în jurul 
lui. Panourile publicitare atrăgeau privirile pasagerilor. Marea majoritate, 
legate de produse de lux, prezentau ceasurile elvețiene. Unul îi atrase 
atenția: un bazin din care ieșea aburul cu priveliște spre un munte 
înzăpezit. 

Litso Ice trecu atât de controlul pașapoartelor cât și graniţa fără 
probleme Și se îndreptă, fără să mai piardă timpul, spre agenția de închiriat 
mașini. Bărbatul de la ghișeu îi dădu cheile. 


O luă spre centrul orașului. Venise deja de mai multe ori în orașul lui 
Calvin, dar nu atât de des încât să meargă fără GPS. Traficul în acea 
dimineață târzie era relativ fluid. Auzise spunându-se că locuitorii din 
Geneva începeau să lucreze foarte devreme dimineaţa, ca să evite 
ambuteiajele. 

Litso Ice decise, pentru mai multă discreție, să lase mașina în parcarea 
Mont-Blanc-ului, care avea avantajul de a fi construit pe lac. În timp ce 
ieșea, zări, pe celălalt mal, Hotelul des Bergues, unde angajatorul îi 
rezervase un apartament. Amplasamentul era ideal. Asta făcea parte din 
condițiile sine qua non, nu făcea compromisuri niciodată. Cine voia să 
recurgă la serviciile lui trebuia să respecte prețul. Traversă podul des 
Bergues. Pe dreapta, văzu insula Rousseau, o oază de verdeață în inima 
orașului, la intersecţia străzilor cu bănci Și hoteluri. 

Se prezentă la recepție. Bărbatul din spatele tejghelei i se adresă în 
engleză. Litso Ice răspunse în franceză. 

— Da, voi rămâne două nopti. 

Recepţionistul îi dădu cartela electronică de acces, precum Și un plic care 
îi era destinat. 

Litso Ice avea dreptul la apartamentul Mont-Blanc. Cum îi era obiceiul, 
își deschise valiza Și își aranjă cu grijă hainele într-un dulap. Scoase apoi 
toate bucăţile armei Și o asamblă. Nu avea nevoie de ea pentru moment, 
însă prefera să o aibă tot timpul asupra lui. Se așeză pe canapeaua cu catifea 


roșie Și desigilă plicul. Era deosebit de gros. Conţinea un alt plic pe care îl 
puse pe masă, poza unei vile, o listă cu nume Și adrese, Și un document pe 
care-l identifică ca fiind un contract. Privi imaginea pentru câteva momente. 
Casa era în stil contemporan, cu forme cubice de lemn Și piatră naturală, 
însoțită de o piscină imensă. Cel de-al doilea plic conținea mai multe 
instantanee. Poze făcute în restaurante sau în zona de lounge a hotelurilor. 
Înţelese rapid despre ce era vorba: un set complet de Șantaj. 

Litso Ice trimise un mesaj de pe telefonul mobil. Câteva secunde mai 
târziu, primi răspuns. Memoră misiunea care îi fusese încredințată, apoi îl 
Șterse. 

Litso Ice părăsi hotelul, luă mașina Şi introduse coordonatele pe GPS 
pentru a ajunge la adresa indicată. Șase kilometri. leșind din parcare, văzu 
la stânga unul dintre simbolurile orașului, orologiul înflorit, compus din 
mai bine de șapte mii de flori. Ora era reglată prin satelit și secundarul 
bătea cu o exactitate elvețiană. Litso Ice aprecia, desigur, ciocolata și 
fondue-ul. Dar ce-i plăcea la Elveţia era legendara precizie, meticulozitatea 
ca mod de viaţă. Trecu de-a lungul Jardin anglais Și traversă cheiul 
Gustave Ador. Zări la stânga sa jetul de apă — emblema orașului care se 
înălța până la o sută patruzeci de metri — Și continuă spre Cologny. Ajuns în 
capătul acelei comune cu vile opulente, parcă chiar în faţa casei. Își pregăti 
aparatul foto echipat cu un teleobiectiv demn de un paparazzo. Nu mai 
rămânea decât să aștepte. 

O jumătate de oră mai târziu, un vehicul apăru în fața porții proprietății. 
Litso Ice ieși din mașină. Verifică dacă era cineva prin împrejurimi Și 
poziționă aparatul pe capota mașini pentru mai multă stabilitate. Avea o 
imagine clară asupra grădinii ȘI intrării în vilă. Întrezări o femeie Și două 
fete. Apăsă pe declanșator de mai multe ori la rând. 

După ce se asigurase că avea cel puțin o poză bună, demară. Nu-i mai 
rămânea decât să se întoarcă în oraș ca să printeze un exemplar al 
fotografiei. Ar fi fost pregătit pentru întâlnirea de a doua zi dimineaţă. 


Capitolul 19 
Gryon, joi, 28 februarie 2013 


La micul dejun își turnă o cană de Incarom, un amestec de cafea solubilă 
Și cicoare prăjită, tipic elveţiană, care îi amintea de copilărie. Pe masă 
scosese o franzelă, un salam, o brânză alpină începută, fără a uita ziarul. 

Soţia îi hpsea. Fusese rigidă, autoritară, îngrozitoare, atât cu el cât și cu 
fiul său, dar îi lipsea. Nu compania ei o regreta — dormeau în camere 
separate de ani de zile — ci, mai degrabă, latura ei de stăpână a casei. Ea 
gestiona Și dirija activitățile domestice ca un om de afaceri. Nu-și pusese 
niciodată întrebări, totul era organizat Și reglat ca o partitură. De când 
plecase, totul se schimbase. 

Îi plăceau acele momente în care era singur. Liniștea. Nimeni care să-i 
dea ordine. Câteodată, liniștea aparentă era deranjată de amintirea vocii 
soției, al cărei timbru discordant încă îi răsuna în cap. Nu ajunse să se 
debaraseze de amintirea limbajului arțăgos. 

Privi pe fereastră. Zăpada căzuse în timpul nopții. Avea sentimentul că 
jumătatea dură — cum îi plăcea să o poreclească — îl urmărea. Chiar o și 
putea auzi făcându-i morală. Se întâmpla asta pentru că îi lăsaseră camera 
neatinsă? Era, cumva, greșeala lui? Nimic nu fusese atins. Totul rămăsese 
așa cum era. Nu se mai întorsese acolo niciodată. Cheia era în channe, pe 
etajeră. Devenise un subiect tabu. El și fiul său nu vorbiseră niciodată 
despre asta. Dar prezenţa ei era palpabilă. Foarte reală. Prea reală. 

Auzi zgomote de pași pe scară. Fiul său venea să i se alăture la micul 
dejun. 


Capitolul 20 
Geneva, vineri, 1 martie 2013 


Litso Ice profitase de bufetul excelent al restaurantului pentru micul 
dejun, apoi urcase în cameră. 

Îmbrăcase un costum negru elegant. Se privi în oglindă pentru a se 
asigura că era impecabil. Era perfecționist în adâncul sufletului, convins că 
totul consta în detalii și seriozitatea pregătirilor. Își puse masca de silicon 
pe care o alesese, diferită de cea folosită la Berlin. Era cea a unui bătrân 
chel cu chipul ridat. Își deschise servieta și verifică dacă toate documentele 
de care avea nevoie erau înăuntru, apoi ieși din hotel. Admiră faimosul jet 
de apă, din stânga. În faţă, văzu semnul băncii unde urma să aibă o 
întrevedere. Merse de-a lungul capătului cheiului de 
Berges Și traversă podul Machine. 


Litso Ice se prezentă la recepție și anunţă că era așteptat de Alexis 
Grandjean. După ce verificase pe ecran, angajatul îi indică liftul de la 
capătul holului de la intrare. Ușa se deschise la etajul cinci Și fu primit de 
un bărbat între două vârste, foarte distins. Înţelese destul de repede că nu 
era interlocutorul lui, ci un portar. 

— Bună ziua, domnule Andropov. Urmaţi-mă, vă rog. 

Chenţu europeni sau americani neoferind perspective de vârf, din cauza 
acordurilor fiscale, Lifso Ice se anunţase sub un nume rusesc care răsuna 
pentru administratorii de avere ca dulcele sunet al unui contor de bancnote. 
Portarul îl conduse la un salon elegant, emblematic pentru băncile 
elvețiene. 

— Domnul Grandjean vi se va alătura dintr-un moment în altul. Pot să vă 
ofer o cafea? 

— Cu plăcere. 

Litso lce se deplasă până la fereastra panoramică. Priveliștea 
neobstrucționată către port Și jetul de apă era de toată frumuseţea. Se așeză 
pe unul dintre fotoliile de piele. Portarul reveni deja cu o cafea și un pahar 
de apă. 


Ușa se deschise și Lifso Ice îl recunoscu pe Alexis Grandjean. 
Corespundea cu pozele pe care le primise. Trebuia să aibă în jur de 
patruzeci ȘI cinci de ani, Și părul său, aplatizat Și dat într-o parte cu gel, îi 
dădea un aer de băiat de familie bună. Purta un costum antracit, o cămașă 
albă, o cravată bleu și pantofi negri impecabil lustruiţi. Sobru Și rafinat, ca 
orice om de afaceri care se respectă. 

— Bună ziua domnule Andropov. Mă bucur foarte tare. Bine aţi venit, 
declară el cu mult entuziasm Și un ton pe care Litso Ice îl percepu ca fiind 
îngâmfat, la limita aroganței. 

Bancherul avansă spre potențialul său client Și îi întinse mâna cu un gest 
hotărât. 

— Da, răspunse el selectând cea mai concisă formulă din repertoriu, în 
timp ce afișa un zâmbet forțat care părea să-l destabilizeze pe interlocutor. 

Se așezară unul în faţa celuilalt. Administratorul de averi își examină 
vizitatorul din cap până în picioare. În momentul în care îi intersectă 
privirea rece, își pierdu puțin din încredere. 

— Domnule Andropov... 

Îi repetă numele, ceea ce-i dădu câteva momente pentru a se așeza. 

— Mi-aţi spus la telefon că vreţi să deschideţi un cont în cadrul 
instituţiei noastre, în urma sfatului unuia dintre clienții mei. 

— E o greșeală, răspunse el cu un puternic accent rusesc. Sunt aici 
pentru afaceri, dar nu bancare. 

O perlă de sudoare se formase pe tâmpla bancherului. Nu se simţise 
niciodată atât de inconfortabil în faţa unui client. În capul său se rotea un 
vârtej de gânduri. Ce voia de la el acest bărbat? 

Litso Ice se exprimă într-o franceză ireproșabilă. Atunci când lucra 
pentru serviciul de spionaj rus, învățase mai multe limbi străine. Ajungea să 
vorbească fără accent ca să nu ridice suspiciuni, dacă asta era intenţia sa. 
Dar în acea dimineaţă, decisese să-și scoată la iveală originile. 

Litso Ice scoase o mapă din servietă Și o puse pe măsuţa de cafea. 

Alexis Grandjean se uită la mapa de piele bej. Ce ascundea? Mâna sa 
voia să-l apuce Și să-i descopere conținutul, dar ceva îl reţinea. Frica, fără 
îndoială. Nu avea nicio idee ce-l aștepta. Îl văzu pe interlocutorul său 
făcându-i un semn cu capul pentru a-i indica să-l deschidă. Se execută. 

Portofoliul conţinea instantanee alb-negru în care se recunoscu. 
Fotografii făcute în restaurante Și în holuri de hotel. Identifică persoanele 


care apăreau în compania lui: clienți americani. Le privi una câte una, cu un 
puternic sentiment de frică. Apoi ochii îi căzură pe o listă pe care erau scrise 
diverse date și informaţii ale zborurilor spre Statele Unite, adrese ale 
hotelurilor Și nume. O a doua pagină întocmea inventarul complet al 
clienților să-i vechi de dincolo de Atlantic. Cum obținuse bărbatul din fața 
lui toate astea? Fusese spionat, urmărit Și computerul fusese cu siguranță 
piratat. Îi trecu un fior rece pe spate. Ce avea în faţa lui constituia dovada 
incriminatoare a participării active la evaziunea fiscală a clienților săi, pe 
durata serviciului precedent. Din momentul în care unul din foștii colegi 
fusese arestat și încarcerat în Statele Unite, luase frica și decisese să 
schimbe banca, să o ia de la zero Și, mai mult, să nu se mai ocupe de 
clientela americană. Dar acest trecut îl prinsese din urmă. 

Alexis Grandjean se lăsă pe spătarul fotoliului și lăsă capul pe spate 
închizând ochii. 

Litso Ice scoase apoi un alt instantaneu din interiorul sacoului Și îl puse 
pe grămada de documente împrăștiate pe masă. Bancherul îl luă și îl privi. 
Transpira abundent de-acum Și pulsul i se accelera. Interlocutorul făcuse să- 
i crească tensiunea. Fotografia le înfățișa pe soția și fiicele lui. Recunoscu 
îmbrăcămintea pe care o purtaseră cu o zi înainte. 

Litso Ice Ştia că bancherul era din acest moment în totalitate la mila lui, 
dar decise să meargă și mai departe. Scoase din sacou pistolul Makarov PM 
Și îl puse ușor pe masă. 

— Ce doriți? Reuși să murmure Alexis Grandjean. 

Dacă aceste poze erau trimise Trezoreriei americane, era terminat. 
Nemaivorbind de amenințările implicite. Bărbatul era hotărât. Privirea lui 
pătrunzătoare îl înspăimânta. 

Litso Ice scoase o foaie Și o puse în fața bancherului. 

— Semnati aici! 

Alexis Grandjean consultă documentul și înțelese într-un final miza 
acestei înscenări. Nu avea de ales. Cum avea să-i explice asta soției? L-ar fi 
învinuit cu siguranță, dar era răul cel mai mic, luând în considerare 
alternativă. Îşi luă stiloul și se semnă în josul paginii. 

Litso Ice recunoscu modelul de stilou admirat cu o zi înainte în vitrina 
unui magazin de lux. Un schelet metalic lăsa pe alocuri să se vadă albastrul 
translucid al rezervorului. Steaua albă stilizată de deasupra capacului nu 
lăsa loc de îndoială. O minunăţie a bunului gust și a eleganței occidentale. 


— Foarte frumos obiect, spuse el cu o privire pe care bancherul o 
înţelese imediat. 

Puse stiloul pe document. 

Litso Ice îl sustrase — un cadou nu se refuză — luă înapoi contractul 
semnat împreună cu pozele și le aranjă în servietă. Apoi se ridică ȘI se uită 
lung la Grandjean. Lovitura finală. 

— Inutil să vă precizez, domnule, concluzionă Litso Ice, de această dată 
într-o franceză fără accent, că nu ne-am văzut niciodată. Dacă povestiți 
cuiva despre mica noastră întrevedere, o să știu. Și să fiţi sigur că n-o să fiu 
niciodată prea departe... Nu cred că doriți să vă petreceți restul vieţii 
întrebându-vă în ce moment se va întâmpla asta. Ar fi păcat... Fiicele 
dumneavoastră sunt adorabile. 


Capitolul 21 


Cabana Steaua de argint, Gryon, 
vineri, | martie 2013 


Ucenicul-Fermier își luase liber în acea zi. O invitase la cină pe Jessica, 
sora lui, Și pe cei doi copii ai ei, Adam și Melissa, Și se pregăti să se apuce 
de pregătirea unui meniu gourmet. 

După micul dejun, Mikaël își puse haina Și veni să-i spună la revedere. 

— Unde te duci? 

— Mă duc la Lausanne să mă întâlnesc cu cineva care ar vrea să-mi dea o 
idee pentru un viitor articol. Și vreau, mai presus de toate, să evit să fiu aici 
când te apuci de gătit. 

— Și de ce, mă rog? 

Mikaël se îndreptase în direcția ușii. 

— Nu m-ai lăsa să muncesc în tihnă. Ai veni să mă deranjezi la fiecare 
cinci minute. Am avut deja parte de asta, mulțumesc. Și singurul sfat pe 
care am să ţi-l dau este: curăţă și aranjează tot ce o să foloseşti în cuptor Și 
nu numai. N-o să fac eu asta când o să mă întorc... 

Apoi Mikaël ieși, fără să-i lase partenerului său răgaz să răspundă. 


Andreas stabilise un program care debuta cu plimbarea cățelului. Minus 
tocmai terminase bolul și aștepta în faţa ușii. leșiră în direcția râului 
Anvangon, obiceiul lor matinal. 

În timp ce se plimba, își aduse aminte de coșmarul pe care-l avusese la 
începutul săptămânii. 

Acela în care era pe faleză. 

În care era tras de abis. 

În care se lăsase să cadă. 

În visul său, nu era însăși prăbușirea cea care-l neliniștea. Psihologul îi 
explicase că se putea interpreta ca o acceptare a unei schimbări Și a 
renunțării. Acea cădere simbolică începea să aibă sens. În realitate, ceea ce 
îi lăsase un sentiment de neliniște, erau vulturii care zburau deasupra 
capului. Avusese o perioadă în tinerețea lui în care păsări sinistre îi 
reveneau cu regularitate în vise, într-un context sau altul. 


Andreas făcuse doi ani de psihanaliză, dar avea senzația că în adâncul lui 
zăcea o parte întunecată. La finalul terapiei, se simţise bine. Nu mai avusese 
vise stranii, sau nu și le mai amintea când se trezea. Singurele de care își 
amintea erau legate de activitatea profesională. De la ultima anchetă, cazul 
ucigașului în serie, experimentase o nouă serie de coșmaruri. 

Ochi însângerați. 

Incendii. 

Sânge. 

Mult sânge. 

Dar aici era diferit. Aceste imagini, reînvieri ale trecutului, îi produceau 
un profund sentiment de angoasă. 

Aceste vise se prezentau ca o negură opacă care abia dacă îl lăsau să vadă 
orizontul. Ar fi vrut să risipească ceața, să-nţeleagă. De ce aceste imagini 
îngropate reveneau la suprafaţă? De ce atunci? 

Nu poate exista lumină, fără întuneric. Revăzu vitraliul care-l reprezenta 
pe lisus în biserica din Gryon. 

Zona întunecată a criminalilor îl fascina. 

A sa, de asemenea. 

A te confrunta cu minţile criminale la fel de întunecate lăsa cu siguranţă 
urme Și o întrebare revenea fără oprire: cum o ființă umană depășea pragul 
invizibil care o conducea să ucidă? Fiecare avea zonele sale de întuneric, 
era o realitate. Își aduse aminte de ucigașul din ultima anchetă, umbra îi 
luase locul. 

Lui Andreas îi era greu să accepte ideea că întunericul duce o existenţă 
proprie, câteodată independentă. Imposibil să-l dirijezi și să-l controlezi 
complet. Riscul, dacă nu căutăm a-l înţelege sau a-l îmblânzi, era că își 
răspândește clandestin vălul în inconștient. 


Andreas reveni acasă Și studie meniul pe care-l redactase pe un carneţel. 
Alesese să pregătească un meniu suedez: smorgăsbord. Traducerea ad 
litteram era masă de pâine cu unt, dar consta într-o combinație de feluri de 
mâncare reci Și calde. Voia să o impresioneze pe sora lui. Și să o bucure, 
bineînţeles. 

În fiecare an în decembrie, el se ducea la târgul suedez de Crăciun la 
Lausanne ca să cumpere produse pe care nu le găsea în Elveţia: diferite 


preparate din heringi marinaţi, mezeluri tipice, carne de ren, pești afumați 
Și indispensabila sticlă de Aquavit. 

Nu mai avea decât să despacheteze și să așeze masa. Dar plănuise, de 
asemenea, să prepare diferite feluri de mâncare. Cel mai simplu și cel mai 
obișnuit: köttbullar, chiftele cu dulceaţă de merișoare. Apoi, Janssons 
Frestelse, cartofi gratinați cu ceapă și anșoa. Apoi Aladăb, tipuri de terină 
în gelatină, una cu carne, una cu legume, Și alta cu pește. Pentru desert, 
alesese Saffranspankaka, specialitatea insulei Gotland: o prăjitură de orez 
cu Șofran care se degustă cu frișcă Și dulceaţă de sa/mbăr, un soi de mure 
de pe insulă. 

După ce întocmi lista de ingrediente care îi lipseau, plecă să facă 
cumpărăturile la magazinul din sat. La întoarcere, începu operaţiunea. 


Pe la ora 17:30, totul era gata. Chiar își acordase o pauză de țigară în 
grădina de iarnă. Minus lătră așteptând mașina lui Mikaël. Acesta intră, 
cărând două pungi enorme de plastic. Fără să pună întrebări, Andreas îl 
ajută pe Mikaël să scoată cumpărăturile: un coș mult prea strâmt pentru 
Minus Și un bol mult prea mic, Și el, pentru a cuprinde kilogramul de carne 
zilnic al companionului lor cu patru picioare. Deschise apoi cea de-a doua 
pungă. Hrană Și crochete... pentru pisici. 

— Mă rugaseși ceva acum ceva timp, nu? 

Andreas îi zâmbi: în ziua de după moartea criminalului în serie, îi 
propusese lui Mikaël să adopte o pisică. 

În același moment sosiră Jessica și copii. Mélissa ţinea o cușcă. O puse 
Jos Şi scoase de acolo un pisoi complet negru cu lăbuţe albe, pe care i-l 
încredinţă lui Andreas. 


Capitolul 22 
Geneva, vineri, 1 martie 2013 


După întâlnirea de la bancă, Litso Ice hoinărise Și se uitase prin vitrine, 
trecând de la ceasornicării la magazine de haine, unele mai luxoase ca 
altele. Neavând nicio intenţie să cumpere ceva, nici măcar să intre, se sătură 
rapid de asta și decise să se îndrepte spre Centrul Vechi. Nu știa care ar fi 
fost continuarea misiunii sale, instrucțiunile nu ar fi venit decât seara, avea 
deci tot timpul să hoinărească și să facă pe turistul, ceea ce activitatea lui 
profesională nu-i permitea decât foarte rar. Dar trebuia să admită că era 
plăcut. 

Se plimba pe străduţele înguste pavate și ajunse într-un final la Cozur de 
Saint-Pierre. Coloanele și porticul fațadei îl duceau cu gândul la Panteonul 
din Roma. Era departe de cupolele multicolore și de picturile ornamentale 
ale bazilicilor ruse. Se întrebă cum se putea ajunge la rezultate atât de 
diferite pornind de la același text de referință. Intrând în catedrală, fu 
surprins de aspectul său gol Și auster. Merse să se așeze pe una dintre bănci 
Și se lăsă cucerit de atmosferă, lăsându-și gândurile să rătăcească. Nu era 
credincios. Fusese crescut de un devotat stalinist. Și Dumnezeul lui fusese 
comunismul. Dar ce devenise? Ateu? Nu. Mai degrabă agnostic. Refuzul 
său în ceea ce privea existenţa lui Dumnezeu se transformase de-a lungul 
timpului în scepticism. Nu se identifica cu nicio religie Și n-avea o imagine 
exactă a lui Dumnezeu, dar considera că o forță superioară exista. Un fel de 
înger păzitor care veghea asupra lui. 

Litso Ice începu să urce într-unul dintre turnuri Și numără treptele: o sută 
cincizeci Și Șapte în total. Efortul îi fu recompensat. Priveliștea de trei sute 
Șaizeci de grade asupra orașului era somptuoasă Și vremea senină lăsa să se 
zărească în depărtare masivul Mont Blanc. 

leșind din catedrală, se îndreptă spre promenada Treille și făcu câţiva 
pași de-a lungul aleii castanilor. Coboriî rampa și intră în parcul 
Bastioanelor. Se așeză pe o treaptă și examină peretele din faţa lui. Patru 
personaje erau sculptate acolo. Estimă că măsurau în jur de cinci metri în 
înălțime. Unul dintre ei era Jean Calvin, omul căruia orașul Geneva îi 
datorează porecla de Roma protestantă. Înţelese de ce catedrala era austeră. 


Chipurile celor patru indivizi nu exprimau decât gravitate, severitate ȘI 
tristețe. Săracii calviniști, se gândi el. Dedesubt erau gravate cuvinte în 
latină: Post Tenebras Lux. Nu cunoștea nicio boabă de latină, dar citi 
traducerea în ghidul turistic: După întuneric, urmează lumina. Inversând 
propoziţiile, asta ar putea deveni propria sa deviză. Meseria lui nu era să 
curme viața? Să treacă victimele de la viaţă la moarte, de la lumină la 
întuneric? 


La începutul serii, se întoarse la hotel și luă liftul până la terasa de pe 
acoperiș. Intră în restaurantul japonez, Izumi, care servea preparate fusion. 
Văzuse o reclamă în hol și îl intrigase conceptul. 

Se instală lângă fereastra panoramică. Ospătarul îi aduse meniul. Profită 
pentru a cere explicații. 

— E un cuvânt academic pentru a spune că se amestecă aromele 
inspirându-se din diferite culturi pentru a elabora reţete neobișnuite. Noi 
propunem o bucătărie Nikkei, care amestecă influenţele japoneze și 
peruviene. 

Litso Ice deschise meniul și rămase sceptic în fața denumirilor 
preparatelor. Comandă ca apetitiv un Sashimi de amberjack din Japonia cu 
ardei Jalapeño, și ca fel principal Homar și kadaifis de foie gras, sos 
Terriyaki Și trufe. Jumătate din cuvinte nu-i inspirau nimic Și kadaifis îi 
aducea aminte de numele dictatorului libanez. Însă i se păru că asta suna 
bine. 

Portul era luminat. Firmele băncilor Și cele ale mărcilor de ceasuri erau 
în centrul atenției, urmate îndeaproape de catedrală și jetul de apă, 
iluminate artistic. 

După apetitivul pe cât de savuros pe atât de frugal, ospătarul aduse felul 
principal. Aranjamentul alimentelor se ridica la nivel de operă de artă, dar 
se întrebă dacă fusion era sinonim cu regim. 

Când tocmai începea desertul, telefonul îi vibră. Deschise mesajul. Întâi 
poza unui sat montan cu un turn de piatră cu clopot. 

Apoi un nume: Gryon. 


Capitolul 23 


Restaurantul L'Escale, Gryon, 
miercuri, 6 martie 2013 


După repetiţie, Vincent și Jérôme se alăturară lui Romain Și Cedric la 
restaurantul L'Escale, de la Barboleuse. Membrii fanfarei de ani de zile, 
rafinau noile cântece pentru evenimentele tradiționale ale verii. Vincent 
cânta la susafon, un fel de tubă care se poartă pe umăr. Dimensiunile mari 
Și textura gravă dădeau un efect frumos în momentul defilărilor. Jérôme, 
fan al bateriei, alesese, fără îndoială, toba de fanfară. 

Jocul era deja pus pe covorașul verde din mijlocul mesei. Ospătăriţa 
aduse patru halbe de bere. Cedric întinse cărțile, cu fața în jos. Fiecare 
jucător trase câte una. Cele mai mici Și cele mai mari determinau echipele. 
Așa că, fură Cedric și Jérôme contra lui Vincent și Romain. Cedric 
amestecă apoi cărțile și le împărți. Nouă de persoană. Era rândul lui 
Vincent să aleagă atuul. 

— Pasez. 

Pasa mâna partenerului său. Chibre, varianta cea mai răspândită a jass”- 
ului în Elveţia franceză, tindea să dispară de pe scenele bistro-urilor. Tinerii 
îl abandonau din ce în ce mai mult pentru alte treburi, mai virtuale. Dar 
celor patru le plăcea să se întâlnească din când în când pentru un joc de 
cărți. 

— Atu de inimă roșie, spuse Romain. 

Partida începu. 

— Deci, avansează proiectul vostru? întrebă Romain. 

— Nu se vorbește în timp ce se joacă, răspunse Vincent. 

— Schtockr, anunţă Jérôme, care tocmai punea dama de inimă roșie. A 
deține regele și dama atuului în joc aducea douăzeci de puncte suplimentare 
echipei. 

Când toate cărțile fură jucate, fiecare echipă începu să numere punctele 
Și Cedric le notă cu creta pe tablă. 

— Da, merge bine, dar nu avem încă suficienți bani. 

Jérôme era responsabil de un schimb de experienţă cu fanfara. Trebuia să 
se întoarcă anul următor în Ecosse, unde ţineau legătura cu o formaţie 


locală. Două concerte erau deja programate și erau nerăbdători să combine 
sunetele instrumentelor lor cu cele ale cimpoiului. 

— O să vă distraţi bine, comentă Cedric. 

— Tu vorbeşti de un schimb... Nu știu cum o să aliniaţi corect notele cu 
berile alea bune pe care le au acolo, spuse Romain. 

Nici Cedric, nici Romain nu fuseseră vreodată membri ai fanfare. 
Respinsese solfegiul, la fel ca ideea de a face parte dintr-o societate locală. 
La insistenţele prietenilor săi, Romain fusese, cu toate acestea, membru al 
Tinerimii. După ce-și întâlnise viitoarea logodnică — Și de-acum fostă soţie 
— la un carnaval, părăsise Gryon ca să se stabilească la Martigny. Găsise de 
muncă la o firmă de tâmplărie în Valais. Urmase nunta. Vincent, Jérôme Și 
Cedric fuseseră invitaţi. Își dăduseră seama că prietenul lor își crease un 
nou cerc de cunoștințe, colegi cu care ieșea des. De când se mutase, venea 
rar la Gryon, ca să-și vadă părinţii din când în când. În câteva luni, ÎȘI 
schimbase viața. Dar întoarcerea să acasă fu încă și mai expeditivă. Mai 
întâi fu concediat din cauza întârzierilor, apoi fu părăsit de soția lui, care îi 
reproşa că se întorcea acasă beat în mijlocul nopții și lipsa de interes 
evident pentru viaţa lor de cuplu. 

Îi lăsase bagajele pe palier, schimbase încuietoarea Și ceruse divorţul. 

Romain locuia din nou în Gryon, de câteva săptămâni, în casa părinților 
Și reluase rapid legătura cu prietenii și vechile obiceiuri. Totul revenise la 
normal sau aproape, pentru că era în șomaj. La câmpie, firmele aflaseră, 
fără îndoială, despre comportamentul lui și preferau să se lipsească. Fostul 
său angajator din Gryon pretinsese că nu mai avea la fel de multe comenzi 
ca să-l angajeze. 

Vincent împărți cărțile la rândul său. 

Jérôme simţi telefonul mobil vibrând și-l scoase din buzunar. Tocmai 
primise un mesaj prin aplicaţia Meetic. 

— Două sute, valeţii, anunţă Romain, care avea în mână patru valeti, 
anunţul cel mai important al jocului. Și atu de inimă neagră. 

— Ţi-a pus Dumnezeu mâna-n cap, se răzvrăti Cedric făcând două bife 
pe tablă. 

Romain puse valetul de inimă neagră, cartea cea mai puternică. Cedric 
aruncă o carte mică, neavând nicio inimă neagră în mână Și Vincent puse 
zecele de inimă neagră ca să aducă niște puncte echipei sale. Apoi cei trei 


ridicară capul și-l fixară pe Jérôme. Acesta zâmbea. Deschise mesajul, o 
femeie din regiune mușcase momeala... Locuia în satul Ollon, la câmpie. 

— E rândul tău, Jerome! 

— Ah, da, care e atuul? 

— Inimă neagră! 

Jérôme își puse mobilul pe masă continuând să citească mesajul Și 
aruncă un nouă de inimă neagră, care se numea nell în culoarea atuului. 
Distras de conversaţie, tocmai sacrificase, fără să fie nevoie, o carte 
puternică. Continuă să zâmbească privind lung la poza primită. O femeie 
frumoasă, sexi, cu condiția ca imaginea să nu fi fost prea photoshopată ȘI 
veche de zece ani. 

— Nu aveai altă inimă neagră în mână? îl întrebă Cedric. 

— Ah, ba da, îmi pare rău. Nu mi-am dat seama. 

— Încearcă să te concentrezi! Ne faci să pierdem puncte, îl mustră 
Cedric. 

— Nu vrei să lași telefonul? Suntem în toiul jocului, spuse Vincent. 

— Da. Când jucăm, jucăm! adăugă Romain. 

— Hai că, până la urmă, m-aţi enervat! 

Jérôme azvârli cărțile pe covoraș, se ridică de pe scaun Și părăsi partida. 
Prietenii săi schimbară priviri mirate Și aruncară cărțile pe masă. 


Capitolul 24 
Huemoz, vineri, 8 martie 2013 


Serge Hugon, îmbrăcat cu blugi Și o cămașă albastră cu motive de floare 
de colţ, își tundea vaca preferată în momentul în care mătușa sa Isabelle îl 
întrerupse. 

— Văd că o pregătești pe Blümchen pentru mâine. 

— Da, trebuie să fie perfectă. Intenţionez să câștig concursul. 

Serge Hugon preluase ferma de la tatăl său. Era mândru ȘI-ȘI arăta 
atașamentul față de pământul natal purtând acea cămașă tradiţională. Cei 
doi părinţi erau morți, trăia singur. Nu se căsătorise niciodată ȘI-ȘI dedicase 
întreaga viaţă fermei. Cu câţiva ani în urmă aproape că lăsase totul baltă ca 
să plece în străinătate cu o femeie. Dar destinul decisese altfel. 

De atunci, se dedica trup și suflet vacilor sale. Concursurile erau 
activitatea lui preferată. Creșterea bovinelor fusese întotdeauna în centrul 
preocupărilor familiei Hugon. Tatăl său îi inoculase această pasiune. 
Cireada provenea din două linii pe care le putea urmări până în anii 
cincizeci. Dar interesul lui pentru creșterea vacilor evoluase spre dorința de 
a câștiga cu orice preţ. Tatăl său se mândrea cu vacile lui, rodul multor ani 
de muncă, de selecţii chibzuite Și îngrijire atentă. El, dimpotrivă, nu trăia 
decât pentru recompensele pe care le aduna în timpul diferitelor competiții. 
Începuse să cutreiere ţara doar cu un singur scop, ca să cumpere cele mai 
bune vite. 

Cu patru ani în urmă, o descoperise pe Blümchen la un ţăran din 
Emmental. O vacă aproape perfectă. Nu lăsase să-i scape ocazia Și se 
luptase cu fermitate ca să-l convingă pe proprietar să se despartă de ea, fără 
să se zgârcească la preţ. Fusese premiată de mai multe ori, dar nu reușise să 
cucerească titlul de la Swiss Expo, chiar avusese câteva încercări nereușite, 
iar acesta era unul dintre scopurile lui Serge Hugon. Și anul acela ar fi fost 
bun. Blümchen era la maturitate. Era pregătită. Dar trebuia mai întâi să 
câștige concursul regional de la Aigle. Altfel cum să pretindă victoria 
supremă? 

Blümchen avea totuși un defect. Unul dintre mameloane nu era la fel de 
drept Și aliniat cu celelalte. Existau mijloace pentru a-l redresa. Dar nici nu 


se punea problema să-și asume riscuri. Ar fi trebuit să se descurce cu asta. 
Codul de onoare trebuia respectat, cu atât mai mult cu cât controalele se 
intensificaseră în ultimii ani. A fi prins cu o înșelătorie i-ar fi ruinat 
reputaţia Și l-ar fi împiedicat să mai participe la concursuri viitoare. 


Capitolul 25 
Aigle, sâmbătă, 9 martie 2013 


Venise un număr mare de participanţi Și toată lumea se pregătea să fie 
gata la timp. Unii își spălau vacile cu furtunul. Alţii tăiau cu foarfecă blana 
de pe spate ca să obțină linia perfectă. Toți erau ocupați. Fiecare crescător 
avea o găleată cu apă în apropiere Și un burete în mână, în cazul în care 
vreo vacă s-ar fi murdărit. Alţii aduceau furaje ca să-și hrănească vitele. 

Antoine o scoase pe Alouette din remorca pentru animale și Vincent se 
ocupă de Yodeleuse. Ele fură legate în locul ce le fusese rezervat. Apoi, un 
bărbat își aduse vaca lângă Yodeleuse. Antoine îl salută cordial. 

— Salut, răspunse el sec, fără măcar să-l privească, înainte să se întoarcă 
să-Ș1 caute următoarea vacă. 

— Vezi, asta este Blümchen, favorita. Cea despre care ţi-am spus. Și 
proprietarul ei este Serge Hugon. 

— Ah, da. Cea care a fost transferată pe bani grei din Elveţia germană. 

Andreas o analiză, apoi o compară cu Yodeleuse. 

— Adevărat, chiar prezintă bine, dar o găsesc pe Yodi mult mai 
frumoasă. 

— Din păcate, nu ești în juriu. 

Vincent o freca pe Alouette cu săpun în timp ce Antoine se ocupa de 
ultimele retușuri cu mașina de tuns. Andreas observă că ugerul lui 
Yodeleuse era foarte tensionat. 1 se vedeau venele ieșind. 

— Nu o să o mulgi? 

— Nu. Ugerul trebuie să fie plin pentru concurs. Asta dă volum. Dar o să 
o mulgem imediat după. 

Andreas decise să facă un tur ca să studieze locul. Se îndreptă spre pista 
cu nisip înconjurată de bariere. Pe acolo urma să o conducă pe Yodeleuse în 
faţa publicului nerăbdător. Inspiră. Stres? Miza nu era de o importanță 
capitală, dar simţea o neliniște. Își continuă drumul. Lângă bar se afla un 
car cu vreo treizeci de clopote suspendate pe o structură de lemn, premiile 
pentru câștigătorii diferitelor categorii. Andreas intră în hală și observă 
vacile una câte una, lăsându-și totuși privirea să zăbovească asupra celor 
din rasa Simmental. Voia să-și facă o idee, să știe dacă Yodeleuse avea o 


șansă, în ciuda reţinerilor lui Antoine. Acesta îi explicase toate criteriile, 
altfel Andreas ar fi fost incapabil să emită un pronostic. 

Li se alătură lui Antoine Și Vincent care îi întinseră o găleată cu apă Și un 
burete. 

— la, vaca ta Și-a făcut nevoile. Toată coada i-e murdară. 

În timp ce Andreas o curăța pe Yodeleuse cu sârguinţă, auzi o voce 
entuziastă în spatele lui. 

— Salutare, unchiule! 

Se întoarse. Era Adam, urmat de Mélissa. Apoi îi văzu pe Jessica și 
Mikaël care pufniră în râs. 

Așteaptă, nu te mișca! Vreau să imortalizez acest moment, spuse Jessica. 

O voce anunţă la microfon începerea festivităților. 

— Încă nu e rândul nostru. Întâi sunt cele din rasa Red Holstein, apoi 
cele din Swiss Fleckvieh. 

În ciuda aglomerației, găsiră un loc chiar în spatele barierelor. Andreas 
simţea cum emoţiile puneau stăpânire pe el, în timp ce urmărea derularea 
spectacolului. Lui Antoine îi plăcea să comenteze vacile care defilau. 
Andreas, Jessica Și cei doi copii îi ascultau cu atenţie explicaţiile. 

Vincent era cel mai puțin interesat dintre toți. Cunoștea toate astea Și, 
mai mult decât atât, avea alte lucruri în cap. Stătea în picioare lângă Jessica, 
sora lui Andreas, și nu rămânea indiferent la farmecele ei. Tânăra purta 
blugi mulați care-i scoteau în evidență picioarele lungi, subțiri. Sub 
pulover, își imagina un piept ferm. Fu întrerupt din reverie de o mână care-l 
bătu pe umăr. 

Jérôme, Cedric și Romain, prietenii lui, tocmai ce sosiseră. Romain ȘI 
Jérôme — cel care se scuzase prin SMS că plecase ca un hoţ cu o seară 
înainte în plină partidă de cărți — asistau pentru prima oară la concurs. 
Cedric, pe de altă parte, cunoștea bine expozițiile de vaci. Chiar și când era 
tânăr, îl ajutase pe la fermă. l-ar fi plăcut mult să conducă și el una. Dar 
trebuia să se ocupe de tatăl lui. Îl lăsase cu niște prieteni și îl urmărea cu 
coada ochiului, gata să intervină la cel mai mic semn. 

Veni rândul lui Antoine să concureze cu Alouette. În momentul în care 
intrase în arenă, fu aplaudat de toată echipa. Romain Și Jérôme începură să 
scandeze ‚Alouette! Alouette!” Vincent, jenat, trebui să le explice că 
scandările de pe stadionul de fotbal nu erau în vigoare la expoziţiile rurale. 
Un concurs de vaci se aprecia în liniște. 


Antoine Și Alouette ieșiră pe locul trei. 

În momentul în care Antoine o dezlegă pe Yodeleuse Și îi dădu căpăstrul 
lui Andreas, vaca mugi Și încercă să facă stânga-mprejur. Antoine trebui să 
o oprească. 

— Relaxează-te, Andreas. Altfel, nu va fi bine. 

— Sunt relaxat! 

— Nu e suficient doar să zici asta. Vaca trebuie să simtă asta. Începând 
de acum, sunteţi un singur concurent. 

Andreas inspiră adânc și o mângâie pe Yodeleuse pe cap șoptindu-i 
câteva cuvinte la ureche. Păreau liniștiți acum, Și unul și celălalt, gata de 
acțiune. 

— Trebuie să mergi acolo, Andreas, spuse Antoine. 


Romain se prefăcea că apreciază spectacolul, dar, în adâncul lui, se 
întreba ce căuta acolo. Nu vedea rostul defilării vitelor. Avea chef de o bere, 
poate ca să-și calmeze ceața din creier, pe care-l simţea învăluit în excesul 
serii anterioare. Era un pic devreme pentru asta, și nu avea chef nici să 
asculte veșnicele remarci ale prietenilor care îi spuneau să revină la calea 
cea bună, să fie mai atent. Nu-i plăceau remarcile astea, însă prietenii 
aveau, poate, dreptate: în mod evident era alcoolic. Cum fusese tatăl său. 
Beat și agresiv, începând cu ora nouă dimineaţa. Își jurase că n-avea să-i 
semene. Tatăl scăpase de asta de câțiva ani, de ce nu și el? Transplantul de 
ficat și lunga ședere în spital contribuise enorm, cu siguranţă. În ceea ce-l 
privește, spera să reacționeze înainte să ajungă Și el la așa ceva. Se săturase 
să se trezească dimineaţa mahmur Și cu o durere de cap, care persista o 
bună parte din dimineaţă. La început, era un pahar de vin roșu la prânz, cu 
colegii de muncă. Și în timpul ieșirilor din weekend. Apoi, se obișnuise să 
se întâlnească cu ei în fiecare seară la ora de cocktail, terminând din ce în ce 
mai târziu. După ce își pierduse locul de muncă Și soţia, își spusese că totul 
se va schimba. Se întorsese la Gryon, rupând legăturile cu colegii de 
destrăbălare. Dar, în secret, continuase să bea, câteodată încă de dimineaţa. 
Nu mult, doar un pic ca să umple acel gol din stomac, să-și diminueze 
anxietatea. Starea lui de spirit devenea din ce în ce mai întunecată, aproape 
depresivă. Nu voia să facă nimic, decât să și păstreze libidoul. Dar nicio 
femeie nu-l voia. Atunci, ca să-l întrețină, se uita la porno pe internet. Zilele 
erau lungi, lâncezea pe acasă, în faţa televizorului sau a calculatorului. Avea 


adesea o bere în mână, ȘI-ȘI spunea, gândindu-se la viitorul lui, că trebuia 
să pună capăt acestor băuturi cotidiene. 


Era rândul lui Andreas să intre în arenă. Yodeleuse îl urma fără să ezite. 
Un alt fermier avea dificultăți în a-și controla vaca, ce-și imagina, fără 
îndoială, că participa la un rodeo. Andreas defilă prin faţa familiei. Jessica îl 
poza încontinuu cu aparatul foto, Mikaël zâmbea și se arăta la fel de amuzat 
de situație. Adam Și Mélissa aplaudau veseli. 

După trei ture de pistă, Juratul făcu semn lui Andreas care nu înţelese. 
Juratul îi dădu atunci o indicație și mai explicită, îndrumându-l să vină cu 
vaca să se poziționeze în centru. Andreas execută. Aruncă rapid un ochi la 
Antoine, care părea surprins. 


De la marginea arenei, cu un amestec de interes Și curiozitate, Litso Ice 
urmărea scena. Nu asistase niciodată la o astfel de manifestaţie în Rusia 
natală și se găsea aruncat, cu o plăcere care dubla mirarea, în inima 
folclorului elveţian redus la chintesenţă. Era o altfel de Elveţie decât cea pe 
care o frecventase până atunci. Nu cunoștea decât băncile, magazinele de 
lux, industria farmaceutică. Dar ceea ce vedea, atât de simplu și de 
adevărat, nu-i displăcea. Atmosfera era relaxată, simpatică. Privi unul dintre 
bărbaţii care-și prezenta vaca în arenă. Tocmai auzi, lângă el, un cuplu 
bârfind același concurent. Era inspector de poliţie și locuia la Gryon. Ce 
făcea acolo? După zvonuri, avea, de asemenea, Și moravuri depravate. 
Văzuse Și auzise destul. Își croi drum printre mulţime. 


Andreas se plasă în mijloc, așa cum i se ceruse. Privi ceilalți concurenți 
aranjându-se lângă el, unul câte unul, cu vaca alături. Juratul începuse de 
astă dată cu finalul? Se clasase ultima? Atunci când toate vitele i se 
alăturară în centru, juratul se îndreptă spre Yodeleuse și își puse mâna pe 
spatele ei. În acel moment înţelese. Un jurat începu: 

— Această vacă reprezintă bine scopul creșterii animalelor. Este o vacă 
robustă. Are o osatură bună, o linie foarte dreaptă. Membrele sunt solide și 
are un uger foarte frumos. 

Andreas o mângâie pe Yodeleuse, un zâmbet larg și mândru 1 se desena 
pe buze, ca al unui copil care tocmai primise o recompensă în faţa clasei. 

Yodeleuse luase premiul întâi la categoria ei. 


Părăsind arena, întâlni privirea ermetică a fermierului care o ghidase pe 
Blümchen, favorita zilei. Apoi, toți ceilalţi veniră pentru a felicita vaca. Pe 
Andreas nu prea-l băgau în seamă. Antoine o mângâie pe Yodeleuse. 
Zâmbea. Pentru prima oară primea acest premiu, locul întâi. 

— Niciodată n-aș fi crezut că era posibil așa ceva. Ești cea mai 
simpatică, dar Și cea mai frumoasă, șopti el lui Yodeleuse. 


Jérôme se uita după femei în jurul lui. Unele erau tare frumoase. Și-ar fi 
dorit să le găsească pe site-ul de întâlniri. Dar pozele sunt înșelătoare. 
Avusese deja o experiență neplăcută. Ultima, cea pentru care întrerupsese 
brusc partida de cărți, preferase întâi să discute online, nu voia să grăbească 
lucrurile. Îi scrisese e-mail-uri lungi, siropoase, punându-i întrebări foarte 
precise la care el nu avea niciun chef să răspundă. O pierdere de timp. 
Brusc, începu să se simtă rău. Căldura din sală era insuportabilă, cămașa 
era udă, transpiraţia îi curgea de pe frunte. Începu să-i fie greață, să aibă 
nevoie de aer. Se grăbi spre ieșire, împinse mai multe persoane în trecere, 
se scuză cu greutate, cu mâna la gură. Afară, inspiră cu greu o gură de aer 
proaspăt. Senzaţia de greață se opri instant. 


Dintr-odată, se auziră ţipete dinspre arenă. 


Capitolul 26 
Aigle, sâmbătă, 9 martie 2013 


Antoine Și Andreas se grăbiră să vadă ce se întâmpla. Când ajunseră, 
întrezăriră o vacă întinsă pe nisip. Serge Hugon era aplecat asupra ei. 

— Este Blümchen, spuse un fermier. A avut convulsii. Și apoi a căzut. 

— Unde e veterinarul? urlă Hugon. 

— Serge, a murit. Nu mai e nimic de făcut, spuse un jurat. 

— Da” nu e adevărat! La naiba! strigă Hugon dând cu pumnii în pământ. 

Unul dintre oficiali se prezentă pe pistă cu un microfon. Anunţă că se 
suspendă concursul Și invită toți spectatorii să meargă la bar. 

Arena se golise Și organizatorii se adunară. Discuţiile mergeau bine. Ar fi 
trebuit să pună punct festivităților? Să continue? Argumentele contra se 
topiră Și se deciseră să continue. 

Serge Hugon, care auzise conversaţia, se apropie de grup. 

— Ce? O să continuaţi? Vaca mea a murit Și voi nu opriţi concursul! E 
inadmisibil. Ea trebuia să câștige! Și acum e moartă. 

— Ascultă, Serge. Ne pare foarte rău... 

— Mda, asta e. Sunteţi toţi o adunătură de proști! 

Pe aceste cuvinte peremptorii, Serge Hugon părăsi arena în momentul în 
care un tractor cu excavator sosea ca să deplaseze animalul care probabil 
cântărea în jur de opt sute de kilograme. 

Andreas, care asistase la scenă, se alătură celorlalţi la bar. 

— E foarte trist pentru vacă, declară Antoine. Mă întreb ce-ar fi putut să 
aibă. E, totuși, ciudat. 

Unul dintre organizatori făcu semn lui Antoine să se apropie. Schimbară 
câteva cuvinte Și Antoine reveni cu o față veselă. 

— Yodeleuse va participa în finala Marea Campioană! 


După pauza de prânz, toată lumea reveni în arenă pentru continuarea 
festivităților. Ambianţa euforică de dimineaţă se estompase și moartea lui 
Bliimchen își făcea simțită prezenţa în sufletele tuturor. Din câte își 
aminteau, nu se întâmplase niciodată așa ceva. 


Clopote începură să sune. C/opotarii din Ormont sosiră în Şir indian. 
Erau îmbrăcaţi cu cămașa lor albastră tradiţională, cu pălăria neagră, Și 
fluturau cu două mâini o talangă pe care o făceau să sară lovind-o de coapse 
pe ritm. 

După acest interludiu folcloric, se reluară lucrurile serioase: 
nominalizarea Marii Campioane. 

Andreas lăsa să se vadă un amestec de euforie și neliniște, care nu-i 
scăpă lui Antoine. 

— Ştii, Andreas, chiar dacă Blümchen nu mai este printre noi, încă sunt 
în cursă concurente foarte valoroase. Nu cred că o să câștigăm. 

— Nu vrei să mergi cu ea acolo? Este finala Și Yodi este vaca ta. 

— Nu. Sunteţi o echipă câștigătoare. I-ai purtat noroc. Și sunt un pic 
prea încordat. Prefer să vă privesc. 

Andreas o dezlegă pe Yodeleuse și începu primul tur de pistă. Calmul 
vacii era contagios, nu mai simţea nicio neliniște. Al doilea tur. Juratul se 
apropie de ei. Făcu semn către cinci din cei doisprezece concurenţi să vină 
să se așeze în mijloc. Îi trimise înapoi pe ceilalţi. 

Difuzoarele redau o muzică ritmată ce spori tensiunea spectatorilor. 
Juratul mergea cu un pas rapid, se întorcea și făcea slalom în jurul 
bovinelor. O bătu ușor pe spate pe una dintre ele. A cincea. Aplauze. Apoi 
continuă. Se apropie de Yodeleuse Și își puse mâna, într-un final, pe vaca 
de lângă. A patra. Apoi a treia. Rămâneau Yodeleuse și o alta, Pervenche. 

— Voi desemna, acum, Marea campioană, anunță juratul. 

Muzica încă mai cânta, dar o liniște mormântală se așternu în hală, toată 
lumea aștepta verdictul. Cele două vaci erau una lângă alta. Juratul avansă 
spre Pervenche și ridică mâna sub privirea sceptică a lui Andreas. Apoi, se 
întoarse Și o bătu ușor pe spate pe Yodeleuse. 

Andreas îi strânse capul lui Yodeleuse în braţe, o îmbrățișă și nu auzi 
aplauzele mulțimii decât ca o rumoare îndepărtată. 


Capitolul 27 


Gryon, sâmbătă, 9 martie 2013 


La sosirea în Gryon, cu o săptămână mai devreme, Litso Ice mersese să 
bea o cafea la Boulangerie Charlet, luând pulsul comunei, în așteptarea 
instrucțiunilor. Profitase de asta ca să deguste câteva praline cu caramel Și 
un vârf de sare, formidabile. Apoi, primise un SMS: un plic era lăsat pentru 
el la biserică sub o bancă. 

Își parcase mașina închiriată pe strada Village și coborâse pe Jos înspre 
templu. Micuța piaţă numită Fond-de-Ville i se părea încântătoare. Era 
înconjurată de cabane vechi, având în mijloc o fântână enormă de piatră, cu 
un acoperiș de lemn ce proteja o bancă. Mai jos, biserica. Litso Ice 
deschisese poarta și zărise un hambar, a cărui faţadă era acoperită cu o 
cruce mare de lemn sub care era inscripţionat „Cuvântul și adevărul”. 
Atunci, îi venise în minte Pravda, publicația oficială a partidului comunist 
care se lăuda Și ea că spunea numai adevărul. Litso Ice avea tendința să 
fugă de cei ce pretindeau că îl deţineau. În ceea ce-l privește, considera 
cuvântul ca un instrument de manipulare mai degrabă, decât garantul unui 
adevăr, care avea tendinţa să-și schimbe fața după persoana care-l mânuia 
ca pe un steag. 

Intrarea în lăcașul de cult se făcea pe sub o streașină. Ridicând ochii, 
observase un gargui în formă de cap de dragon a cărui gură servea drept 
jgheab. Apoi, deschisese ușa de lemn masiv. Aceasta scosese un scrâșnet. 
Intrase în clădirea goală. A spune că acest cadru era sobru în raport cu 
edificiile religioase rusești era un eufemism, dar locul nu-i displăcea. Se 
îndreptase, așadar, spre banca ce-i fusese indicată. Un plic bej fusese lăsat 
acolo. ÎI luase și se așezase. 

Înainte de a-l deschide, își găsise timp să observe vitraliul Și picturile 
murale ce reprezentau animale înaripate. Îi plăcea să petreacă timp în 
lăcașuri de cult. Templu, biserică sau moschee: numele care le era atribuit îl 
interesa prea puţin. 

Exact în acel moment al gândurilor lui, ușa se deschisese. O femeie. 
Mersese de-a lungul culoarului central. Bărbatul se ridicase să plece. 

— Bună ziua, nu plecați din cauza mea. 


Ea îi întinsese mâna și el rămăsese blocat. În toate bisericile în care 
mersese, nimeni, niciodată nu-l deranjase. Aprecia anonimatul, dar 
strânsese mâna întinsă. 

— Să mă prezint. Erica Ferraud. Sunt pastorul, spusese zâmbind. 

Contactul i se păruse un pic prea entuziast, poate. 

— Sunt doar în trecere. Trebuie să plec. 

După câţiva pași, se întorsese. 

— La revedere. 

— Reveniţi când doriţi. Rămâneți pentru mult timp la Gryon? întrebase 
pastorul. 

Litso Ice se îndreptase, fără să răspundă, spre ușă și își recuperase 
mașina. Deschisese, apoi, plicul. Conţinea o cheie Și planul comunei Gryon 
cu un loc încercuit cu stiloul. 

Cabana impozantă, ce îi fusese pusă la dispoziție, era construită din 
bușteni. Cele două ferestre largi de înălţime identică, de la parter și primul 
etaj, îi dădeau un aer modern și luxos. Pe terasă, un jacuzzi. În interior, o 
scară subterană ducea de la garajul acoperit, prevăzut pentru mai multe 
mașini, în sufrageria imensă, amenajată cu mobilă din lemn masiv Și 
canapele de piele maro. Ambianţa era cosy. Operele de artă contemporană 
contrastau cu mobilierul. Lângă șemineu se afla un fel de pasăre metalică 
creată din unelte vechi. Pe unul dintre pereţi, un tablou de aproximativ un 
metru pe doi cu stropi de vopsea de diferite culori. Proprietarul cabanei 
plătise fără îndoială o avere ca să le achiziționeze, ceea ce nu era neapărat o 
dovadă a bunului gust. Lifso Ice avea el însuși gusturi mai conservatoare. 
Pe o comodă de lemn, recunoscu trei ouă Fabergé, ale căror pietre preţioase 
sclipeau în lumina spoturilor. Ca în Octopussy, îȘi spuse. Era sigur că 
acestea erau niște copii. Adevăratele Fabergé valorau milioane, dacă nu 
chiar zeci de milioane. În bibliotecă, numeroase cărţi, legate în piele și 
textul tipărit în aur, în special autori ruși: Tolstoi, Dostoievski, Nabokov, ar 
putea fi și Gorki. Nu era, în mod evident, reședința unui locuitor din 
regiune. Trebuia să aparțină unuia dintre compatrioții lui care nu avea, în 
mod cert, probleme financiare. 

Când ajunse, deschise frigiderul și dulapurile din bucătărie. Erau pline cu 
hrană. Angajatorul se gândise la toate. N-ar fi avut de ce să meargă în sat 
decât dacă ținea neapărat. 


In timpul săptămânii, avea timp suficient să se familiarizeze cu misiunea 
Şi să pună în aplicare planul machiavelic al cărui artizan va fi. 


Capitolul 28 


Ferma lui Antoine Paget, Gryon, 
duminică, 10 martie 2013 


Prietenii lui Antoine și Vincent se adunaseră pentru a sărbători victoria 
lui Yodeleuse. Moartea favoritei, Blümchen, îi facilitase, cu siguranţă, calea 
către succes. Cu toate acestea, Yodeleuse fusese aleasă dintre numeroase 
concurente. Antoine nu putea fi mai mândru. Să câștige la una dintre 
categorii fusese o surpriză incredibilă, dar să obțină titlul de campioană era 
un miracol. Yodeleuse era regina pășunilor alpine! După toți acești ani în 
care participase la concurs fără altă așteptare decât să petreacă o zi 
frumoasă, el era de-acum înainte cel intrat în atenţia tuturor fermierilor. 
Seara anterioară, atunci când trebuise să meargă să-și ridice premiul, cu 
talanga victoriei, în aplauzele mulțimii, se simțise aproape jenat. Nu avea 
nimic de-a face cu asta. Campioana era Yodeleuse, nu el. Antoine era un om 
discret. Era întotdeauna pregătit să-i ajute pe alții, fără să iasă niciodată în 
faţă. Toată lumea îl plăcea, fermierul amabil, fără antecedente, din Gryon. 

Antoine pusese pe o masă, în faţa grajdului, diferite feluri de salam Și 
brânzeturi din pășunile alpine. Gerul iernii persista, dar soarele și vinul îi 
încălzea pe invitați. Vincent voise să cumpere șampanie, dar Antoine 
insistase pentru un vin alb din regiune, Sire de Duin din Bex, preferatul său. 

— Nu că e scumpă, dar vinul e mai bun, declarase el. 

Când veni momentul toastului, luă cuvântul. 

— Vă mulţumesc pentru prezenţă. Ridic paharul în cinstea lui Yodi Și a 
lui Andreas. 

Talanga câștigătoare era deja în jurul gâtului lui Yodeleuse. Apoi, luă 
placa primită în timpul ceremoniei din ajun, care afișa cu majuscule: 
„CAMPIOANA 2013”. Se apropie de Andreas Și i-o întinse. 

— Și asta este pentru tine. 

Andreas îl urmărea pe Vincent. Îi plăcea mult să observe ce se întâmpla 
pe margine, atunci când atenţia tuturor era îndreptată în altă parte, în cazul 
de faţă, asupra lui. Învăţase asta de la spectacolele de magie: efectele de 
sunet și de fum servesc la deturnarea atenţiei publicului de la locul în care 
acţiunea esenţială se derula în realitate. Cu coada ochiului, remarcă 


atitudinea dezamăgită a lui Vincent, a cărui privire era pierdută în gol. Era 
gelos? Considera că Andreas îi furase vedeta? Apoi, observă un zâmbet în 
colţul gurii. O privea pe sora lui, Jessica. 

Andreas luă cuvântul: 

— Antoine, este foarte drăguţ din partea ta. Dar nu pot să accept. Această 
placă trebuie să rămână aici. La fermă. 

În același moment, se auzi un 4x4 urcând drumul cu toată viteza. Opri 
chiar în faţa grajdului. Serge Hugon ieși, trânti portiera Și se îndreptă spre 
ei. Părea să-și fi ieșit din minţi. Nu era foarte mare, dar avea o constituţie 
solidă și 1 se vedeau mușchii de pe braţe. Privirea lui furioasă intimidă 
persoanele prezente, care făcură un pas în spate ca să se dea din calea lui. 
Se grăbi către Antoine, care-l depășea cu un cap, îl apucă de guler și îl 
sprijini de perete. Antoine, surprins de ce i se întâmpla, nu reacționă. 

— A fost otrăvită! Blümchen a mea. Și voi staţi aici Și beţi. O să... 

Serge Hugon ridică pumnul. Andreas se strecură între cei doi bărbaţi și îl 
trase violent pe Hugon, agățându-se de cămașa lui înainte de a-l împinge. 
Acesta se răsturnă pe spate și cămașa se sfâșie. Se ridică cu cămașa 
zdrenţuită și-l fixă pe Antoine cu ochii plini de furia ce-l stăpânea. 

— Sunt sigur că tu ai făcut asta. Nu ești decât un biet amărât. O să mă 
răzbun. Și nu o să mai fie tovarășu” tău polițai ca să mă oprească, urlă el 
aruncându-1 o privire întunecată lui Andreas. 

Se întoarse, se urcă în mașină, făcu cale-ntoarsă Și plecă în trombă. 


Capitolul 29 


Poreyre, Gryon, luni, 11 martie 2013 


Andreas primise, cu o zi înainte, un mesaj de la Erica, pastorul. Dorea să 
se întâlnească cu el. Un subiect important, specificase ea. Propusese un loc 
liniştit, în afara orașului, Și conveniseră să se întâlnească la Ernets și să 
facă o plimbare în direcția pășunii de la Poreyre. Iarna, poiana era 
inaccesibilă cu mașina, dar zăpada, cel puţin cât mai rămânea din ea, era 
marcată pentru a permite excursioniștilor să se bucure de ea. 

Pe parcursul urcării, vorbiseră despre nimicuri, iar subiectele de discuţie 
fuseseră repede epuizate. Pe chipul femeii se citea neliniștea. Amândoi 
aveau o stare de disconfort. Atunci, Andreas îi povestise peripeţiile din 
weekend ca să disperseze liniștea care se așternuse. 


Odată ajunși la Poreyre, se așezară pe o bancă, aproape de cabana 
pășunii alpine. Prin stratul de ceaţă care-și întindea vălul deasupra văii, 
comuna Gryon se întrezărea undeva mai jos. Dents du Midi se înălţau din 
celălalt colţ al văii pe fondul unui cer azuriu imaculat. La stânga lui, ascuns 
parțial de Argentine, se ridica Grand Muveran care culmina la trei mii de 
metri. AȘadar, Andreas se gândi la valoroșii concurenţi ai Trofeului 
Muveran — cea mai veche competiţie de schi-alpinism elveţian — care aveau 
să escaladeze peste o lună acele pante abrupte pentru a ajunge în vârful 
muntelui legendar. Andreas nu se sătura de împrejurimile astea. Venea 
adesea cu Mikaël și Minus să se plimbe pe această pajiște montană, 
indiferent de sezon. Fiecare avea farmecul lui. Primăvara Și vara, animalele 
populau pășunile. Iarna, excursioniștii cu rachete de zăpadă. Toamna era 
perioada cea mai liniștită. Vacile coborau către Șes ȘI turiștii se împuţinau. 
Îi plăcea să se plimbe prin locurile acelea cufundate în tăcere. Chiar acolo îl 
cunoscuse pe Antoine, cu o iarnă înainte. Se ocupa de pajiștea montană de 
la Poreyre. După ce se întâlniseră Și salutaseră în mai multe reprize, îl 
invitase la un pahar la cabana lui. Era un tip de treabă. 

Erica admiră din nou acel peisaj de care era posibil să nu se mai bucure 
timp de mai mulți ani. Îi memoră detaliile. O imagine frumoasă de care să 
se agaţe pe parcursul orelor grele ce se anunțau. 


— Mulţumesc pentru că ai acceptat să ne întâlnim. Mi-ar plăcea ca 
dumneavoastră... Ne tutuim? — nu aşteptă răspunsul lui Andreas — să-ți 
vorbesc de acea faimoasă zi. 21 septembrie 2012. 

— Știu, îi răspunse Andreas. 

Erica nu păru surprinsă Și tensiunea vizibilă de pe chipul ei din timpul 
plimbări dispăru dintr-odată. 

— Mă-ntrebasem, încă de-atunci, dacă tu Știai. Aveam îndoieli. Dar în 
ziua aceea, în timpul prânzului, am înţeles. Dar cum ai descoperit adevărul? 

— Atunci când am ajuns la biserică, prietenul tău din copilărie era încă în 
viață. 

Erica, în mod vizibil, nu se aștepta la asta. Întorsese întrebarea de mai 
multe ori în minte fără să găsească o explicație raţională. 

— Dar în presă se spunea că îl găsiseși mort pe bancă. 

— Într-adevăr, asta este scris în raportul poliţiei. Dar am avut timp să 
schimbăm câteva cuvinte. Era zdruncinat de ideea că nu putuse să meargă 
până la capăt cu răzbunarea. Apoi, am detectat un zâmbet pe faţa lui. Am 
înțeles amândoi, atunci, ce făcuseși. Și mi-am amintit de privirea ta. Pe 
moment, nu Știusem să o interpretez. Eram focalizat pe acţiune. Pe 
criminal. Dar privirea ta, exact în acel moment, era o privire pe care nu o 
văzusem niciodată până atunci. O privire plină de furie. 

— De ce ai minţit pretinzând că era mort când ai ajuns tu? 

— Nu era mort, e adevărat. Dar tocmai își injectase o doză letală de 
clorură de potasiu. Chiar dacă aș fi chemat ambulanta, medicii n-ar fi ajuns 
la timp. Tehnic vorbind, nu era încă mort, dar era pe-aproape. 

— Și de ce nu m-ai denunţat? 

— Îmi spusesem că își meritase soarta, că puteai să-ți reglezi problema 
în particular cu Dumnezeu. 

— Asta-i ȘI problema. Nu știu dacă regret ceea ce am făcut. Ceea ce știu, 
e că nu pot să continui să trăiesc pretinzând că nu s-a întâmplat nimic. Nu 
pot să continui să fiu pastor, așa cum se cuvine, după ceea ce am făcut. Am 
impresia că înșel pe toată lumea. Cum să spun enoriașilor să-și iubească 
aproapele și să ierte, atâta vreme cât eu sunt stăpânită de ură? Pe moment, 
când l-am văzut legat de scaun, mi-am imaginat fără-ndoială, că era timpul 
să pun punct ranchiunei pe care o simţeam față de el. Am acţionat 
mecanic... Fără să gândesc. Ca Și când altcineva ar fi acţionat în locul meu. 
A distrus viaţa iubirii mele din copilărie. Și eu am sfârșit-o pe a lui. Dar ura 


din mine n-a dispărut. Încă este acolo. Mă rog în fiecare zi ca Dumnezeu să- 
mi vină în ajutor, dar n-am niciun răspuns. Nu văd decât o soluție: să-mi 
asum fapta. Doar apoi, poate, îmi voi găsi pacea interioară. 

— Te gândești să demisionezi? 

— Nu. O să fac ceea ce ar fi trebuit să fac de la bun început. 


Capitolul 30 


Gryon, marţi, 12 martie 2013 


Bărbatul ce se lăsa tulburat de parfumul mamei sale era din nou așezat în 
faţa oglinzii. Imaginea reflectată nu-i mai plăcea. Se chinuise atât de mult 
ca să-i semene, dar nimic nu mergea. Nimic nu era de ajuns ca să-i 
îndeplinească fanteziile ce-l stăpâneau un pic mai mult cu fiecare zi ce 
trecea. Își cocea planul de luni de zile. Se simţea pregătit să treacă la 
acţiune. Venise momentul. Dar înainte, trebuia să regleze o dispută mai 
veche. Și-o jurase. Să închidă cercul. Să tragă linie peste amintirile 
dureroase. Și doar atunci, să se dedice proiectului său. 

Auzea vocea mamei sale: „Nu o să fii niciodată bărbat”. Aceste afirmaţii 
diminuează, umilesc, distrug. Avea să-i demonstreze contrariul, era bărbat, 
unul adevărat. Mama îl compara tot timpul cu alții. Unul a făcut aia. Altul a 
făcut asta. Ăla e mai bun. Ăla e mai puternic. Ala, cel puţin, e sportiv. Ăla. 
Ăia... și alţii! Nu mai suporta comparaţiile. Ălora le reușea tot. Adevărate 
ființe iluminate, se-nţelege. Stele pe firmament, în timp ce el trăia în umbră, 
în fiecare zi afundându-se Și mai adânc în întuneric. 

Fusese gelos pe prietenii lui. Veșnic. Dar când vedea viața pe care o 
duceau în prezent, râdea. Chiar dacă mama lui își imaginase că urmau să 
realizeze lucruri măreţe, ei erau încă în Gryon, iar în fiecare weekend 
vegetau la Harambee ca toţi ceilalți, ca el. Ce-ar spune mama acum? Ce-ar 
gândi despre banda asta de ratati? 

Falsa rivalitate pe care o crease între el și ceilalți fusese un infern. 
Simţise că nu-și găsea locul, că nu era dorit. Ar fi preferat o fată? Sau un alt 
băiat care ar semăna cu prietenii lui? Şi el, ce ar fi vrut să fie? Nu știa. 
Suferea doar consecinţele. Dădea cu el de pământ, îl insulta. ÎL denigra. Nu 
ieșea niciodată, nu practica nicio activitate fizică. Sporturile de echipă nu-l 
atrăgeau. Un sport individual, de genul artelor marțiale? I se părea prea 
violent. Se simţise întotdeauna mai în largul lui în coconul casei. Viaţa se 
rezuma la școală, familie, prieteni. Putea fi vorba de viață socială? Să fie în 
preajma colegilor în afara școlii îi consolida sentimentul de gelozie. Nu 
putuse niciodată să conteze pe tatăl său, al cărui rol era insignifiant. Și 
mama? Era Și mai ambiguu. În ciuda răutăţilor, simţea pentru ea o formă de 


fascinaţie. Atunci când încerca să se răzvrătească, îl închidea în șifonierul 
din camera sa. Câteodată o oră. Alteori, două. Ceea ce ea nu știuse 
niciodată era că, într-un final, lui îi plăcuse să petreacă timp în dulap. Îl lăsa 
în liniște acolo. Dar motivul principal era altul. Camera lui se afla chiar 
lângă cea a mamei. Întindea urechea ca să asculte și se înfuria că nu vedea 
nimic. Prin urmare, în ciuda abilităţilor sale deplorabile de a meșteri, el 
perforase o gaură pe care, apoi, încercase atât de tare să o ascundă. 
Începând din acea zi, nu mai avusese nevoie să fie închis de mama sa în 
dulap. Putea s-o observe în cameră, după bunul plac. Momentul preferat era 
atunci când ea se așeza în fața măsuţei de toaletă, ca să se machieze. Când 
se privea în oglindă, nu mai era aceeași persoană. Nicio furie nu o mai 
stăpânea. Vedea asta în reflexia ochilor ei, ca suprafaţa liniștită a unui lac 
limpede. Mai mult, își lăsa frumosul păr castaniu, de obicei ridicat într-un 
coc sever, să-i cadă liber pe umeri. Adora să-i urmărească mișcarea când 
întorcea capul. 

Într-o zi, îi spusese mamei că voia să-și lasă părul să crească. În schimb, 
primise o palmă, acompaniată de vorbe pe care nu le-ar uita niciodată: 
„Fătălâii au părul lung!” Atunci, da, dacă despre asta era vorba, dorea să 
fie un fătălău. Dar ce era, mai exact? Pusese întrebarea la masă sub privirea 
uimită a tatălui care-i răspunse fără să clipească: „Este un homo, un 
poponar, ce să fie. Ești unul d-ăsta, așa e?” Bineînţeles, negase, simțind 
ostilitatea din atmosferă asupra subiectului, dar în adâncul lui nu Știa ce era. 
Singura lui convingere era fascinația pentru mama lui. 

Într-o zi, rămas singur acasă, voise să se îmbrace ca ea. Dar nu putuse să 
meargă în camera ei, mereu închisă cu cheia. Începuse să caute în pod în 
speranța că ar fi găsit haine vechi puse prin cutiile de carton, însă fără 
succes. Dăduse apoi peste niște păpuși. Fusese intrigat. Le scosese una câte 
una, se apucase să le dezbrace, să le îmbrace, prin urmare nu o auzise pe 
mama sosind. Îl trăsese de ureche până în cameră. ÎI închisese din nou în 
dulap. „Te crezi fată? Ești poponar, asta el o să-ţi scot toate ideile astea 
perverse din cap!” 


Relaţia lor luase o nouă turnură. Avea paisprezece ani. Într-o zi, când o 
urmărea prin gaură, mama se ridicase Și se dezbrăcase. Se așezase goală pe 
scaunul din faţa măsuţei de toaletă. Se observa în oglindă. Apoi, începuse 
să se mângâie pe piept cu un gest inofensiv. Brusc, avu impresia că se uitase 


cu colţul ochiului în direcţia lui. ÎI văzuse? Plecase capul de frica faptului 
că ar fi putut să-și intersecteze privirile și își părăsise ascunzătoarea. 
Rămăsese apoi nemișcat în mijlocul camerei. Așteptase ca ușa să se 
deschidă ca să primească o bătaie. Dar, nimic. Nu-l remarcase de fapt? Sau 
era conștientă de prezenţa lui? Se simţise ușurat. Dar și confuz. Se 
abținuse să se întoarcă în dulap timp de mai multe zile. Se simţea atras 
acolo ca de un magnet. Apoi se decisese. Reușise să se convingă de faptul 
că ea făcea asta pentru el. Voia să vadă. Trebuia să-și asume riscul. Din 
acea zi, o urmărea cu regularitate. Era uluit. Atunci când o vedea 
dezbrăcată, nu reușea să înţeleagă ce simţea. Simţea dorinţă? Începuse să o 
viseze noaptea. O revedea mângâindu-se. În fiecare zi, în fiecare dimineaţă, 
se instala în dulap ca să o contemple. Părinţi nu mai împărțeau de multă 
vreme același dormitor. Niciodată nu o văzuse să plece din cameră seara ca 
să i se alăture tatălui. Și tatăl său nu venise niciodată la ea. Niciodată nu-i 
auzise făcând dragoste. Cu toate acestea, era cu ochii pe ei. Concluzionase: 
pe mine mă iubește. În faţa tatălui și a prietenilor, îl certa ca ei să nu 
suspecteze nimic. Doar pe el îl iubea. Nicio altă explicație nu era posibilă. 

Se trezea adesea în mijlocul nopții. Transpirat și cu o erecție. Visele 
erotice îi produceau un sentiment plăcut. Distingea acolo corpuri masculine. 
Nuduri. Dar aceste gânduri erau mereu întrerupte de mama. Îi auzea vocea. 
Țipa. ÎI bătea în vis la fel ca în realitate. Era geloasă văzându-l că mângâie 
acele corpuri musculoase? Trezit, încerca să se scufunde din nou în 
erotismul acelor vise Și să șteargă de acolo prezenţa maternă. Voia să aibă 
Și el morfologia unui bărbat. Desena contururile. Începea să simtă plăcere, 
dar era întotdeauna la fel, mama se infiltra în proiecţiile sale mentale. Îi 
vedea chipul în locul celui pe care încerca să și-l imagineze, sânii ei în locul 
unui piept viril. Nu înțelegea. Sau nu voia să înțeleagă. Nu o putea iubi 
decât pe mama. Orice altă iubire îi era interzisă. 

Nu, nu era un fătălău. Mama nu voia să fie unul. Să îi facă această 
plăcere Și să răspundă așteptărilor sale, era singurul lucru de făcut. 

Deci, iubea femeile. 

Iubea această femeie. 

O iubea pe mama. 

Din acel moment, decisese să facă sport. Să iasă cu colegii, mai ales 
aceia cu care mama îl comparase toată viața. Ar fi devenit, în sfârșit, ceea 
ce dorea. Mama. Doar pentru el. 


Lunile care urmară fură cele mai frumoase din viaţa lui. Era pe cale să 
devină bărbatul care și-ar fi dorit mama să fie. Constatase schimbarea Și îl 
încurajase în acest sens. 


Apoi, veni anul 2002, coșmarul. Puțin câte puţin, fără să înţeleagă de ce, 
mama își pierduse din nou interesul în ceea ce-l privea. Până în ziua în care 
motivul acestei schimbăn îi sări în ochi, cu brutalitate. Era pe la mijlocul 
după-amiezii. Se întorsese de la școală mai devreme decât era prevăzut. Se 
dusese în camera lui Și auzise zgomote, respirații sacadate. Se uitase prin 
gaură. Ceea ce văzuse atunci, îl devastase. Mama era în patru labe pe pat, ca 
o cățea vulgară. Un bărbat o penetra pe la spate. Bărbatul nu era tatăl lui. 

Din acea zi, sentimentele pentru mama se schimbaseră radical. Începuse 
s-o urască, dar în același timp, o adora. 

Ca pe femeia pe care ar fi vrut să o iubească. 

Femeia de care ar fi vrut să fie iubit. 

Femeia care ar fi vrut să devină. 


Capitolul 31 
Lausanne, miercuri, 13 martie 2013 


Erica privea fix fluxul de mașini de pe autostradă în timp ce Gerard 
conducea. Își retrăia filmul vieţii, secvenţa care o condusese să se afle în 
acea zi, în acea mașină, spre o destinaţie pe care nu Și-ar fi imaginat-o 
niciodată. 

Atunci când se întorsese Gerard cu o seară înainte, după o zi la schi cu 
prietenii, fusese surprins de punerea în scenă orchestrată de către soția lui. 
Masa fusese pregătită cu vesela de porțelan a bunicii sale, chiar scosese Și 
paharele de cristal. Un miros de condimente indiene îi gâdila nănile. Erica îi 
pregătise felul de mâncare preferat: palak paneer, o delicatesă vegetariană 
din Punjab, pe care o descoperiseră în timpul lunii de miere. Pusese, de 
asemenea, o faţă de masă indiană din mătase cu tonuri de galben, roșu, 
oranj și motive aurite, cumpărată de la un artizan din apropierea orașului 
Jodhpur. Pe masă ardea un con de tămâie, care răspândea un miros de 
ambră. Luminile erau stinse. Lumânările luminau încăperea Și creau o 
ambianţă discretă, călduroasă. 

— Ce sărbătorim? N-am uitat din nou de aniversarea căsătoriei, nu? 

— Trebuie să-ți vorbesc. Dar mai întâi, cinăm. Așază-te. 

Erica servise mâncarea Și turnase în pahare un Chasse-Spleen din 2005. 
Acest vin burghez prestigios, pe care-l alesese chiar ea din pivnița unui 
sătean a cărui slujbă de înmormântare o oficiase, cu câțiva ani înainte. 
Decantându-l, se surprinsese recitând Spleen a lui Baudelaire, evocarea 
sentimentului că acest vin era menit a bea până la ultima picătură: 


Quand la terre est changée en un cachot humide, 
Ou l’ Espérence, comme une chauve-souris, 
S'en va battant les murs de son aile timide, 


Et se cognant la tête à des plafonds pourris.” 

O poezie de circumstanță, gustase ironia în același timp cu prima gură de 
vin. 

— Nu vrei să-mi spui despre ce este vorba? 

— Nu încă. Hai să cinăm, înainte. 


Gerard nu insistase. Se lăsase liniștea. Îi era greu să se concentreze pe 
savoarea mâncării. O observase pe soţia lui aparent încântată, afișând un 
aer, în același timp, detașat și contemplativ, ceea ce-l destabilizase și mai 
mult. 

La finalul cinei, Erica strânsese totul și venise să se așeze. Îi povestise 
tot, terminând cu decizia pe care o luase. Irevocabil. Soţul fusese devastat 
de aceste dezvăluiri. 

— Te-ai gândit la noi, la ceea ce vom deveni? 

— Nu-i vorba despre noi, Gerard. E vorba despre adevăr. Despre sufletul 
meu. E singurul lucru de făcut. 

Apoi el țipase. Nu la Erica, pe care o iubea mai mult decât orice, ci la 
lumea lor care începea să se destrame. 

Pe parcursul călătoriei, niciunul dintre cei doi nu pronunţase un cuvânt. 
Nu era nevoie. Legătura care-i unea era dincolo de vorbe. Gerard înțelesese 
decizia soției sale, chiar dacă nu putea să o accepte. Acest drum era o 
călătorie în necunoscut. O călătorie doar dus. Erica avea să intre singură în 
acea clădire de pe strada Saint-Martin care adăpostea secția de poliție. Iar el 
ar fi făcut drumul de întoarcere fără ea. 

Erica îl sărută pe soţul ei pe obraz Și ieși din mașină. Cei câțiva metri 
care o despărţeau de intrare părură nesfârșiți, împinse ușa, se îndreptă spre 
recepție și se adresă unei femei tinere, din spatele tejghelei. 

— Pot să vorbesc cu inspectorul Karine Joubert? 


Capitolul 32 
Gryon, vineri, 15 martie 2013 


Vânzarea cabanei din pajiștea alpină, care aparținea familiei mamei sale 
de mai multe generaţii, era picătura care umplea paharul. Jérôme Jaccard 
era furios pe tatăl său. Nici măcar nu se consultase cu el înainte să ia decizia 
asta. Cabana asta nu-i lăsase amintiri memorabile — nu mergeau acolo decât 
ca să facă grătare vara, sau când le venea rândul să organizeze sacrosanctele 
reuniuni de familie — Și nu era niciun loc în care, adult fiind, să-i fi plăcut să 
meargă. Asta nu schimbă faptul că simţea actul tatălui său ca pe o trădare. 

În subsolul casei din Gryon, își amenajase o cameră izolată fonic pentru 
tobă, pe care se descărca în fiecare zi. Era ca o bulă, spațiul lui personal, 
locul unde se simţea în elementul lui. 

Jérôme trăia absența mamei ca pe o lipsă care punea stăpânire pe el 
dinlăuntru. De pe o zi pe alta, dispăruse. Fusese nevoie de mult timp ca să-i 
accepte moartea. Își aducea aminte de ultima oară când o văzuse în viaţă. 
Era o dimineaţă în care el pleca să muncească, ea îi reproșase că se 
mulțumea cu postul de infirmier. Considera că ar fi făcut mai bine să-și reia 
studiile pentru a deveni chirurg, cardiolog sau măcar paramedic. Doctor 
suna mai bine decât infirmier. Dar îi plăcea slujba lui și nu avea nicio 
intenţie să o schimbe ca să-i facă pe plac. Plecase fără să-și termine micul 
dejun, trântind ușa. 

La finalul zilei, fusese primul care se întorsese. O liniște mormântală 
domnea în casă. Din hol, văzuse întâi picioarele mamei care depășeau 
cadrul ușii de la bucătărie. Rămăsese încremenit. Apoi, înaintase ca într-un 
slowmotion Și îi descoperise corpul zăcând pe gresia crem. Nu plânsese. Nu 
Știuse cum să reacționeze. Se așezase pe un scaun ȘI privise scena 
îndelung: părea că doarme. 

Jérôme era încă în stare de șoc atunci când ajunsese tatăl său. Îl văzuse 
aruncându-se în genunchi și scuturându-și cu brutalitate soţia ca să o 
trezească înainte să conștientizeze că ea plecase, că viaţa o părăsise. 

La înmormântare, Jérôme nu vărsase nicio lacrimă. Dar absenţa crease în 
cele din urmă o lipsă, pe care trebuise să o compenseze. Corpul lui îl făcuse 
să înţeleagă. Deci alesese o cale, o evadare provizorie. 


De la moartea mamei, Jérôme se forţa să ţină un fel de jurnal de bord în 
care povestea ceea ce-i trecea prin cap. Să pună cuvintele pe hârtie îl ajuta 
să se elibereze doar pe moment. Cu toate acestea, în ultimul timp, avea 
migrene. După ce scrisese prima propoziţie, avusese un blanc. Îi era greu 
să-ȘI exprime sentimentele. Nu era foarte concentrat Și se gândea obsesiv la 
pierderea lui. Se înscrisese pe mai multe site-uri de întâlniri. Ca să aibă 
succesul dorit, trebuia să pară atractiv. Problema nu era atât de mare în ceea 
ce privea fotografia, Ştia că fizicul lui plăcea femeilor. Cel mai dificil fusese 
să se descrie Și să-și exprime așteptările în rubrica Eu caut... Jérôme 
făcuse, atunci, turul mai multor profile, apoi întocmise o listă cu femeile 
care corespundeau cu ceea ce râvnea. Următorul lucru, trebuia să le 
contacteze, să le seducă, să le facă să vrea să răspundă, din nou Și din nou. 
În acest context, să se exprime, chiar Și în scris, îi era tare greu. Dar, recent, 
făcuse pasul... 

Jérôme auzi așadar un sunet dinspre calculator: primise un mesaj. 
Schimbase tab-ul ca să intre pe unul din site-urile de întâlniri. O femeie al 
cărei pseudonim era Cannelle, cu care discuta de mai multe zile, tocmai îi 
scrisese. Era de acord să se întâlnească. Avu un zâmbet satisfăcut. 


Capitolul 33 


Ferma lui Antoine Paget, 
duminică, 17 martie 2013 


Antoine Și Vincent nu aveau dispoziția necesară pentru pălăvrăgeală. Era 
finalul după-amiezii, pregăteau mașinile de muls fără să-și adreseze niciun 
cuvânt. Fiecare Știa ce avea de făcut. 

În momentul în care ieși din grajd, Vincent văzu un vehicul utilitar. 
Cedric era la volan. Atunci când putea, venea de bunăvoie să dea o mână de 
ajutor la fermă, în ciuda programului, pe care handicapul tatălui său îl 
făcuse încă și mai încărcat. El și Cedric urmaseră aceeași școală. Spre 
deosebire de multe cunoștințe de-ale lor, ei nu părăsiseră niciodată Gryon. 
Cedric făcea parte din primul său cerc de prieteni. Relaţia lor era fondată pe 
activităţi comune, dar vorbeau puțin despre ei înșiși Și despre viaţa lor 
privată. Discuțiile rămâneau superficiale. Erau dintotdeauna unul în 
preajma celuilalt, fără să se cunoască cu adevărat. Din ce trecea timpul mai 
mult, din aia Vincent avea impresia că nu se mai vedeau decât din 
obișnuinţă. Cedric era discret. Şi el, la fel. De ce era atât de dificil să 
vorbești despre sine? Vincent Și-ar fi dorit uneori să aibă pe cineva căruia 
să 1 se destăinuie. Nu lui Romain, nici lui Jérôme. Unul se scufunda în 
alcoolism, celălalt devenea din zi în zi mai tăcut și mai furios. Efectiv nu 
avea altă opţiune decât să se descurce singur cu propriile probleme. În plus, 
poate era mai bine așa. 

Vincent și Cedric plecară să caute vacile care-și petrecuseră ziua afară. 
Flicka, border collie-ul, îi însoțea, își cunoștea rolul pe dinafară. Timpul se 
mai îndreptase, zăpada se topise, dar pe pajiștea montană, opt sute de metri 
mai sus, încă persista. Ziua fusese deosebit de caldă pentru acel sezon, deși 
norii denși, întunecaţi, invadau cerul. 

Antoine îi aștepta la grajd ca să lege vitele. Ar fi sosit una câte una. 
Întotdeauna în aceeași ordine. Vaca este un animal al obișnuinţei. Într-o 
viaţă anterioară, Antoine probabil fusese una. Avea nevoie de ritualuri Și de 
aceeași rutină zilnică. După cinci minute, nevăzându-i încă venind, ieși să 
vadă ce se întâmpla. 


În același moment, auzi glasul câinelui. Un lătrat neobișnuit, neliniștit. 
Antoine începu să alerge; ajuns în vârful unui terasament, zări vacile 
adunate. Vincent căuta să le strângă, timp în care Cedric încerca să-l 
calmeze pe Flicka ce urla a moarte. Se apropie cu pași mari Și descoperi 
spectacolul dezolant. 

Heidi zăcea într-o baltă de sânge, cu gâtul tăiat. 

Antoine se lăsă să cadă în genunchi Și apăsă burta animalului, încercând 
s-o ia în braţe. Nu plânsese de foarte mulți ani, dar nu putu să-și reţină 
lacrimile. 

Vincent Și Cedric se opriseră la distanță și observau scena, stupefiaţi. 
Vântul din sud-vest începuse să bată, norii negrii deveneau amenințători. Se 
întâmpla adesea ca furtunile să izbucnească în Alpii din Vaud, în inima 
iernii. Fulgi mari de zăpadă în formă de lăbuţe de pisică se desenau pe cer. 

Antoine se ridică. Își șterse lacrimile cu mâneca privind corpul inert al 
vacii sale. 

— Adio, Heidi, bălmăji el. 

Brusc, din vârful unui nor furtunos, o rază luminoasă despică cerul Și un 
fulger căzu peste creasta muntelui Dent Favre, care era fals intitulat Petit 
Muveran pe hărţile regiunii. Câteva secunde mai târziu, o canonadă 
asurzitoare răspunse ea un ecou durerii lui Antoine. 

Furia îl copleșea. Se îndreptă spre fermă cu un pas hotărât. 

— Unde mergi? îl întrebă Vincent alergând în spatele lui. 

— Hugon a făcut asta. Sunt sigur de asta! 

Antoine deschise portiera mașinii lui 4 x4 Și se așeză la volan. 

— Tată, așteptă! Ce-o să faci? 

— O să reglez conturile. 

Antoine trânti portiera mașinii. Vincent o redeschise și încercă să-l 
oprească. Dar Antoine demară fără să-l bage în seamă. Vincent Și Cedric 
văzură vehiculul dispărând în curbă. 


Capitolul 34 
Huemoz, duminică, 17 martie 2013 


Antoine încercă să-și pună gândurile în ordine. Era sigur că Hugon îi 
omorâse vaca din răzbunare. Chiar dacă nu avusese nimic de-a face cu 
pierderea celuilalt. Niciodată nu ar fi făcut rău unui animal... Și mai mult 
decât atât, pentru ce? Ca să câștige un amărât de concurs... Dar cine 
altcineva ar fi avut interes să o otrăvească pe Bliimchen? N-avea încă un 
răspuns în momentul în care ajunse la Huémoz. 


Antoine parcă în curtea din faţa fermei lui Serge Hugon, cu siguranţă 
ocupat cu mulsul. Merse cu un pas apăsat spre grajd a cărui ușă o împinse 
cu brutalitate, urlând: 

— Hugon! Secătură împutită! 

Serge Hugon se întoarse Și păru surprins să-l vadă pe Antoine. Acesta din 
urmă veni spre el. Cei doi bărbaţi aveau aceeași constituție, dar Antoine îl 
depășea cu un cap. Aspectul său fizic nu corespundea cu personalitatea: o 
persoană discretă care nu ar fi făcut rău nici măcar unei muște. Dar acolo 
nu era el, cu mușchii încordați, gata să explodeze. Se opri fix la un metru 
de Hugon. Se uitară unul la celălalt. Erau ca într-un western, fără pistoale. 
Dar aveau muzică: duelul se desfășura pe fondul sunetului unui radio care 
emitea folclor elveţian la acordeon. 

— Ce vrei de la mine? întrebă Hugon cu o voce febnilă. 

Privirea lui Antoine afișa o determinare Și o furie care contrastau cu 
placiditatea obișnuită. 

— Tu ai omorât-o pe Heidi! 

Se putea citi surpriza în privirea lui Serge Hugon, care nu avu timp să 
reacționeze. Văzu pumnul adversarului cu o fracțiune de secundă înainte de 
impact. 


Capitolul 35 


Huemoz, duminică, 17 martie 2013 


În ultimele două săptămâni, Litso Ice avusese timp suficient să observe 
venirile Și plecările următoarei victime. Misiunea asta era diferită de 
celelalte. În general, ajungea, își elimina ținta și pleca, nevăzut, 
necunoscut. De această dată se dovediseră a fi necesare niște pregătiri. 
Trebuise să elaboreze un plan, apoi să-l pună în aplicare. Totul se desfășura 
după cum spera. 

Victima lui locuia singură departe de comună. Pentru discreție, merse pe 
Jos. Se ascunse undeva în vecinătatea fermei, în spatele unui zid, de unde 
vedea bucătăria. Rămase acolo câteva minute, dar nu văzu nicio mișcare. Și 
cu toate acestea, mașina era acolo, parcată în curte. 

După un moment, încă nepercepând niciun semn de viaţă, se decisese să 
se strecoare în casă prin spate. Înainte de a intra, își puse o cagulă neagră 
ȘI-ȘI trase niște mănuși. Apăsă cu grijă pe clanţă. Ușa se deschise ca în 
timpul unei recunoașteri precedente. Oamenii de pe acolo nu erau precauţi. 
Pătrunse într-o încăpere care servea drept debara și se apropie de o a doua 
ușă ce ducea către hol. 

Litso Ice o deschise încetișor Și avansă către bucătărie. Nimeni. Pe masă 
se afla o cană de cafea, un colţ de pâine, o bucată de brânză și un salam. 
Apoi, merse la etaj, făcu turul camerelor, al băii, apoi cobori. În momentul 
în care ajunse la baza scării, auzi ușa de la intrare deschizându-se. Se 
răzgândi Şi urcă înapoi câteva trepte ca să nu fie reperat. Pașii se apropiară. 
Își scoase arma, ţinând-o de ţeavă, gata să lovească, Și își ţinu respiraţia. 
Apoi apăru o siluetă. Trecu prin faţa lui privind spre dreapta, așa că nu o 
văzu decât din profil. Litso Ice cobori fără niciun zgomot ȘI avansă spre 
bucătărie. Era acum în dreptul ușii Și se apropie puțin, îl zări pe bărbat din 
spate, aplecat deasupra mesei, pe cale să scrie ceva. Nu era Serge Hugon. 
Făcu stânga-împrejur continuând să fie pe cât de discret posibil. Din 
fericire, sunetul de corn din Alpi răsuna în difuzoarele radioului Și îi 
acoperea pașii. Urcă scările Și, într-una dintre camere, se poziţionă în 
apropierea ferestrei. Auzi bărbatul părăsind casa Și mașina demarând câteva 
minute mai târziu. Dar unde era Hugon? 


Litso Ice se duse în cele din urmă în grajd. Vacile erau legate și rumegau 
liniștite fânul. Dar avea sentimentul că ceva era anormal. Avansă Și rămase 
stupefiat. 

Un corp era întins chiar în spatele uneia dintre vite, în linia de evacuare 
de aproximativ un metru lăţime. Îl recunoscu pe Serge Hugon. Se scălda 
într-un amestec de sânge și bălegar, cu o rană deschisă la nivelul craniului. 

Litso lce observă scena, perplex. Planul funcționase dincolo de 
așteptările lui? Ar fi plătit pentru o muncă în timp ce el nici măcar nu 
avusese nevoie să se murdărească pe mâini. Văzu un pic mai departe o 
lopată pătată cu sânge Și încercă să analizeze situația. Apoi, acționă. Dintr- 
un sac de plastic scoase un cuţit și îl plasă în mâna lui Serge Hugon. Îi 
strânse degetele în jurul mânerului, fără prea mare greutate. Era mort de 
puțin timp Și rigiditatea încă nu se instalase. După ce plasase degetele 
victimei pe mânerul cuţitului ca să-l amprenteze, îl puse pe un banc de 
lucru printre alte unelte. 

După aceea, plecă liniștit pe drumul pe care venise. 


Capitolul 36 


Huemoz, luni, 18 martie 2013 


Isabelle Hugon ajunse la fermă mai devreme. Locuia într-o casă izolată la 
câteva sute de metri. Serge era singura ei familie. Temperamentul arțăgos o 
separase de ultimu prieteni care nu muriseră încă. Venea des la Huemoz. Nu 
pentru că îȘi aprecia nepotul, dar n-avea nimic mai bun de făcut. Prea 
bătrână ca să cosească fânul, să curețe grajdurile sau să mulgă vacile, dar 
suficient de tânără ca să pregătească de mâncare și să păstreze 
împrejurimile fermei la un nivel acceptabil de curățenie. Intrând în 
bucătărie, se enervă că Serge nici măcar nu luase cina cu-o seară înainte. 
Ce-ar fi făcut după moartea ei? Nu știa să folosească aspiratorul Și nici să 
gătească o friptură. Ea putea să moară oricând. Medicul îi prezisese o 
bătrânețe îndelungată, însă ar dispărea înaintea lui, este în firea lucrurilor. 
Seara trecută, simţise o stare febrilă și nu venise. Și iată rezultatul... Puse 
pe masă o împletitură cu unt, precum Și ziarul din acea zi, apoi începu să 
curețe vesela murdară Și luă un burete ca să înlăture resturile mai mari. 
Scoase o cafea solubilă, untul, un borcan de melasă și puse apa la fiert. 

Așteptându-l pe Serge să vină de la muls, își bău cafeaua și citi Le 
Matin. De unde stătea, vedea în curte. Mașina 4x4 a lui Serge era acolo. La 
ora aia, n-ar fi trebuit deja să fi plecat să ducă laptele la fabrică? Își 
continuă lectura ziarului. Apoi observă carneţelul pe care Serge îl utiliza 
pentru a-și consemna activitățile cotidiene, un fel de carnet al laptelui. O 
propoziție era scrisă cu litere mari Și nu era scrisul nepotului său: 
„ Uzurpatorul este în infern!” 

Se ridică brusc, în ciuda vârstei înaintate Și a reumatismului. Traversă 
curtea șchiopătând, sprijinindu-se în baston. Intrând în grajd, văzu un vițel 
care sugea. Ciudat. Nu era normal. Un nou născut era, în mod normal, luat 
de lângă mama lui Și plasat într-un ţarc. 

Apoi văzu corpul, acoperit de sânge și de balegă de vacă. Se apropie și 
observă scena fără nicio urmă de emoție. Nu-l iubise niciodată. Nu erau 
legați decât prin prisma solitudinii. Rana deschisă din vârful capului Și 
lopata însângerată pusă alături nu-i lăsa nicio urmă de îndoială asupra 
cauzei morții. 


Capitolul 37 
Huémoz, luni, 18 martie 2013 


Doi jandarmi erau postați în fața intrării grajdului și toată zona fusese 
securizată înainte să ajungă Karine în curtea fermei. Christophe și colegii 
de la criminalistică erau, deja, la locul faptei. Înainte să intre, se echipă cu o 
ținută integral albă, cu mănuși, botoși și bonetă de unică folosinţă. Unul 
dintre polițiști făcea măsurători, altul lua probe. Christophe făcea poze. Ea 
înaintă și observă corpul. 

Pentru prima oară, se afla la scena unei crime fără Andreas. În ziua aceea, 
conducea ancheta singură. Ar fi fost liniștită în prezenţa lui, dar n-o deranja 
nici faptul că putea să dovedească de ce era în stare. 

Cadavrul era lungit pe burtă. Capul înclinat permitea să se vadă un chip 
cu trăsături încremenite pe care sângele se uscase. Rana era deschisă pe 
partea dinspre faţă. 

— Bărbatul care a făcut asta se afla fără niciun dubiu în faţa victimei în 
momentul în care îi dădea lovitura fatală, comentă Karine. 

— De ce bărbatul? Putea fi foarte bine și o femeie. Uite! lată, fără 
îndoială, arma crimei, spuse el, apropiindu-se de lopata însângerată 
aruncată un pic mai departe. 

Christophe avea dreptate. Nu trebuia să aibă prejudecăți. 

— Dacă ucigașul fusese în faţă, Hugon ar fi văzut lovitura venind, nu? Și 
ar fi putut să se apere cu brațele. 

Christophe se aplecă peste cadavru. 

— Nu pare să aibă lovituri pe braţe. Nu disting leziuni de apărare. 
Ucigașul a putut să vină prin spate. Victima s-ar fi întors în ultimul 
moment. Asta ar explica impactul asupra feţei. 

— Este posibil, într-adevăr. 

— Cum ar fi putut să se apropie fără să-l remarce? 

— Radioul. 

Christophe se îndreptă spre radio Și îl opri, după ce își puse mănușile, ca 
să evite să Șteargă eventualele amprente. 

— Muzica a putut să acopere zgomotul pașilor. 


— Probabil, a fost surprins când mulgea vaca. Lângă victimă, găleata cu 
lapte muls este răsturnată, Și laptele împrăștiat pe jos. Şi scaunul pentru 
muls e fixat în jurul taliei. 

— Sunetul de la radio combinat cu zgomotul mașinii de muls i-a permis, 
fără urmă de îndoială, ucigașului să se apropie discret. 

— Dar mulgătoarea nu e cuplată. 

— Cineva a putut s-o desprindă după ce l-a omorât. 

— Posibile dovezi... O să mă ocup de asta. 

— O altă soluţie de luat în considerare: criminalul își cunoștea victima. 
Vine Și discută cu el. Pretinde să-i dea o mână de ajutor, apucă lopata ca să 
curețe bălegarul. Hugon se întoarce ca să mulgă vaca. Atunci, ucigașul se 
apropie de el. Hugon îi simte prezenţa în spatele lui, se întoarce și primește 
lopata în cap. 

— Da, asta pare plauzibil. 

— Cu ce fel de motiv am putea avea de-a face? se întrebă Karine. 

— O răzbunare? Un conflict cu alt fermier? Un litigiu cu un teren? 
Gelozia unui membru al familiei? 

— Sau, poate, un soţ gelos care-l omoară pe amantul soției. Tocmai ce 
am primit informatii despre el pe telefonul mobil, Hugon nu era căsătorit. 
Trăia singur. Aparent nu o are decât pe mătușa lui, Isabelle Hugon. Cine a 
descoperit cadavrul? 

— Chiar ea. E în bucătărie, dacă vrei să o vezi. 

— Mă duc acolo, acum. 

În același moment, Doc își făcu apariţia. Se îndreptă către ei cu părul 
ciufulit și o expresie dezorientată pe figură. 

— Salutare tuturor! Așadar, există un mort simpatic în colţ? 

Karine nu se formaliză. Suporta de multă vreme umorul negru al 
legistului. Asta nu o deranja în esenţă ci, mai degrabă, o amuza, dar prefera 
să nu fie de față atunci când Doc se ocupa de cadavru. Spectacolul, 
mirosurile, glumele lui, combinaţia celor trei îi făcea greață. 

— Bun, vă las să lucraţi ca între băieți. 


Isabelle Hugon stătea pe bancă în bucătărie și se uita în curte. 
Girofarurile mașinilor de poliție se reflectau în geam. O mașină mortuară 
tocmai ce sosise. Urmau să transporte rămășițele lui Serge. În ordinea 
logică a lucrurilor, ea era cea care ar fi trebuit să fie, înaintea nepotului ei, 


pasagerul inert al unui convoi funebru. Dar tânărul își meritase soarta, fără 
îndoială. 

Văzu o persoană îmbrăcată în blugi Și geacă neagră ieșind din grajd și 
apropiindu-se de casă. Mersul ei era masculin, dar aspectul general părea să 
indice că era vorba despre o femeie. Era o polițistă? Când ajunse în faţa 
uşii, o putu observa mai de aproape. Avea păr negru tuns scurt Și ochi verzi. 
Incontestabil, lucrurile nu mai erau cum fuseseră odată. Pe vremea ei, 
femeile rămâneau acasă. Își imaginau poate că o femeie o să faciliteze 
contactul. Nu știau cu cine aveau de-a face. 


Karine intră în bucătărie Și făcu semn ofițerului de poliție de serviciu să 
le lase singure. Isabelle Hugon, mătușa victimei, avea optzeci de ani cel 
puțin, dar încă se ţinea bine. La prima vedere, Karine fu uimită de ţinuta 
vestimentară. Nu corespundea cu imaginea pe care Și-o făcuse despre o 
doamnă în etate. Purta blugi, un pulover de lână găurit Și părul scurt, vopsit 
Șaten. 

Karine se prezentă cu o exprimare plină de tact, scoasă direct din 
manualul politistului perfect Și întrebă dacă putea lua loc în faţa ei. 

— Domniţă, nu e nevoie să vă purtați cu mănuși cu mine. Puneţi-vă 
fundul pe scaun. Vreţi o cafea? 

Fără să aștepte răspunsul, se ridică, luă o cană din dulap Și o puse în faţa 
Karinei. 

— Serviţi-vă. Apa din fierbător încă e caldă. 

Karine luă în considerare pentru un moment curăţenia îndoielnică a 
veselei, dar se servi, totuși, cu o linguriţă de cafea solubilă, își umplu cana 
Și adăugă un strop de lapte, observând-o totodată pe bătrâna doamnă. În 
această meserie, trebuia câteodată să știi să trăieşti periculos. 

— Mi s-a spus că dumneavoastră aţi descoperit corpul nepotului în 
această dimineaţă. Permiteţi-mi să vă adresez condoleanţele mele. 

— Doamnă, cum vă numiţi? 

— Karine Joubert. 

— Ei bine, Karine... O să vă spun pe numele mic. Aţi putea să-mi fiţi 
strănepoată. Drăguţ din partea ta, dar nu sunt tristă. Serge e mort. Punct. Ce 
mă deranjează cel mai tare, e ce-o să fac cu ferma ȘI, mai mult decât atât, cu 
animalele. O să fie nevoie să le vând sau să le trimit la abator. Nu mai am 
forță să mă ocup de asta. 


— N-aveaţi o relație bună cu nepotul dumneavoastră? 

— Oh, știi, Karine, nu mai aveam pe nimeni în afară de el. Soțul meu e 
mort Și noi nu aveam copii. Fratele Și sora mea sunt, de asemenea, mutați 
la cimitir. 

— Și nepotul dumneavoastră? 

— Serge? Un nemernic prin excelenţă. Da” bine, făcea parte din familie. 
Era tot ce-mi rămăsese. Îi dădeam o mână de ajutor, îi pregăteam masa în 
fiecare zi. În afară de a se ocupa de vaci, nu era capabil de nimic. Asta îmi 
umplea zilele și aveam un pic de companie. Dar nu e grav. În curând o să 
crăp Și încă mai am pisica acasă. 

— Suferiți de vreo boală? 

— Limbajul ăsta curat nu prea vi se potrivește, domniţă, dacă îmi pot 
permite. Nu, nu am nimic. Pur și simplu sunt bătrână. Sigur o să crăp cât de 
curând. Nu e niciun motiv să mai pierd vremea așa. 

— Serge Hugon nu mai avea nici el familie? 

— Frate-miu e mort de foarte mulți ani, nevastă-sa ne-a părăsit când 
Serge nu avea decât trei ani. A dat ortu’ popii dând naștere celui de-al 
doilea copil. Nu s-a putut salva nici copilul. Poveste mizerabilă. Pe scurt, eu 
am fost cea care s-a ocupat de frate-miu și de plodul lui. Eu l-am crescut pe 
Serge. În fine, am încercat, dar a tras spre partea tatălui. N-am avut mare 
influență. Eram, într-un fel, întocmai ca femeia de serviciu a casei. 

— Nu s-a căsătorit niciodată? 

— Nicio femeie rezonabilă nu s-ar fi băgat într-o căsătorie cu el, gândiți- 
vă puţin! 

— Aveţi vreo idee despre cine l-a omorât pe Hugon? 

— Mai mult decât atât. Știu cine... 


Capitolul 38 


Centrul Universitar Romand de Medicină Legală, 
Lausanne, luni, 18 martie 2013 


Culoarele centrului de medicină legală erau pustii. Karine și Christophe 
coborâră scările care duceau către morgă. Sediul era modern și luminos. 
Frigiderele mortuare impozante ocupau pereţii primei încăperi, înainte să 
pătrundă în Saint des Saints, își puseră botoși de protecţie peste 
încălțăminte și îmbrăcară câte un combinezon alb. Pe ușă, un panou 
menționa: „Atenție: intrând aici, riscati să vă confruntati cu corpuri 
umane”. 

Intrară în bârlogul lui Doc și merseră de-a lungul holului. La dreapta lor, 
se vedeau sălile de autopsie prin geamurile cât peretele. Prima era goală. În 
a doua, un cadavru violaceu era întins pe o masă de oțel inoxidabil. În 
următoarea, legiștii erau ocupați cu corpul unei femei tinere. Unul dintre ei 
se întoarse cu un organ în mâini. Un rinichi? Cadavrul era deschis, coastele 
fuseseră secţionate de-o parte și de cealaltă a sternului Și ridicate. Karine 
întoarse privirea. Apoi, îl zăriră pe Doc în cea de-a patra sală. Era aplecat 
asupra corpului lui Serge Hugon. El se ridică Și îi remarcă pe vizitatori. Le 
făcu semn să intre. 

— Salut, prieteni, apropiați-vă! Veniţi, pentru că totul e gata, lansă el ca 
Și cum ar fi fost un pastor care își invita enoriașii să i se alăture la masa 
sfântă. 

Doc își scoase mănușile murdare de sânge. Îi întinse o mască lui Karine. 
Cunoștea intoleranţa ei la ordorurile răspândite de cadavre saturate de 
produse chimice. Spre deosebire de un parfumier, un oenolog sau un florar, 
care utilizează un lexic precis pentru a descrie mirosurile și aromele, 
medicii legiști se confruntă cu emanaţii unice, dar care nu au nume. Sunt 
definite ca fiind caracteristice, particulare sau penetrante. Se 
experimentează, se identifică. Dar nu au un nume. Doc rezuma aceste 
odoruri: „E mirosul morții”. Dar miasmele variau după caz sau vârsta 
victimei, chiar Și stadiul de descompunere. Aroma care persistă e diferită 
dacă persoana a fost bolnavă sau sănătoasă, dacă a fost otrăvită, găsită 
îmbibată în propriul sânge, spânzurată sau eviscerată, sau, Și mai mult, dacă 


a avut timp să tremure de frică sau dacă moartea a luat-o prin surprindere. 
Doc învățase să identifice și să îmblânzească odorurile, dar rămâneau 
pentru el de nenumit, tabuuri. Prezente, reale și câteodată inefabile. Nu era 
atât odorul însuși, ci încărcarea emoțională ce se transmitea, care provoca 
reacții de greață vizitatorilor. Chiar și Doc se confruntase cu problema asta 
la începutul carierei sale. 

— Nu am terminat pe deplin, spuse el, dar am informații interesante. 

Christophe privea corpul lui Serge Hugon. Pe craniu, rana fusese 
curățată, se putea distingea gradul de deteriorare provocate de lovitura de 
lopată. Îi privi pieptul și îi veni să vomite. 

— Îmi pare rău, nu am avut timp să-l închid, glumi Doc, râzând amuzat 
de reacțiile prietenilor lui polițiști. 

Doc nu era insensibil, departe de el, asta. Nici nerespectuos. Era pur Și 
simplu maniera lui ca să marcheze distanţa dintre moarte și absurditatea 
existenţei. 

— Lovitura a fost destul de puternică, cu un agent contondent, lopata. 
Aceasta a provocat o rană pe scalp, o fractură craniană deschisă subiacent Și 
o leziune la nivel cerebral. 

— Cum a fost efectuată lovitura? 

— De sus în jos, pe diagonală. 

Doc imită gestul cu un aer grav Și aplicat. 

— Agresorul era în picioare Și victima așezată? întrebă Karine. 

— Sau poate victima era în picioare Și agresorul cocoţat pe un scaun, 
spuse Doc izbucnind în râs. 

— Eşti perspicace, Doc. 

— Ai dreptate, Karine. Agresorul era în picioare. Hugon probabil era pe 
cale să mulgă, așezat pe un scăunel. S-a întors Și acolo a primit lovitura de 
lopată. 

— Și este cauza morții? 

— Decesul, fără îndoială, s-a produs foarte rapid, mai mult din cauza 
leziunilor cranio-cerebrale decât a șocului. Dar trebuie să fie efectuate mai 
multe investigaţii printr-o tomografie computerizată ca să vizualizez 
întinderea leziunilor. Asta o să ne permită să măsurăm amploarea Și 
gravitatea rănilor. 

— Deci, este sigur mort din cauza loviturii pe care a primit-o în cap? 


— Este ceea ce urma să vă spun, efectiv. Dar nu e tot. Corpul prezintă 
leziuni de apărare în extremităţile membrelor superioare, la mâini Și la 
degete. Echimoze pe faţă. Arcada e spartă. Şi de pe braţ, bucăţi de piele au 
fost smulse. 

— Deci, a avut loc o încăierare înainte? 

— Da, e o posibilitate. Și am o veste rea și una bună. Cea proastă e că n- 
am putut să identific fragmentele de piele de sub unghiile sale. Este, de 
obicei, destul de rar să găsești. Dar asta nu înseamnă că nu-i nimic. 
Materialul cutanat este câteodată atât de puţin că nu-l distingem. Vestea cea 
bună e că, prin analize am identificat totuși sub unghii prezenţa unui ADN 
diferit de cel al victimei. 

— Excelent, exclamă Karine. 

— Şi aș vrea să vă prezint o enigmă. 

— O enigmă? 

— Da. Rana de pe arcadă a fost curățată. Am identificat un produs 
dezinfectant, făcut vizibil prin colorarea cu betadină portocalie. Asta nu a 
fost perceptibilă imediat, din cauza sângelui scurs din rană ce acoperea o 
bună parte din arcadă. Dar am făcut o probă de ţesut în apropierea plăgii 
care mi-a confirmat ceea ce gândeam. Întrebarea care rămâne de pus e cea 
legată de succesiunea evenimentelor. 

— A avut loc o altercaţie. A mers să-și curețe rana. Apoi, a fost ucis... 
sugeră Karine. 

— La asta, nu pot să vă ajut. Aici se oprește job-ul meu și de-acolo 
începe al vostru. 

— Ai putut să estimezi ora morţii? întrebă Christophe. 

— În momentul în care am descoperit cadavrul, era rigid ca o statuie, din 
cap până-n picioare. Capul și gâtul, aduse către spate, maxilarul încleștat. 
Mâinile prezentau semne de crispare. Picioarele erau tensionate. Pe scurt, 
rigor mortis atinsese punctul maxim. Decesul poate să fi survenit cu șase, 
opt ore înaintea descoperirii cadavrului. Dar efortul fizic prestat de către 
victimă în momentul altercaţiei a putut accelera, de asemenea, instalarea 
rigidității cadaverice. 

— Isabelle Hugon ne-a avertizat luni dimineaţa. Deci, a fost asasinat în 
noaptea de duminică spre luni sau seara? 

— Lavidităţile, urmele violacee pe care le puteți zări, sunt parțial fixate 
pe burtă, în susul coapselor Și pe chip. Cred că victima a căzut cu fața spre 


pământ, în urma unei lovituri pe care a primit-o în cap, Și a rămas în 
aceeași poziţie de atunci. Zona de lividitate pe care apăsasem cu degetul a 
alungat parțial sângele acumulat. Lividităţile se fixează la optsprezece ore 
după deces. 

— Deci moartea datează de mult mai înainte. La final de după-amiază 
sau la începutul serii? 

— Asta pare că ne confirmă a/gor mortis. Temperatura corpului era de 
douăzeci Și șapte de grade atunci când l-am găsit. Plecând de la principiul 
că temperatura scade cu un grad la fiecare două ore după deces până la a 
zecea oră ȘI apoi jumătate de grad. 

Karine încercă să calculeze mental. 

— O să te scutesc să-ţi supra-încălzești neuronii pentru nimic. Vei face 
febră, draga mea. E posibil ca victima să fi fost omorâtă cu cel puțin 
douăsprezece sau cincisprezece ore înainte. Temperatura grajdului 
influențează procesul. Frigul care domnește acolo noaptea în această 
perioadă a anului încetinește instalarea lividităţilor și a rigidității, în 
schimb, va accelera scăderea temperaturii corpului, deci în cazul de față, 
răcirea cadaverică. Cu toate acestea, luând în considerare constatările făcute 
— temperatura corpului, lividităţi, rigiditate — cred că putem să plecăm de la 
principiul că această crimă a avut loc duminică după-amiază, oarecum la 
începutul serii. 

— Mulţumesc, Doc. 

— Pentru nimic. O să vă trimit raportul meu când va fi complet. 

Karine Și Christophe părăsiră morga cu o mulțime de întrebări în minte. 


Capitolul 39 
Bufetul Gării, Gryon, luni, 18 martie 2013 


Bărbatul ce se lăsa tulburat de parfumul mamei sale trecu de ușa 
Bufetului Gării. La ora de cocktail, discuțiile erau animate. Masa lui 
preferată era situată aproape de fereastră. Era neocupată Și nu-l aștepta 
decât pe el. Felul în care intra soarele în încăpere la ora aceea îi expunea o 
parte din față la lumină, lăsând-o pe cealaltă în umbră. Dar nimeni nu era în 
mod special atent la el. Era unul de-al casei. 

Fără să-l fi întrebat, patroana îi aduse o bere. Îi văzu mâna bandajată. 

— Sănătate! Totu” bine? Ce ţi-ai făcut? 

— Mersi. Nimic grav. M-am tăiat muncind. 

Bău o gură de bere. Îi plăcea să observe oamenii Și să le asculte 
discuţiile. Dar acum, era pierdut în gândurile sale... 

Devenise conștient că trebuia să acţioneze. Oglinda nu-i mai era 
suficientă. Ura imaginea reflectată, iar asta îl înfuria. Ruptura din ce în ce 
mai mare între personajul pe care voia să-l arate lumii și cel ce se simţea că 
devine în interior, îl copleșea. Tensiunea creștea, amenințând să-l rupă în 
două. Riscul de supratensiune era real și punctul critic se apropia. Până în 
acea zi, reușise să-și stăpânească tumultul interior, dar pentru cât timp? 

Evenimentele recente avuseseră asupra lui deopotrivă un efect eliberator 
Și restrictiv. Își recunoscuse, într-un final, dușmanul de moarte. Rivalul. Își 
ignorase identitatea până atunci. Era o ură mai presus de orice! Demonii 
vechi reapăruseră... Își aduse aminte de conversaţia telefonică la care 
fusese martor involuntar cu ani în urmă. Și ceea ce auzise atunci îi 
distrusese ultimele speranţe... 

Totul se întâmplase în camera aceea. Acel loc în care el era câteodată 
cealaltă şi el însuși. Încăperea aceea în care devenea ea: mama. Dar pereţii 
păreau acum că se restrâng Și că reduc din spaţiul vital. Nimic nu mai conta 
pentru el... 

Cu o zi înainte, ca în fiecare săptămână, se întorsese în cameră. Era 
închisă cu cheia, o cheie pe care numai el o folosea. În momentul în care își 
pusese peruca, inima prinsese să-i bată cu putere și mâinile să-i transpire, 


începuse să se sufoce. Apoi tremurase îndelung, înainte de a îngheţa ca o 
statuie de ceară. Privise în oglindă... 

Un declic. 

Se ridicase brusc Și lovise cu pumnul oglinda din care zburaseră cioburi. 
Sângele începuse să-i curgă printre degete. Își zări reflexia în fragmentele 
de oglindă. Înmiită. Iluzia de a fi mama se disipase. Imaginea, așa 
fragmentată, părea grotescă. Asta nu-i mai era de ajuns. Îi trebuia altă 
modalitate prin care să o ţină vie. Să o facă să existe ȘI s-o posede, într-un 
final. Nereușind să fie ea. Dar, pentru asta, trebuia să se expună la lumina 
zilei. Să iasă din umbră. 


Capitolul 40 
Gryon, marţi, 19 martie 2013 


Cu o zi înainte, Isabelle Hugon desemnase un vinovat, îi confirmase 
identitatea și expusese motivul atunci când fusese audiată. În baza acestui 
fapt, procurorul emisese un mandat de arestare și un mandat de percheziție. 

Cei doi inspectori se îndreptară spre intrarea cabanei. Karine observă 
deasupra uşii motive gravate și pictate și o inscripție religioasă cum 
existau pe numeroase faţade din acea regiune. Apropiindu-se, întrezări prin 
fereastra bucătăriei doi bărbați așezați la masă, luând micul dejun. Cel pe 
care îl identificase ca fiind Antoine Paget veni să le deschidă. 

— Inspectorii Joly și Joubert, de la criminalistică. Vrem să vă punem 
niște întrebări. Putem să intrăm? 

Antoine privi insigna doamnei inspector, care i-o băgase sub nas. Nu se 
aștepta la această vizită spontană, dar bănuia motivul prezenţei lor. 

— Bineînţeles, urmaţi-mă, răspunse el cu o voce tremurândă. 

Antoine îi invită în bucătărie şi-l prezentă pe bărbatul tânăr așezat ca 
fiind fiul său, Vincent. Acesta le făcu un semn scurt din cap. 

— Dacă este posibil, ne-am dori să vă vorbim în particular, domnule 
Paget. 

— Oricum trebuie să merg la fermă. Am de muncă, răspunse Vincent. 

Karine prinse pe fugă privirea pătrunzătoare Și rece a tânărului care 
tocmai se ridica. Nu știu cum să o interpreteze. Era sfidare? Nu părea în 
orice caz deloc surprins de prezenţa lor. leși din încăpere. 

— Așezați-vă. Vă servesc cu o cafea? 

Spre deosebire de cele ale fiului, pupilele dilatate ale tatălui păreau să 
trădeze neliniște Și vocea sa, un disconfort palpabil. 

— Nu, mulțumesc. E foarte drăguţ din partea dumneavoastră, răspunse 
Christophe. 

— Domnule Paget, știți de ce suntem aici? îl interogă Karine. 

— Bănuiesc, mormăi el coborându-și privirea. Este vorba despre Hugon. 

Karine păru surprinsă de răspuns. Nu se aștepta la mărturisiri atât de 
rapide. Christophe preluă ștafeta. 

— Povestiţi-ne ce s-a întâmplat. 


— Regret ce-am făcut. Nu înţeleg. Nu sunt o persoană violentă. Dar 
duminică, pe la începutul serii, chiar înainte de muls, mi-am găsit una dintre 
vaci, moartă, pe pășune. Avea gâtul secţionat. El a făcut asta. Hugon. Și mi- 
am pierdut cumpătul. N-ar fi trebuit. 

— De ce v-ar fi omorât una dintre vite? 

— Era gelos. Voia neapărat să câștige premiul Marea campioană. Şi 
vaca lui a murit în toiul concursului. Alaltăieri, a venit nebun de furie la 
fermă acuzându-mă că am otrăvit-o Și m-a ameninţat. Nu mă gândeam că ar 
trece la fapte. 

— Și apoi, aţi mers acasă la el? 

— Da. 

— Prin urmare, ce s-a întâmplat? 

Antoine nu răspunse imediat. Rămase mut Și închise ochii. 

— Domnule Paget! 

— Îmi pare rău. Mă simt groaznic. Sincer. 

— Este un pic prea târziu ca să aveți remușcări, declară Karine. 

— De ce spuneți asta? 

— Regretele dumneavoastră nu o să-i dea viaţa înapoi. 

— Nu înţeleg... 

Karine nu înţelegea nici atât. Ce joc juca? 

— Va trebui să ne urmaţi la secţia de poliție. 

— Mă arestaţi pentru asta? 

— Da, pe criminali îi punem sub cheie. 

— Criminali?! 

— Nu faceţi pe prostul. V-aţi dus acasă la Hugon. Aţi avut o altercație. 
Și, după aceea, l-aţi omorât. 

— E mort? 

Karine văzu privirea stupefiată a interlocutorului. Nu știa ce să mai 
creadă. Se înșelase? Revizui în gând începutul interviului. Paget nu-și 
mărturisise crima. El înţelesese doar că ei veniseră în legătură cu Hugon. 

— L-am găsit ieri dimineaţă. Mort. 

— Dar... Nu l-am omorât. Nu înţeleg. E imposibil. Ne-am încăierat, da. 
Dar când am plecat, era în viaţă. Nu sunt un asasin! Trebuie să mă credeţi. 

Karine își aduse aminte de discuţia cu Doc. Serge Hugon fusese omorât 
după ce rana fusese dezinfectată Și curățată. Poate răspunsul nu era atât de 
simplu? 


— Ce haine purtaţi duminică? 

— Hainele mele de lucru. Sunt în baie, de ce? 

— Putem să le vedem? 

— Da, da. Bineînţeles. 

Christophe îl urmă pe Antoine. O mașină de spălat și un uscător se aflau 
în colțul încăperii. Privi în interior. Erau goale. Hainele murdare fuseseră 
aruncate într-un coș. Christophe găsi ceea ce căuta. 

— O să trebuiască să le iau pentru a le analiza. 

— Dece? 

— Pentru a identifica de la cine provine sângele care v-a pătat hainele. 

Se întoarseră la bucătărie. Karine nu-l lăsă să se așeze la loc. 

— Domnule Paget, o să vă rog să ne însoțiți la secția de poliție. 


Capitolul 41 
Aigle, marţi, 19 martie 2013 


Un agricultor otrăvise o vacă a unui confrate. Cel puţin așa credea 
păgubitul. Ripostase secţionând gâtul unei vaci care aparţinea celuilalt. Într- 
un acces de furie, proprietarul bovinei înjunghiate îl asasinase, apoi, pe cel 
al bovinei otrăvite. Motivul crimei era limpede: o poveste de rivalitate între 
fermieri. Cazul ar fi fost, fără îndoială, rezolvat rapid, mai ales cu ajutorul 
veterinarului pe care Karine Și Christophe mergeau să-l consulte în prezent. 

Dar Karine nu se putea împiedica să se gândească la Andreas. El ar fi 
ajuns la o concluzie atât de simplă? Andreas insista mereu să ia în 
considerare toate opţiunile posibile. Și se ferea de decizii pripite, mai ales 
când totul părea prea evident. Karine simţea cât de mult îi lipsea și cât de 
mult se completau. Sau era doar ea cea care avea nevoie de el? Cu Andreas 
era în siguranţă. Dar acum, trebuia să conducă ancheta și să ia decizii 
singură. Își crease o părere. Aproape o convingere. Se gândi la ce le spusese 
Doc: „o enigmă de rezolvat...” Nu-l ascultase pe moment. Nu lăsase loc 
îndoielii. Cazul era, într-adevăr, atât de evident, cum o lăsau faptele să 
creadă? Acum, trebuiau să aștepte rezultatele analizelor. Amprentele 
digitale și ADN-ul vorbeau: să-l dezvinovăţească pe Antoine Paget sau să-l 
incrimineze. Intrând în cabinet, Karine și Christophe fură întâmpinați de 
doi căţei pug care lătrau agitați. Câteva minute mai târziu, veterinarul apăru 
Și îi invită să-l urmeze sub privirile derutate și furioase ale persoanelor care 
așteptau de mai multă vreme. 

— Îmi pare rău, nu am destule scaune. 

— Putem sta în picioare, nicio problemă. Ne-aţi spus la telefon că aveţi 
informații importante să ne transmiteți. 

— Da, într-adevăr. E prima oară când văd așa ceva. Două vaci. 
Asasinate! Unde o să ajungem? 

— Prima a fost Și ea omorâtă? 

— Am descoperit urme considerabile de stricnină în organism. 

— Deci, a fost o otrăvire. 

— Exact. Stricnina e o otravă violentă care provoacă convulsii, apoi 
moarte. 


— Aveţi vreo idee despre modul în care a fost administrată substanța? 

— Prin injectare, presupun. 

— În cât timp acţionează otrava? întrebă Christophe. 

— Injectată, stricnina acţionează foarte repede. Câteva minute maxim. 

— Asta pare puţin probabil, pentru că vaca a murit în arenă. Și niște 
martori au afirmat că Hugon era pe cale să termine pregătirile și că nu a 
scăpat-o din ochi înainte să intre pe pistă, explică Karine. 

— Care sunt celelalte căi de administrare a otravei? 

— Pe cale digestivă. Substanţa a putut fi vărsată în apă. Astfel, efectele 
sunt întârziate Și putem lua în considerare o întârziere de vreo zece minute, 
dar nu mai mult. 

— Ce cantitate este necesară? 

— Câteva sute de miligrame sunt de ajuns. 

— Și cea de-a doua vacă? 

— Nicio urmă de substanţă toxică. A fost înjunghiată în gât Și a murit 
golindu-se de sânge. 


Capitolul 42 
Bex, marți, 19 martie 2013 


Un pic mai devreme de dimineață, în sediul poliției din Bex, Karine luase 
declaraţia lui Antoine în prezenţa unui avocat atribuit din oficiu. Acesta din 
urmă explicase totul în cele mai mici detalii, dar nu renunţa la faptul că 
Serge Hugon era în viaţă atunci când el plecase. În ciuda puternicilor 
suspiciuni care planau asupra lui, procurorul considera că nu aveau încă 
suficiente probe pentru a solicita /nstanței de reținere o detenție din motive 
de securitate. Deci Antoine fu eliberat în cursul aceleiași dimineți, după ce 
fusese supus unui prelevări de ADN. 

După vizita la veterinar, Karine Și Christophe deciseră să meargă la o 
cafea Și să-și pună gândurile în ordine înainte să se întoarcă la secţie. 
Intrară în restaurantul Grotto 04 situat în centrul comunei. Chiar după colț 
se afla librăria Le Crime Parfait, potrivire de nume, se gândi, chiar dacă, în 
cazul acela, criminalul era un amator perfect care ucisese sub impulsul 
răzbunării. Dar crima perfectă nu exista decât în cărți. 

Luară loc pe scaunele de la bar și comandară două espresso. 

— Ce crezi despre asta? întrebă Karine. 

— Având în vedere elementele cunoscute până acum, logic ar fi ca 
Antoine Paget să fi otrăvit vaca lui Hugon și ca Hugon s-o fi înjunghiat pe 
cea a lui Paget. Paget s-a dus apoi acasă la Hugon. A izbucnit o încăierare Și 
Paget i-a livrat lui Hugon ad patres sub incidenţa furiei. 

— N-o să-ncepi ȘI tu să-ţi etalezi latina! 

Christophe surâse, dar remarcând în oglinda din spatele barului privirea 
prea puţin amuzată a colegei sale, redeveni serios rapid. 

— Deci, cred că Antoine este vinovat, reafirmă el. 

— Asta pare evident, într-adevăr. Dar câteva chestii mă sâcâie... 

— Exprimă-te, draga mea! 

— A putut Antoine să pună otrava în găleata de apă în văzul tuturor? Era, 
cu siguranţă, multă lume acolo și Hugon era aproape de vaca lui. 

— După raportul poliției, vacile lui Paget și Hugon erau una lângă alta. 
Paget a putut să aducă apă vacii sale și să profite de asta ca să golească o 
fiolă de otravă în găleata de lângă. Nevăzut, necunoscut. Faptul că era lume 


acolo Și zgomot în jur, nu e o problemă. Din contră. Fiecare era probabil 
ocupat Și nimeni nu l-ar fi remarcat. N-avea nevoie decât de câteva 
secunde. 

— Da, s-ar putea să ai dreptate. 

— Şi ce altceva? 

— Enigma menționată de Doc. Antisepticul găsit pe rană la nivelul 
arcadei, e ciudat, nu? O altercaţie izbucnește între doi bărbați și asta se 
încheie cu moartea lui Hugon. Și cu toate astea nu agresorul a dezinfectat 
cadavrul! 

— Într-adevăr, asta ar părea puţin probabil, aprobă Christophe râzând. 

— Poate altcineva l-a omorât pe Hugon, după bătaie. În scenariul ăsta, 
bătaia Și moartea nu sunt legate. 

— Interesantă teorie! Asta ar confirma faptul că a fost lovit prin 
surprindere. 

— Exact. După încăierare, Paget pleacă. Hugon sângerează Și merge să- 
Și curețe rana. Se duce, apoi, la muls. O altă persoană vine, se apropie de el 
prin spate. Hugon simte prezenţa unui intrus. Se întoarce. Și primește o 
lovitură de lopată în creștetul capului. 

— De ce neapărat o altă persoană? Paget ar fi putut să plece și să se 
întoarcă chiar el să termine treaba. 

— Just, dar ne este foarte greu să avansăm. 

— Atunci avem deja două teorii. Cu toate acestea, un alt punct mă 
frământă. Isabelle Hugon a descoperit cadavrul luni dimineaţa. De ce nu a 
mers la nepotul ei duminică seara? Ne-a spus foarte clar că îi pregătea 
mesele în fiecare zi, prânz ȘI seară. Și, mai mult, pe întrerupătorul mașinii 
de muls găsisem amprentele lui Serge Hugon și mătușii Isabelle. În 
momentul în care aceasta afirmă că descoperise corpul, se gândește să 
oprească mulgătoarea? Poate nu era atât de șocată? 

Karine reflectă în liniște câteva momente, apoi reluă cuvântul. 

— Chiar mi-a Şi spus că ea credea că nepotul ei era „un nemernic prin 
excelență”, ca s-o citez. Şi ea ne-a pus pe pista cu Paget... 


Capitolul 43 
Yverdon, marţi, 19 martie 2013 


— Ah, în sfârșit, o să întârziem! Grăbește-te! 

Era ora 18 și Andreas tocmai intrase pe ușă. 

— Unde întârziem? 

— E de necrezut. Ai uitat! Mergem la spectacol la Yverdon. 

— Ah, la naiba! Colega ta, uh, colegul, cel care se crede Marie-Thérèse 
Porchet'*, asta e? 

— Da, asta e... Se cheamă Catherine d'Oex. Dar dacă nu te interesează, 
n-ai decât să rămâi aici. 

— Nu, nu. Mă grăbesc... 


Ajunseră la Theatre de !'Echandole cu câteva minute înaintea începerii 
spectacolului. Andreas analiză afișul spectacolului: un actor travestit așezat 
pe un tron regal citea o revistă People. Nu era chiar genul lui. Teatrul era 
amenajat în beciurile castelului. La intrare, un bar într-o încăpere cu boltă și 
câteva mese. O atmosferă de cabaret călduros. Plasatorul îi invită să ia loc 
în sală. Erau vizibile ultimele și singurele două locuri disponibile, în primul 
rând. 

În timpul primelor două minute din spectacol, Andreas era altundeva. 
Rătăcit în vâltoarea gândurilor sale. Antoine, noul său prieten, avea mari 
probleme. Era suspectat de moartea lui Serge Hugon. În dimineaţa aceea, 
când colegii lui veniseră să-i facă o vizită, Andreas nu era acolo. Își 
petrecuse dimineața pe pășuni cu Vincent, fiul lui Antoine, să înlocuiască 
ţărușii rupţi sub greutatea zăpezii. Ce mai poveste... Nu putea fi vinovat. 
Colegii ajunseseră, cu siguranță, la aceeași concluzie, dar decisese să 
meargă a doua zi la Lausanne ca să clarifice asta. 

Ca să-și alunge gândurile de până atunci, începu să privească interesat la 
ce se derula pe scenă Și nu-și putu lua ochii de la spectacol, absorbit de 
calitatea jocului Și prezenţa artistei care încingea scena. Nu-și aducea 
aminte ultima oară când râsese atât de mult. Un umor picant atingând cu 
fineţe clișeele sexiste. Mimică irezistibilă. Cântece frumoase. 

După reprezentaţie, comandară o bere la bar. 


— Auzindu-te râzând, am dedus că nu regreți că ai venit... 

— Adevărat. Mersi că mi-ai forțat un pic mâna. Mi-a plăcut. 

O grămadă de CD-uri era pusă pe tejghea. Andreas privi numele 
albumelor. Preluări de cântece franţuzești. 

— Cum ai devenit fan, ţi-l ofer. 


Tot drumul de întoarcere, ascultară CD-ul, pe care tocmai îl cumpăraseră, 
fără să vorbească. Andreas fu cuprins de emoția și melancolia din vocea lui 
Catherine d'Oex. Ecranul afișa Mistral gagnant. Aprecia muzica ȘI 
versurile, dar nu-i plăcea vocea lui Renaud. La primele note ale pianului, 
intonă ușor melodia. La-la-la-la-la-laa. La-la... 


Et entendre ton rire 
Qui lézarde les murs 
Qui sait surtout guérir 
Mes bressures™ 

Andreas simți gâtul strângându-i-se. Un val de tristeţe îl invadă. Rănile. 
Încă erau acolo. Prezente, sub suprafaţă. Reveneau în frânturi, dar imaginea 
de ansamblu era încețoșată. Secretele îngropate izvorau din subconștient. 
Putin câte puţin. Căuta să știe, dar nu ajungea acolo. Umbra îl urmărea. Ca 
Și cum lumina era prea rapidă. Adevărul nu putea izbucni la lumina zilei din 
senin. Trebuia să-și facă loc, puţin câte puţin. 

Să iasă din obscuritate. 

Pentru început, din umbră. 

Să se obișnuiască cu lumina. 


Te raconter enfin 

Qu'il faut aimer la vie 
Et l'aimer même si 

Le temps est assassin” 


Da, iubea viaţa. Dar timpul... Timpul care trece. Frica de viitor. Frica de 
moarte... Ea arunca un văl cenușiu peste existenţa lui. Încercă să lase asta 
deoparte. Să nu se gândească prea mult la asta. Își repeta adesea: carpe 
diem. Să trăiești ziua prezentă fără să te preocupe cea de mâine. Era un 


epicurian, nu? O fiinţă în căutarea plăcerii, înainte de toate... Dar ceea ce 
credea a fi căutarea fericirii nu era, de fapt, decât o pierdere. După teoria 
epicuriană, scopul era să se obțină o stare de serenitate constantă a 
spiritului. Nu plăcere pentru plăcere... ci căutarea unei înţelepciuni. El 
însuși era departe de a găsi liniștea sufletească... 

Emoţionat de versurile cântecului următor, întoarse ușor capul pentru ca 
Mikaël să nu vadă lacrima care-i curgea pe obraz. Era reluarea cântecului 
Mourir sur scene. 


Viens, mais ne viens pas quand je serai seule 
Quand le rideau un jour tombera, 

Je veux qu "il tombe derrière moi. 

Viens, mais ne viens pas quand je serai seule 
Moi qui ai tout choisi dans ma vie 


(L5. 


Je veux choisir ma mort aussi. 


Ca Dalida, avea sentimentul că alesese tot în viața lui. Totul orchestrat. 
Să-și aleagă moartea? Să manipuleze tot până la capăt? Da, îi plăcea ideea 
asta. Dar o problemă dăinuia: nu voia să moară... 

Să-Și imagineze că nu mai exista în era imposibil. Viaţa eternă dincolo? O 
porcărie... Doar aici Și acum contau. Dar cum să profite de asta, dacă frica 
morții îl stăpânea? Făcu un calcul rapid în minte. Aproximă că-i rămâneau 
probabil treizeci de ani de trăit, patruzeci în cel mai bun caz, cine știe? 
Treizeci de ani ori douăsprezece luni, ar fi fost trei sute șaizeci de luni. Mai 
mult de zece mii opt sute de ore... Asta i se părea nespus de puţin. Și în 
același timp, când se gândea cu zece ani în urmă, i se părea deja departe. 
Timpul era o noțiune capricioasă. Să pună cifrele astea și să-și decupeze 
viaţa în intervale îi dădea o stare de vertij. Dar nu putea să schimbe nimic. 
Nu putea să-și aleagă ziua morţii. Fără să mai pună la socoteală riscurile 
meseriei. Posibilitatea unei morţi premature. Un glonţ în inimă... O 
lovitură de cuţit... Și totuși, această zi ar veni. Cu cât mai târziu, cu atât 
mai bine. 

Și în timp ce o așteaptă, să trăiască! Să trăiască Și să iubească. Ca să ţină 
moartea la distanţă. Să iubească cu intensitate. Își puse mâna pe coapsa lui 
Mikaël sperând că acesta era în aceeași dispoziţie ca și el pentru finalul 
serii. Mâna lui Mikaël veni peste a lui. Îi simţi presiunea blândă şi degetele 


li se împletiră, înainte să prindă brusc volanul cu ambele mâini ca să 
controleze un viraj. Nu mai avea decât o dorinţă în prezent: să ajungă acasă. 
Cel puţin în seara aceea, voia să ţină moartea la distanţă. 


Capitolul 44 


Ferma lui Antoine Paget, Gryon, 
miercuri 20 martie 2013 


Rezultatele sosiseră dis-de-dimineaţă și conduceau toate spre următoarea 
concluzie: Antoine Paget era vinovat. 

Înainte să se întoarcă la Gryon, Karine ȘI Christophe se opriseră acasă la 
Isabelle Hugon ca să clarifice câteva amănunte. Le spusese că rămăsese 
acasă duminică seara. Fusese, după spusele ei, gripată. Și ea era cea care 
oprise mașina de muls. După ce descoperise corpul, mersese să sune la 
poliție, apoi se întorsese la grajd. Atunci oprise mulgătoarea. Ca să 
economisească energie, precizase ea. Moartea nepotului nu o făcuse să-și 
piardă simţul de ecologistă... 


La Rabou, o luară pe ruta Pars. Câţiva kilometri mai departe, merseră pe 
un drum neasfaltat spre fermă Și zăriră un BMW gri. 

— Nu e mașina lui Andreas? Se-ntrebă Christophe. 

— Da, așa s-ar părea. Ce face aici? 

Parcară lângă grajd și îi văzură pe Antoine Și Andreas așezați fiecare pe 
câte un balot de fân cu un pahar în mână. În faţa lor, pe pământ, o sticlă de 
vin alb. 

Prezența șefului pe cale să dea noroc cu asasinul pe care urmau să-l 
aresteze o făcu pe Karine să se simtă prost. Se apropie de ei. 

— Ce faceţi aici? îi apostrofa Andreas. 

— Noi ar trebui să-ţi punem întrebarea asta... răspunse Christophe. 

— Domnule Paget, am să vă rog să ne urmaţi. Sunteţi arestat pentru 
uciderea lui Serge Hugon. 

Andreas se ridică brusc ȘI își puse mâna pe umărul lui Antoine, făcându-i 
semn să rămână așezat pe căpiță. Se plasă între el și Karine, ca să-l 
protejeze. 

— Ce?! Vreti să-l arestați pe Antoine? E nevinovat! 

— Nu te amesteca, Andreas. 

— Antoine nu e un criminal. 

— Andreas, avem probe. Nu mai e nicio urmă de îndoială. 


— Ce probe? 

— Nu e treaba ta. Îți reamintesc faptul că ești în concediu. Lasă-ne să ne 
facem datoria. Doar știi cum funcționează treaba asta, adăugă Christophe. 

— Dă-te de-acolo, Andreas, te rog, îi spuse Karine. 

Antoine se ridică Și îl împinse pe Andreas la o parte. 

— Sunt al vostru! 

Karine își scoase cătușele din buzunar. 

— Întoarceţi-vă, domnule Paget. 

Antoine se execută. Karine îi puse cătușele și îl conduse la mașină. 
Christophe luă loc în spate lângă suspect și Karine la volan. 

Andreas îi privi îndepărtându-se. 


Capitolul 45 
Vals, miercuri, 20 martie 2013 


Litso Ice își îndeplinise misiunea. Sau ca să fie mai exact, cineva 
terminase munca în locul lui. Planul machiavelic funcționase dincolo de 
așteptările lui. Angajatorul îi ceruse să rămână disponibil în Elveţia pentru 
o vreme, dar să se îndepărteze de Gryon. Poate or mai avea nevoie de el. 
Bineînţeles, va avea toate cheltuielile decontate. Era pentru prima oară când 
i se întâmpla asta. Să fie plătit ca să se relaxeze și să viziteze obiecte 
turistice. 


Cu o zi înainte, căutase pe internet locul unde să meargă să profite de 
această mană cerească. Niște băi termale n-ar fi fost rele deloc. Se hotărâse 
să meargă la stațiunea din Vals situată în satul de la capătul văii cu același 
nume. Îl convinseseră fotografiile acelei clădiri cu arhitectură modernă ce 
se potrivea perfect cu mediul înconjurător. Era construită din piatră de Vals 
— piatră gri Și cuarțită — și acoperișul era acoperit cu iarbă. Pietrele plate 
stratificate pe rânduri dădeau viaţă și relief fațadei. Roca aceea era 
exploatată de secole de către locuitorii văii. Se găsea în pereţii sau pe 
acoperișurile din sat. 

Ansamblul, un amestec de tradiţional și modernism, părea să fie una cu 
muntele. Asta îi plăcea. Și el era un aliaj subtil de tradiție și modernism. 
Rămăsese atașat de anumite valori de odinioară, dar îi plăcea tot ceea ce îi 
oferea societatea actuală. Mai presus de toate, luxul, de fapt. Născut în 
1957, crescuse în plin război rece. Cunoscuse zilele de glorie ale Uniunii 
Sovietice și demonizarea a tot ce venea din vest. Era prea tânăr ca să-și 
aducă aminte de cucerirea spațiului cu nava Sputnik, dar copilăria lui fusese 
legănată de acele povești. Iuri Gagarin era eroul primei lui tinereţi. Pentru 
aniversarea de zece ani, primise unul dintre ceasurile Raketa, ce însemna 
rachetă, conceput în onoarea cosmonautului. Îl avea dintotdeauna și îl 
păstra cu sfinţenie în cutia originală. Dar aceste glorii naţionale nu erau de 
ajuns să mascheze realitatea pe care o trăise zi de zi. Tatăl său era un simplu 
muncitor, nu un apparatchik al conducerii, Și crescuse într-un apartament 
minuscul într-o suburbie sordidă a Moscovei. Urât și funcțional. Fuseseră 


Șase în casă. Suferise de promiscuitate și sărăcie. Ceea ce i se inoculase 
încă din copilărie, era că tot ceea ce venea din occident trebuia interzis. Cu 
toate acestea, în adolescenţă nu se putuse împiedica să viseze în timp ce 
citea povestirile lui lan Fleming, pe care un coleg de la școală i le aducea 
pe ascuns. O plăcere interzisă. Se simţea mai vinovat decât dacă ar fi răsfoit 
paginile revistelor erotice. Ar fi suportat Gulagul pentru această nelegiuire, 
chiar dacă încă din anul nașterii sale, sub Hrușciov, le redenumiseră colonii 
de îndreptare prin muncă, dulce eufemism... 

Da, riscase enorm: ţara lui, pe care fusese învăţat să o venereze mai 
presus de orice, devenea inamicul în cărțile lui Fleming. Răufăcătorii erau 
ruşi. 007 îi elimina fără să stea pe gânduri. Lifso Ice fusese dat peste cap. 
Viziunea lui despre lume se clătinase. Iniţial, fusese șocat. Încercase să-l 
urască pe James Bond. Dar nu putuse. Simţea că ar fi împărtășit gustul 
pentru cocktailuri, hotelurile de lux, mașinile frumoase Și, mai presus de 
toate, femeile atractive. Era realmente sfâșiat între valorile țării pe care o 
apăra Și o fascinaţie pentru agentul 007 pe care nu ar fi recunoscut-o 
niciodată, nici măcar sub tortură. Se întreba, de altfel, care fusese influența 
lecturilor asupra carierei pe care o alesese. 

În construcţia cubică unde decisese să se relaxeze, ferestrele lăsau să 
pătrundă raze de soare prin ferestre panoramice,  deschizături 
dreptunghiulare și pătrate de diverse dimensiuni. Permiteau totodată o 
panoramă largă spre natura înconjurătoare. De-a lungul ferestrei, vedea 
brazi în primul plan, apoi în depărtare o pășune montană liniștită, acoperită 
cu zăpadă. 

Litso Ice se întinsese pe un Șezlong într-o sală de relaxare purificată. Era 
singurul. Lumina difuză crea o atmosferă caldă. Se lăsă cuprins de o stare 
de bine. Aștepta să fie chemat pentru un masaj. Alesese o variantă suedeză, 
care trebuia să-i permită, conform broșurii, să se elibereze de durerile 
musculare, de stres Și tensiuni musculare. Exact de asta avea nevoie. Spera 
ca maseuza să fie o suedeză frumoasă, blondă cu ochi albaștri, cu corpul 
sculptural și cu pieptul generos, a cărui formă ar putea să o bănuiască 
atunci când s-ar apleca asupra lui. Se vedea deja ca 007, lăsându-se răsfăţat 
de mâini experte. Dar trăi rapid o primă deceptie, în momentul în care 
cineva veni să-l caute în sala de relaxare. Maseuza era un maseur. Un tip pe 
la vreo treizeci de ani. Îmbrăcat în alb. Părul de lungime medie, un început 
de barbă, nasul proeminent și un aer amenințător. Un adevărat cap de 


mafiot albanez. Știa despre ce vorbea. Cu un an înainte, fusese trimis în 
misiune la Priștina ca să elimine un magnat al drogurilor care îl călcase pe 
bătături pe un escroc rus. Fiul albanezului jurase să-și răzbune tatăl. Și dacă 
acesta era fiul cu pricina? Totul era distrus, n-ar mai fi putut să se destindă. 
Se întinse, totuși, pe burtă. Un prosop îi acoperea fesele și coapsele. Tipul 
îi aplică ulei pe spate. Un parfum plăcut îi gâdilă nările: lemn de santal. 
Bărbatul începu să-l maseze viguros Și îi ceru să se relaxeze. Litso Ice era 
incapabil, își simţea mușchii crispându-se. Dacă acesta decidea să-l 
omoare, în poziţia în care se afla, ar fi complet vulnerabil. Dintr-odată, se 
opri din a-l masa Și se întoarse ca să deschidă un sertar. Ce urma să scoată 
de acolo? O armă cu amortizor? Nu mai suporta... 

Dintr-o mișcare, Liţso Ice se ridică de pe masa de masaj Și fu în spatele 
tipului. Îl imobiliză dintr-o mișcare Și îl culcă pe masa de masaj. ÎI ţinea în 
frâu. Se aplecă să examineze sertarul. Fiole de uleiuri esențiale. Nimic 
altceva. Bărbatul tipa, pentru că îi răsucea braţul. Alţi doi angajați se 
grăbiră panicați în încăpere. Eliberă strânsoarea. Nu era un mafiot albanez 
până la urmă... Doar un biet om care își câștiga existenţa făcând masaje. 
Acest incident anunţa finalul sejurului său de relaxare. Un adevărat fiasco. 
Se scuzase. Spusese că servise în armată și suferea de sindromul stresului 
post-traumatic. Dar de ce își pierduse cumpătul? Nu-i stătea în fire. Pe 
această masă de masaj, se simţțise brusc vulnerabil, deși n-avea de ce să se 
teamă. Avusese un moment de paranoia. Nu-i stătea în fire. Litso Ice, chip 
de gheață. Imperturbabil și mereu în control. O adevărată mașinărie 
umană. Deși nu voia să o admită, începea să plătească un tribut greu 
profesiei pe care Și-o alesese. Stresul era intens, permanent. Ca un inamic 
viclean, nu se dădea niciodată dus. Dar în scurt timp, ar fi avut suficienți 
bani ca să-și cumpere casa visurilor Și să iasă la pensie. Da. La asta tânjea. 
Încă vreo câteva contracte de onorat. Apoi, s-ar opri. Cel puţin, centrul 
balnear n-avea să depună plângere. Nu mai conta. Să-și facă bagajele și să 
uite, era tot ce-avea de făcut. 


Capitolul 46 


Secţia de poliţie, Lausanne, 
miercuri, 20 martie 2013 


Andreas intră în biroul superioarei lui fără să bată la ușă și se așeză pe 
scaunul din faţa ei. Îl săgeta cu privirea, fără a-ȘI întrerupe conversaţia 
telefonică. În momentul în care închise, nici nu avu timp să deschidă gura; 
Andreas i-o luă înainte. 

— Preiau ancheta. 

— De ce nu sunt surprinsă... cârti ea, sătulă de război. 

— Antoine e nevinovat. Vă duceţi pe o pistă greșită. 

Tonul său urcă un nivel. 

— Nu te amesteca în asta. Nu ești în anchetă. Și mai mult decât atât, pare 
că sunteţi prieteni, nu? 

— Da, suntem prieteni. Tocmai de aceea... 

— Ştii foarte bine că, dacă ai o legătură cu acuzatul, avem obligaţia să te 
recuzăm, îl întrerupse Viviane. 

— Sunt sigur că nu el a comis crima asta. 

— Ei bine, te înșeli. Probele l-au incriminat. 

— Probe? Ce probe? 

— Andreas, o repet pentru ultima oară! Nu ești în anchetă. Și-ţi dau un 
sfat prietenesc: nu te amesteca în cazul ăsta. 

— Dar vreau să Știu ce aveți împotriva lui! 

— Dacă îţi spun, îmi promiţi că stai departe de toate astea? 

— Pe cuvântul meu de onoare, dacă mint... 

— Nu încerca să mă păcălești, Andreas. De acord. O să-ţi spun. Și știi de 
ce? Doar pentru că nu înţelegi că e vinovat Și ca să ne dai pace. Și ca să te 
întorci în concediu. 

Viviane așteptă aprobarea lui Andreas, dar acesta o privi fără să 
reacționeze. 

— Am identificat urme de profil ADN de la Serge Hugon sub unghiile lui 
Antoine Paget. 

— Asta dovedește încăierarea, dar nimic altceva. 


— Am descoperit, de asemenea, în coșul de rufe al lui Paget, haine cu 
urme de sânge, cel al lui Hugon. 

— E normal că s-a împrăștiat sânge dacă s-au bătut. 

— Lasă-mă să termin! Lopata găsită în grajd este, cu siguranţă, arma 
crimei. Am găsit pe partea metalică sânge și bucăţi de creier de la Hugon Și 
pe coada de lemn, urme corespondente profilului ADN al lui Antoine Paget. 

— Dar... 

— Da? Și nu s-a terminat. În grajdul lui Hugon, am descoperit cuțitul cu 
care-a fost tăiat gâtul vacii lui Paget. Și acasă la Antoine Paget am 
descoperit o fiolă ce conținea stricnină, otrava care a servit la uciderea vacii 
lui Hugon. Mă urmărești? 

— Da, cedă Andreas lăsând ochii în jos. 

— E o simplă poveste de ambiţie și gelozie. Doi bărbaţi. Două vaci. Un 
concurs. Un singur câștigător. 

— Ceva nu e în regulă. Sunt convins de asta. 

— Eşti incredibil! Dovezile sunt aici. Motivul, de asemenea. 

Viviane nu menţionă mesajul descoperit pe carneţelul de pe masa din 
bucătărie care le dădea de furcă: „Uzurpatorul este în infern” Scrisul nu 
semăna cu cel al lui Antoine Paget. Și propoziţia n-avea niciun sens în acest 
context. Nu se punea problema de uzurpare, ci de răzbunare. Şi dacă nu era 
Paget cel care scrisese cuvintele astea, cine era? Și de ce? Nu mai menţionă 
nici arcada dezinfectată a lui Serge Hugon care putea pune sub semnul 
întrebării consecinţa fatală a încărerării. Dar Paget putuse să plece și să 
revină mai târziu ca să termine treaba... Pentru că celelalte probe erau 
suficiente ca să-l incrimineze. 

— Sunteţi pe cale să comiteți o eroare. Am avertizat-o pe Karine să-și 
lărgească câmpul de vizibilitate. Să nu se încreadă de la bun început doar în 
fapte. 

— Nu e vorba despre Karine. Eu i-am cerut procurorului, pe baza 
dovezilor din anchetă, să-l aresteze. 

— O să fac lumină în cazul ăsta! Și o să vezi că am dreptate! 

Andreas se ridică de pe scaun, fiind pe punctul de a părăsi acvariul. 

— Andreas! 

Se întoarse. 

— Dă-mi insigna. 

— Mă suspenzi? 


— Comandantul a decis să deschidă o anchetă administrativă internă Și 
să te suspende. S-a săturat de escapadele tale. Un sfat: lasă cazul! Dacă te 
amesteci în ancheta asta, riști să fii discreditat sau chiar destituit. 

Andreas își scoase insigna din buzunarul gecii și o aruncă pe biroul 
Viviane. 

— Și arma. 


Capitolul 47 


Gryon, miercuri, 20 martie 2013 


Ca în fiecare zi la prânz, Cedric Brunet se întorcea ca să ia prânzul cu 
tatăl său. Întârziase, deja, douăzeci de minute. În general, Cedric pregătea 
mâncarea cu o seară înainte Și o reîncălzea când ajungea, pentru că nu avea 
decât o oră de pauză. Acest obicei se perpetua deja de cinci ani de zile. 

Tatăl, Lucien, era instalat în sufragerie, în faţa televizorului, ca de obicei. 
Viaţa lui era cronometrată. Cedric îl trezea la ora 6 Și îl ajuta să facă un duș 
Și să se îmbrace. Apoi îi pregătea micul dejun înainte să plece la muncă. 
Apoi, Lucien citea ziarul timp de o oră. După aceea, trecea un șofer să-l 
ducă la fizioterapie. Când se întorcea, pe la ora 10, se instala în sufragerie 
ca să se uite la televizor, în așteptarea fiului. Odată terminat prânzul, se 
întorcea din nou în faţa micului ecran ca să urmărească inepțule după- 
amiezii, talk-show-uri sau telenovele insipide, în faţa cărora adormea de 
cele mai multe ori. Câteodată, primea în vizită câte un prieten care venea să 
bea cafeaua cu el și să-l informeze despre ultimele bârfe. 

— Ah, ai venit! Unde-ai fost?! Mi-e foame. 

— A cedat o conductă din comună. Am ajutat pompierii toată dimineaţa, 
se justifică Cedric fără să-și ceară scuze pentru întârziere. 

— Ai fi putut să mă anunti. 

Să se ocupe de tatăl său în fiecare zi era o sarcină obligatorie, însă nu 
avea de ales. Îl lăsa, în general, să-și exprime nemulţumirile fără să 
reacționeze, să-i treacă toanele. Îl împinse până la bucătărie și îl instală la 
masă. Scoase, apoi, niște spaghete bolognese din frigider. Umplu două 
farfurii pe care le încălzi la microunde. 

— Se pare că Antoine a fost arestat de poliție. 

— Eşti deja la curent? 

— Dede m-a sunat să-mi povestească. Antoine să-l fi omorât pe Hugon? 
M-ar mira. Antoine e un om cumsecade. 

— Este, totuși, incredibil, în acest sat în care totul se află imediat... în 
Gryon, bârfele se propagă mai repede decât datele prin fibră optică. 

Cedric puse mâncare pe masă Și luă loc în faţa tatălui. 


— Săracul Vincent, să-l vadă pe taică-su săltat de polițiști așa... Ai uitat 
apa! 

Cedric se ridică, scoase carafa din dulap și o umplu de la robinet fără să 
se plângă. 

— Termin de mâncat și o să mă duc să mă-ntâlnesc cu el la fermă. Spăl 
vesela mai târziu. 

— Nu poate fi vinovat, sau... poate? reveni Lucien. 

— De unde să știu eu?! Doar nu l-au arestat degeaba, nu? Dar ceea ce 
Știu, e că Vincent are nevoie de mine, afirmă ridicându-se de la masă. 

— Cedric! Ai putea să-mi cumperi ciocolată? Ia Cailler, de data asta. 

Singurul răspuns pe care-l auzi Lucien Brunet fu doar ușa închizându-se. 


Capitolul 48 


La Blecherette, Lausanne, 
miercuri, 20 martie 2013 


Andreas se prezentă în faţa porții metalice cu deschidere automată care 
permitea accesul către parcare. Viviane îi retrăsese insigna, dar nu Și 
telecomanda pentru poartă, nici ecusonul de intrare în sedule poliției 
cantonale. Birourile Centrului Blecherette, CB pentru apropiați, noi Și 
moderne, găzduiau Statul major, serviciile generale, precum Și diferitele 
brigăzi ale poliţiei. Criminaliștii ocupaseră întotdeauna birouri în centrul 
orașului Lausanne, dar nu întârziaseră să se alăture celor de la Blecherette, 
ceea ce nu-i amuza deloc. Aici, brigăzile se găseau în birouri separate, 
repartizate pe mai multe etaje. Avantajul era că toate brigăzile, precum ȘI 
serviciile tehnice Și științifice erau reunite sub același acoperiș. 

Andreas intră în clădire la nivelul parcării Și se duse direct spre aripa în 
care se găseau celulele. Toate persoanele arestate erau aduse acolo mai întâi. 
Abia după trecerea pe la procuror, urmată de o cerere motivată de la 
Instanţa de reținere, detenția ar fi fost confirmată Și ar fi fost transferați la 
închisoare. În mod normal, deţinuţii rămâneau acolo maxim patruzeci Și 
opt de ore, dar din motiv de suprapopulare a penitenciarului, detenția se 
prelungea adesea. Această situație era, la momentul acela, destul de mult 
dezbătută și mediatizată, deoarece contravenea legislației. Celulele erau 
lipsite de mobilier, lumina aprinsă permanent, vizitele interzise Și 
plimbănile zilnice limitate la strictul necesar. 

Înainte să ajungă în spaţiul de detenţie, ar fi trebuit să-și pună arma în 
cutia prevăzută în acest scop. Băgă mâna pe sub geacă din obișnuință, ca 
să-Ș1 scoată pistolul din toc, înainte de a-și aminti că trebuise să-l predea 
superioarei sale în momentul suspendării. Plasă apoi, cartela electronică în 
fața detectorului. Or fi blocat-o? Clicul de deschidere a ușii confirmă 
contrariul. Se îndreptă spre gardian. Era cunoscut de către personalul 
arestului Și asta îi convenea. Gardianul gândindu-se că Andreas era 
responsabil de anchetă, îl însoți până la Antoine. 

Andreas îl zări din spatele peretelui de sticlă al celulei, așezat pe pat. 


— Eşti conștient că, în mod normal, audierile se fac în sălile prevăzute 
în acest scop? îi aruncă gardianul. 

— Da, sunt la curent. Mersi. Nu va dura mult. 

Tipul îi deschise ușa și îl lăsă să intre. 

— Mă întorc în zece minute. 

Antoine părea abătut, dar o fărâmă de zâmbet îi apăru pe buze când își 
văzu prietenul. 

— Salut, Andreas. 

— Salut, Antoine, cum îţi merge? spuse fără să gândească. Îmi cer scuze, 
întrebarea asta nu trebuia pusă... 

— Mă simt rău în locul ăsta. În celula asta. Și n-am făcut nimic. Sunt 
nevinovat. 

— Ştiu, Antoine. Voi face tot posibilul să te scot de-aici. 

— Deci mă crezi? 

— Da, n-am nicio îndoială. Nu te cunosc de multă vreme, dar Știu că n-ai 
putut face așa ceva. 

— Mulţumesc. M-am simțit umilit. M-au adus cu cătușe la spate. Mi-au 
cerut să mă dezbrac. A trebuit să mă cântăresc. Mi-au făcut poză. Mi-au luat 
amprentele. Dup-aia, m-au audiat cel puțin patru ore. Voiau să mă facă să 
recunosc... 

— Și? 

— Nu pot să recunosc ceva ce n-am făcut! 

La cererea lui Andreas, Antoine îi povesti din nou, Și în detaliu, derularea 
evenimentelor. Descoperirea vacii sale moarte. Accesul de furie. 
Încăierarea. Andreas se abţinuse să-i spună care erau probele împotriva lui. 
Și prietenul său îi furnizase una dintre explicaţiile de care avea nevoie. 
Antoine îi dăduse un pumn în față lui Serge Hugon. Acesta din urmă se 
aruncase apoi, asupra adversarului. Antoine reușise să-l împingă înainte să-i 
mai dea una, care îl făcuse să cadă la pământ. Hugon se ridicase. Sângele îi 
curgea Șiroaie din arcadă. Atunci Hugon scosese din buzunar o șurubelniţă 
Și se pregătea să-l atace. În acel moment, Antoine luase lopata de lângă 
perete și îl ameninţase pe agresor. În faţa disproporţiei dintre arme, Hugon 
se oprise brusc ȘI-l insultase pe Antoine. Realizaseră amândoi că ajunseseră 
aproape într-un punct fără întoarcere Și Antoine aruncase lopata în direcţia 
lui Hugon înainte să o ia la fugă. 


— Îmi pare rău că am reacţionat așa. Nu mai eram eu însumi. Dar când 
am văzut-o pe Heidi a mea moartă, mi-am pierdut controlul. Nu înţeleg. 
Cum s-a putut ajunge la asta? Pentru un concurs stupid? 

— Antoine, cine a putut să otrăvească vaca lui Hugon? 

— N-am nici cea mai vagă idee. 

— Avea vreun dușman? 

— Hugon n-avea doar prieteni. Mă-ntreb, de altfel, dacă avea vreunul. 
Nu era prea apreciat. A avut mereu o atitudine arogantă. 

Când Andreas se pregătea să plece, Antoine îl reținu. 

— N-am avut timp să vorbesc cu Vincent. Pentru vaci... 

— L-am sunat eu. Nu-ţi face griji. Se ocupă el de tot. Totul e bine. 

Gardianul apăru. Andreas părăsi celula după ce-l asigurase că avea să 
facă tot posibilul ca să-l disculpe. 

Procurorul încă nu redactase și notificase actul de acuzare, dar îl 
informase pe avocatul din oficiu că intenţiona să-i acuze clientul de crimă. 
Probele nu se dovedeau favorabile lui Antoine Și povestea părea cusută cu 
aţă albă, dar, după părerea lui Andreas, multe alte lucruri puneau sub 
semnul întrebării teoria răzbunării unui fermier. Andreas, care nu mai avea 
acces la raportul de autopsie, îl trăsese de limbă pe Doc. Acesta îi 
dezvăluise un amănunt crucial pe care Viviane se abţinuse să i-l comunice: 
rana de pe arcadă fusese dezinfectată. Acest element confirma versiunea 
prietenului său. Se încăieraseră Și Antoine plecase. Serge Hugon mersese 
să-ȘI curețe rana și abia apoi fusese omorât. Antoine s-ar fi întors să 
termine treaba cu Hugon? Nu credea asta nici măcar o secundă. Cine l-ar fi 
asasinat atunci? Fiola de stricnină fusese găsită acasă la Antoine, dar cineva 
ar fi putut să o pună acolo. La fel și cu cuțitul găsit acasă la Hugon care 
servise la înjunghierea vacii lui Antoine. Reflectând la asta, totul părea să 
indice o înscenare. Cineva voia să-l omoare pe Hugon. Această persoană 
regizase totul ca să pară ca un conflict pătat de gelozie și răzbunare. Dacă 
așa stăteau lucrurile, asasinul își gândise bine stratagema. 

O teorie se contura în mintea lui Andreas: cineva, o singură persoană, 
otrăvise vaca lui Serge Hugon Și tranșase gâtul celei a lui Antoine. Dacă 
Hugon ar fi omorât vaca lui Antoine ca să se răzbune, ar fi eliminat-o pe 
Yodeleuse, care îi răpise trofeul lui Blümchen a lui. Însă, altei vaci i se 
tălase gâtul... 


Ucigaşul se înșelase. Și un fermier care-și cunoștea deopotrivă meseria 
Și bovinele nu confunda o vită cu alta, mai ales o vacă frumoasă de concurs 
care-i suflase, pe nedrept, premiile. 

Andreas părăsi parcarea CB la volanul bătrânului său BMW 635 csi. 
Apăsă accelerația. Să audă motorul V6 urlând făcea parte din micile sale 
plăceri. Cuprins încă de gânduri, trebui să calce puternic frâna ca să evite o 
femeie ce traversa neatentă. Din fericire, bărbatul care o însoțea o prinse de 
braţ ca să împiedice accidentul. 

Deși ea greșise în mod evident, ea era cea care urla la Andreas. În 
momentul în care lăsă geamul ca să-i zică vreo două, privirile li se întâlniră 
ȘI se recunoscură. 

— La naiba, Andreas! Se dezlănţui ea, surprinsă și veselă, ca atunci când 
întâlneşti un vechi prieten pentru prima oară după zece ani. 

— Salut, Lara, răspunse Andreas. Ce faci aici? 

— Asta trebuie să-l întreb pe coechipierul meu. 

Arătă spre colegul ei cu un gest din bărbie, înainte să adauge: 

— Îţi prezint noua generaţie din Neuchatel: binomul meu Michaël 
Donner. 

— Inspector la siguranţă? 

Acesta, un tânăr mulatru cu fizic atletic, aprobă. 

— La PJ, zicem noi acum acasă, acolo undeva la poalele munților Jura, 
persiflă situația Lara. 

— La antidrog, completă Michaël întinzându-i mâna lui Andreas. Toată 
lumea îmi spune Mike. 

— Andreas Auer, se prezentă la rândul lui. Mă bucur să te întâlnesc, 
Mike. Prima dată la Blecherette? 

— Da. Venim să-l vedem pe Martin Rochat. 

La menţionarea numelui colegului său, Andreas afișă un zâmbet 
compătimitor. 

— Înţeleg. Mult noroc! Cu victimele din Payerne și Diablerets, cu 
siguranţă e agitaţie prin birourile siguranţei. 

— Şi tu te ocupi de caz? întrebă Lara. 

— Nu. În acest moment sunt... 

Avea de gând să-i spună în mod spontan că era suspendat, dar inutil s-o 
facă să înţeleagă că n-avea ce căuta acolo. 

— Anchetez o moarte în Gryon. 


Andreas se uită la ceas. 

— Bun, îmi pare rău, dragi colegi, trebuie s-o șterg. Sunt așteptat. Mă 
bucur că te-am revăzut, Lara. Și bine ai venit prin noi, Mike! 

Lara Pittet era o super polițistă. Era singura femeie, membră Cougar, 
detașamentul de intervenție al poliţiei din Neuchatel. Auzise vorbindu-se 
despre ea Și intrase în contact cu aceasta pe parcursul seminariilor. Dacă n- 
ar fi avut-o pe Karine, i-ar fi plăcut să lucreze cu ea. 

Și acum direct spre închisoarea La Tuiliere. Avea pe altcineva de văzut. 
S-ar zice că era ziua lui de vizită în spaţii de detenție. 


Capitolul 49 


Închisoarea La Tuilitre, Lonay, 
miercuri, 20 martie 2013 


Cu câteva zile înainte, Antoine și Erica erau liberi. Acum erau amândoi 
închişi între patru pereți. Andreas cugeta la rapiditatea cu care totul se putea 
schimba Şi câteodată ne scapă printre degete. Într-o zi liber, în următoarea 
captiv. În alte cazuri era: într-o zi bogat, în următoarea sărac. Sau din nou: 
într-o zi viu, în următoarea mort. Sic transit gloria mundi — așa se duce 
gloria lumii — fu prima propoziţie care îi veni, în latină. Și apoi, Andreas își 
reaminti un pasaj din Biblie, de care Mikaël îi pomenise recent, în timpul 
unei conversații: povestea porții înguste, a drumului care duce către viaţă 
mai degrabă decât către pieire. Se gândi apoi la Erica și la decizia ei de a 
trece de bunăvoie pragul închisorii. Alesese, fără îndoială, poarta strâmtă. 

Închisoarea La Tuiliere era o instituţie cu design modern care cuprindea 
două sectoare distincte, unul pentru vreo treizeci de oameni în detenţie 
provizorie Și un altul rezervat pentru aproximativ șaizeci de femei, ţinându- 
le împreună pe cele care erau în detenție provizorie Și pe cele care își 
executau deja pedeapsa. Acolo avea să-și petreacă Erica următorii ani din 
viață. 

Ușa se deschise și Erica veni să se așeze în faţa lui. Era închisă de o 
săptămână în acest univers al celor privaţi de libertate, în care fusese 
transferată după audierea din faţa procurorului. Rămânea acolo în 
așteptarea procesului Și tot acolo Și-ar fi executat, probabil, pedeapsa. 
Procurorul ar alege varianta asasinatului Și ar risca, după caz, o pedeapsă 
privativă de cel puţin zece ani. Avocatul ei ar pleda pentru crimă pasională, 
pentru care Codul penal prevede pedepse mai indulgente. Îl asasinase cu 
sânge rece, pe deplin conștientă de actul său? Sau poate se lăsase pradă 
furiei ȘI-ȘI pierduse controlul asupra acţiunilor sale? 

Crima nu era premeditată. Nu se dusese acolo să curme viaţa celui care 
provocase toate nenorocirile, ci ca să-și salveze prietenul. Și când se aflase 
în faţa lui... ea se schimbase. Devenise o ucigașă. 

Din momentul în care vestea arestării ei se răspândise, presa transformase 
povestea într-o afacere bună, prezentând-o drept complicele de 


circumstanţă al faimosului ucigaș în serie de la Gryon. Pe pagina articolului 
online, dezbaterea genera furie între aceia care o condamnau cu fermitate, 
referindu-se inclusiv la cea de-a șasea poruncă a Decalogului, Și cei care o 
amnistiau, considerând actul ei în același timp uman Și eroic. 

Pentru ea, problema avea două aspecte. Pe plan juridic, tribunalul i-ar fi 
dat un răspuns. Pe plan personal, Erica era devorată de demonii interiori. 
Gestul era inacceptabil și-și asuma povara vinovăţiei. În ciuda vocii 
interioare fragile ce-i spunea că făcuse bine, decisese să facă primul pas pe 
drumul către izbăvire: să se denunțe și să-și asume faptele. 

Erica stătea în faţa lui. Purta un trening gri. Avea în minte imaginea cu ea 
purtând robă pastorală neagră, stând în amvonul său. Nu mai afișa zâmbetul 
radios care o caracteriza. Privirea iubitoare și empatică lăsase loc unei 
expresii mai sobre Și mai grave. 

— Bună ziua, Andreas, sunt emoționată că mă vizitezi. Mulţumesc. 

— N-ai de ce să-mi mulțumești. Era important pentru mine să vin să te 
văd. Cum te descurci? 

— Mi-au dat o celulă individuală în aripa rezervată femeilor. Celelalte 
deținute m-au primit bine. Auzind că sunt pastor, vor toate să-mi vorbească 
despre stările sufletești, despre impresia lor că Și-au ratat viața, să-și 
recunoască fărădelegile sau, mai mult, să-mi povestească planurile de viitor, 
după eliberare. Mă gândisem cândva să devin capelan în închisoare ȘI, într- 
un fel, e cam ceea ce fac acum, dar din interior. Sunt una de-a lor. Fără 
posibilitatea de a ieși. Mă simt utilă, dar te cam prinde și am destul de 
lucrat cu mine însămi, deci profit de asta de îndată ce pot să mă izolez în 
celula mea. Să citesc Biblia. Să mă rog. Să reflectez. A fi în închisoare 
înseamnă să ai o viaţă ordonată și regulamentară. Îmi închipui că e aproape 
ca într-o mănăstire, doar că slujbele sunt înlocuite de plimbările în curte 
care ne numără zilele. În fiecare zi, același ritm. Trezirea, dușul, micul 
dejun, munca în atelierul de croitorie, plimbarea... E o situație nouă Și cred 
că aș avea nevoie de încă puţin timp să mă obișnuiesc aici. 

— Poate nu vei rămâne aici foarte multă vreme. Am vorbit cu avocatul 
tău. Va pleda pentru crimă pasională... 

ÎI întrerupse. 

— Andreas! Stop! O să rămân aici cât trebuie. O să accept verdictul. Am 
comis o faptă impardonabilă și trebuie să suport consecinţele. Și poate că 


Șirul zilelor în spatele gratiilor o să-mi permită să mă iert pe mine însămi ȘI 
să găsesc, într-un final, pacea interioară. 

— Dar... 

— Ştii, Andreas, la suprafaţă eram pastorul zâmbitor și primitor. Dar în 
adâncul meu, sfâșierea era acolo. O durere niciodată vindecată. De data asta 
n-am altă opţiune. Trebuie să-i fac faţă. Nu mai pot să fug. O iau ca pe o 
Șansă. 

— Toată lumea suferă sau are răni. Nu e un motiv să putrezești în groapa 
asta. Poţi să ai grijă de tine Și în afara pereţilor ăștia, nu? 

— Da, Andreas, Știu. Dar aceasta va fi calea mea către mântuire. Aici, 
între pereți ăștia. Cât despre tine, care sunt rănile tale? 

— Ale mele? 

— Da, ale tale. 

Andreas fu surprins de întrebarea Ericăi, izvorâtă de niciunde. 

— Nu știu... E greu de explicat. 

— Încearcă! 

Andreas rămase tăcut. În mod normal, s-ar fi eschivat, dar Erica avea un 
mod al ei de a-i face pe interlocutori să se simtă în siguranţă, de a-i invita să 
vorbească despre ei înșiși. Nu degeaba devenise pastor, se gândi el. Nu 
îndrăzni să-i înfrunte privirea. Ea tocmai îi deschidea o ușă. Nu-i plăcea să 
vorbească despre ce era în interiorul lui. Chiar Și psiholoagei, pe vremuri, 
nu-i spusese tot. Reflectă timp de mai multe secunde înainte să se decidă 
într-un final. 

— Simt o suferinţă în adâncul meu. Nu reușesc să știu de ce. Imagini 
neclare revin în frânturi. E legat de un eveniment din trecutul meu. Sunt 
convins de asta. E bine îngropat, dar toată ancheta asta a reaprins o durere 
difuză. Și asta mă uimește. Mi-ar plăcea să înţeleg, dar nu se concretizează 
nimic în capul meu. Doar imagini care se derulează. Vise, câteodată. 

Erica așteptă, dar Andreas nu avea intenţia de a continua. Reflectă și 
reluă. 

— Ai văzut florile-alea care străpung asfaltul? 

— Da. Bineînţeles. De ce? 

— Este un proces incredibil. Sub asfalt, e de ajuns o sămânță. Are tot ce-i 
trebuie ca să se dezvolte. Și un pic de apă e suficientă ca să declanșeze 
înmugurirea. Nu e nevoie de lumină în acest stadiu. În momentul în care 
rezervele nutritive ale seminţei sunt epuizate, planta va avea nevoie de 


soare. Crescând și dezvoltându-se, pune presiune pe asfaltul de deasupra ei. 
Acest mecanism e atât de puternic încât provoacă crăpătura asfaltului. Deși 
am betonat foarte bine tot ce-am vrut, inconștientul nostru are resurse 
nebănuite... 

— Da, tot ceea ce-i îngropat are tendinţa de a se lupta să găsească lumina 
zilei. Am reflectat, de fapt, multă vreme la ce-ai făcut. Ce mă deranjează e 
că am simţit și eu furie împotriva lui. Și cred c-aș fi fost capabil să 
acţionez ca tine. D-aia nu te-am denunţat. 

— Ai trăi același lucru ca și prietenul meu din copilărie? 

— Nu. Nu! Nu e asta. E vorba de altceva. 

— Am omorât acea ființă perversă Și sadică de multe ori în mintea mea 
Și aveam gândurile alea. Nu era compatibil cu ce eram, Și câteodată... Am 
încercat să alung imaginile alea, dar ieșeau la suprafață constant. În 
momentul în care l-am văzut pe scaun, legat, am trecut la acţiune. Niciodată 
nu m-aș fi simțit capabilă de asta. Știu că eu sunt cea care l-a ucis, dar e un 
alt eu. Acel eu rănit pe viaţă. Acel eu sfâșiat. Micuța floare înflorise Și, în 
acel moment, asfaltul a cedat în mine. Toată furia refulată a izbucnit în plină 
zi. Era ca Și cum aș fi fost altă persoană. Și, totuși, eram în continuare eu. 
De ce-am făcut-o? În acel moment, pur Și simplu am reacționat. Fără să 
judec. 


Capitolul 50 


Gryon, joi, 21 martie 2013 


Bărbatul ce se lăsa tulburat de parfumul mamei sale era febril. Se 
pregătea să pună la cale un cu totul alt ritual. Ca pentru cel care consta în a 
se duce în camera mamei, el va începe cu un duș. Purificator. Ca să se spele 
de murdărie. Dar apoi, nu ar merge să caute cheia în channe. Nu ar pătrunde 
în sanctuarul care devenise camera mamei sale. Nu s-ar machia ca să-i 
semene. Nu ar încerca să fie ea. Renunţase la mascarada asta. Punerea în 
scenă îl dezamăgea de fiecare dată. Ceea ce-l aștepta acum în pivniţă era 
diferit... 

O altă etapă în îndeplinirea fantasmelor sale. Odată ce se curăţase, nu se 
îmbrăcă. Stătu în picioare în faţa oglinzii. Luă o cutie de fard alb cremos Și 
întinse un strat generos pe întregul chip și pe gât. Apoi înnegri conturul 
ochilor: de la pleoapa superioară până la sprâncene, colţul intern al ochiului 
Și pleoapa interioară în întregime. Apoi luă un ruj purpuriu Și-l aplică cu 
grijă, depășind cu lejeritate conturul buzelor ca să le dea un aspect cărnos Și 
moale, își puse, apoi, lentile, cosplay Geo SF-16, aceleași ca ale idolului 
său, cântăreţul de rock satanic Marilyn Manson. Și ca să termine, își puse 
un colier de piele cu ţepi. Apoi se observă în oglindă. Tenul cadaveric îi 
plăcea. Era el, dar vedea pe altcineva. Se simţea diferit. Nu se machiase în 
femeie ca de obicei, însă avea nevoie să fie altcineva pentru ceea ce se 
pregătea să facă. Gândul la actul pe care, în fine, se pregătea să-l comită îi 
producea un început de erecţie. Cobori treptele spre primul nivel al pivniței, 
acolo unde erau sticlele de vin, câteva mobile care nu-și găsiseră locul în 
casă Și cutii de conserve. Cea de-a doua încăpere îl interesa. Lăcașul lui. 
Cel al iubirii. 

Deschise ușa bârlogului. Își instalase acolo ferma de creaturi exotice: 
Șerpi, scorpioni, tarantule și alţi păianjeni veninoși. Le plasase în terariu a 
cărui iluminare era asigurată de temporizatoare reglate conform nevoilor 
animalelor. Cumpărase totul de pe internet. Asta îl costase o mică avere. 
Tatălui său nu-i plăceau creaturile astea — nu înţelegea pasiunea fiului său 
pentru reptile — dar o respecta. În schimb, mama avusese o adevărată 
teroare. Se luptase în timpul adolescenţei ca să aibă un Șobolan, dar ea nu 


voise niciodată. Urlase cât fusese în viață, Și n-ar fi avut niciunul dintre 
aceste animale repugnante în casă. Nu putea să aibă gusturi normale, ca toți 
ceilalți? Să-i placă pisicile sau câinii? Pe lângă faptul că era un fătălău, 
trebuia să aibă o slăbiciune pentru creaturile târâtoare? Avusese frisoane de 
dezgust. Subiectul era închis. N-a avut nici Șobolan, nici tarantulă, nici 
Șarpe. Când era în viaţă... Dar ea era moartă. Intră în încăperea luminată 
doar de becurile de la terarii. O văzu pe Rosita, tarantula lui gigantică din 
Sri Lanka, un încântător păianjen cafeniu, gri Și negru ale cărui motive 
conturau ca niște pete Rorschach pe cefalo-torace și abdomen. Își agită 
lăbuţele striate, lungi Și păroase. Zgârie geamul cu degetul și îi spuse: 

— Bună ziua, frumuseţea mea. 

Auzi apoi un geamăt. Nu trebuia să piardă din vedere motivul pentru care 
se afla acolo. Aprinse un bec simplu care atârna de tavan. Restul încăperii — 
umedă Și betonată în întregime — îi intră în câmpul vizual. Câteva etajere 
umplute cu CD-uri. Pe pereţi, postere: Marilyn Manson, Kiss sau Black 
Sabbath. Muzica aia pe care îi plăcea să o cânte și să o asculte. Acesta 
fusese un pretext bun ca să izoleze fonic pivnita. 

În colț, o saltea veche pătată. Și pe ea, o femeie întinsă. 

Legată. 

Cu căluș. 

Legată la ochi. 

Simţindu-i prezenţa, gemu din ce în ce mai tare. Având izolare fonică, 
niciun risc ca cineva să o audă din afară. Dar, personal, acest lucru îl 
deranja. Ea trebuia să coopereze. Era esenţial. Să nu se plângă. Mama lui nu 
se plângea. Decise să pună muzică așteptând ca ea să se calmeze. Primele 
note din Sweet Dreams, versiunea lui Marilyn Manson, umplură pivnita, 
mascând vocea care nu era cea a mamei. Perfect. Cânta acompaniindu-i 
vocea de dincolo de mormânt: 


Sweet dreams are made of this 
Who am 1 to desagree? 

I travel the world 

And the seven seas, 


Everybody s looking for something. 


116, 


Se îndreptă spre unul dintre terarii Şi-i deschise capacul, îl prinse pe 
Caresse, un piton regal negru presărat cu pete maro deschis pe părţi și 
spate, care începu să unduiască printre degetele sale. Evolua în ritmul 
muzicii obsesive ondulându-se și ghemuindu-se în timp ce se îndrepta 
asupra lui. Șarpele se angajă în dans. Îl făcea să alunece printre mâini, 
fixându-i privirea de abanos, scoțând limba la el când acesta o scotea pe a 
lui. Se găseau aproape limbă lângă limbă bifurcată, faţă albă contra unui 
cap negru. Se simţi ca Și când intra într-un fel de transă, precum acei 
predicatori americani nebuni care se gândeau, sprijinindu-se pe versetele 
din Evanghelia lui Marcu, că puteau să manipuleze șerpii fără teama de a fi 
mușcaţi și să vindece bolnavii punându-și mâinile deasupra lor. Însă nu 
avea pe nimeni de vindecat, dacă nu chiar pe el însuși. Și era propria lui 
terapie pe care o exersa. Se opri la finalul bucății muzicale, dar aceasta 
reporni, căci o pusese pe repeat. Rămase în picioare să devoreze din ochi 
creatura alungită pe saltea. Era pe spate. Îl puse pe Caresse în terariu. 

Îi scoase călușul femeii Și bandana care-i ascundea privirea. Încercă să 
urle, dar vocea se spărgea într-un fel de croncănit răgușit. O observă cu 
atenție. Avea părul șaten, ochii albaștri și un nas destul de mare. Semăna 
cu poza pe care o văzuse cu ea. O alesese pentru că faţa ei îi aducea aminte 
de cea a mamei. Dar văzând-o în carne Și oase în faţa lui, se enervase. Ar fi 
trebuit să-i ceară o poză în care apărea pe de-a-ntregul înainte să-i propună 
o întâlnire. Era mult mai grasă decât mama. Mai multă carne decât os. Și 
asta îl deranja. Chiar îl perturba. Ea se zbătuse când o ridicase Și aproape 
că-l mușcase când îi pusese călușul. Javra! Nu era la fel de frumoasă ca 
femeia pe care o reperase în ziua concursului de vaci de la Aigle. Avu 
frisoane de dorință și de ură amestecate. Era sosia aproape perfectă a 
mamei. Era subțirică, precum ea. N-ar fi găsit mai bine de atât. Dar nu știa 
cum să o abordeze, cum să o izoleze. Trebuia să fie prudent. Să se 
mulțumească cu cea pe care o avea la îndemână. Pentru moment. Cât 
despre cealaltă, ar găsi el metoda prin care să intre în contact cu ea. Mai 
târziu. Cea de aici ar servi drept repetiţie. Lovitura de încercare. Femeia de 
la concurs ar fi lovitura de maestru. 

Dar în acel moment trepida de nerăbdare. Nu putea aștepta înainte să 
treacă la acţiune. Trebuia să o pregătească în ciuda defectului pe care îl 
constatase. Se aplecă și începu să o dezbrace. În ciuda rezistenţei, reuși 
fără prea mari probleme. Să o îmbrace fu mai complicat. Se zbătea cu o 


furie nebună. Femeia reuși să-l lovească cu piciorul. Ca răsplată, îi dădu 
una în față cu violenţă. Apoi urlă: 

— Nu mișca! Nu vreau să-ți fac rău. Vreau doar să te iubesc. Nu 
înţelegi? 

În acest timp, Marilyn Manson continua să cânte: 


Some of them want to use you 
Some of them want to get used by you 
Some of them want to abuse you 


Some of them want to be abused 


Femeia începu să plângă și să geamă cu atât mai mult. 

Persistase și reușise să o îmbrace, dar, când vru să închidă rochia, îi 
rupse fermoarul de la spate. Era supărător... Apoi începu să o machieze, dar 
ea continua să se zbată mișcând din cap. Nu reuși să o stăpânească, astfel 
încât machiajul semăna cu o mâzgăleală. Ca să termine, îi puse câteva 
picături de Shalimar în spatele urechilor și pe decolteu. Spera că acest gest 
ar servi la crearea unei iluzii că această copie prea grasă era mama. Închise 
ochii Și, adulmecând aerul ambiant, avu pentru scurt timp senzaţia că mama 
era în faţa lui. Pregătită să se predea lui, într-un final. 

Se ridică să-și admire munca. Iluzia se risipi imediat. Nu era mulţumit. 
Rujul depășea conturul buzelor Și nu fusese aplicat uniform. Fardul din 
jurul ochilor, o catastrofă. Am putea spune un clovn. Nimic de-a face cu 
sublima lui mamă. Această imagine avu un efect direct asupra lui. Sexul nu 
mai era în erecție. Trebuia, totuși, să-și atingă scopul. Să o posede pe 
mama. Se puse în genunchi deasupra ei și îi ridică rochia. O menţinu 
trântind-o pe sol. Începu să se ajute de mână ca să-și întărească penisul, dar 
fără succes. Se ridică dintr-o mișcare Și lovi cât putu de tare cu pumnul în 
izolația peretelui. Apoi se întoarse Și lăsă să erupă toată frustrarea: 

— Mamă, e vina ta! De ce nu vrei să lași să se întâmple asta? Te-am iubit 
dintotdeauna. Și tu? De ce nu mă iubeşti la rândul tău? Vezi rezultatul! Mă 
luai drept un fătălău. Și acum, nu pot s-o fac. Te urăsc! 

Avu o idee. Scoase o revistă pe care o ţinea ascundea într-un sertar ȘI 
începu să se holbeze se holbă la corpuri dezgolite de bărbaţi. Începu să-și 
mângâie penisul Și rezultatul nu întârzie să apară. Urma să poată să treacă 


la acţiune. Intr-un final. Dar, chiar înainte să lase de-o parte revista, ejaculă 
pe pagini. Ce cretin! Mama avea dreptate. 
Se grăbi în sus pe scări Și închise trapa cu o lovitură scurtă. 


Capitolul 51 


Cabana Steaua de argint, Gryon, 
joi, 21 martie 2013 


Andreas se trezi tresărind. Era lac de transpirație. Coșmarurile deveneau 
din ce în ce mai frecvente. Inconștientul părea că vrea să scoată ceva la 
suprafaţă. Mikaël încă dormea profund. 

Închise ochii ca să se concentreze pe imaginile din vis încă prezente. Ca 
să nu le piardă. Apoi se ridică și merse să-și caute carneţelul în sertarul 
biroului. Reîncepuse să-și noteze visele pe care și le amintea când se 
trezea, ca pe vremea când mergea la psihanaliză. Consemnă imaginile 
dimineţii. 


21 martie 
Văd o încăpere întunecoasă. Sunt în încăpere? Sau mi-o imaginez din 
exterior? Nu Știu. Dar simt atmosfera locului. Grea. Apăsătoare. Tăcută. 
Transpir. Dar nu-mi mai este frică. De ce îmi era frică? Apoi, disting două 
păsări imense cu aripile întinse pe pământ. Le întrezăresc chiar Și în 
întuneric, fiindcă sunt albe. Au un cioc coroiat. Vulturi? Îi privesc bătând 
din aripi, dar nu reușesc să-și ia zborul. Zgomotul bătăii încetinește. Sunt 
epuizate. Apoi renunță. Le aud suspinând. De această dată, sunt aici, în 
mijlocul încăperii. O rază de lumină se fixează pe păsări. Se scaldă într-o 
baltă de sânge. Înţeleg, atunci, ce nu merge. Aripile lor sunt mult prea mici 
în raport cu corpul. 


Andreas reciti ceea ce tocmai scrisese. Nu reușise să extragă de acolo 
nicio interpretare, nicio semnificaţie care să poată să-i aline angoasele. 
Dimpotrivă. Nu putea găsi cheia visului imediat. Trebuia să fie un motiv. Și 
apoi, avea alte lucruri de făcut. Gândindu-se la noua felină care locuia în 
casă, zâmbi acestei imagini. Închise carneţelul și îl aranjă cu grijă în sertar. 

După aceea, cobori la bucătărie. Lillan veni să se frece de picioarele lui. 
O ridică și o luă în braţe. Minus veni Și el, în ritmul lui, fără să se 
grăbească, cu mersul lui de mocofan. Saint-Bernard-ul reacționase în primă 
fază cu neîncredere la prezenţa îndrăzneață a acestui minuscul ghem de 


blană, dar o adoptase foarte repede. De altfel, nu avusese de ales, Lillan 
găsise un culcuș confortabil între labele lui. Andreas lăsă pisica ce luase cu 
asalt coada câinelui, unul dintre jocurile ei preferate. Imaginea era extrem 
de amuzantă. Minus, optzeci de kilograme — reușiseră să-l facă să piardă 
câteva cu prețul unui regim strict — și Lillan, cântărind mai puţin de un 
kilogram, un ghem mic de blană neagră cu lăbuţe albe. Andreas îi alesese 
numele, care semnifica micuța în suedeză. 

Să pună cele două boluri de mâncare pe podea nu era o opțiune. Andreas 
încercase deja, dar Minus nu avea nevoie decât să dea o limbă ca să 
golească porția pisoiașului. Umplu cu crochete bolul pisicii, cele mai bune 
Și cele mai scumpe, Și îl puse pe masa de lucru lângă chiuvetă. Lillan găsise 
deja o modalitate prin care să urce acolo prin propriile mijloace, dând 
dovadă de o oarecare agilitate. Îi pregăti, apoi, castronul lui Minus pe care-l 
puse pe jos. Îi observă repezindu-se asupra mâncării, în timp ce-Și bea 
cafeaua. 

Stagiul de ucenic de fermier fusese întrerupt de nevoie. Antoine lâncezea, 
deocamdată, în închisoare. Chiar dacă fusese suspendat în mod oficial de 
către Viviane, superioara lui, trebuia să facă tot posibilul ca să-i dovedească 
nevinovăția. 

Observă de-a lungul ferestrei arborii fără frunze, luminaţi de soare. 
Aveau să renască în curând. Ciclul naturii se perpetua în fiecare an, oricare 
ar fi fost angoasele, îndoielile sau problemele lui. Această certitudine 
simplă era cel puţin liniștitoare. Spre deosebire de coșmaruri. 

De ce păsări? În general, vedea persoane, chiar dacă nu le putea 
identifica. Până atunci, reușea să facă legătura dintre ceea ce trăise și 
fiecare dintre visele morbide, dar de data aceea, nu. Și asta îl consuma. Și 
avea nevoie să înțeleagă. 


Capitolul 52 
Gryon, joi, 21 martie 2013 


Abia intrat în casă, André Jaccard auzi muzica răsunând din plin. Bașii 
făceau pereții casei să tremure. Urcă scările și bătu la ușa camerei fiului 
său. 

— Oprește blestemata aia de muzică! 

Deschise. Nimeni. Nu putea înţelege de ce ti-ar plăcea să asculți tipul 
ăsta de muzică. Însă nu muzică era cuvântul potrivit după părerea lui, pentru 
ceea ce el percepea ca pe o grămadă de zgomote disonante și o voce care 
urla în loc să cânte. 

André o opri și cobori scările. În același moment îl văzu pe fiul lui 
urcând din pivniţă și închizând ușa. 

— Ți-am spus deja să nu mai dai volumul atât de tare. De câte ori vrei să- 
ti repet? 

— Care-i problema? Nici măcar nu erai aici. 

— Se aude de afară. Și nu am chef să mai am plângeri de la vecini. Și de 
ce n-o asculți jos în camera ta izolată fonic? 

Andre puse mâna pe clanţă. 

— Nu, ţipă Jérôme, închizând-o cu un gest scurt. E la mine! 

Blocă ușa. 

— Nu-ţi face griji. Nu vreau să cobor în regatul tău. Nu-i nevoie să 
reacționezi așa. 

Jérôme ieși din casă trântind ușa. 

Andre se așeză la masa din bucătărie după ce-și făcuse o cafea. De când 
îl anunţase cu privire la decizia de a vinde cabana din pășunea alpină, fiul 
era furios pe el. Relaţia lor, deja foarte încordată, se înrăutățise, $i nu știa 
cum să se mai poarte cu el. Ar fi trebuit să-i vorbească despre asta înainte? 
Nu, făcuse alegerea în sufletul și conștiința sa. Era singurul lucru de făcut. 
Jérôme ar fi înţeles într-un final. 


Capitolul 53 


Bufetul Gării, Gryon, joi, 21 martie 2013 


Mikaël avea întâlnire cu un bărbat ce realizase un studiu aprofundat 
asupra originilor familiilor burgheze din Gryon. El însuși începuse de vreun 
an niște cercetări în ceea ce privește familia lui, Și deja redactase câteva 
capitole. Ar fi făcut o carte despre asta, dar mai mult pentru el decât pentru 
marele public. 

Intrând, Mikaël își recunoscu interlocutorul. Era așezat în colţul opus 
intrării. Se salutară. La masa vecină, două femei între două vârste beau ceai. 

Doar ce se așezase, că bărbatul și scoase din ghiozdan un album pe care 
i-l puse în faţă. 

— Colecţionez poze vechi și cărți poștale. 

Îl deschise și îi arătă acolo o serie care data din anii cincizeci. 

— Acesta este Bartholomé Achard, bunicul dumneavoastră, spuse 
arătând fotografia unui ţăran pe câmp, cu furca în mână. 

Bunicul lui, precum Și stră-stră-bunicul fuseseră agricultori, iar stră-stră- 
bunicul din partea mamei fusese fierarul satului. 

Mikaël își asculta cu atenţie interlocutorul povestindu-i despre viaţa 
sătească la începutul secolului, dar atenţia îi fu distrasă, împotriva voinţei 
lui, de conversaţia celor două femei, care vorbeau tare. 

— Îţi imaginezi, nepotul meu a fost asasinat ȘI nici nu l-am îngropat c-a 
Și venit agenta asta imobiliară să-mi propună să cumpere pajiștea. Ce 
tupeu! 

— Da, în zilele noastre, nu mai există niciun fel de respect! 

Mikaël își îndreptă atenţia spre bătrână. Avea mai bine de optzeci de ani, 
asta se vedea după trăsăturile feţei. Părea a fi, cu toate acestea, o femeie 
foarte hotărâtă Și înzestrată cu o oarecare tărie. Era coafată Și îmbrăcată cu 
grijă. O recunoscu, era Isabelle Hugon, mătușa fermierului ucis cu câteva 
zile înainte. Toată lumea vorbea despre a asta în comună. Bărbatul pe care 
Antoine, noul prieten al lui Andreas, se presupunea că l-ar fi omorât. 

— Și ce-o să faci? 

— O să mă duc să semnez contractul de vânzare mâine. 

— Poftim? 


— Ce vrei să fac cu pășunea aia? Și pentru preţul pe care mi l-a propus, 
aș fi proastă să nu accept. Cel puțin, așa aș obţine ceva din toți anii ăia de 
muncă în care m-am spetit pentru prostănacul ăla de Serge. 


Capitolul 54 


Ferma lui Antoine Paget, 
joi, 21 martie 2013 


De la arestarea tatălui său, Vincent fusese obligat să pună punct oricărei 
alte activităţi și să preia ferma cu normă întreagă. Sezonul de schi era pe 
terminate, iar angajatorul de la firma de teleschiuri încheiase contractul un 
pic mai devreme. 

Andreas îi promisese să-l ajute la mulsul vacilor, însă avea altceva în cap. 
Trebuia să găsească metoda de a-l disculpa pe Antoine. 

Vincent o privea pe Yodeleuse. Ar fi putut muri... Hugon îintise greșit. 
Din fericire... Cu toate astea, moartea lui Heidi nu-l lăsa indiferent. În 
copilărie, plângea atunci când vedea vaci plecând spre abator. Chiar fusese 
traumatizat la vârsta de doisprezece ani. Văzuse o viţelușă născându-se, iar 
numele i-l alesese chiar el. O numise Charmeuse. Era vaca lui preferată, dar 
crescuse cu o malformaţie a mameloanelor. Încercase să-l convingă pe tatăl 
lui să o păstreze, în ciuda acelui fapt. Dar într-o zi, când se întorcea de la 
școală, îi descoperise lipsa. Urlase la tatăl lui. Încă își mai aducea aminte 
furia pe care o simţise în momentul acela, la gândul că vaca lui preferată 
avea să sfârșească ciopârţită în bucăți pe taraba unui măcelar. Poate că în 
acel moment el începuse să-și dea seama că n-ar fi putut să se ocupe de vaci 
la fel ca tatăl său. 

— De acum într-o lună jumate, cam așa, noua regină va urca pe pajiștea 
alpină... fără tata. Ar fi fost atât de mândru. 

— O să fie acolo. 

— Cum poți fi atât de sigur? 

— E nevinovat. 

— Știu... 

Vincent rămase nemișcat, observând vacile. 

— Ce-i? 

— Mh, nimic. Nu e nimic. 


Capitolul 55 
Immogryon, Gryon, vineri, 22 martie 2013 


La agenție, Andreas fu primit de Julie Berthoud, o șarmantă tânără 
femeie pe care o întâlnise în timpul anchetei precedente. Fusese asistenta lui 
Alain Gautier — prima victimă a ucigașului care făcuse ravagii în Gryon cu 
o toamnă înainte — Și a asociatei lui, Marie Pitou. Aceasta din urmă avea o 
întâlnire cu un client. Andreas decise să aștepte. 

Andreas recunoscu bărbatul care ieși din birou vreo zece minute mai 
târziu: André Jaccard. Înainte de a ieși la pensie, fusese funcţionar 
comunal, un personaj important în viaţa locală. Prezent în timpul tuturor 
manifestărilor, atât la brutărie cât și la moară, era omul de încredere, în 
slujba tuturor. Andreas îl salută, dar acesta nu-i adresă decât un semn discret 
din cap înainte de a părăsi locul. 

Marie Pitou se holbă la inspectorul așezat într-un fotoliu din sala de 
așteptare. 

— Bună ziua, asistenta mi-a spus că doriți să-mi vorbiți. Nu am mult 
timp la dispoziție. Mă îndrept spre o întâlnire. 

— Câteva minute îmi sunt de ajuns. 

— Vă ascult. 

— În birou, dacă nu vă deranjează. 

— Urmați-mă. 

Andreas se ridică Și observă mersul hotărât al Mariei Pitou care, pe tocuri 
cui, dădea din Șolduri într-o manieră exagerată. Se îndreptă spre biroul care 
aparținuse asociatului ei, Alain Gautier. Se așeză în fotoliul luxos din piele, 
încrucișă picioarele și își puse braţele pe mânere, fără ca măcar să-i 
propună interlocutorului să se așeze. 

— Ce pot face pentru dumneavoastră, inspectore? 

— Pot să mă așez? 

— Da, puteţi. Dar după cum v-am spus, sunt grăbită. 

Andreas luă loc și analiză modificările aduse încăperii, refăcută în 
întregime Și redecorată. Pereţii albi erau acoperiţi de o tapiserie, în care 
alternau benzi verticale de culoare crem Și ciocolatie. Reproducerile expuse 
de Gautier — Andreas își aducea aminte îndeosebi de unul dintre ceasurile 


moi ale lui Salvador Dali — fuseseră înlocuite de câteva originale ale 
pictorilor locali, care reprezentau munţi Și cabane alpine. Dreptunghiului de 
sticlă care servea drept birou lui Gautier, îi luase locul o piesă de mobilier 
din lemn negru acoperit cu piele maro. 

— Nu aveam aceleași gusturi, Alain Și cu mine, spuse ea dintr-odată. 

— Agenţia vă aparţine în totalitate acum? 

— Nu încă. Scorpia bătrână refuză să vândă părțile pe care le-a moștenit 
de la fiul său la un preţ rezonabil. Dar de ce vă interesează? 

— Eram curios, atâta tot. Am auzit că sunteți interesată de pajiștea lui 
Serge Hugon? Și de ferma lui? 

Marie Pitou se așeză mai pe spate în fotoliu Și-l fixă pe inspector cu un 
aer întrebător. 

— Mă interesez de tot ce este de vândut sau de cumpărat aici. 

Marie Pitou își însușise locul, dar un lucru nu se schimbase: aroganţa și 
absenţa absolută a empatiei. 

— Fără ca măcar să așteptați ca persoanele să-și poarte doliul? 

— Inspectare, nu vă permit să... 

— O crimă tocmai a fost comisă. O anchetă este în desfășurare. Și 
dumneavoastră o contactaţi pe mătușa îndoliată la două zile după... 

— Este poate imoral, dar nu ilegal... Doar îmi fac treaba, asta-i tot. 

— Şi care este treaba dumneavoastră în cazul de faţă? 

— Trebuie să fac afaceri ca să pot să duc firma mai departe. Aș fi 
așteptat câteva zile. Dar cumpărătorul meu... 

— Cumpărătorul dumneavoastră? 

— Nu vă pot spune nimic, inspectare. 

— De ce? 

— Clientul meu dorește să rămână discret. 

— Mă repet. De ce? 

— Nu Știu nimic despre asta. Vor să rămână anonimi. Este dreptul lor, 
nu? 

— Doamnă Pitou, Serge Hugon a fost asasinat Și, două zile mai târziu, 
dumneavoastră adresați o propunere de răscumpărare mătușii sale în 
numele unui cumpărător anonim. Și credeaţi că puteţi ascunde de mine 
această informație pentru multă vreme? 

Andreas era convins că, punând un pic de presiune, ar fi aflat totul. Nu 
avea niciun indiciu care să dovedească o legătură între afacerea aceea 


imobiliară Și moartea lui Hugon, dar trebuia să se convingă. Conversaţia 
auzită de Mikaël cu o zi înainte la Bufetul Gării fusese providențială. 

— Doamnă Pitou, dacă se dovedește că aveţi vreo legătură, apropiată sau 
îndepărtată, cu acest asasinat, nu o să vă las să scăpați. Complicitate la 
crimă, asta se încadrează de la cincisprezece la douăzeci de ani... 

— Dar... 

— Nu există dar! N-o să vă las să scăpatţi... 

În faţa amenințării, Marie Pitou abandonă meciul... 

— Lucrez în beneficiul unui avocat. 

— Numele lui? 

— Adrian. Adnan... Schuller. 

— Și unde-l pot găsi pe avocatul ăsta? 

— Cabinetul lui este în Zurich. Găsiţi coordonatele pe internet. Este 
firma Schuller Schmitt & Strasser. 

Îl însoţi pe Andreas către ușă și îl privi plecând. Se întoarse imediat în 
birou, unde formă un număr pe telefonul mobil. 


Capitolul 56 


Cabana Steaua de argint, 
vineri, 22 martie 2013 


Andreas îi trimisese un SMS lui Mikaël cu numele avocatului Și acesta 
era pregătit să înceapă cercetările. Să-și bage nasul peste tot era una dintre 
ocupațiile lui preferate ca jurnalist, cu atât mai mult când era vorba de o 
anchetă. Un avocat interesat de cumpărarea cabanei alpine a unei persoane 
asasinate cu două zile înainte? Surprinzător. Un simplu om de afaceri fără 
scrupule în căutarea oportunităţilor? Dar asta putea, de altfel, să ascundă 
ceva mult mai sinistru. 

Introduse numele avocatului în motorul de căutare. Primul link era, fără 
nicio surpriză, site-ul cabinetului pentru care lucra. Își notă numărul de 
telefon pe blocnotes. Cabinetul era specializat în drept comercial. L-ar fi 
sunat pe avocat ca să ia pulsul, dar înainte de asta voia să afle mai multe 
despre el. 

Un alt link îl punea pe Adrian Schuller în relație cu un holding al cărui 
sediu era situat în Cipru: Swiss Global Services Limited. Încercă să afle mai 
multe, dar după o oră de explorare pe net, abandonă și preferă să formeze 
un număr pe telefon. 

Operatoarea îl puse în așteptare și trebui să asculte melodia melancolică 
Și tristă din Lacul lebedelor de Ceaikovski timp de mai multe minute, 
înainte de a răspunde unul dintre prietenii lui din copilărie. 

— Salut, Daniel, ce faci? 

— Mikaël? A trecut o veșnicie. Nimic nou. Tot la bancă, după cum poți 
vedea. Mă suni să-ți deschizi un cont? 

Mikaël — în ciuda insistențelor prietenului său — refuzase să apeleze la 
serviciile instituției bancare internaţionale de renume în care lucra. Prefera 
filiala unei bănci locale din Bex, unde era membru. 

— Am nevoie de o informaţie. 

— Ah, deci mă contactează jurnalistul băgăcios și nu prietenul? 

— Prietenul o să te sune ca să stabilească o întâlnire... dar, până atunci, 
poti să-mi dai orice informație despre un holding cu sediul în Cipru? 

— În ce vrei să te bagi? Ştii că, dacă mă prind, risc foarte mult. 


— Nu-mi dezvălui niciodată sursele. Știi asta. Și, de altfel, nu e pentru 
un articol... 

Mikaël îi transmise rugămintea. Și Swiss Global Services Limited 
deschisese, de fapt, mai multe conturi la bancă. 

— Adrian Schuller este administrator. 

— În ce domeniu activează acest holding? 

— Finanţe Și imobiliare. 

— E doar o cutie de scrisori? 

— Nu. Acest holding, pe lângă conturile la noi, deține mai multe 
companii în Rusia, dar Și în alte ţări. 

— Şi în Elveţia? 

— Așteaptă, verific... Nu. Nimic. 

— Și poate să achiziţioneze bunuri în Elveţia? 

— Da, dar doar dacă autoritatea de omologare emite un permis, care nu 
este obținut în avans, de când Lex Koller a intrat în vigoare. Legea federală 
privind achizițiile imobiliare către persoanele din străinătate are ca scop 
esenţial să supravegheze achiziţiile străinilor pe teritoriul elveţian. 

— Mulţumesc. Ah, era să uit. Avocatul este administratorul acestui 
holding, dar cine e beneficiarul economic? 

— Mikaël... Serios, acum! Nu pot să... 

— Doar această informaţie Și nu te mai stresez. 

Un suspin de la celălalt capăt al firului. 

— Un anume Andrei Klitschko. 

Mikaël reușise să descâlcească ghemul de lână în timp record. Plecând 
de la Immogryon, ieșise la suprafață un om de afaceri rus... 

Se decise să-l contacteze pe Adrian Schuller, administratorul Swiss 
Global Services Limited. Formă numărul pe telefonul mobil, asigurându-se, 
în prealabil, că numărul său era ascuns. O secretară îi răspunse în germană, 
dar trecu la franceză în momentul în care remarcă ezitarea interlocutorului 
său față de dialectul de dincolo de Sarine. 

— Domnul Schuller nu e aici. Este în vacanţă. Se va întoarce în două 
săptămâni. Doriţi să vorbiti cu unul dintre asociați săi? 

— Aţi putea, mai degrabă, să-mi comunicaţi numărul lui de mobil? 

— Nu, nu este disponibil. 

— E în Elveţia sau în străinătate? 


— Nu vă pot da aceste informaţii, domnule... Nu mi-aţi spus numele 
dumneavoastră, domnul...? 
Mikaël o tulește fără să ceară restul. 


Capitolul 57 


Cabana RoyAlp, Villars, 
vineri, 22 martie 2013 


Mikaël reușise să obțină numărul lui Adrian Schuller de la o sursă care 
lucra la un operator de telefonie mobilă. Ca să-i localizeze telefonul, trebuia 
să urmeze o procedură complicată care implica o mulţime de servicii. 
Andreas era suspendat Și nu avea dreptul să se angajeze în aceste 
demersuri. Deci alesese calea rapidă și sunase un prieten de la Divizia de 
sprijin operațional al poliției, care se ocupase de asta în cinci minute. Nu 
foarte legal, dar eficace. 

Telefonul fusese localizat la Cabana RoyAlp, unul dintre cele mai luxoase 
hoteluri din regiune. Andreas nu avu nevoie să se intereseze la recepție, 
Schuller era instalat în Jounge-bar, pe una dintre canapele. ÎL recunoscu 
imediat, graţie unei poze trimise de Mikaël. Se îndreptă spre el și fără să-i 
ceară permisiunea, se așeză pe fotoliul din faţa lui. Acesta își ridică privirea 
din ziar. Deschise gura Și păru că voia să spună ceva, dar era vizibil 
surprins de acea abordare. 

— Domnule Schuller, vă interesaţi de o proprietate în regiune? 

— Cine sunteţi? 

— Auer, Andreas Auer. Sunt inspector de poliție. Brigada omucideri, 
adăugă el. 

— Și ce pot să fac pentru dumneavoastră? 

Avocatul din Ziirich se prefăcu imperturbabil. Nu era surprins, agenta 
imobiliară îl avertizase că un polițist venise să-i pună întrebări Și că-i 
dăduse numele. Dar cum reușise să-l găsească acolo? Nu mai conta, 
întrebarea adevărată era: ce voia de la el polițistul ăsta? Poliția ancheta 
moartea fermierului, dar de ce se interesa de el? Probabil nu voia decât 
niște informaţii. Era pe cale să achiziționeze bunuri la câteva zile după 
moartea proprietarului. Nu prea moral, adică. Dar nu era, în niciun caz, 
ilegal. Spusese angajatorilor să nu se grăbească, dar nu voiseră să piardă 
timp. Și nu erau genul de tipi pe care să-i contrazici. 

— Cine este Andrei Klitschko? Lansă Andreas. 


Avocatul deveni palid. Interlocutorul său pronunțase un nume pe care ar 
fi preferat să nu-l audă. Omul din faţa lui știa mai multe decât își 
imaginase. Și deja era prea mult. Cum să iasă din încurcătură? Avu un 
moment de luciditate. 

— Pretindeți că sunteți inspector, dar nu v-am văzut insigna. 

Era în sertarul din biroul superiorului său... Andreas era încolțit. Se 
ridică din fotoliu. 

— Fiţi sigur că mă voi întoarce. 

Andreas părăsi hotelul. Oricum nu sperase să obțină mare lucru din 
conversaţie. Dar își atinsese scopul. Îl înștiințase pe avocat că era în 
posesia unor informaţii confidenţiale. Și, dacă povestea aia includea cel mai 
mic element suspicios, intervenţia sa ar fi pus automat ceva în mișcare. 
Teoria lui despre ramura înfiptă în furnicar se dovedea adeseori eficace. 
Când se bagă un băț în habitatul lor, furnicile se agită. Și, înainte să revină 
calmul, cineva va face cu siguranţă un pas greșit. O greșeală care îi 
permitea să știe ce se petrecea. În acest stadiu, n-avea nicio certitudine. 
Erau, poate, doar niște rechini ai imobiliarelor fără scrupule... Însă văzuse 
expresia avocatului. În momentul în care numele rusului fusese pronunţat, 
era ca Și cum Schuller văzuse o fantomă. 

Avocatul se dusese deja în camera lui. Luă telefonul și formă un număr. 
La celălalt capăt al firului, răspunse o femeie cu accent rusesc. 


Capitolul 58 
Giessbach, vineri, 22 martie 2013 


Litso Ice părăsise staţiunea balneară Vals după un sejur care-i lăsase 
impresii contradictorii. Desigur, apreciase beneficiile băilor, dar conceptul 
de relaxare Și de abandon nu păruseră să-i priască. Fusese mereu un tip de 
acţiune. În acţiune, nu gândea și rămânea concentrat asupra misiunii. Dar la 
Vals avusese timp să-și revadă viaţa ca într-un film. O operă 
cinematografică din care ar fi uitat să se taie la montaj secvențele proaste. 
Fusese un bun soldat pentru patria lui Și un luptător care executa cele mai 
groaznice sarcini fără să clipească. Apoi, într-o zi, fusese răsplătit în ambele 
sensuri ale termenului. Onorat cu o medalie și acoperit de flori de superiori. 
Dar îl făcuseră să înţeleagă faptul că era depășit, o relicvă a războiului rece, 
Și că nu era apt de schimbare. Fusese înlocuit de către tinerii spioni instruiți 
în noile tehnologii și mai bine pregătiți pentru noile provocări. Așa că își 
începuse propria afacere. 

Și, cu ocazia scurtului sejur, făcuse recapitularea parcursului său în 
calitate de independent. Văzuse niște chipuri defilând. Privirile stupefiate 
ale acelora pe care îi executase cu sânge rece. În amorţeala creată de 
detensionarea mușchilor și diminuarea vigilenței sub efectul căldurii, 
vaporii din saună îi apăruseră ca niște spirite ce urcau în ceruri pentru 
eternitate. Și îi venise ideea că o mulţime de persoane ar putea să-l 
învinuiască. Familiile oamenilor pe care îi lichidase. Văduve îndoliate. Taţi 
avizi de răzbunare. Fii dornici să spele onoarea familiei. Fusese totdeauna 
eficace Și discret. Marca lui proprie. Strategie de vânzare. Dar putea fi sigur 
că nu fusese niciodată identificat de un martor? În timpul ședinței de masaj, 
avusese un acces de panică și fusese luat prin surprindere de o criză 
paranoică. Trebuia să fie cu ochii în patru. Să nu lase garda jos niciodată. 
Tocmai își dăduse seama că visul lui de a se pensiona într-un mod pașnic Și 
bine meritat risca să rămână doar un vis. Un frumos, dar inaccesibil vis. 
Chiar Și pe o insulă părăsită, demonii interiori l-ar fi vânat... 


Atunci când părăsise Vals, nu știuse unde să meargă ca să aștepte noua 
misiune. Angajatorul îi ceruse să rămână în Elveţia. Conducea la întâmplare 


pe străzi, contemplând succesiunea satelor și zonelor rurale, oprindu-se din 
când în când ca să admire îndelung peisajul sau să mănânce ceva, sperând 
că un loc anume i-ar fi inspirat o pauză prelungită. Trecuse prin pasul 
Oberalp, de-a lungul lacului celor Patru Cantoane Și traversase trecătoarea 
Brinig. Apoi, la Brienz, văzuse un afiș în legătură cu Grandhotel 
Giessbach, o clădire istorică maiestuoasă din secolul XIX. 

Obținuse un apartament cu vedere către lac și petrecuse o noapte 
odihnitoare. Dimineaţa, făcuse o plimbare de-a lungul monumentalei 
cascade ce cobora muntele în mai multe etape succesive. 

Savura un mojito la bar atunci când îi sună telefonul mobil. Conversaţia 
fu scurtă. 

— Da, bineînţeles, de acord. 

Litso Ice închise. Nu mai avea nevoie să se gândească la următoarea 
destinaţie. Își termină cocktailul, merse să-și ia bagajele, aranjă camera și 
ieși în parcare. Tastă coordonatele pe GPS. Din nou la treabă... 


Capitolul 59 
Gryon, sâmbătă, 23 martie 2013 


Femeia era întinsă pe burtă. Ochii acoperiți. Mâinile legate la spate. De 
când? Nu știa cu exactitate. Două sau trei zile, bănuia. Timpul îi părea lung, 
un minut părea infinit. Scufundată în întuneric, își pierduse capacitatea de a 
distinge ziua de noapte. Dar era în căutarea celor mai mici sunete. Se 
întrebase mereu cum era să fii orb. Acum, avea o experienţă amară. De 
fiecare dată când bărbatul care o ţinea captivă venea să o vadă, îl auzea 
sosind de departe. Percepea zgomotul pașilor lui apropiindu-se. De pe scări. 
Da, asta era. Cobora trepte. Apoi, clinchetul încuietorii. Până în prezent, nu- 
i făcuse prea mult rău. Doar agresată. O lovise o dată, pentru că se 
murdărise. Încercase să se țină, dar degeaba. După aceea, îi scosese chiloţii 
Și îi lăsase o găleată lângă ea, ca să-și facă nevoile. Dar, de fiecare dată, 
înjura din cauza mirosului. Așa că o stropea cu parfum. O dezbrăcase ȘI o 
îmbrăcase la loc. Îi fusese frică. Atât de frică... Dar nu o violase. Nu încă, 
în orice caz. 

Miasmele de parfum amestecate cu mirosurile dejecțiilor din găleată o 
dezgustau până peste poate. O aromă ameţitoare, pe care o cunoștea bine, 
pentru că semăna cu cea emanată de o fostă vecină de palier. O femeie 
invazivă, atât prin personalitatea indiscretă, cât și prin parfumul care 
persista în lift Și pe holuri multă vreme după ce trecea. Un miros pe care 
memoria olfactivă nu-l Ştersese niciodată. Alăturat cu cel al căcatului, 
duhoarea o făcea să vomite. De altfel nici nu reușise să nu-și verse maţele, 
până la fiere. 

Apoi, bărbatul se enervase pe ea, dar și pe el însuși. Nu părea fericit. 
Tipase chiar la mama lui. O lua drept mama sa? 

Când îi ridicase legătura de la ochi, ea putuse să vadă ce o înconjura. 
Ochii avură nevoie de timp ca să se adapteze luminii brutale. Avu impresia 
că era într-o peșteră. Și acest individ căruia îi făcea faţă... O viziune de 
groază. Doi ochi pe care îi crezuse inumani, înainte să realizeze că era 
vorba de lentile de contact, ca acelea pe care le purta cântăreţul satanist al 
cărui nume îl uitase. Brusc, înţelese că sfârșitul ar fi fost îngrozitor. Dacă n- 
ar reuși să-și satisfacă dorinţele cu ea... Ea urma să moară. Și dacă ar 


reuși... Alternativă nu era mai liniștitoare. Și dacă acest individ repugnant 
s-ar strecura în ea ca să-și satisfacă impulsurile bolnave... Nici nu voia să 
se gândească la asta. Apoi, în dorinţa ei de a evita finalul inevitabil, trecu 
din nou prin minte, cu încetinitorul, zgomotele pe care le auzea de fiecare 
dată când venea să o vadă. Lipsea un... Clinchetul. 

Atunci când plecase, după ultima lui vizită, uitase să încuie ușa? Simţi 
adrenalina urcând Și dispersându-se în tot corpul. Trebuia să meargă să 
verifice... Nu, era sigură. Oare plecase din casă? I se părea că auzise 
trântitul unei uși. Se concentră. Voia să asculte ca să încerce să perceapă 
zgomotele ce proveneau de deasupra. Nimic. Totul părea tăcut. Poate că 
individul era acolo, totuși. Așteptând în liniște ca ea să-i dea ocazia să o 
prindă dacă ar fi încercat să evadeze. S-o pedepsească. Dar voia să-și 
încerce norocul. Acum ori niciodată. Trebuia să încerce să fugă înainte ca el 
să se întoarcă. 

Se ridică anevoie de pe salteaua prăfuită pe care era culcată. Simţea 
durerile mușchilor amorțiți. Avansă câțiva pași, încetișor ca să nu se 
lovească de un obstacol. În puţinele minute în care legătura de la ochi îi 
fusese dată jos, ea n-avusese timp să studieze mediul înconjurător, prea 
speriată, dar Și fascinată de viziunea ororii care era în faţa ei. Nu avusese 
ocazia să vadă cum era amenajată, nici măcar unde se afla ieșirea. Făcu 
câțiva pași în faţă și se lovi de un geam. Ciudat. Un sunet ca un foșnet de 
frunze. Avu brusc impresia că ceva viu se mișcase. Se întoarse Și plecă în 
cealaltă direcţie. Un perete. O luă de-a lungul lui. O ușă. În sfârșit! O 
clanță. Rămase nemișcată ca să asculte. Încă niciun zgomot. Apăsă cu grijă 
pe clanţă și împinse ușa. Simţurile nu o înșelaseră. Era descuiată. Avansă 
drept înainte până se împiedică de o treaptă. Se întoarse apoi, cu spatele la 
perete, ca să meargă de-a lungul lui Și urcă, una câte una, scările. Ajunsă 
sus, găsi o altă ușă. Găsi mânerul. Inima îi bătea frenetic. Deschisă, Și ea. 
Dar cum să găsească ieșirea? Avansă mai mult. Se ciocni de un cadru. Un 
miros de mâncare plutea în aer. În bucătărie. Reuși să se poziţioneze într-un 
mod în care clanţa să apese între legătura de pe ochi și cap. Printr-o 
mișcare laterală, făcu să se miște materialul, care aruncă în jurul gâtului, Și 
să-i permită să vadă împrejurul ei. Porni apoi, de-a lungul holului, până la o 
ușă. Deschise Și simţi o adiere răcoroasă măturându-i chipul. Ca un vânt de 
libertate. leși Și începu să alerge în noaptea întunecată... 


Capitolul 60 
Gryon, sâmbătă, 23 martie 2013 


El își petrecuse seara dând pahare peste cap cu prietenii săi la Harambee 
de la Barboleuse. Băuse niște beri, dar n-ar fi trebuit să accepte tura de 
shot-uri de tequila care încheiase vesela întâlnire. Era în mijlocul parcări, 
pe cale să ușureze chiar în spatele mașinii sale. Un shot, de acord. Însă 
fiecare dăduse câte un rând. Câte dăduse pe gât într-un final? Patru rânduri 
plus al lui. Ah, și celălalt... Tipul simpatic, dar puţin cam greoi, pe care îl 
întâlniseră la fața locului. Nu-i Știa numele. Deci, șase shot-uri. Se simţea 
ameţit. Își lăsase prietenii să continue fără el. Să doarmă un pic în mașină 
înainte să plece la drum, cu siguranţă nu era o idee rea, dar era mult prea 
frig. Nu locuia decât la câteva minute de acolo. În curând, ar fi fost în pat. 
La căldură. Deschise ușa Și se așeză la volan. Nu era prima oară. Cunoștea 
ruta pe de rost. Decise să conducă ușor. Mai ales că ceața îngreuna 
vizibilitatea. Vedea linia continuă albă la dublu. Închise un ochi și se 
concentră pe linia pe care o distingea cu greu pe mijlocul drumului. În cele 
din urmă, nu era atât de rău. Viră pe un drum mai mic. Numai doi kilometri 
ȘI ar fi ajuns. După curbă, acceleră. Pe acest drum nu era nicio linie albă pe 
mijloc care să-i permită să se orienteze, dar era mai puţin frecventat. Brusc, 
1 se păru că vede ceva chiar în faţa lui. Apăsă pe frână. Un impact însoţit de 
un zgomot surd. La naiba! 

Vehiculul său izbise ceva. Cu siguranţă, o căprioară. leși din mașină, 
împleticindu-se, Și se apropie de o formaţiune alungită în lumina proiectată 
de faruri. Nu avea deloc mărimea unei căprioare. Fir-ar a dracu”! 

Un corp. 

O femeie. 

Părea vie. Dar nu putea să rămână acolo și să anunţe poliţia. Ar fi mers la 
închisoare. Era suficient că era în șomaj. Viaţa lui luase o întorsătură foarte 
proastă în ultimul timp. Și acum... Incidentul ăsta n-ar face decât să-i 
grăbească prăbușirea. Trase corpul încetișor pe marginea drumului ca să-l 
pună la adăpost de roțile altei mașini. Cineva ar fi găsit-o, cu siguranţă, se 
linişti el. Se urcă în mașină Și plecă. Atâta timp cât nimeni nu văzuse, nu 
auzise nimic... 


Capitolul 61 


Spitalul Riviera-Chablais, Monthey, 
duminică, 24 martie 2013 


Jérôme lucrase toată noaptea la urgenţe și urma să-și termine garda. Pe 

la ora 2 dimineața, sosise ambulanţa, cu sirena și girofarurile pornite. O 
femeie găsită inconștientă pe marginea unui drum din Gryon. Un locuitor 
din comună o găsise întorcându-se de la o petrecere, nu prea departe de casa 
lui. Jérôme ar fi vrut să fie acolo la sosirea ei, dar se ocupa deja de alt caz, 
un om în vârstă cu o ruptură de anevrism. Jérôme se informase de la colegii 
săi. Femeia suferea de o mulțime de leziuni traumatice ca urmare a unui 
Şoc violent. Capul îi fusese atins. Medicii reușiseră să o salveze in extremis, 
dar era în comă. După cum arăta, nu putuse să fie, încă, identificată. 
Traversă holul spitalului și zări peretele de sticlă în spatele căruia se afla. 
Un jandarm păzea camera. 
Ciudat. Poliţiștii escortaseră ambulanţa ca ea să ajungă cât mai repede 
posibil la Monthey. În starea sa, ar fi trebuit să fie adusă cu elicopterul, dar 
fiind noapte Și o ceaţă densă, ar fi fost foarte riscant. De ce supravegheau 
persoana asta? Trecând, făcu un semn din cap jandarmului Și încercă să 
privească în interior. Văzu femeia întinsă pe pat. Nu putea să o recunoască, 
faţa fiindu-i acoperită de bandaje. 

Jérôme trebuia să se grăbească spre plecare. Dar înainte de asta, trebuia 
să-ȘI procure un produs dintr-un dulap închis cu cheia, în încăperea 
rezervată personalului medical. Era cel mai bun moment ca să meargă 
acolo. Tura de noapte se pregătea să plece, iar infirmierele de zi abia 
soseau. Împinse ușa. Nimeni. Deschise dulapul și începu să caute ceea ce 
avea nevoie. Auzi pași pe culoar și rămase nemișcat, fără să sufle. Le 
recunoștea vocea. Doi medici. Își ţinu respiraţia. Își continuară drumul. 
Găsise, într-un final, produsul. Scoase fiola din ambalaj și o puse în 
buzunarul exterior al halatului. Îndoi ambalajul și îl puse în celălalt 
buzunar. Trebuia să se mai întoarcă în vestiar să se schimbe. Dacă i-ar fi 
descoperit cineva furtișagul, ar fi fost terminat. 

Un sfert de oră mai târziu, se afla în parcare. Aerul matinal era proaspăt. 
Se așeză în mașină Și plecă fără să mai amâne în direcția Gryon. 


Karine își parcă mașina la spital. Fusese contactată de Viviane. Aceasta 
nu voise să-i spună mai mult la telefon. Karine înţelesese, desigur, încerca 
să se debaraseze de această sarcină. Deși lucra la un caz de crimă, iată că 
superioara îi cerea să se ocupe de un accident rutier. O femeie, răsturnată de 
o mașină. De ce ea? Oricare alt poliţist se putea ocupa de asta. Viviane 
contactase chiar Și procurorul, Și acesta decisese să vină personal la faţa 
locului. Asta nu corespundea cu procedurile obișnuite. Acolo se ascundea 
altceva? Urma să afle în curând. 

Un jandarm stătea țeapăn ca un stâlp de telegraf în faţa intrării, o văzu 
sosind. O însoți până la încăperea în care Charles Badoux o aștepta. 

— Ah, iată-vă, într-un final, doamnă Joubert. Așezaţi-vă. 

— Bună ziua. 

— ... Domnule Procuror, completă el. 

Karine nu se obosise să folosească formulele de politeţe. Ştia foarte bine 
că el ţinea la lucrurile astea. Îi plăcea să i se facă plecăciuni. Trebuia să i te 
adresezi cu: „Domnule Procuror”, accentuând, bineînţeles, pe majuscule. 
Și de ce nu chiar să-i pupe mâna? Nu putea să-l suporte. Devenise visceral. 

— Şefa dumneavoastră a luat legătura cu mine după ce a fost contactată 
de către Departamentul de circulație. O femeie a fost lovită de o mașină la 
Gryon Și abandonată la faţa locului. Poliţia caută la ora actuală vinovatul. 
ȘI... 

— Şi ce legătură are cu noi? 

— Doamnă Joubert, dacă mă lăsați să termin... Am înțeles că al 
dumneavoastră coleg se află într-o postură regretabilă. Ar fi păcat ca 
dumneavoastră să-i urmați exemplul... Tânăra femeie a fost găsită, cu 
mâinile prinse la spate și cu o legătură de ochi în jurul gâtului. Îi acoperea, 
probabil, vederea la un moment dat, Și a reușit, într-un fel sau altul, să 
scape. 

Curiozitatea Karinei fusese trezită. 

— Am putut să o identificăm: Séverine Pellet, patruzeci Și Şapte de ani, 
locuitoare din Ollon. Soţul ei, Raphaël Pellet, a declarat-o dispărută de 
patru zile. Este la ora actuală la căpătâiul ei. 

— Ar fi fost răpită? 

— Da, așa cred. A găsit, fără îndoială, modalitatea prin care să fugă. 
Ceea ce este deosebit de interesant, este că soţul ei afirmă că hainele pe care 


le purta nu sunt ale sale. 

— Ce fel de haine? 

— Le-am trimis la Lausanne pentru a fi analizate. 

Procurorul îi întinse o serie de fotografii. Karine le privi cu atenţie. 
Hainele îi dădeau un aer un pic retro. O rochie vintage scoasă direct din anii 
cincizeci: o polka twist albastră cu buline albe, genul Rockabilly, à la 
Audrey Hepburn. Machiajul era complet ratat. Cu siguranţă, nu Și-l aplicase 
singură. Rujul dădea pe dinafară. Fardul de pe pleoape, la fel. Karine puse 
pozele pe masa din fața ei. Această femeie fusese răpită și deghizată de 
către răpitor... 

Charles Badoux părăsi încăperea Și reveni câteva minute mai târziu, 
însoțit de un bărbat în halat alb. Un doctor chipeș: înalt, cu părul castaniu Și 
o privire întunecată. Dădea impresia că ieșise direct din serialul Greys 
Anatomy. Un fel de doctor Mamour cu ochii negri. Exact genul meu, se 
gândi ea. Ar putea să-l invite să bea un pahar... Dar nu era momentul să se 
dea la el, mai ales în prezenţa procurorului. Cei doi bărbați se așezară. 
Karine îi aruncă medicului, pe furiș, o privire și simți că fața îi deveni 
stacojie. Acesta probabil o remarcase, dacă era să se ia după mișcarea lejeră 
de ridicare a colţurilor buzelor. 

Având în vedere gravitatea situației, fusese eliberat de secretul 
profesional de către medicul cantonal și obținuse dreptul să le divulge 
informaţii în ceea ce privea starea de sănătate a victimei. Îi strânse mâna lui 
Karine și se prezentă: 

— Luca Ruggieri, sunt chirurgul care a operat-o pe Séverine Pellet. 

— Încântată, cum este? întrebă Karine, fixându-i ochii întunecați. 

— A suferit numeroase traumatisme. A fost lovită în partea de sus a 
membrelor inferioare. Unul dintre genunchi e distrus. În egală măsură, sunt 
prezente leziuni la nivelul toracelui, spatelui și abdomenului. Dar cel mai 
grav e creierul. Are o fractură de craniu însoţită de un traumatism puternic 
cu leziuni cerebrale. După șocul inițial, victima a fost proiectată, cu 
siguranță, pe capotă și, în mod clar, s-a lovit cu capul de parbriz. A fost 
propulsată, apoi, pe șosea. Pe de altă parte, însă, nu a fost strivită de 
mașină. Nu știm cât timp a rămas pe marginea drumului, dar cred că a 
suferit o pierdere de cunoștință de mai bine de o oră. Lovitura a cauzat un 
hematom epidural, situat între cutia craniană Și creier, Și câteva contuzii 
hemoragice. Cum a rămas multă vreme fără asistenţă medicală, creșterea 


presiunii cerebrale i-a privat creierul de oxigen. Am operat-o de urgenţă. 
Am putut să reducem hematoamele, dar a trebuit să o menţinem într-o comă 
indusă. 

— Se va trezi? întrebă Karine. 

— Nu pot să vă spun, în acest stadiu. Prognosticul, în ce o privește, e 
rezervat. Am putut să drenăm hematomul efectuând o craniotomie, dar 
evoluția unei contuzii hemoragice este mai greu de prognosticat. S-ar putea 
ameliora la fel de bine cum s-ar putea înrăutăți. Primele zile sunt critice. 
Faza de comă este menţinută cel puțin șaptezeci și două de ore, dar poate 
dura săptămâni. Peste zece zile, devine un motiv de îngrijorare. Și nu putem 
exclude riscul de moarte cerebrală. Vom face în mod regulat tomografii 
pentru a măsura evoluția leziunilor și a detecta semnele de activitate 
cerebrală. 

— Dacă se trezește, care ar putea fi leziunile permanente? 

— Asta va depinde de timpul pe care îl va petrece în comă. Și de 
gravitatea leziunilor permanente. Daune ireversibile sunt de luat în 
considerare. Riscul de alterare a funcțiilor cognitive, perturbarea reflexelor 
motorii Și a funcţiilor neurologice sunt foarte frecvente după o fază de 
comă. Dar o recuperare parţială, sau chiar totală, este totuși posibilă. 

— Care este prognosticul dumneavoastră, doctore? Credeţi că am putea 
vorbi cu ea în curând? 

— E foarte dificil de spus. 

— Dar aveţi, fără îndoială, o experiență vastă. Spuneţi-mi părerea 
dumneavoastră. 

— Asta nu o să v-ajute prea mult. Însă nu sunt foarte optimist, din 
nefericire... 


Capitolul 62 
Aigle, duminică, 24 martie 2013 


Vila Jessicăi era situată în mijlocul unor podgorii. Priveliștea spre 
castelul cu siluetă medievală, cu bastioane, cu turnuri Și temnițe, era 
uimitoare. Jessica și cei doi copii, Melissa și Adam, se mutaseră acolo de 
Șase luni. Și le plăcea. Mai mult decât atât, apropiindu-se de Andreas și 
Mikaël, ei se îndepărtaseră de fostul soţ și tată. Divorțul fusese, într-un 
final, pronunţat în urmă cu o săptămână. Atitudinea fostului soţ, care nu-l 
avantaja deloc, înlesnise acordarea custodiei Jessicăi, fără partaj. Şi asta 
conferea acelei duminici de 24 martie, data aniversării sale, gustul dulce al 
libertății. 

După ce răspunse la ușă, Adam se întoarse plin de entuziasm, însoțit de 
Viktor Și Kajsa, bunicii lui pe care îi conduse până la veranda unde fusese 
servit apetitivul. 

Jessica era cu treabă în bucătărie în timp ce invitații beau un pahar de 
şampanie. Insistase să-și primească familia Și să pregătească propriul fel de 
mâncare de sărbătoare. De la despărţire, își recăpătase gustul pentru viaţă 
Și iubea în special să inventeze fel de fel de mâncăruri bio și eco cu 
ingrediente regionale și de sezon. Consumul local era noul ei hobby. Pentru 
o chestiune de principiu, dar și de savoare. 

După antreu, o salată de linte Și năut, puse pe masă piesa de rezistenţă. 

— Minunat! Arată grozav, exclamă Viktor foarte entuziast când vorbea 
de fiica lui și de tot ce făcea ea. 

— Ce este, această galette? întrebă Kajsa. 

— Aia nu seamănă cu carnea, comentă Andreas. 

— Încetează să-ţi mai tachinezi sora! 

— Nu te agita, tată! Știu să mă apăr. Este o galette cu tofu, morcovi, 
ţelină Și ghimbir. 

— Chiar dacă te gândești că leguminoasele compensează carnea, mie îmi 
place din când în când o bucată bună de vită suculentă. 

— Și mie, știi foarte bine. Încerc doar să diversific puţin, răspunse 
Jessica cu un zâmbet în colțul gurii. 


Mikaël nu participase la turnirul verbal, profitase de asta să guste din 
mousseline, care 1 se păruse apetisantă. 

— Sublim! Este păstârnac, presupun? Recunosc savoarea lui dulceagă, 
subtilă. 

Jessica confirmă dând din cap. 

— Totul este delicios, concluzionă Kajsa. 

Discuţiile din jurul mesei erau animate, atmosfera detensionată Și 
călduroasă. Dar Kajsa lansă un subiect mai puțin plăcut. 

— Pe drum, am auzit la radio că o femeie a fost lovită de o mașină la 
Gryon. Este în stare gravă, se pare. E groaznic! Eşti la curent, Andreas? 

— Am auzit, ca Și tine, de la știri. Sunt în vacanţă. 

Andreas evita să-i spună adevărul despre motivele concediului său. l-ar fi 
făcut morală, ca orice mamă care se respecta. Prea puțin contează vârsta 
copilului. 

— Da mamă, e oribil. Dar este ziua mea de naștere. Am putea să evităm 
genul ăsta de subiecte, nu? 

— De acord, draga mea, dar asta s-a întâmplat în Gryon... 

— Oprește-te, mamă! 

Andreas, pierdut în gândurile sale, nu mai auzi ce se povestea. Observa 
rând pe rând fiecare persoană din jurul mesei. O familie mică. Dar foarte 
unită. Și cu atât mai mult după o perioadă dificilă în care fostul soț al 
Jessicăi, homofob, reușise s-o îndepărteze pe sora lui de el și să creeze o 
ruptură în interiorul clanului Auer. Totul revenise la normal, din fericire. 
Dar avea un sentiment ciudat. Acele vise care ieșiseră la suprafaţă în 
ultimul timp. Acele coșmaruri erau legate de copilăria lui. Era sigur de asta. 
Însă la ce adevăr îngropat adânc făceau ele referire? N-avea nicio idee. 
Părinților lui nu le plăcea să vorbească despre trecut. Încercase, cu câţiva 
ani în urmă, să abordeze subiectul, dar rămăseseră evazivi. 


Capitolul 63 
Gryon, luni, 25 martie 2013 


Continuându-și cercetările, în aceeași dimineaţă, în legătură cu 
Klischko, făcuse o descoperire care îi stârnise curiozitatea. Andrei Klischko 
era un finanţator rus bogat, iar numele său apăruse în mai multe ocazii în 
strânsă legătură cu altul: Natalia Tchourilova. Aceasta se întâmpla să fie 
directoarea unei societăți imobiliare cu sediul în Elveţia, Swiss Quality In 
Real Estate SA. 

Apoi îi căzuseră ochii pe un articol referitor la un proiect funciar la 
Gryon numit Frience Luxury Estate care fusese dat peste tot la Știri cu cinci 
ani înainte. În ciuda numeroaselor contestaţii, comuna vânduse un teren 
imens de pajiște alpină pentru treizeci de milioane de franci. O mană 
cerească pentru finanţele sale, dar cu prețul unui prezumtiv război pe una 
dintre cele mai frumoase pajiști. Din fericire, proiectul fusese abandonat 
înainte chiar ca prima cărămidă să fie pusă. 


Secretara primăriei comunale, o prietenă din copilărie, îl invită pe Mikaël 
să ia loc într-una dintre sălile de ședințe și puse în faţa lui un dosar și un 
plan pe care-l despături. 

— Acolo este imensul hotel de două sute de camere. Apoi, cele trei 
cabane pe care le vezi trebuiau să fie transformate într-un lodge de lux. Și 
aici, Refuge de Frience, care urma să devină un restaurant gourmet. 

— De ce nu s-a finalizat proiectul? 

— Li s-a propus un preţ foarte bun, mult peste piaţă. Toată lumea era de 
acord să vândă. Apoi Serge Hugon s-a retras. Nimeni n-a știut de ce. Dar 
era una dintre cele mai importante piese din puzzle, pentru că drumul de 
acces trecea prin terenul său. Fără el, nu mai exista nicio posibilitate de a 
obține autorizația de construcție. A fost destul de multă agitație între 
diferiţii protagoniști de-atunci, dar n-aș putea să-ţi spun exact de ce. 

— Foarte interesant, mormăi Mikaël. 

— De ce te interesezi de proiectul ăsta, totuși? 

— S-au întâmplat niște lucruri în ultimul timp. E ca și cum proiectul ar fi 
din nou pe ordinea de zi... 


Capitolul 64 
Gryon, luni, 25 martie 2013 


Bărbatul ce se lăsa tulburat de parfumul mamei sale descoperise ușa de la 
intrare deschisă, atunci când ajunse acasă, cu o zi înainte. Asta îi dăduse un 
fior rece. Așadar, intrase Și se îndreptase pe hol către intrarea în pivniță, 
care era Și ea deschisă. Coborâse treptele cu o teamă crescândă și 
pătrunsese în bârlogul lui tremurând, de un melanj de furie și frică. 
Încăperea era goală. Ea reușise să scape... 

Nu avu de atunci decât o singură idee: să o înlocuiască. În sfârșit, poate 
tot răul era spre bine. Ar fi putut să găsească una care să corespundă mai 
bine cu așteptările sale. Una care ar semăna foarte tare cu mama. Și, mai 
mult decât atât, una mai docilă. 

O problemă, totuși nu-i dădea pace. Oaspetele său? Încotro o luase? Era 
femeia găsită peste noapte la Gryon cum își închipuise? Probabil. Ea era, se 
părea, în comă, ceea ce îl mulțumea pentru moment. Dar dacă s-ar fi trezit, 
l-ar fi identificat, fără îndoială. Și casa? Ar fi putut pune poliția pe pista 
asta. Trebuia să facă ceva. Nu putea să-și asume riscul ca ea să se trezească. 
Cum să facă? Trebuia cu orice preţ să găsească o soluţie, dar înainte de asta, 
avea o întâlnire amoroasă de la care nu voia să lipsească sub nicio formă. 

Vorbea cu o Annabelle de câteva săptămâni pe internet. Acceptase să-l 
întâlnească. Se bucura. Ea avea patruzeci Și cinci de ani Și semăna cu 
mama lui. Și nu era grasă ca cealaltă. Era celibatară. În fine, părea ceea ce 
se pretindea a fi. Prima afirmase același lucru, dar îl mințise. De atunci, 
verificase dacă locuia singură. Își dăduseră întâlnire într-o cafenea din 
Monthey, în centru, la ora 19. Dar nu putea să-și permită să se afișeze cu ea 
în public. Îi dăduse numele și numărul de telefon săptămâna trecută, astfel 
putuse să-i dibuiască adresa. 


Își lăsă mașina într-o parcare din zona industrială, la doi kilometri de 
blocul în care locuia femeia. Făcu restul drumului pe jos. La ora 19, era la 
fața locului. Nu mai avea decât să aștepte. Un amestec de excitație Și 
nervozitate pusese stăpânire pe el. Simţi pulsul accelerându-i-se și se forță 
să inspire ca să-și recapete controlul. Își imagina că era un prădător la 


pândă. N-ar întârzia, cu siguranţă, să se întoarcă dacă ar realiza că omul cu 
care avea întâlnire se răzeândise în ultimul moment. 

Văzu mașina prăzii sosind Și intrând în garajul de la subsol pe la ora 
19:30. Așteptă în mașină, cât ușa automată se deschise. Așteptă ca 
vehiculul să se angajeze în coborârea rampei prin apăsarea pragului. 
Constatase că ușa rămânea deschisă vreo cincisprezece secunde înainte să 
revină pe poziţie. În momentul în care el pătrunse în subteran, nu mai văzu 
mașina. Avansă, apoi auzi zgomotul unei portiere care se închise. Annabelle 
venea în direcţia lui. Fu surprins de frumuseţea ei. Nu era nimeni altcineva 
în garaj. Se intersectară Și ea nu păru neliniștită. El nu-i trimisese o poză cu 
el, ci una a unui bărbat seducător și viril găsită la-ntâmplare pe internet. Nu 
putea, deci, să-l recunoască. Se întoarse, scoase un cuțit din buzunar Și, cu 
un gest rapid, îndreptă lama către spatele femeii Și, cu cealaltă mână, îi 
acoperi gura. Îi spuse la ureche să-l urmeze până la mașina ei Și o obligă 
să-i dea cheile, ceea ce ea făcu tremurând. Îi prinse mâinile la spate cu 
ajutorul frânghiei pe care o avea în rucsac și îi puse căluș. Deschise, apoi, 
portbagajul și o făcu să urce. Atunci când încerca în van să se zbată, 
nemaifiind sub ameninţarea directă a cuțitului, îi legă picioarele și mâinile 
cu aceeași curea. Cu membrele îndoite și imobilizate astfel, îi bloca 
mișcările, închise portbagajul în momentul în care ușa automată a garajului 
se deschidea. Se ascunse în spatele mașinii Și așteptă cuminte ca persoana 
nou venită să-și parcheze mașina și să plece. Se așeză, apoi, la volan și 
porni motorul. 

Câteva minute mai târziu, parcă chiar lângă mașina sa, în zona 
industrială. Se asigură că nimeni nu se afla prin împrejurimi înainte de a-și 
muta coletul. 

Misiune îndeplinită. Se putea întoarce liniștit la Gryon. 

Cabana Steaua de argint, Gryon, 
marţi, 26 martie 2013 


Andreas și Mikaël se treziseră de dimineaţă și chiar săriseră peste micul 
dejun ca să se apuce de treabă. Informatiile obținute de Mikaël cu o zi 
înainte le stârniseră curiozitatea. Nu puteau fi siguri că exista o legătură 
între afacerea asta imobiliară și moartea lui Serge Hugon, dar Andreas nu 
credea în coincidente. Voia să se convingă. 

Deciseseră să facă sufrageria cartierul lor general. Mikaël atârnase pe 
pereți mai multe planșe cu planuri și numeroase informații. Pe unul dintre 
panouri scria mare: Proiect Frience. 

Mikaël discuta cu Andreas despre harta pe care notase diferite proprietăţi 
care făceau parte din proiect, precum și numele proprietarilor înainte să fie 
răscumpărate: 


1. Pășune Frience: aparţine Swiss Quality In Real Estate SA (SOIRE), 
cumpărată în 2008 din comuna Gryon pentru treizeci de milioane. 

2. Fermă alpină Și teren aparținând lui Serge Hugon (recent asasinat) Și 
acum mătușii sale Isabelle care a moștenit-o. S-ar fi decis să o vândă. 

3. Refuge de Frience: aparține lui Nathalie Vernet. Ea este de asemenea, 
managerul. 

4. Cabana Le Bouquetin: aparține SQIRE. Cabana a fost vândută de către 
Lucien Brunet în 2008. 

5. Cabana Le Mazot: cabana aparținea lui Andre Jaccard. Acesta o 
moștenise de la soția lui Michele. A fost vândută către Swiss Global 
Services Limited (SGS). Actul de vânzare a fost semnat pe 22 martie 2013. 

6. Cabana Argentine: cabana aparţinea lui Alexis Grandjean, un bancher 
din Geneva. Cabana a fost vândută către Swiss Global Services Limited pe 1 
martie 2013. 


Studiind planul, Andreas nu putu să se împiedice să se gândească la 
evenimentele din toamna trecută care lăsaseră urme în mintea sa, dar 
trebuia să se concentreze pe prezent. 


— Deci, dacă am înţeles bine, societatea Swiss Quality In Real Estate SA 
trebuie să achiziţioneze parcele diferite și bunuri imobiliare pentru a realiza 
un complex hotelier de lux? întrebă Andreas. 

— Da, exact. 

— Ce crezi despre toate astea? 

— Moartea lui Serge Hugon pare că aranjează pe cineva. Proiectul 
imobiliar este, ca prin miracol, resuscitat. Poate că nu e doar o poveste 
despre vaci Și gelozie, până la urmă? 

— Sunt de acord cu tine, e foarte straniu. Hugon este asasinat pe 17 
martie. O cabană a fost vândută înainte de decesul lui, și una după. De ce 
acum? La cinci ani după lansarea proiectului? 

— A existat un element declanșator? 

— În orice caz, trebuie să cercetăm serios pista asta. Deci, în ceea ce 
privește cele șase proprietăți imobiliare, două sunt în posesia societății 
elveţiene — SQIRE —, două sunt la un pas să fie cumpărate de holdingul 
cipriot — SGS — și două aparțin încă proprietarilor de până acum? 

— Exact. Am sunat-o de dimineaţă pe Isabelle Hugon. Se pregătește să 
semneze contractul de vânzare de îndată ce chestiunile legate de moștenire 
ar fi lămurite. 

— Deci nu le mai rămâne de achiziționat decât Refugiul Frience Și ar 
putea să înceapă. Dar de ce acest holding face acum achiziţia de bunuri Și 
nu direct societatea elveţiană care vrea să realizeze proiectul? 

— Probabil ca să nu ridice suspiciuni. Nicio legătură juridică sau oficială 
nu există între firma Swiss Quality In Real Estate SA și acest holding: 
Swiss Global Services Limited. Holdingul cumpără proprietăţile și poate 
apoi să le revândă societăţii imobiliare elveţiene. Și partida se joacă fără să 
trezească îndoieli... Astfel proiectul poate demara. Nu-i decât o teorie, 
dar... 

— Dacă n-ar avea nimic de ascuns, toate astea n-ar fi fost necesare. 

— Într-adevăr. Ai reușit să găsești o legătură între Klitschko și 
Tchourilova? 

— Nu, dar mă ocup. Trebuie să fie una. Cu siguranță. Asta nu poate fi o 
întâmplare. 

— Acum, Știu că suntem pe urma lor. Mai ales pentru că suntem la curent 
cu existenţa numitului Klitschko. Probabil se întreabă ce informaţii deținem 
mai exact, de exemplu, dacă am stabilit legătura dintre cele două societăți? 


— Poate să mergem să o întâlnim pe Natalia Tehourilova, directoarea 
firmei elvețiene, nu? 

— Da, cred că-i o idee bună. Dar nu chiar acum. Și ar trebui, de 
asemenea, să facem cunoștință cu cei patru proprietari sau foști proprietari, 
ai celor trei cabane Și patroana restaurantului. 

Secţia de poliţie, Lausanne, 
marţi, 26 martie 2013 


Karine, Christophe și Nicolas erau într-o ședință cu Viviane, superioara 
lor. Erau ocupați cu un caz nou: enigma unei femei răpite, găsită după un 
accident de mașină în Gryon, îmbrăcată cu o rochie vintage Și machiată. 

— Ce Știm despre povestea asta? întrebă Viviane ca să înceapă ședința. 

— Nu mare lucru. Séverine Pellet, patruzeci Și Șapte de ani. Locuiește în 
Ollon. A fost răpită pe 20 martie Și a reapărut trei zile mai târziu, pe 23 
martie. Lucrează într-o librărie la Aigle. E căsătorită. A fost găsită la Gryon, 
pe Drumul Vulpilor, de către un riveran care se întorcea de la o cină cu 
prietenii. Avea mâinile legate la spate și o legătură în jurul gâtului pe care a 
reușit să Și-o dea jos de la ochi, spuse Karine. 

— Presupunem că ea a fugit de undeva, aproape de locul în care a fost 
găsită. Probabil s-a rătăcit sau a alergat înainte de a fi lovită de mașină, 
completă Christophe. 

— Va putea depune mărturie? 

— Deocamdată e în comă Și medicul nu riscă să dea un prognostic. Eu și 
Christophe trebuie să căutăm alte piste ca să avansăm în ancheta asta. 

— Și șoferul care a lovit-o? Ar putea să fie chiar el cel care a răpit-o? 

— Karine s-a gândit la alternativă asta. Dar, cu siguranță, nu era cel mai 
bun mijloc de a se debarasa de ea. 

— Dar dacă ea a putut să scape și cel care a răpit-o ar fi plecat s-o caute 
ȘI ar fi lovit-o intenţionat? 

— Da, e o posibilitate. O să facem tot posibilul să-l găsim. E prioritatea 
noastră. Cât despre ipoteza că răpitorul Și șoferul sunt aceeași persoană, va 
trebui să cercetăm. E plauzibil ca șoferul care a lovit-o să locuiască în 
vecinătate. Sunt numeroase cabane prin preajmă, dar urmărim o pistă 
serioasă în acest moment. O locuitoare cu domiciliul la intrarea pe Drumul 
Vulpilor, în apropierea terenului de fotbal, fuma o țigară pe balcon pe la 
miezul nopţii. A văzut o mașină mergând în zig-zag pe acest drum. Era 
noapte, dar ea i-a spus lui Christophe că vehiculul era de culoare deschisă. 


Gri sau albă. N-a recunoscut marca. Dar a precizat că era o berlină mică. 
Gen Golf. 

— Drumul Vulpilor șerpuiește pe doi kilometri de la Barboleuse. 
Victima a fost găsită aproximativ la jumătatea drumului. Credem că 
persoana care a lovit-o locuiește între acest punct Și capătul Drumului 
Vulpilor. Deci, întruna dintre cabanele de pe acest tronson de un kilometru, 
completă Christophe. 

— Exceptând cazul în care mașina ar fi mers în celălalt sens... comentă 
Viviane. 

— Da. Bineînţeles. E o posibilitate, dar ar trebui să începem de undeva, 
nu? interveni Nicolas, care nu zisese nimic până atunci. 

— Conform medicului, capul victimei a lovit întâi parbrizul. Noi n-am 
găsit cioburi la fața locului, dar e posibil ca geamul să fie cel puțin crăpat. 
Şoferul va trebui, cu siguranță, să-l înlocuiască. Nicolas se ocupă deja de 
contactarea tuturor atelierelor auto din regiune. Dar, pentru moment, 
mașina poate fi ascunsă într-un garaj privat. N-o să îndrăznească s-o repare 
acum, dar nu se știe niciodată. Eu și Christophe o să facem turul tuturor 
imobilelor Și o să inspectăm toate garajele pentru a găsi acest vehicul. 

Karine scoase pozele cu femeia, realizate la sosirea la spital, și le puse pe 
masă. 

— A fost, fără-ndoială, costumată Și machiată cu forța. 

— La ce vă duce cu gândul? întrebă Viviane. 

— Nu e vorba despre o răpire pentru răscumpărare, în orice caz. S-ar 
putea ca noi să avem de-a face cu un dezaxat... 

— ... care riscă să recidiveze? completă Viviane. 

— Andreas ar putea să ne ajute să vedem mai limpede și să-i întocmim 
un profil psihologic, sugeră Christophe. 

— E-n concediu. Va trebui să vă descurcati fără el, mârâi Viviane. 

— De fapt, n-avem nevoie de el, adăugă Karine. 

Îi lipsea Andreas ȘI Ştia că ar fi putut să-i sprijine, dar voia, de asemenea, 
să demonstreze celorlalţi capacitatea ci de a conduce anchete fără el. De 
altfel, o rezolvase deja pe cea a uciderii fermierului. Era pe calea cea bună 
ca să-și obțină independenţa ca anchetatoare și să iasă un pic din umbra 
colegului Și prietenului său, care ocupa mult spaţiu aflându-se fără încetare 
în lumina reflectoarelor. 


Un poliţist bătu în ușa de sticlă și făcu semn chemând-o pe Karine. Dădu 
din cap ca să-i arate că era ocupată, dar în faţa insistențelor, se ridică Și ieși 
din birou. 

— Un telefon pentru tine. Un jandarm din Monthey. 

— N-am timp acum. la-i numele și o să-l sun înapoi. 

— Spune că e important. 

Karine protestă Și se întoarse spre birou. Se așeză pe colţul mesei Și 
preluă apelul. 

— Da, alo. 

— Bună ziua, inspectare Jourbert, mi s-a adus la cunoștință că 
dumneavoastră vă ocupați cu ancheta femeii răpite. 

— Da, exact. 

— Am o informaţie care v-ar putea interesa. O femeie din Monthey e 
dată dispărută. E vorba de Annabelle Champion. N-a mai dat niciun semn 
de viaţă de ieri. Dispariția ei mi-a fost semnalată de către una dintre colege 
Și cea mai bună prietenă. N-a venit la muncă în dimineaţa asta Și nu 
răspunde la telefon. Atunci, colega s-a dus la apartamentul ei. Are cheile. 
Nu era acolo și, conform celor povestite, părea că Annabelle nu dormise 
acasă. Apoi, ea mi-a zis că această Annabelle ar fi avut o întâlnire ieri seară. 
Îi vorbise despre asta. Nu i se întâmpla asta prea des. Își pierduse soţul într- 
un accident anul trecut Și, de atunci, nu reușise să se arunce într-o nouă 
relaţie. Și chiar prietena ei a împins-o puţin spre alte întâlniri. Îi e teamă că 
i s-a întâmplat ceva. Și, deci, se învinovăţește. 

— Poate că întâlnirea amoroasă s-a finalizat cu o noapte petrecută la noul 
ei iubit? Va reapărea cu siguranţă pe parcursul zilei. 

— Ceea ce este îngrijorător e că ea mi-a arătat o poză cu Annabelle 
Champion. Și seamănă mult cu fata care a fost răpită. Mai mult decât atât, 
are aproape aceeași vârstă... 

Cabana Steaua de argint, 
marţi, 26 martie 2013 


După plecarea lui Mikaël, Andreas se uita din nou la diferitele panouri 
agăţate pe perete. O legătură între moartea lui Serge Hugon și acest proiect 
imobiliar era, poate, doar o proiecție a minții sale, dar voia să fie cu inima 
împăcată. Intuiția îi sugera să cerceteze misterele acestei societăți 
imobiliare care părea că aruncă un văl difuz peste activitățile recente. 

După o vreme, formă numărul bancherului. O centralistă îl informă că 
Alexis Grandjean era ocupat. Chiar și după ce își declinase identitatea de 
poliţist, ea nu consimţise să i-l dea la telefon. Îi dăduse datele de contact și 
închisese. 

Andreas luă din cutia cu trabucuri un model numit the five.sixty — 5.60 — 
marca El Sueno™, pe care eternul său furnizor i-l recomandase. Chiar dacă- 
Și pusese în minte să nu fumeze decât havane, se lăsase convins că va fi 
dezamăgit în bine, cum se spune în cantonul Vaud. Îi explicase că foile de 
tutun proveneau din cele mai îndepărtate colțuri din Santo Domingo Și 
Nicaragua, acolo unde — se înţelege de la sine, spre deosebire de Cuba — 
tradițiile rămăseseră fidele metodelor provenite dintr-o tradiție ancestrală. 
5.60 era un model robust. Cinciul indicându-i dimensiuna, 12,7 cm Și 
Șaizeciul cepo-ul, diametrul, 60/64 de degete mari, ar fi 2,4 cm. Era, deci, 
mai gros decât modelul Robusto, care-i plăcea în mod special. Un cilindru 
gros... 

Andreas lăsă deoparte aceste considerații tehnice și studie trabucul în 
timp ce-i tăia capătul. Ceea ce-l izbi în primul rând era inelul neobișnuit de 
mare care prezenta, sub partea cu logo și nume, o tablă de șah în negru și 
alb. Incontestabil, acest trabuc era diferit. leși pe terasă. În ciuda aerului 
rece, cele câteva raze de soare încălziseră dalele. Se instală confortabil într- 
un fotoliu. Privi din nou trabucul. Învelișul trabucului era Colorado, închis 
la culoare, în tonuri medii de culoare maro spre roșu. La atingere, era destul 
de unsuros, cum îi plăcea. Îl aprinse sperând ca totul să fie un vis — așa cum 
o indica numele — Și nu o himeră... 


Începutul ușor și fumul generos nu erau de disprețuit. Puțin câte puţin, 
aromele se amestecară cu subtilitate. Fructe uscate Și o tentă lemnoasă. De 
cedru. Trabucul evolua lent, dar de la a doua treime, paleta gusturilor deveni 
mai complexă. Arome de ciuperci de vegetaţie joasă, precum Și note de 
origine animală se dezvoltară fără urmă de brutalitate în ciuda îmbogățirii 
de arome dinspre final. Era cucerit. 

Fumând, Andreas își reamintea imaginile ultimului său vis care persista 
în mintea lui. 

Două păsări imense cu aripile desfășurate pe sol. Albe. Aveau un cioc 
încovoiat. Vulturi! Băteau din aripi, dar fără să reușească să-și ia zborul. 
Zgomotul bătăilor încetini. Oboseau. Apoi renunţară. Le auzi suspinând. Se 
revăzu în mijlocul încăperii. Cele două zburătoare se scăldau într-o baltă de 
sânge. Înţelese, atunci. Aripile lor erau mult prea mici în raport cu corpul. 
Imaginea rămasă înceţoșată din visul lui deveni mai clară. Nu erau aripi, ci 
coaste îndreptate care ieșeau din stârvul deschis. Și nu erau păsări, ci 
rămășițe umane. Precum cadavrele pe care le putuse vedea la morgă, cele 
care erau autopsiate. Și dacă ăsta nu era un coșmar, ci o amintire? 

Soneria telefonului îl făcu să iasă din starea dată de rememorarea visului. 
Era Alexis Grandjean, bancherul. Percepu în vocea lui un amestec de 
curiozitate Și neliniște. Stabiliră o întâlnire pentru ziua următoare la 
Geneva. 

Gryon, marţi, 26 martie 2013 


Bărbatul ce se lăsa tulburat de parfumul mamei sale îi scosese bandana 
de la ochi. Ea îi văzuse chipul pentru prima oară. El o fixase cu curiozitate. 
Apoi, ea reperase terariile din penumbra acestei încăperi umede. Imaginea 
acestui individ machiat complet în alb, cu ochii încercuiți cu fard negru, îi 
trezise o amintire îndepărtată. În adolescenţă, fusese fan The Cure, o trupă 
britanică de rock, care își cunoscuse momentul de glorie în anii optzeci. 
Bărbatul se dezbrăcase în faţa ei pe ritmul muzicii obsedante care curgea în 
buclă. Era înspăimântată. 

Era sechestrată în încăperea asta, atât putea să priceapă. Cel care o răpise 
o închisese în portbagajul propriei mașini, înainte s-o transfere în alt 
vehicul. Fără îndoială într-o dubă, pentru că fusese pusă din nou pe podea. 
Era sigură că nu mai era la câmpie. Fusese balansată pe tot parcursul 
drumului din cauza numeroaselor viraje. Un drum de munte... Dar unde se 
afla acum? Nu avea nici cea mai mică idee. Și nimeni altcineva nu știa... 

Acest bărbat îi dăduse hainele jos, apoi o îmbrăcase cu forța într-o rochie. 
Și o împroșcase cu un parfum ale cărui arome îi invadaseră nările. Un 
parfum care îi plăcea mult, pe care-l testase pe eșantioane într-un magazin. 
Nu putea să-l recunoască cu exactitate. Numele de Guerlain îi veni în minte. 
Îl apreciase, dar prefera arome mai discrete. Întotdeauna mirosul dulceag 
devine dezgustător. Și, de atunci, starea de greață n-o mai părăsea. 

Era prinsă în capcană. Și bărbatul ăsta îi provoca un dezgust profund. 
Chiar aversiune. Și frică. 

Ce voia? 

Ce urma să facă cu ea? 

Îl văzuse masturbându-se, dar nu reușea să aibă o erecţie adevărată. La 
început, îi observase acțiunile și gesturile din exterior, ca și cum nu era ea 
victima, ci o spectatoare. Nu era în stare să se conecteze la realitatea 
imediată. Fără îndoială, un mecanism de apărare. Apoi încercase s-o 
violeze, în ciuda tehnicii defectuoase. Atunci se trezise la realitate. Se 
luptase cu picioarele care nu mai erau legate. Chiar reușise să-l lovească în 
arcadă. Fusese forţat să părăsească încăperea ca să-și îngrijească rana. 


Revenise cu un plasture, nebun de furie. Apoi deschisese unul dintre terarii 
Şi scosese de acolo un păianjen enorm, păros în întregime, o tarantulă. O 
prinsese între degete Și se apropiase de ea. O pusese pe burta ei: „Așa vei 
rămâne liniştită”, îi spusese la ureche cu o voce glacială. Era paralizată de 
puterea pe care o exercita asupra ei. Ar fi vrut să urle ca să-și exprime 
disperarea Și frica. Sau poate să plângă? Poate că văzându-i lacrimile, s-ar 
fi înduioșat și ar fi cruţat-o? Însă nu putea, pur Și simplu. Picioarele 
păroase se mișcau pe corp. Nu mai îndrăznise să se miște. Nici chiar să 
respire. După un moment care 1 se păruse interminabil, el pusese monstrul 
în cușcă și ieșise din încăpere. 

Înainte de a pleca, îi pusese legătura peste ochi și îi legase mâinile. Era 
complet în întuneric, culcată pe o saltea, și auzea din când în când zgomote 
care proveneau din terarii. Își aminti atunci de o imagine, cea a unui 
videoclip The Cure. Un păianjen, negru, păros, identic cu cel care se 
plimbase pe burta ei. Era vorba despre unul dintre cântecele legendare ale 
formației, Lullaby, Și de versurile hipnotice pe care le fredona dând din 
Șolduri într-un club de noapte: 


A movement in the corner of the room! 
And there is nothing I can do 
When I realize with fright 


That the spiderman is having me for dinner tonight...” 


Individul ăsta — monstrul ăsta — cu chipul pictat cu alb, și cu ochii ca 
înnegriti cu cărbune, îi aduceau aminte un pic de cântărețul Robert Smith, 
dar, mai ales, el era omul-păianjen al cântecului, omul cu păianjeni, Și se 
gândea tremurând că exista riscul ca ea să-i devină masa de prânz. 


Bărbatul ce se lăsa tulburat de parfumul mamei sale era singur în casă. 
Tatăl său, ca în fiecare marți, mersese să ia prânzul la unul dintre verii săi ȘI 
s-ar fi întors la începutul după-amiezii. Pentru moment, era liniștit. Ce urma 
să facă cu ea? Era a lui începând de ieri. De douăzeci și patru de ore. Și 
deja n-o mai voia. Ea nu putea să i se supună. Poate era el prea nerăbdător? 
Poate ar fi trebuit să-i lase mai mult timp să se obișnuiască cu el? Cum 
putea să facă astă? Seducţia nu era, cu siguranță, o opţiune. Constrângerea 
n-ar fi adus niciodată efectul scontat. Trebuia să o stăpânească altfel. Dar 


cum? Şi, mai ales, trebuia să reușească de la bun început. Căci cu atitudinea 
rebelă, apoi cu atitudinea de supunere, ultima cucerire îl dezgusta acum. Nu 
mai putea să facă nimic în legătură cu asta. O știa. O avea deja în cap pe 
următoarea. Era convins că avea să fie perfectă. O femeie care-i dădea 
frisoane. Ochi de o nuanţă de albastru care îi aduceau aminte de cei ai 
mamei. O piele fără defecte și un ten deschis. O făptură care trebuia să fie a 
sa. Rămânea grija curățeniei. Nu se gândise că ele au nevoi fiziologice: 
urină sau chiar rahat. În capul său, nu-și imaginase niciodată că mama se 
preta acestui gen de activităţi corporale degradante. Și cum le curăța, 
imediat apoi îl dezgustau. Îi anihilau orice dorinţă. 

Dar trebuia să rezolve o altă problemă și mai urgentă. Le contactase pe 
primele două femei pe site-uri de întâlniri. Nu-i plăcuseră acele discuții 
inutile prin internet, să se dea drept o persoană care nu era, doar ca să-și 
atragă prada. Avea oroare de asta. Cu atât mai mult cu cât în momentul 
întâlnirii față-n faţă, în bârlogul lui, în lăcașul lui de iubire, nu mai era acel 
Don Juan fictiv care le întâlnea, ci el, un bărbat cu fizic androgin care le 
făcea să se simtă inconfortabil. Și primele două fuseseră dezamăgite. Era 
sigur. De această dată, avea să atace direct. Ar răpi-o fără s-o aburească pe 
internet, fără să fixeze o întâlnire în prealabil. Îi știa numele și o văzuse 
ultima oară în Gryon la Cafe Pomme. Să-i găsească adresa era, după aceea, 
o simplă formalitate. În schimb, trebuia să-și imagineze un mijloc ca să 
obţină supunerea ei. Abandonase ideea că șarmul lui ar putea să acţioneze 
asupra ei. Trebuia doar să-l asculte, atât. Ar putea să-i administreze o otravă 
neurotoxică? Cum făcuse ucigașul în serie din Gryon toamna trecută. Se 
scrisese despre asta în ziar. Și ea ar fi fost, astfel, închisă în propriul corp... 

Dar, înainte de toate astea, trebuia să se debaraseze de actuală. 

Mikaël parcă de-a lungul Drumului Vulpilor. Cele două persoane cu care 
urma să se întâlnească — Andre Jaccard și Lucien Brunet — locuiau unul în 
faţa celuilalt, în două cabane vechi tipice regiunii. 

Traversând grădina lui Brunet, Mikaël observă încântătoarea clădire. Un 
imobil străvechi cu picturi Și ornamente murale reprezentative pentru 
barocul alpin. Aceste decoraţii nu aveau ca unic obiectiv iubirea esteticului. 
Să deţii o cabană impozantă era un semn de bogăție și marca influenţa 
socială a celor ce-o locuiau. Cei care o construiseră erau fără îndoială 
nobilii regiunii din secolul XVIII. Data construcției era pictată în susul ușii: 
1782. Deasupra, era menționat numele proprietarului epocii, un anume 
Arthur Brunet. Familia Brunet era una dintre familiile burgheze din Gryon, 
stabilită de multe generații. Iniţialele maestrului-tâmplar responsabil de 
lucrare figurau în mod egal pe faţadă: DHD. David-Henni Dumayne, unul 
dintre cei mai renumiti tâmplari artizani din regiune. El a fost cel care, după 
incendiul ce devastase Gryon-ul, construise numeroase cabane Și renovase 
biserica. Mikaël se interesase, în timpul cercetărilor privind originea 
familiei sale, de istoria comunei Și de familiile burgheze care marcaseră 
viaţa locală. Incontestabil, familia Brunet făcea parte dintre ele. 

În lipsa unei sonerii, Mikaël bătu la ușă. Așteptă un timp și bătu din nou. 
Când se întorcea să plece, auzi o voce provenind din interiorul casei. 

— Vin! 

Ușa se deschise. 

— Bună ziua, domnule Brunet. 

Un bărbat în scaun cu rotile ieși în pragul ușii. 

— Ah! Dar vă recunosc. Sunteţi fiul lui Achard, nu? Sunteţi jurnalist, așa 
e? 

— Da, eu sunt. 

— Cărui fapt datorez onoarea acestei vizite? 

— Pot să intru? 

Lucien Brunet efectuă o întoarcere cu scaunul și îl urmă pe Mikaël în 
bucătărie unde îl invită să ia loc. 


— Ce mai face tatăl dumneavoastră? De fapt, cred că o să-mi permit să te 
tutuiesc. Te știu de când erai mic. Tatăl tău era unul dintre cei mai buni 
prieteni ai mei înainte să se decidă să meargă la Leysin. 

— E bine, din câte știu. Încă la Leysin. 

— Să-l saluţi, când o să ai ocazia. Dar de ce-ai venit la mine? 

Mikaël fu luat pe nepregătite de această abordare neașteptată. Bănuise că 
tatăl său îl cunoștea, ca marea majoritate a locuitorilor din Gryon, dar nu că 
erau prieteni. 

— O să trec direct la subiect, domnule Brunet... 

— Spune-mi Lucien. 

— Lucien, mi-ar plăcea să vorbim despre proiectul imobiliar de la 
Frience. 

Chipul zâmbitor al lui Lucien se întunecă. 

— Povestea aia veche? N-a ieșit nimic, într-un final. De ce te interesezi 
despre asta? 

— De fapt, se pare că proiectul este din nou pe ordinea de zi. Am nevoie 
să Știu ce s-a întâmplat în 2008. 

— Nu prea vreau să vorbesc despre asta. Pentru mine, povestea aia e 
îngropată odată cu soţia mea. 

— Îmi pare rău că-ţi trezesc niște amintiri dureroase, dar se întâmplă 
nişte lucruri ciudate. Și nu exclud o legătură cu moartea lui Serge Hugon. 

— Hugon... Nu e Antoine cel care l-a omorât? 

— E un pic mai complicat decât ne pare, dar nu pot să-ți spun mai multe. 

— Sunt de acord, dar de ce te amesteci în asta? E pentru ziar? 

— Da, minţi el. 

Lucien păru intrigat Și se decise într-un final să accepte discuţia. 

— Ce i-ar plăcea să știi? 

— Ai vândut cabana din munți în 2008 unei societăţi imobiliare. Poţi să- 
mi povestești circumstanţele? 

— Am primit o ofertă foarte interesantă. Toată lumea era de acord să 
vândă. Apoi, toată povestea s-a dus de râpă... 

Lucien oftă înainte de a continua. 

— Întâi, Germaine Grandjean a murit, săraca. Fusese mereu într-o formă 
excelentă. A avut o ruptură de anevrism, cred. Fiul ei, bancher în Geneva, 
care moștenea cabana, nu voia s-o mai vândă. Apoi am avut accidentul ăla. 
Marlene, soţia mea, a murit. 


— Ce s-a întâmplat? Un accident de mașină, nu? Mi se pare că am auzit 
vorbindu-se despre asta. 

— Da. Coboram spre Bex. Frânele au cedat. Ea conducea. Am mers 
direct spre râpă. Nu-mi pusesem centura Și am fost catapultat din mașină. 
Marlene a rămas blocată și vehiculul a izbucnit în flăcări. Din ziua aia sunt 
în nenorocitul ăsta de scaun. 

— Îmi pare rău. Condoleanţele mele... 

— Mda. Mulţumesc. Și apoi, ca să-mi termin povestea, Hugon și-a 
schimbat părerea, Dumnezeu știe din ce motiv, Și proiectul s-a oprit. 

— Dar ţi-ai vândut cabana într-un final? 

— Da. I-am contactat. În scaun cu rotile, Știam că n-aș mai merge acolo 
sus. Totuși, au cumpărat-o, dar nu la preţul pe care îl propuseseră la 
început. Dar asta conta prea puţin. Banii ăștia mi-au permis să-mi adaptez 
casa pentru noua mea situaţie. Și, în plus, nu tineam prea mult la casa aia. 

— De ce? 

— Soţia mea insistase s-o cumpărăm. Nu aveam cabană Și nevastă-mea 
era geloasă pe vecini, pe familia Jaccard, mai ales pe Michele care, să 
zicem așa, o lua peste picior. Atunci când cabana vecină cu a lor s-a pus în 
vânzare în urma unui deces, ea s-a dat peste cap ca s-o cumpere. Eu nu 
eram prea încântat, dar Marlene nu era o persoană pe care să o contrazici. 

— Lucien, îţi mulţumesc din suflet că ai acceptat să-mi vorbeşti. 

— Pentru puțin. Nu știu dacă asta te va ajuta. Dar sper... 

Cabana lui Andre Jaccard era, de asemenea, o operă de artă cu numeroase 
decorațiuni sculptate. Contrar celei a familiei Brunet, marea majoritate a 
picturilor dispăruseră cu timpul. Anumite inscripții cu caracter religios 
rămâneau încă vizibile. Una dintre fresce îi atrase atenția. Un cerc cu 
motive florale înconjura un text: „Binecuvântat fie Domnul, în fiecare zi”. 
Această cabană, una dintre puţinele care scăpase flăcărilor incendiului din 
1719, data din 1662, una dintre cele mai vechi din Gryon, după cum preciza 
Parcours Juste Olivier, un circuit didactic ce permitea descoperirea 
locurilor pitorești și emblematice ale comunei. Stadiul de conservare era 
remarcabil. Mai mult decât atât, fusese înscrisă pe lista monumentelor 
istorice. 

Mikaël apăsă soneria. După câteva secunde, un bărbat tânăr, de vreo 
treizeci de ani, îi deschise ușa. Era unul dintre prietenii lui Vincent. 

— Salut, Jérôme, tatăl tău e aici? 

— Ah, bună ziua, Mikaël, nu? O secundă, îl chem. 

Se întoarse ȘI dispăru în casă fără a adăuga altceva. 

— Tata, te caută cineva! 

Mikaël auzi pe cineva coborând scara ȘI, la scurt timp, un bărbat zvelt, cu 
chipul ridat, veni ȘI îl salută. 

— Bună ziua, Mikaël Achard. Sunt jurnalist. 

— Da, Știu cine sunteți. Gryon e o comună mică unde se știe tot. Sunteţi 
prietenul acelui inspector, nu? Acela care a arestat ucigașul acum câteva 
luni. Ce pot să fac pentru dumneavoastră? 

— Mi-ar plăcea să vă pun câteva întrebări în legătură cu cabana 
dumneavoastră din munți. 

— Nu mai e a mea. Am vândut-o de câteva zile. 

— Da, sunt la curent. De fapt, este un proiect imobiliar de la Frience 
despre care doream să vă vorbesc. Pot să intru? 

Mikaël făcu un pas înainte ca Și cum urma să treacă pragul ușii. Andre 
Jaccard își puse mâna pe tocul ușii pentru a-l împiedica. 

— Dacă este pentru un articol, nu sunt interesat. N-am nimic de spus. 
Doar mi-am vândut cabana. Asta-i tot. 


Mikaël nu-și imaginase că Jaccard s-ar opune unei discuții. Rămăsese 
fără argumente. Cum îl putea convinge? Atunci, îi încolţi o idee în minte. 

— Înţeleg. Nicio problemă. Mi se părea normal să vă ţin la curent cu 
anumite informaţii, înainte ca ele să apară în presă. Mai ales că 
dumneavoastră sunteţi implicat. În orice caz... știți dumneavoastră... 

Mikaël îi întoarse spatele și se făcu că pleacă. 

— Ce informaţii? 

Continuă să meargă spre poartă fără să răspundă. 

— Domnule Achard! Intraţi să bem o cafea! 

Diversiunea funcţionase. Mikaël se răzgândi Și își urmă gazda până în 
bucătărie. Acesta din urmă îl invitase să ia loc pe bancă. În capul mesei era 
așezat Jérôme. Nu-și ridică privirea din laptop asupra căruia părea 
concentrat. Se auzi alerta de primire a unui mesaj. Atunci închise brusc 
laptopul, îl luă la subraţ Și ieși din încăpere. 

— Îmi cer scuze, fiul meu nu e într-o dispoziţie prea bună, în acest 
moment. Dar nu e un om rău. Nu era de ajuns că poliția a fost aici un pic 
mai devreme în dimineaţa asta, acum suntem vizitaţi Și de-un jurnalist. 

— Poliţia? 

— Da. Din cauza femeu găsite duminică pe marginea drumului, lovită 
de-o mașină. Au trecut pe la toată lumea. Au vrut să verifice toate mașinile. 
Se gândesc, fără îndoială, că vinovatul locuiește prin apropiere. 

Andre Jaccard porni fierbătorul $i scoase două căni. Un borcan de 
Nescafé, zahăr Și frişcă erau deja pe masă. 

— Îmi pare rău. Nu avem decât cafea solubilă. 

Andre Jaccard se așeză în faţa lui Mikaël. 

— Dar n-au găsit nimic aici, preciză el chicotind. 

— N-au găsit nimic? 

— Ăăă, poliţia. Ne-au verificat mașinile și apoi au plecat. Niciun șofer 
ȘI niciun răpitor în casa asta! Îmi pare rău, eram încă prins de povestea de 
ieri. Dar nu pare să vă intereseze... 

— Ce vreți să spuneţi? 

— Că nu trebuia să vă plictisesc cu poveștile mele despre poliţie. Nu 
pentru asta sunteți aici, nu? 

— Aţi vorbit despre răpitor? 

— Fata care a fost găsită avea mâinile legate la spate și o legătură pe 
ochi. 


— Cum știți asta? 

— Unul dintre vecinii mei a descoperit-o când se întorcea acasă. A 
anunţat jandarmeria. 

Mikaël auzise vorbindu-se despre o femeie găsită inconștientă pe 
marginea drumului, dar nu știa că fusese răpită. Ciudată poveste! Asta n- 
avea nimic de-a face cu ancheta lor din prezent, dar îi stârnea curiozitatea 
de jurnalist. L-ar fi tentat să știe un pic mai multe despre asta. O răpire nu 
era ceva obișnuit. 

— Revenind la subiectul nostru... 

— Da, bineînţeles. Aveţi informaţii să-mi comunicaţi? 

— Absolut... Dar, o întrebare, înainte de toate. Proiectul Frience Luxury 
Estate pare să renască din propria-i cenușă ca o pasăre phoenix, cinci ani 
mai târziu, nu vă miră? 

— Nu. Situaţia nu mai e aceeași. Principalii oponenți sunt morți. 

— Despre cine e vorba? Serge Hugon. Și cine altcineva? 

— Soția mea. 

— Soția dumneavoastră? Nu era de acord să vândă acum cinci ani? 

— E un pic mai complicat, toată povestea aia... 

— Am timp, domnule Jaccard. 

— Dacă insistați... La momentul respectiv, o societate imobiliară, 
SQIRE cumpărase o mare parte din terenul comunei pentru zeci de 
milioane. Dar, ca să-și realizeze proiectul, trebuiau să achiziţioneze Și 
pajiștea alpină și ferma lui Hugon, refugiul, precum Și alte trei cabane. Ne 
făcuseră niște propuneri foarte bune. Preţuri mult peste piaţă. Toti 
acceptaseră să-și cedeze proprietăţile, mai puţin soţia mea, Michèle. În 
plus, ea respinsese agentul imobiliar insultându-l. Atunci, Hugon a venit să 
mă vadă. A pus presiune pe mine s-o conving pe nevastă-mea să vândă. Dar 
era cabana ei, moștenită de la părinți. 

— Și aţi reușit s-o convingeti? 

— Nu chiar. Hugon a organizat o întâlnire cu toți proprietarii. Am mers 
acolo. Singur. Și le-am pus că era bine. La întrebarea „De ce nu a venit 
soția ta la reuniune? ”, le-am răspuns că era bolnavă. 

— Și apoi? 

— Mă gândeam că o să reușesc s-o conving. Dar n-a mai fost nevoie s-o 
fac, într-un final... 

— De ce? 


— V-am spus că-i o poveste lungă. Și complicată. Întâi, Lucien ȘI 
Marlene au avut un accident. Marlene a murit... 

— Sunt la curent, întrerupse Mikaël. 

— După ce a moștenit cabana, bancherul din Geneva a refuzat oferta 
care fusese făcută mamei sale. Chiar și la un preţ dublu, nu-și mai dorea să 
se despartă de ea. Chiar înainte să semneze, Hugon Și-a schimbat și el 
părerea. Nimeni n-a înţeles de ce. Ce pacoste și ăla... După ce m-a bătut la 
cap s-o fac pe soția mea să-și reconsidere poziția, el se răzgândește brusc. 
Singurul care încă voia să vândă era Lucien. Fiind în scaun cu rotile, Știa că 
n-ar mai profita de cabana din poiana alpină Și avea nevoie de bani ca să-și 
reamenajeze casa Și s-o adapteze pentru o persoană cu handicap. 

— Și patroana refugiului? 

— Nathalie Vernet era, cu adevărat, dezamăgită. Afacerea ei nu mai 
mergea. Era în pragul falimentului și ea văzuse în această tranzacţie o 
ocazie de scăpare. 

— Immogryon v-a contactat din nou pentru a vinde cabana? 

— Nu, eu am făcut asta. Am contactat agenţia imobiliară. Am găsit cartea 
de vizită pe care o păstrasem. Și mi-am spus că era timpul s-o fac. Voiam să 
trec la altceva. 

— Când i-ați contactat? 

— Trebuie să fie vreo două luni. Și am semnat contractul de vânzare de 
patru zile. 

— Dar n-aţi cedat-o faimoasei SQIRE, corect? 

— Într-adevăr. Doamna Pitou mi-a explicat că achiziţia ar fi făcută de o 
altă societate cu sediul în Cipru. Swiss Global Services Limited. Tocmai de 
aceea n-am putut să semnez decât recent. 

— Și asta nu vă miră? 

— Nu. Pentru mine, e la fel, din moment ce puteam să vând. 

— Dar, spuneti-mi, domnule Jaccard, ați spus că Serge Hugon pusese 
presiune pe dumneavoastră. Avea motive s-o facă? 

Andre Jaccard lăsă privirea în jos Și inspiră profund. 

— Domnule Jaccard, este important să înțeleg dedesubturile acestei 
povești. 

— De ce? De ce vă interesează atât toate astea? Și, pe lângă asta, mi-aţi 
spus că aveţi informaţii să-mi comunicaţi! Și sunt pe cale să vă spun tot 
fără măcar să Știu de ce. 


— Domnule Jaccard... Nu v-am spus tot adevărul. Nu pregătesc niciun 
articol în prezent. Încerc să descopăr ce se petrece. Lucruri neclare. Și mă 
interesez în calitate de locuitor al comunei Gryon. Nu vreau să văd acest 
proiect faraonic că se realizează pe una dintre cele mai frumoase pășuni 
alpine ale regiunii. Vă promit că nu divulg nimic, dar am nevoie să știu. 

— Înţeleg... Nici eu nu vreau monstruozitatea asta de hotel. Dar, în 
același timp, voiam să mă debarasez de cabana aia. Și mi-au oferit un preţ 
bun. 

— Asta tot nu explică de ce Hugon voia să pună presiune pe 
dumneavoastră. 

Andre Jaccard, de obicei foarte calm, ridică vocea atât de mult încât 
Mikaël fu surprins Și se dădu în spate cu scaunul. 

— Ascultaţi, nu vă amestecați în treburile mele! V-am spus destul. Asta 
nu vă privește. Și n-are nicio legătură cu vânzarea cabanei mele. Și asta e 
tot. V-aș ruga, acum, să plecati. 

Mikaël ieși de la Jaccard cu o mulțime de întrebări în cap. Conflictele 
vechi din trecut păreau încă vii în mintea protagoniștilor, dar era destul 
pentru a se ajunge la crimă? 

Karine și Christophe sunară la ușa cabanei. Erau la cea de-a noua vizită a 
dimineţii. Căutau persoana care lovise femeia. Singurele informaţii de care 
dispuneau erau culoarea, gri sau albă, și modelul de mașină, o berlină mică, 
poate un Golf. În fiecare casă, Karine pusese întrebările ȘI Christophe luase 
notițe. Voiau să inspecteze toate vehiculele locuitorilor și pe fiecare îl 
întrebaseră cum își petrecuse seara în momentul accidentului. Pentru 
moment, toate vizitele se dovediseră fără reușită. Câţiva aveau alibiuri 
solide, iar alţii deţineau mașini care nu semănau cu cea zărită de martor în 
noaptea cu pricina. Acolo era problema. Vecina văzuse trecând această 
mașină la scurt timp după ora presupusă a accidentului, dar putea la fel de 
bine să fie alta. Chiar dacă vehiculul nu corespundea cu descrierea, ei le 
inspectaseră pe toate în căutarea daunelor cauzate de șocul cu victima. Fără 
succes. Misiunea se dovedea grea. Așteptând să le deschidă cineva, Karine 
se întoarse pentru a admira cabana în care făcuseră cunoștință cu Andre 
Jaccard un pic mai devreme în aceeași dimineață. Zări, apoi, o persoană 
îndreptându-se spre casă. Putea să jure că era Mikaël... 

Ușa se deschise, nelăsându-i timp să reflecteze la motivele prezenţei prin 
cartier a partenerului colegului său. 

În ușă apăru un bărbat tânăr. Karine îi explică motivul vizitei Și ceru să 
intre. Locuitorii acestei cabane nu erau buni gospodari. Un strat de praf 
destul de uniform acoperea mobilele. Pe lângă asta, în momentul în care se 
așezară, lui Karine 1 se păru că un nor subțire se ridicase în aer. Imaginaţia 
ei? Oricum, îi veni brusc să strănute. 

— Care este numele dumneavoastră? 

— Cedric Brunet. 

— Ce vârstă aveţi? 

— Douăzeci Și opt de ani. 

— Cine altcineva mai locuiește aici? Am văzut numele de Lucien Brunet 
pe ușă. 

— Tatăl meu. 

— Este tatăl dumneavoastră prezent? 


— Da, e în camera lui. Tată, avem o vizită! 

Karine avusese un sentiment straniu când intră în casă, fără să știe de ce. 
Dezordinea domnea și cabana degaja un aer de închis. O absenţă. Cea a 
unei femei? 

— Și mama dumneavoastră? 

— A murit. 

Nu erau acolo ca să le înţeleagă istoria familială. Căutau persoana care o 
lovise pe Séverine Pellet. Și, bineînţeles, îl căutau și pe cel care o răpise. Îl 
observă cu atenție pe Cedric Brunet și aprecie ce văzu: un bărbat tânăr 
destul de frumos cu trăsături regulate. Era a doua oară când gândea astfel 
despre un bărbat pe care îl întâlnea în anchetele sale. Singurătatea sigur 
începea să o apese. Dar, deși era frumos, acest bărbat nu era genul ei. 

— Posedaţi un vehicul gri sau alb? Tip Golf? 

— Un Golf? Gri sau alb? Nu. Am un SUV Toyota, un RAV4. Și dacă nu, 
am o dubă de la muncă. 

— Şi tatăl dumneavoastră? 

— Da, despre ce e vorba? 

Se întoarseră Și îl văzură venind în scaun cu rotile. 

— Bună ziua, suntem de la poliție. Am vrea să Știm dacă aveţi o mașină. 

— Înainte, da, dar acum nu mai conduc. 

— În regulă. Cu ce vă ocupați? întrebă Karine adresându-i-se fiului. 

— Sunt funcționar comunal. Mă ocup cu întreţinerea străzilor Și 
clădirilor, printre altele. Și, de asemenea, de mentenanţa mașinilor. La bază, 
sunt mecanic. 

— Unde eraţi sâmbătă seara? Spre miezul nopțu? 

— Eram la Barboleuse. La Harambee. Este un bar. Beam niște pahare cu 
băieţii. Am plecat pe la 2, la închidere. 

— Cineva ar putea să o confirme? 

— Da, bineînţeles. Era multă lume. 

— Ati putea fi mai precis? 

— Printre prietenii mei, erau Vincent, Jérôme... Ah nu, lucra în noaptea 
aia. ȘI... Romain. 

Avu un moment de ezitare care nu trecu neobservat de Karine. 

— Romain? 

Cedric tocmai înţelegea. Prietenul său, Romain. Nu rămăsese cu ei până 
la final... 


— Simt că aveți ceva să-mi spuneţi în legătură cu el. Mă înșel? 
— Ăăă... nu. El... 

— El ce? 

— El a trebuit să plece pe la miezul noptii. 

— Ce tip de mașină are? 

— Un Golf. Gri... 

Întorcându-se acasă, Mikaël i se alătură lui Andreas, care era lângă 
cuptor. Se apropie de el și îl îmbrățișă sărutându-l pe ceafă, la baza părului. 

— Hm... Asta miroase bine, spuse el ridicând capacul crăticioarei. 

— Nu atinge! Pregătesc un risotto de scoici Saint-Jaques prăjite, cu 
șofran. Și-am deschis o sticlă minunată de Noir de Duin. Sper că-ţi place... 

— Abia aştept... 

— În timp ce aștepți, dacă vrei să te faci util, poți să prepari apetitivul. 

Mikaël scoase o sticlă de gin Și un tonic Și umplu două pahare pe care le 
puse pe măsuţa de cafea din sufragerie. Pregăti Și un bol cu măsline Și unul 
de migdale cu rozmarin. Andreas veni să se așeze. 

— Noroc! spuse Mikaël. 

— Da, noroc! Așadar, povestește-mi despre întâlnirile tale. 

— Am nevoie să mă ajuţi să văd mai limpede. 

Mikaël se ridică, luă un pix Și începu să scrie pe unul dintre panourile 
agățate pe peretele alb din sufragerie care semăna acum cu sala unui 
comandament. Scrise un prim titlu — Vifelul de Aur — Și un al doilea — 
Turnul lui Babel. Alesese aceste două povești istorice care ilustrau orgoliul 
uman ca nume de cod pentru fiecare dintre cazuri. Ezită să adauge un al 
treilea... 

Îi povesti lui Andreas ceea ce aflase. 

— O răpire? Mă gândeam că era un accident. 

— Poliția n-a spus nimic Și presa se pare că n-a aflat încă despre asta. 

— Straniu, foarte straniu. Se întâmplă multe lucruri în Gryon zilele astea. 
Dar să lăsăm asta deocamdată. O să încerc să obțin informațiile despre 
acest subiect de la Karine. În principiu nu există nicio legătură cu ceea ce ne 
preocupă. 

— Nu, într-adevăr. 

— Atunci, să revenim la oile noastre... 

— În ceea ce privește Vifelul de Aur, colegii tăi sunt convinși că este 
vorba de o răzbunare personală. Antoine Paget l-ar fi omorât pe Serge 


Hugon. Cât despre tine, tu ești absolut convins că este nevinovat. Deci se 
impune întrebarea: cine ar fi putut avea interesul să-l facă pe Hugon să 
dispară? 

Mikaël scrise apoi firul evenimentelor pe panou: 


Sâmbătă, 9 martie: Expoziţia regională de bovine de la Aigle. Vaca lui 
Serge Hugon moare și cea a lui Antoine Paget câștigă. 


Duminică, 10 martie: Serge Hugon se duce la Antoine ca să-l amenințe. 
Crede că Antoine i-a otrăvit vaca. 


Duminică, 17 martie: Antoine găsește una dintre vacile sale moarte. Nu 
este Yodeleuse, câștigătoarea concursului. Antoine se duce atunci acasă la 
Serge Hugon la Huemoz. Izbucnește o altercaţie între cei doi bărbaţi. 


Luni, 18 martie: Isabelle Hugon descoperă corpul nepotului. Anunţă 
politia. 


Miercuri, 20 martie: Antoine este arestat pentru moartea lui Serge 
Hugon. 


Andreas recapitulă probele care permiseseră inculparea lui Antoine Și 
care erau deja scrise pe o altă foaie: 


Urme de profil ADN de la Serge Hugon au fost prelevate de sub unghiile 
lui Antoine Paget. 


Haine cu urme de sânge de la Serge Hugon au fost descoperite în coșul 
de rufe murdare al lui Antoine. 


O lopată este găsită în grajd. Arma crimei. Pe partea metalică, sânge Și 
bucăţi de creier de la Serge Hugon și, pe mâner, urme care corespund cu 
profilul ADN al lui Antoine. 


În grajdul lui Serge Hugon, s-a găsit un cuțit care a servit la tăierea 
gâtului vacii lui Antoine. 


Și la Antoine, o fiolă care conținea stricnină, otrava care a omorât-o pe 
vaca lui Hugon. 


— Ce crezi despre asta? întrebă Mikaël. 

— Sunt sigur de nevinovăția lui Antoine. Când mă uit la indicii, am o 
singură certitudine: a avut loc, într-adevăr, o luptă. Dar asta e tot. Restul 
probelor ar fi putut fi plantate pentru a face credibilă vinovăția lui Antoine. 
Totul pare prea limpede, nu? 

— Toate astea ar fi o înscenare? 

— E scenariul la care mi-ar plăcea să mă opresc. Nu văd altul, pentru 
moment. 

— Dar cine? 

— Revenim la întrebarea de la început: cine profită de disparitia lui 
Hugon? 

— Exact. Bună deducție. 

— O supoziţie luminată! Plecând de la asta, aș încerca o ipoteză... 
Hugon este mort Și mătușa sa e pe cale să-i vândă proprietatea și pășunea 
de la /rience. Proiectul imobiliar renaşte din propria-i cenușă. 
Dedesubturile acestei afaceri sunt cele pe care trebuie să continuăm să le 
cercetăm! 

— Începând cu începutul. Din 2008. Am încercat să rezum Și să simplific 
rezultatul cercetărilor mele și acele evenimente pe care mi le-au descris 
Brunet Și Jaccard. E un adevărat dezastru. 

Mikaël comentă firul afacerilor imobiliare pe care îl numise Turnul 
Babel: 


Martie, 2008: Societatea imobiliară Swiss Quality In Real Estate SA 
(SOIRE) — întemeiată în Elveţia în cantonul Zoug — achiziționează terenul 
comunei de la Frience Și prezintă proiectul unui complex hotelier: Frience 
Luxury Estate. 


Începutul lui aprilie 2008: SQIRE face proprietarilor propuneri de 
cumpărare. 


15 aprilie 2008: Are loc o întâlnire între diferiții protagoniști. Toată 
lumea este de acord cu vânzarea, mai puţin Michele, soția lui Andre 
Jaccard. Ea nu vrea să asiste la această ședință. [Şi trimite soțul să 


transmită refuzul său. Dar Andre Jaccard, constrâns de Șantajul lui Serge 
Hugon, pretinde că Michele este dispusă să vândă, Știind că va trebui să 
elaboreze o strategie pentru a o convinge... Jaccard a refuzat să spună ce 
mijloc de presiune avea Hugon. 


30 aprilie 2008: Mașina Marlenei și a lui Lucien Brunet se răstoarnă 
într-un Șanț, între Posses și Fenalet. Marlene blocată în interior Și arsă de 
vie. Lucien a fost catapultat în afara vehiculului. El a supraviețuit, dar, de 
atunci, e în scaun cu rotile. Raportul poliției a ajuns la concluzia că a fost o 
defectiune a sistemului de frânare, cauzată de o scurgere de lichid. Nicio 
piesă mecanică nu era defectă. Au considerat că problema trebuia să fie 
legată de rezervorul de plastic care s-a aprins în accident. 


19 mai 2008: Germaine Grandjean moare de moarte naturală și fiul său 
nu vrea să mai vândă. 


Iunie: Lucien Brunet, încă în recuperare la spital, renunță la cabană în 
urma decesului soției. 


Iulie 2008: într-un final, proiectul se oprește, pentru că, în afară de 
Alexis Grandjean, este rândul lui Serge Hugon, unul dintre cei mai motivati 
să vândă terenul, să-și schimbe părerea. Terenul lui Hugon este principalul 
obstacol, pentru că accesul către complexul imobiliar s-ar face pe acolo. 
Fără terenul lui Hugon, proiectul nu putea continua. 


— Parcă-i blestemul lui Tutankhamon, povestea asta! 
— Și nu s-a terminat... Să vedem continuarea? 


Ianuarie 2013 (la cinci ani după închiderea proiectului inițial): Andre 
Jaccard contactează Immogryon și-i anunță că s-a decis să vândă. Cabana 
aparținea familiei soţiei sale de mai multe generații și, în urma decesului 
ei cu câteva luni înainte, își dorea să nu mai aibă de-a face cu asta. 


10 martie 2013: Cabana lui Alexis Grandjean, bancher din Geneva, este 
cumpărată de un nou protagonist în poveste, Swiss Global Services Limited 
(SGS, un holding deținut de Klitscko, un oligarh rus). 


17 martie 2013: Serge Hugon este asasinat. 


19 martie 2013: Marie Pitou o contactează pe Isabelle Hugon pentru a-i 
propune achiziționarea terenului Și a fermei alpine moștenite de la nepot. 


22 martie 2013: SGS și Andre Jaccard semnează contractul de vânzare a 
cabanei celui din urmă. 


— Ce mi se pare ciudat în evenimentele din ultimele săptămâni e 
sincronizarea, comentă Mikaël. 

— Ce-ţi atrage atenţia? 

— În primul rând, de ce proiectul este relansat după cinci ani? E un 
proiect planificat de mult timp sau un eveniment a servit drept declanșator 
Și a repus proiectul pe ordinea de zi? SQIRE a investit treizeci de milioane. 
După abandonarea proiectului, banii lor erau pierduţi... Fără construcție, 
investiția reprezenta o pierdere ireparabilă... Pot să înțeleg că această 
situaţie nu era pe placul celui care ar fi trebuit să tragă profit. 

— Și dacă Jaccard era la originea tuturor acestor lucruri? Sau, poate, pur 
Și simplu telefonul lui către agenţia imobiliară a relansat lucrurile. 

— Și Hugon ar fi fost asasinat pentru că refuza din nou să vândă... Totul 
pare să indice că cineva nu are intenția să lase decizule la întâmplare. 
Proiectul nu trebuie să depindă de voinţa unor anumiti proprietari. Fie 
cedează fără să pună întrebări, fie suportă consecințele. 

— Faimosul blestem... Privind retrospectiv, mă întreb dacă accidentul 
lui Lucien Brunet Și al soției sale este atât de accidental cum pare... 

— Vrei să spui că morţile legate de proiect ar fi început din 2008? 

— Nu, nu are nicio logică... De ce s-ar fi oprit atunci când erau atât de 
departe și de ce l-ar fi abandonat? Dar acest accident mi se pare, cu toate 
astea, destul de straniu, ca să nu zic suspect, în contextul ăsta. Totul în 
această poveste pare să fie executat într-o manieră discretă, ca să nu se 
poată ajunge la sursă. Firma elveţiană trebuie să scape cu mâinile curate. 
De unde necesitatea de a acoperi toate urmele... Acţiunea contra lui Hugon 
n-avea nicio legătură. E mort, un fermier e acuzat Și nu se face nicio 
conexiune cu proiectul imobiliar... 

— Bine gândit, da, dar mulțumită flerului formidabilului inspector 
Andreas Auer... sărind în ajutorul bravului Antoine. 


— Încetează cu sarcasmul! În plus, tu ai început să sapi în afacerea asta, 
nu? Genialul jurnalist cu spirit de deducție pe care nu-l oprește nimic... 

Izbucniră în râs Și deciseră să profite de acest interludiu ca să-și acorde o 
pauză. 

După cină, serviră o cafea și un pahar de whisky înainte de a relua 
analiza. 

— Deci, urmându-ne raţionamentul, cineva — să-i spunem, pentru 
moment, Mangiafuoco păpușarul, acela care trage sforile din umbră — la 
vânzarea societății imobiliare — a profitat de faptul că Hugon era în conflict 
cu un alt fermier, ca să-l omoare. Ocazia perfectă să elimine unul dintre 
opozanțţii proiectului, făcând-o să treacă drept o răzbunare. 

— Da, exact. Dar aș merge chiar Și mai departe. Să fie o înscenare de la 
bun început? Nu-l văd pe Antoine otrăvind vaca concurenţei sale. Asta 
făcea, poate, parte din planul acestui Mangiafuoco. Şi, dacă e așa, vorbim 
de cineva care, probabil, e foarte la curent cu viaţa locală și cu relațiile 
dintre diferiţii protagoniști. 

— Dar, dacă vrem să rămânem obiectivi... Antoine ar fi putut să-l 
asasineze pe Hugon. Nu putem exclude asta. Mangiafuoco un păpușar 
viclean i-a putut întoarce, foarte bine, unul împotriva celuilalt așa încât nici 
măcar n-ar fi avut nevoie să-l omoare chiar el pe Hugon. Sau, poate, ca să 
preluăm un alt personaj de ficţiune, ar fi un fel de Tullius Detrius, Știu, 
personajul mârșav din Asterix, care creează necazuri? Un om trimis ca să 
răspândească discordia... 

— Antoine este nevinovat! 

— Bine, fie! Trebuie să cercetăm Și să descoperim partea scufundată a 
aisbergului. Să revenim la listele protagoniștilor acestei povești imobiliare: 


Marie Pitou 
Directoarea de la Immogryon. 


Natalia Tehourilova 
Directoare și proprietară a societății SOIRE (Swiss Quality In Real 
Estate SA). 


Andreas Schuller 


Avocat Și administrator al holding-ului SGS (Swiss Global Services 
Limited). 


Andrei Klitschko 
Beneficiar Și investitor al holding-ului SGS. 


— În aparenţă, Marie Pitou e cea care acţionează în numele holdingului 
Swiss Global Services Limited al cărui sediu e în Cipru, și care e 
administrat de Schuller. Acesta este, la ora actuală, în Villars. Însă cineva 
lucrează din umbră pentru a face lucrurile să avanseze: al nostru 
Mangiafuoco. Pentru moment, pe de altă parte, pare că Natalia Tchourilova 
bate în retragere, comentă Andreas. 

— Da, Și dacă ipoteza noastră se confirmă, SQIRE va cumpăra bunurile 
achiziționate de SGS la momentul potrivit Și va putea, într-un final, să 
înceapă proiectul. Am intensificat verificările asupra SQIRE. Societatea nu 
e cotată la bursă Și aparține Nataliei Tehourilova. N-am găsit încă alte 
informații demne de interes în ceea ce privește subiectul. 

— Şi faimosul Klitschko? El trage sforile din Rusia? 

— E una dintre posibilităţi. Dar de ce să fi așteptat, cinci ani înainte — 
SQIRE -— a fost implicată. Trebuie, deci, să încercăm să înțelegem cum Și 
de ce acest holding deținut de Klitschko a intrat în joc. 

— Atunci, care sunt următoarele etape? întrebă Mikaël. 

— Propun să ne întâlnim cu ceilalți proprietari. Am stabilit o întâlnire cu 
Alexis Grandjean, bancherul, mâine dimineaţă. Tu poţi să mergi să o vezi 
pe Isabelle Hugon. Și am putea termina ziua cinând la Refuge de F'rience ca 
să discutăm cu patroana, Nathalie Vernet. 

— Și dacă aș merge și să dau o tură pe la Zoug pentru a face cunoștință 
cu Natalia Tehourilova? 

— Da, o să fie necesar. Dar să așteptăm să avem mai multe informaţii. 
Bun, o să mă duc să spăl vasele. 

Andreas se întoarse în bucătărie și Mikaël urcă în biroul lui de la etaj. 
Decise să facă niște cercetări în privința oligarhului rus. Pe internet, găsi 
foarte repede numeroase site-uri în legătură cu Andrei Klitschko. Un 
personaj influent în Rusia. Fusese directorul SVR — Serviciul de informații 
externe al Federaţiei Ruse — între 1996 și 2005. Cu alte cuvinte, serviciile 
secrete actuale, KGB-ul epocii. Numirea fusese oficializată prin ucaz — 


decretul — președintelui Elțîn. Klitschko era un militar de carieră, general 
de armată. În 2005, la vârsta de cincizeci și trei de ani, fusese înlocuit de la 
conducerea SVR-ului. Atunci, președintele îi atribuise locuri în consilii de 
administrare pentru ca el, fără îndoială, să poată să-și umple buzunarele, 
drept mulţumire pentru bunele și loialele servicii aduse Federaţiei Ruse... 
Era inclusiv administratorul uneia dintre cele mai importante societății 
petroliere ale ţării. Mikaël voia să obţină alte informaţii mai personale, dar 
nu găsi nimic, decât că acest Klitschko fusese căsătorit cu o anumită 
Svetlana. 

Mikaël, scufundat în cercetările lui nu-l auzi pe partenerul lui sosind. 
Acesta îȘi trecu mâna prin părul lui. 

— Mă duc să mă culc. Vu? 

Andreas o luă pe scările rulante ale parcări Mont-Blanc, construită pe 
lac, Și ieși pe docuri. Se îndreptă spre podul de la Machine, ocoli apoi Cité 
du Temps, traversă pasarela Și ajunse la intrarea băncii. Se prezentă 
portarului care îl conduse în sala de așteptare. 

După câteva minute, un bărbat în costum de culoare închisă de vreo 
patruzeci de ani se prezentă. Michael Douglas în Wall Street. Părul său, dat 
pe spate cu gel, strălucea la fel de mult ca pantofii negri. 

Alexis Grandjean îl invită să-l urmeze. Întâlnirea n-ar fi trebuit să aibă 
loc în sediul băncii. Traversară podul fără să schimbe un cuvânt Și intrară în 
cafeneaua Arthur 5 situată vizavi. Indică două fotolii într-un colț, la distanță 
de ceilalți clienți. 

— Sunteţi ofițer de poliție? Ce vreţi de la mine? aruncă el abrupt. Pot să 
vă văd insigna? 

— N-o am cu mine. Sunt în afara programului. 

În momentul în care ospătarul sosi, bancherul se ridică. Păru că vrea să 
plece, dar ezită. 

— Dar v-ar plăcea mult să auziţi ce am de spus, nu? Mă înșel? 

Se așeză la loc și comandară două latte macchiato. 

— Ştiu cine sunteți, inspectare. V-am recunoscut. Eraţi într-o poză dintr- 
un ziar pe vremea acelui caz al ucigașului în serie. Doriţi să-mi vorbiți 
despre cabana mea de la Gryon? Sau, mai degrabă, fosta cabană. De ce? 

— Eu sunt cel care pune întrebările. Să trecem direct la subiect. În 2008, 
aţi refuzat să vindeți. De ce? 

— Era cabana noastră de familie și avea pentru mine valoare 
sentimentală. 

— Şi de ce s-o cedaţi acum? Nu din motive financiare, nu-i așa? 

Ezită înainte să răspundă. 

— Oferta era mai mult decât generoasă. 

— Ati fost supus unor presiuni? 

Bancherul nu era vizibil pregătit pentru această întrebare și păru că-și 
pierde concentrarea. 


— Presiuni? Ăăă, nu, deloc. 

— Nişte lucruri ciudate se întâmplă în Gryon în ultima vreme. S-a comis 
o crimă Și, ca prin minune, proiectul imobiliar a revenit în actualitate. Și 
sunt convins că asta nu se va opri aici... 

— Nu mai am ce să vă spun, inspectare. 

— Nu vreți să spuneţi nimic, nu-i așa? Am vorbit cu soția 
dumneavoastră în dimineaţa asta. Mi-am permis să trec să o văd. Nu părea 
prea entuziasmată de vânzarea cabanei. Chiar mi-a declarat că nu înţelege 
de ce. Că v-aţi decis să o vindeţi din proprie inițiativă, fără s-o consultați... 

Alexis Grandjean rămase fără replică. Andreas tăcu. În jocul tăcerii, nu el 
era cel care renunţa. 

— A venit un bărbat să mă vadă, spuse el după o vreme în care încercase 
în van să fugă de privirea acuzatoare a inspectorului. 

— Domnule Grandjean, e momentul să povestiți tot, nu credeţi? 


Capitolul 75 
Huemoz, miercuri, 27 martie 2013 


— Cine sunteţi dumneavoastră? 

Mikaël tocmai sunase la ușa unei Isabelle Hugon surprinsă și 
nemulțumită. Se văzu asta în felul în care îl întâmpină. 

— Mikaël Achard. Sunt jurnalist. 

— Ce vreți de la mine? 

— Mi-ar plăcea să-mi vorbiți despre vânzarea păŞunii nepotului 
dumneavoastră. 

— N-am nimic să vă spun! 

Încercă să-i închidă ușa în nas, dar Mikaël o oprise fără probleme. 

— Nu vă e rușine să deranjati o femeie în vârstă, îndoliată? 

— Îmi pare rău, nu vreau să insist, însă am fi putut să discutăm despre 
Andre Jaccard... Cred că subiectul ar trebui să vă intereseze... 

Expresia de pe faţa Isabellei Hugon se schimbă și scoase la iveală 
principalul său defect: curiozitatea. Mikaël atinsese o coardă sensibilă. Îl 
lăsă să intre. Se instalară în bucătărie. Puse două căni de cafea, fără să-și 
mai întrebe vizitatorul. 

— Ștuţi, nu-mi plac băgăcioșii. 

— Am înţeles că vi s-a făcut o ofertă pentru pășunea alpină a nepotului 
dumneavoastră. E adevărat? 

— Da. 

— O să vindeţi? 

— Bineînţeles, ce vreţi să fac, la vârsta mea? Și de ce vă privește pe 
dumneavoastră asta? 

— Caut să-l dezvinovăţesc pe Antoine Paget. 

— Nu e vinovat, după dumneavoastră? 

— Nu. 

— Şi, cu toate astea, poliţia l-a arestat. Nepotul meu a fost ucis de acel 
ticălos Și dumneavoastră încercați să mă faceți să cred că nu e el 
criminalul? Nu-mi vine să cred... 

— Asta mă chinui să demonstrez. 

— Fie. Și ce vreţi să știți? 


— V-a spus cumva Serge că cineva venise să-l vadă în ultimul timp ca să- 
i cumpere ferma alpină Și terenul? 

— Da, înţepată aia de Marie Pitou a trecut. 

— Și? Nu mai voia să vândă? 

— Nu. Nu-i păsa de bani. Nu-și mai dorea să se despartă de pășunea lui 
alpină! 

— Cu toate astea, în 2008 era pregătit să renunţe la ea înainte de a se 
răzgândi, nu? 

— Țineţi cu adevărat să dezgropaţi povești vechi? 

— Aici devine interesant... Am aflat de la Andre Jaccard că nepotul 
dumneavoastră făcuse presiuni asupra lui ca s-o convingă pe soția lui să 
vândă. Ştiţi din ce motiv? 

— N-aveti decât să-l întrebaţi pe Jaccard. 

— Deci cunoașteţi răspunsul? 

— Sunteţi perspicace Și insistent, tinere, dar n-o să obţineţi nimic de la 
mine! 


Capitolul 76 
Lausanne, miercuri, 27 martie 2013 


Bărbatul ce se lăsa tulburat de parfumul mamei sale avea o întâlnire 
importantă la Lausanne. Își lăsase mașina pe strada Tunnel. Începuse să 
urce scările în direcția Riant-Mont, un loc rău famat și frecventat de 
drogaţi. La jumătatea treptelor, trebui să sară peste un vagabond care 
încerca, oarecum, să găsească cu acul o venă rămasă intactă. Ajunse la 
suprafaţă. Blocul în care era așteptat se afla pe partea cealaltă a străzii. 

Urcă trei etaje pe scări Și sună la ușă. 

— Salut! Intră! 

— Mi-ai spus că aveai ceva foarte special pentru mine. Sunt curios. 

— Vino, vino după mine! 

Cei doi bărbați coborâră din nou cele trei etaje și o luară apoi pe scările 
spre subsol. Pătrunseră într-o încăpere în care domnea întunericul. Doar un 
geam mic permitea luminii să se furișeze. Eric apăsă întrerupătorul. Se 
găseau terarii de jur-împrejurul lor, lipite de pereți. 

Din acest loc se aproviziona cu târâtoare de toate felurile, din acelea pe 
care mama le detesta. Era din ce în ce mai entuziasmat. 

— Eşti sigur că vrei un blestemat de Șarpe veninos? 

Eric ridică pânza care acoperea terariul pus în mijlocul încăperii. 

— Da, încuviinţă el, admirând animalul. 

Se apropie Și văzu reptila ridicându-și capul și scoțând limba bifurcată. 
Avea un iris brun Și culoarea sa era în tonuri de maro cu verde olive intens. 

— E unul dintre cei mai killeri Șerpi de pe planetă. O singură picătură de 
venin de mărimea unui vârf de ac e suficientă ca să răpună mii de șoareci. 
Taipanul de deșert, pronunţă Eric cu o mândrie nedisimulată. Acesta 
măsoară aproape doi metri. Un specimen al naibii! Trăiește în sud-vestul 
Australiei, în regiunea Queensland... 

— Ştiu toate astea, sări celălalt, ca hipnotizat la vederea animalului. Un 
Șarpe pe care îl găsim atât de rar în captivitate. E incredibil să văd unul în 
realitate. 

— Eşti foarte sigur că vrei să-l iei? Nu-i o târâtoare pentru fătălăi. Și fii 
atent când îl manipulezi. Este rapid și foarte nervos. N-o să ezite să se apere 


dacă se simte ameninţat, nu ca alte specii care preferă să se retragă. După ce 
te-a mușcat, se ridică Și lovește din nou. Din nou și din nou, până ce te 
rupe în bucăți. Poate mușca în mod repetat... 

— ... ȘI veninul blochează circulația sanguină în câteva secunde. 
Neurotoxinele paralizează mușchii. Fără antidot, moartea e iminentă în mai 
puţin de șase ore. Știu toate astea... 

— Ai adus biștarii? 

Scoase cinci bancnote de câte o mie de franci din buzunarul interior al 
vestei ȘI îi întinse. 

— Și e un preţ pentru prieteni. 

Eric se înarmă cu o tijă lungă, metalică, cu un cârlig în capăt pentru a 
imobiliza Șarpele. Deschise terariul Și blocă, cu ajutorul mânerului, capul 
reptilei. Atunci, îi prinse coada și îl scoase. Mânerul îi permitea să menţină 
animalul la distanţă. 

— O curviștină de bestie frumoasă, nu-i așa? 

Îl făcu să intre apoi într-o cutie de polistiren prevăzută cu câteva găuri de 
aerisire pentru transport. Îi imobiliză capul cu ajutorul mânerului. 

— la capacul! 

Întâi ezită, dar execută. Eric ridică mânerul. Bărbatul ce se lăsa tulburat 
de parfumul mamei sale puse imediat capacul peste cutie. 


Capitolul 77 
Frience, miercuri, 27 martie 2013 


La Refuge de Frience, Andreas și Mikaël fură întâmpinați de Nathalie 
Vernet, patroana restaurantului. Îi invită să ia loc aproape de fereastră, chiar 
dacă nu mai puteau admira priveliștea. Deja se lăsase noaptea. 

Le aduse meniul Și le servi câte cincizeci de Chardonnay. Andreas îi 
propuse să se așeze și să ciocnească un pahar cu ei. Restaurantul fiind 
aproape plin, îi refuză și promise să li se alăture la cafea. 

După două porții de croite au fromage Și un desert, patroana le aduse 
cafelele și se așeză la masa lor. 

— Ati mâncat bine? 

— Da, excelent. Mulţumesc. 

— Vreți să mă-ntrebați ceva? Sunt numai urechi Și foarte curioasă să aflu 
subiectul. 

— Frience Luxury Estate. 

— Trebuie să răspund politistului sau jurnalistului? 

— Această întrevedere n-are nimic oficial, nici pentru unul nici pentru 
celălalt. Suntem îngrijoraţi de situaţie. Și, de asemenea, pentru Antoine. 

— Nu-l credeţi vinovat, nu-i așa? 

— Neoficial... nu. Dar nu v-am spus nimic. 

— ÎI cunosc bine pe Antoine. Trebuie să admit că și mie mi-a fost greu să 
mi-l imaginez omorând pe cineva. Dar cine l-ar fi eliminat pe Hugon, 
atunci? Și de ce? 

— Credem că are legătură cu afacerea imobiliară. 

Nathalie Vernet simţi ca o undă de șoc. Un sentiment de neliniște, chiar 
de frică. Un deces în plus în legătură cu povestea aia blestemată? 

— Aţi fost contactată din nou ca să vindeți refugiul? 

— Da, zilele astea. De Marie Pitou. 

— Păi, ȘI? întrebă Mikaël, nerăbdător să audă continuarea. 

— Am refuzat. Clar! 

— V-aţi schimbat părerea? Am înţeles că în 2008 erati de acord. 

— Da, într-adevăr. Dar situaţia s-a schimbat. Pe vremea aia, restaurantul 
nu mergea prea bine. Voiam să las baltă tot, iar banu ăia mi-ar fi permis să 


rambursez datoriile, Și chiar să am ceva cu care să mă redresez. Am fost 
dezamăgită când proiectul s-a oprit. Am continuat, în ciuda a tot. Și apoi, a 
fost incendiul. În 2011. 

— Presupuneţi că are legătură cu afacerea asta? 

— Asta mă-ntreb Și eu acum... Pe-atunci, fusesem audiată de poliţie. Mă 
suspectau de incendierea refugiului ca să pun mâna pe asigurare. Focul 
fusese chiar pus de o mână criminală. Dar, la finalul poveștii, n-a fost prins 
niciun vinovat. Nu mai știu ce să cred. Marie Pitou părea contrariată ieri 
când i-am refuzat propunerea. A insistat. O ofertă de nerefuzat, a susținut 
ea. 

— Şi, cu toate astea, ați spus nu? 

— După incendiu, despăgubirea din asigurare mi-a permis să 
reconstruiesc și să dezvolt un concept nou. Și, de atunci, restaurantul 
rulează la viteză maximă. Nu sunt interesată de bani. Iubesc refugiul ăsta 
alpin. Și, dacă stau să mă gândesc, dacă aș putea să contribui la a opri acest 
proiect monstruos, n-aș vărsa nicio lacrimă. 

— În locul dumneavoastră, aș pleca de-aici pentru o vreme. 

— Credeţi că vor să se ia de mine? 

— Nu putem exclude asta. 

— Nu pot, pur Și simplu, să plec și să închid restaurantul. E casa mea 
aici. Nu vreau să fug. Și mai mult decât atât, nu mi-e frică de ei. 

Andreas și Mikaël părăsiră refugiul. Era trecut de ora 23 și intrară în 
parcare avansând prin zăpada topită ce urma să dispară în curând datorită 
primăverii care se instala. Pe drumul de întoarcere, Andreas nu putu să 
îndepărteze gândul că Nathalie Vernet putea fi în pericol. 


Capitolul 78 
Harambee Cafe, miercuri, 27 martie 2013 


Jérôme, Cedric și Vincent purtau o conversație animată într-un colț al 
barului lor obișnuit de la Barboleuse, Harambee Cafe. Unul dintre cei patru 
tovarăși lipsea la apel: Romain. 

— Poliţia a venit să-l aresteze azi-dimineaţă. Îmi beam cafeaua la el. Au 
sunat la ușă, l-au încătușat Și l-au luat. Apoi, mi-au spus să plec, explică 
Jérôme. 

— Ce? L-au săltat? Dar din ce motiv? 

— EI a lovit fata. Pe cea care a fost răpită. 

— Nu se poate! Nu pot să cred... exclamă Vincent, în timp ce se uita la 
Cedric care nu părea surprins de veste. 

— Poliţia a venit la mine acasă Și m-a interogat. M-au întrebat dacă nu 
cumva cunosc pe cineva care avea o mașină gri sau albă, un Golf, preciză 
Cedric. 

Ospătăriţa veni să le ia comanda Și îi întrerupse: 

— Cu ce vă servesc? 

Simţi un miros neobișnuit gâdilându-i nările. Identifică note florale 
discrete și arome de vanilie. Nu era ceea ce s-ar numi un „nas”, dar urmase 
un curs de enologie. Avea simţul olfactiv fin. Era vorba despre un parfum 
de femeie Și, cu toate astea, erau trei băieți la masă. Surprinsă, îi privi rând 
pe rând. Unul dintre cei trei îi susținu privirea și ea simţi o neliniște 
cuprinzând-o. 

După ce comandase trei beri, Vincent se relansă în discuţie: 

— Şi tu l-ai turnat pe Romain? 

— Ce voiai să fac? Reacţionă Cédric ridicând tonul. Când mi-au pus 
toate întrebările alea, am înţeles că era vorba despre el. Mașina lui. Și apoi, 
sâmbătă seara, a plecat beat de aici. Și corespundea cu ora la care fata a fost 
lovită. 

— Ah, la naiba! E de necrezut. O să aibă probleme grave... 

— Da, ne spunem mereu că nimic nu ni se va întâmpla. Că putem să bem 
Și să ne întoarcem acasă conducând fără probleme. Că poliţia nu urcă 
aproape niciodată până aici. Trebuie să terminăm cu tâmpeniuile astea! Asta i 


s-a întâmplat lui Romain, dar ar putea la fel de bine să ni se întâmple nouă, 
aruncă Vincent. 

— Bine gata, nu e nevoie să ne faci morală, replică Jérôme. 

— Crezi că are ceva de-a face cu răpirea? întrebă Cedric. 

— Romain? Unul care să răpească femeile? Ce naiba e cu tine?! E amicul 
nostru. Îl cunoaștem. Nu e un ţicnit. Nu-nţeleg nici măcar cum îndrăznești 
să gândești așa ceva, protestă Jérôme. 

La masa de alături, Fabien Berset lua notițe în carnet. După cea de-a 
doua răpire — despre care auzise datorită unuia dintre contactele sale din 
poliție — decisese să închirieze o cameră la Villars și să vină să-și bage 
nasul un pic. Fiind jurnalist specializat în cazurile criminale pentru 
cotidianul Le Matin, era una dintre ocupațiile sale favorite. Cunoștea bine 
comuna Gryon. Fără să știe, se pusese în calea faimosului serial killer și 
chiar reușise să-i atragă atenția. Acesta îi trimisese un e-mail. Un mesaj 
ameninţător... Ucigaşul nu apreciase faptul că era calificat drept 
„psihopat” într-unul dintre articole. Lui Fabien îi plăceau aventura Și 
riscurile, dar, atunci, îl năpădise un val de transpirații reci. Comuna aceea 
mică de munte din Alpii Vaud ajunsese, așadar, pe prima pagină în presă. 
Nişte treburi nu prea curate se petreceau din nou. Întâi moartea unui fermier 
Și arestarea altuia. Și, mai nou, unul care răpea femeile... 

Fabien Berset urmărise venirile și plecările Karinei și ale echipei sale în 
ultimele zile. Încercase, desigur, să-i vorbească, dar fără succes. Mai mult 
decât atât, nu-l văzuse pe Andreas Auer pe nicăieri. Unde era? Joubert Și 
Auer erau de nedespărțit. Cum trebuia să interpreteze absenţa lui? 

Urmărind-o pe Karine în acea dimineață, asistase la arestarea unui tânăr. 
Romain Servan. Un altul părăsise aceeași casă. Fără îndoială, un prieten de- 
al celui care fusese săltat. Era, de fapt, unul dintre cei trei tovarăși care 
purtau o discuţie aprinsă la masa învecinată. Își spusese că merita efortul să 
tragă cu urechea. Și conversaţia lor fusese într-adevăr plină de informaţii... 


Capitolul 79 


Cabana RoyAlp, Villars, 
miercuri, 27 martie 2013 


Litso Ice băuse un pahar la începutul serii, sprijinit de barul luxoasei 
clădiri, în timp ce observa venirile și plecările de la recepție. Avocatul 
ieșise pe la ora 19. ÎI urmărise cu discreţie și îl văzuse intrând într-un 
restaurant din comună. Se întorsese, apoi, la hotel. Pretinsese că avea un 
mesaj pentru Adrian Schuller și îi strecurase recepționerei un plic gol pe 
care aceasta îl pusese în caseta camerei 220. Mersese să vadă locurile cu 
câteva zile înainte Și notase numele sistemului de închidere electronică a 
ușilor. O marcă foarte răspândită peste tot în lume. Apoi, contactase un 
prieten informatician de la Moscova. Un adevărat mic geniu, hacker din 
pasiune. Două zile mai târziu, îi fusese dat un pachet căptușit cu un 
microcontroler care să-i permită să trimită informații sistemelor integrate 
pentru a le controla. Fusese preconfigurat cu datele de bază ale sistemului 
de închidere. 

Litso Ice se afla în fața ușii, privind în jurul lui. Nimeni. Scoase 
microcontrolerul din sacou Și conectă cablul la încuietoare. Procesorul făcu 
restul. Auzi clicul descuierii. Începu prin a inspecta zona Și a umbla prin 
lucrurile avocatului, ca să se asigure ca niciun indiciu nedorit să nu poată fi 
descoperit de poliție. Apoi, se așeză într-un fotoliu. Se întoarse cu spatele la 
fereastră și fixă ușa de la intrare. Pe braţul fotoliului își puse pistolul 
Makarov PM dotat cu amortizor. 

Litso Ice aștepta de mai bine de o oră. Îi plăceau momentele care 
precedau acțiunea. Era în întuneric. Luna arunca o lumină difuză. Dar se 
obișnuise Și reușea să vadă în obscuritate. Precum un animal nocturn în 
căutarea prăzii. Deși era concentrat, putea să profite pentru a reflecta. Își 
imagina cum Și-ar amenaja viitoarea casă de odihnă, când auzi pași 
oprindu-se în faţa ușii. Apoi ţiuitul electronic al încuietorii care tocmai se 
debloca. 

Ușa se deschise. Silueta intră Și închise ușa în urma ei, înainte de a 
insera cartela în carcasa ce controla aprinderea luminii. 


Adrian Schuller se opri brusc văzând bărbatul împietrit în fotoliu, cu o 
armă îndreptată spre el. În alte împrejurări, ar fi crezut că era în faţa unei 
statui de ceară. Dar statuia se mișcă. 

Litso Ice îȘi puse degetul arătător în faţa gurii ca să-i facă semn să tacă și 
se ridică. Îi făcu semn avocatului să se așeze acolo unde stătuse el înainte. 
Litso Ice aprinse televizorul și dădu la maxim volumul. 

Adrian Schuller începu să transpire abundent. Ştia că Klitschko nu era un 
om cu care să se glumească sau care să lase lucrurile la voia întâmplării. Se 
gândea că făcuse bine să-l avertizeze. Să-i spună că era un inspector care îȘI 
băga nasul în afacerea aia imobiliară. Își imaginase c-avea să-l elimine pe 
polițistul curios. Ar fi făcut-o de altfel cu siguranţă Dar fix în acel moment, 
în camera sa se afla un zbir înarmat. Era finalul. O știa. Acceptase să joace 
un joc periculos. Fusese plătit regește. Dar la ce i-ar fi folosit un cont off- 
shore cu o sumă având mai multe zerouri dacă era la doi metri sub pământ? 

— Relaxează-te, drag prieten. Vrei să pun canalul de filme porno? 

— Nu i-am spus nimic acelui inspector. Nimic, vă Jur. 

— Dă-mi telefonul tău mobil. 

Îl scoase din buzunar Și i-l întinse. 

— Nu ăla. Celălalt! 

— Celălalt? 

— Nu face pe deșteptu”! 

Adrian Schuller îi întinse un al doilea aparat, care îi fusese oferit Și nu 
figura pe numele lui, însă conţinea o cartelă preplătită. Doar prin acel 
telefon comunica cu angajatorul lui. 

Litso Ice se pozitionă apoi în spatele lui. 

— Nu mă omorâţi. Vă rog! N-o să zic nimic. O să fiu mut ca un 
mormânt. Am fost întotdeauna loial faţă de el... 

Litso Ice nu răspunse. Scoase un 38 mm din buzunarul jachetei și îl puse 
deoparte pe al său. Îi dădu o lovitură rapidă ȘI precisă cu mâna la nivelul 
venei jugulare. Schuller își pierdu cunoștința. Apucă brațul drept al lui 
Schuller și plasă arma în mâna sa în timp ce o menținea ferm. Ridică braţul 
Și îndreptă pistolul către tâmplă. Apoi apăsă pe trăgaci. Glonţul traversă 
capul dintr-o parte într-alta și se înfipse în peretele alb pe care se 
împrăștiară sânge și bucăţi de creier. 

Litso Ice ieși din cameră Și părăsi locul așa cum venise, cu calm și 
determinare. 


Capitolul 80 


Gryon, miercuri, 27 martie 2013 


Bărbatul ce se lăsa tulburat de parfumul mamei sale se pregătea să 
coboare către pivniţă. Luna era ascunsă de nori și nicio stea nu lumina bolta 
celestă. Era o noapte neagră. Abia aștepta să-și întâmpine noua cucerire, 
dar pentru asta trebuia întâi să se debaraseze de îngrozitoarea Și 
neascultătoarea aia care-i ocupa locul. Deschise ușa și cobori scările... 

Se ghemuise lângă perete. Nu mai putea să mai stea întinsă pe salteaua 
ala. 

Noaptea. 

Umiditatea. 

Singurătatea. 

Și frica... 

Ce urma să i se întâmple? Care erau intenţiile acestui individ care o ţinea 
captivă? Sperase să găsească o soluție, încercase să se agaţe de ideea că s-ar 
putea, într-un imbold de umanitate, să o elibereze. Să o lase să scape din 
infernul ăla. Dar, în adâncul ei, era convinsă de contrariu. Nu părea să-și 
satisfacă răpitorul, oricare o fi el. Atunci când era în încăpere, simţea toată 
frustrarea care îl stăpânea. Ghemuită lângă perete, femeia aștepta. La 
începutul detenţiei, bărbatul venise să o vadă cu regularitate, dar trecuse 
ceva vreme de când nu mai apăruse. Captivitatea devenise insuportabilă. 
Chiar dacă îi era dificil să măsoare timpul, ghiorăielile stomacului Și gura 
uscată erau semnul că nu mâncase și nu băuse nimic de mai multe ore. 
Speranţa se evapora pe măsură ce timpul trecea. l-ar fi plăcut să se lase să 
moară. Să adoarmă. Și să poată, într-un final, să scape din bârlogul sinistru. 
Corpul i-ar rămâne acolo, dar sufletul ar traversa pereții ca să găsească 
lumina. 

Auzi atunci ușa deschizându-se Și pași pe scară. Avu presimțirea, în acel 
moment precis, că era sfârșitul. Bărbatul intră în încăpere fără niciun 
cuvânt. Ea percepu un zăngănit Și scârțâitul unei balamale. Apoi se apropie 
de ea. Cu preţul unui efort disperat, se întoarse pe spate. Cu un ultim elan, 
încercă să se zbată și să-l lovească cu picioarele. Fără succes. 


Simti apoi ceva rece pe burtă. Era viu. Chestia aia mișca ȘI îi aluneca pe 
piele. Mușchii i se contractară sub efectul dezgustului Și al groazei. Avu 
impresia că aude un șuierat ușor. Cuprinsă de o teroare incontrolabilă, nu 
putu să se împiedice să se agite... 

Taipanul de deșert se ridică Și-și mușcă prada de mai multe ori. 


Capitolul 81 
Gryon, joi, 28 martie 2013 


Cu ochii încercănați, Karine se concentra cât putea asupra virajelor 
strânse care se înlănțuiau. Telefonul mobil îi sunase atunci când făcea 
dragoste, pentru a treia oară pe parcursul nopţii, cu iubitul ei, la el acasă. 

De când se despărțise, nu ieșea niciodată și își consacra tot timpul 
muncii Și artelor marțiale, jiu-jitsu. Deci, se hotărâse să se înscrie pe un site 
de întâlniri. Își dăduse seama rapid că avea de unde alege. Preferă să evite 
swissinfedility Și adultery. Avusese parte de dezamăgiri în trecut, Și optase 
mai degrabă pentru parship.ch. Un site care afișa poze cu persoane cu 
zâmbete binevoitoare Și făcea promisiuni cu sloganul: Pentru a va trăi 
viața în doi. O viaţă în doi? Nu voia să grăbească nimic, dar după mai 
multe luni de întâlniri de-o seară, avea din nou chef de seducţie și 
romantism. Primise numeroase mesaje, dar balanţa era mai degrabă 
negativă. O primă întâlnire se anulase chiar înainte de a avea loc. Îl zărise 
pe individ prin geam, îl recunoscuse graţie semnului pe care îl stabiliseră, 
ultimul roman polițist al Camillei Lăckberg, ușor de recunoscut de la 
distanță cu coperta lui roșie cu negru. Respinsă imediat de fizicul 
proprietarului său, făcuse cale întoarsă fără să-și pună întrebări. O a doua 
întâlnire, cu un brunet frumos, se terminase brusc când se dovedise a fi de 
un machism dintr-o altă epocă. Acel eșec anunţase sfârșitul experienţei 
online. 

În cele din urmă, metoda clasică funcţionase. Iubitul ei era copia cu ochi 
învăpăiaţi a doctorului Mamour, cel ce o tulburase la spital. Chiar se 
folosise de pretextul că încerca să afle noutăţi despre sănătatea lui Severine 
Pellet ca să-l întâlnească. Se văzuseră la finalul zilei sale de muncă și 
petrecuseră seara discutând, fără ca să termine în pat. Fusese un pic 
frustrată pentru moment, dar petrecuse o seară minunată Și a doua întâlnire, 
în ziua următoare, fusese încă și mai uimitoare. O invitaţie acasă la el. O 
cină delicioasă. Vin. Și, în cele din urmă, sex. Nu fusese cea mai incitantă 
partidă amoroasă pe care o cunoscuse, dar, în momentul în care adormise în 
braţele lui, se simţise bine. Nu era obișnuită cu bărbaţii mai tineri decât ea, 
dar el era inteligent, fermecător Și teribil de seducător. Dacă din această 


aventură se năștea o poveste, ea n-ar rata ocazia să-i dea câteva sfaturi 
avizate pentru a remedia lipsa de experiență pusă pe seama unui loc de 
muncă foarte solicitant. Spera, cu toate acestea, pentru binele pacienților 
lui, că era mai bun ca doctor decât ca amant. 

În momentul în care își auzise telefonul, nu avusese altă opțiune decât să 
răspundă Și să-l lase pe Luca înfometat. 

Un cadavru fusese găsit în Gryon. 

O femeie. 


Karine sosi la faţa locului și își parcă mașina lângă un hambar, înspre 
localitatea Cergnement. Se îndreptă cu pas rapid în direcția podului care 
traversa râul Avangon. Ridică banderola cu Poliție zonă interzisă ca să se 
strecoare pe dedesubt și se fofilă printre copaci. Christophe și Doc, 
amândoi îmbrăcați în combinezoane albe, erau deja la faţa locului. 

Cadavrul femeii se afla pe malul râului, întins pe o stâncă. Purta o rochie 
vintage întocmai ca prima femeie răpită. Rochia era neagră cu imprimeu de 
trandafiri roșii. Partea de sus fusese deșirată. Ce o frapă imediat, erau rănile 
de pe torace. Găuri roșiatice minuscule. De jur-împrejur, pielea umflată era 
de o culoare violacee. Victima avea ochii acoperiți și mâinile legate la 
spate. Din gură 1 se scursese sânge și faţa era umflată. Nu încăpea nicio 
îndoială. Răpitorul trecuse la etapa următoare: devenise un criminal. 


Capitolul 82 


Închisoarea Bois-Mermet, Lausanne, 
joi, 28 martie 2013 


Înconjurată de un zid exterior cu formă octogonală ranforsat cu sârmă 
ghimpată, închisoarea Bois-Mermet părea că iese direct dintr-un film 
american. Înainte de a se duce acolo, Vincent se uitase la o poză aeriană și 
culesese câteva informaţii despre ea. Clădirea, construită din cărămidă 
deschisă la culoare, avea, pe la jumătatea lungimii, o altă aripă, 
perpendiculară. Planurile din 1904 prevedeau o construcție în formă de 
cruce, dar proiectul nu fusese niciodată dus la capăt. 

Vincent — care obținuse permisiunea procurorului de a-i face o vizită 
tatălui său — ajunsese în faţa porții de acces, sub un arc boltit, ca o trecere 
dintr-o lume într-alta. O voce îi ordonă să se prezinte și ușa metalică se 
deschise suficient cât să-l lase să intre. Zgomotul închiderii sale îi dădu un 
fior pe Șira spinării. Totuși, nu era decât un vizitator. Se gândi la tatăl său și 
la ceea ce probabil simţise când se închisese în spatele lui. 

Se afla, de-acum, într-o curte. Doar un zid înconjurător îl separa de zona 
de detenţie. În spate, gălăgia indica un grup de prizonieri care profitau de 
plimbarea cotidiană. În faţa lui, niște scări duceau către partea 
administrativă și cea destinată vizitelor, cu singurele ferestre lipsite de 
gratii. Se îndreptă în direcţia aceea. 

Unul dintre gardieni deschise celula numărul 112, de la al doilea etaj, în 
care zăcea Antoine. Când ajunsese acolo, îi venise imediat în minte 
închisoarea Alcatraz. Celulele, cu ușile lor de lemn dintr-o altă epocă, erau 
aliniate de-a lungul unui culoar. În mijloc, totul era deschis Și, din locul în 
care se afla, vedea celelalte două niveluri. Plasele fuseseră întinse, fără 
îndoială pentru a evita ca cineva să încerce să încalece barierele ca să sară 
în gol. Din filmele despre Alcatraz, avea amintirea unei închisori cenușii, 
umede Și sumbre. Aici era luminos Și balustradele metalice erau pictate în 
culori vii. Câteva plante verzi dădeau locului un dram de viaţă. În ciuda 
acestui fapt, sufletul lui era mohorât. 

— Urmați-mă, aveți o vizită. 


Antoine simţi pulsul accelerându-i-se. În sfârșit o vizită! se gândi la 
prietenul lui inspectorul sau la fiul lui, putea fi doar unul dintre ei. Păși de-a 
lungul culoarului trecând prin faţa celorlalte celule. Era închis de o 
săptămână în închisoarea unde fusese transferat după decizia Instanței de 
reținere de a-l menţine în detenție provizorie până la judecată. Avea norocul 
de a fi singur în celulă, în timp ce marea majoritate a deţinuţilor stăteau câte 
doi, pe motiv de suprapopulare. Suprafaţa redusă era copleșitoare. Mai ales 
pentru el, căruia îi plăceau spațiile deschise Și care își petrecea cea mai 
mare parte a timpului afară. Nici măcar nu îndrăznea să-și imagineze să 
trăiască cu un altul, zi după zi, în cei câțiva metri pătrați. Fiind nou venit, 
nu participase încă la vreo activitate sau la oarecari sarcini specifice ca să-și 
ocupe ziua Și zăcea în cea mai mare a timpului în temnita sa. Temniță era 
cuvântul care îi venea în minte pentru a descrie locul izolării sale. Chiar și 
mesele erau servite în celulă. Nu ieșea decât în timpul plimbării cotidiene 
Și a dușului, de trei ori pe săptămână. Avea posibilitatea să facă sport. 
Mersese acolo o dată, la sfatul directorului închisorii. Acesta venise să-l 
vadă Și discutaseră îndelung. Apreciase asta. Directorul îi povestise cum se 
derula viaţa între acei pereţi Și îi sugerase să ia parte la viața socială a 
instituției, lăudându-i diferitele activităţi care erau organizate acolo pentru a 
evita rutina. Un fel de Club Med cu alte cuvinte, fără plajă și cocotieri. Și 
Organizatorii Amabili schimbaseră costumul de baie cu o ținută gri. 

Antoine îi privise pe ceilalți jucând fotbal pe noul teren sintetic, sub 
pretextul unor probleme cu genunchiul, pentru a rămâne pe tușă. Mingea 
îȘi termină cursa, spartă în sârma ghimpată, ca de obicei. Mingile erau 
raţionalizate în închisoare, i se explicase lui Antoine. În sala de sport, se 
simţise inconfortabil. O atmosferă umedă Și apăsătoare. Tipi puternici, toți 
mult mai tineri decât el, țipau unii la alții în limbi pe care nici măcar nu 
putea să le identifice. Se simţea străin într-o lume stranie. N-avea niciun 
chef să joace fotbal, ping-pong sau chiar să ridice greutăţi. Și, mai ales, 
încerca să evite la maxim contactul cu alți deţinuţi. Directorul îi vorbise 
despre noua lui existență, dar n-avea de gând să rămână. Ar fi putut, în scurt 
timp, să iasă. De asta voia să se convingă, chiar dacă, în adâncul lui, nu mai 
era foarte sigur. Ceruse să se întoarcă în celula sa. 

Spațiul de locuit cuprindea un pat, un birou, un scaun, o chiuvetă, un 
closet Și un televizor care difuza patru canale interne cu o selecţie de filme, 
un curs de franceză sau informaţii referitoare la activitățile închisorii. 


Cantinierul îi livrase prima lui comandă a dimineţii. În fiecare dimineaţă, 
putea să bifeze pe o listă produsele pe care le voia. Desigur, oferta nu era 
prea variată, dar tot era ceva. Reușise, așadar, să-și facă un Nescafé pe care 
îl savurase cu câțiva biscuiţi. Nu era vreun cititor pasionat, dar, ca să-și 
omoare timpul, mersese să aleagă niște cărţi de la bibliotecă. În momentul 
în care supraveghetorul venise să-l caute, era cufundat într-un roman 
polițist. 


Gardianul îi deschise ușa unei încăperi în care se găseau o masă Și două 
scaune. Vincent ocupa unul dintre ele. Antoine, bucuros să-l întâlnească, luă 
loc în faţa lui Și gardianul se așeză în spatele lor. 

— Salut, tată, ești bine? 

— Având în vedere situația, să zicem că da. Am o singură dorinţă, să ies 
de aici. N-ar fi trebuit, niciodată, să mă duc acasă la Hugon. Într-adevăr, 
sunt un idiot. 

— AȘ fi făcut la fel. O merita... 

— ... să moară? 

— Nu, să-l caftești bine. Să omori o vacă, e josnic... 

— Sunt de acord cu tine, dar violenţa nu rezolvă nimic. Vezi bine. Mă 
aflu acum în spatele gratiilor. Pentru ce toate astea? Asta n-o s-o aducă 
înapoi pe Heidi a noastră. Ce se întâmplă la fermă? 

— Andreas îmi dă o mână de ajutor, dar n-are întotdeauna timp. El și 
prietenul lui încearcă să clarifice povestea asta. Mi-a spus că o să te ajute să 
ieși de aici. Șeful a acceptat să-mi dea concediu. În rest, Cédric mă ajută 
atât cât poate. Nu te neliniști. Ne îngrijim bine de animale. 

— Sunt sigur de asta. Crezi că o să reușească? 

— Cine? Ce? 

— Andreas, să mă dezvinovăţească? 

— Sper, da... 

La întoarcere în celula sa, Antoine se întinse pe pat. Salteaua nu era nici 
pe departe confortabilă. Noaptea, îi era greu să adoarmă. Atât de multe 
lucruri 1 se învârteau prin cap. Dar acum, era obosit. Trebuia să doarmă 
puțin. Masa nu era decât peste două ore. 

Închise pleoapele ȘI niște imagini îi veniră în minte. Matilda. Soţia lui. 
Sau, mai degrabă, fosta lui soție. Se întâlniseră în 1984. Era tânără, 
Șaptesprezece ani. El avea treizeci Și doi la vremea aia. I se păruse foarte 


frumoasă. Se îndrăgostise de ea la prima vedere. Îi plăcuse părul ei lung 
negru Și ochii căprui. Și zâmbetul ei... O remarcase pentru prima oară într- 
un bar după o zi pe pârtie. Era profă de schi și originară din Megève. 
Plănuise să petreacă sezonul de iarnă la Gryon. Se tot văzuseră în mai multe 
reprize Și schiaseră împreună în timpul zilelor libere. Încă de la început se 
îndrăgostise de ea. În schimb, ei îi luase un pic de timp. Din cauza 
diferenței de vârstă? Se căsătoriseră la biserica din Gryon Și, înainte de 
sfârșitul sezonului, era însărcinată. Mama ei nu manifestase un entuziasm 
debordant. Oare presimţise ceva? 

În 2001, după Șaisprezece ani de viaţă conjugală, ea plecase. Îi părăsise, 
pe el și Vincent. Întâlnise un bărbat, profesor de schi Și el, mai tânăr decât 
ea. Decisese să-l urmeze. Să se întoarcă în Franţa. În regiunea ei. În timpul 
anilor de căsătorie, îȘi continuase activitatea de instructor de schi iarna, iar 
vara îl ajuta pe Antoine la fermă. În momentul plecării, îi mărturisise că nu 
se obișnuise niciodată cu viaţa de fermier la Gryon. „Nu e că nu te mai 
iubesc... ”, îi spusese. „Dar m-am îndrăgostit de el”, completase. 

Cu noul său partener, coborâse pârtiile de schi din lumea întreagă. Statele 
Unite. Canada. Noua Zeelandă. După șaisprezece ani... Antoine fusese 
nevoit să înfrunte ceea ce era evident. Ducea o viaţă pe care el n-ar fi putut 
să i-o ofere niciodată. Mai ales că, în timp, flacăra se stinsese. 

Plecarea ei fusese o lovitură dură pentru Vincent. În plină adolescenţă... 

Antoine îȘi reamintea serile petrecute împreună chiar la începutul relației 
lor. Ei îi plăcea să danseze. El nu călcase niciodată pe la o petrecere, dar, 
pentru ea, ar fi făcut orice. Moda disco era în plină desfășurare, însă ea 
prefera dansurile în cuplu din anii cincizeci Și șaizeci. Rumba, cha-cha-cha 
Și mai ales rock. Îl târâse prin toată regiunea la petreceri cu un alt cuplu de 
prieteni din Gryon care împărtășeau aceeași pasiune. Pentru serile acelea, 
ea se gătea. Deţinea o colecţie de rochii inspirate de ale starurilor americane 
ale epocii. 


Capitolul 83 
Centrul local, Gryon, joi 28 martie 2013 


Situaţia devenise complexă, se impunea o reuniune la nivel înalt. Ca în 
timpul anchetei precedente, Viviane considerase mult mai practic să se 
întâlnească la Gryon, pentru a fi cât mai aproape de evenimente. 

Un fermier fusese ucis de un altul care era acum în spatele gratiilor. 
Cazul era rezolvat, dar Andreas făcea eforturi să încerce să-l exonereze pe 
prietenul lui, Antoine. Karine începuse și ea să aibă îndoieli. Dacă Andreas 
avea dreptate? 

Un avocat fusese găsit mort în camera lui de hotel în dimineaţa aceea la 
Villars de către femeia de serviciu. O sinucidere? Primele constatări ale lui 
Doc mergeau în sensul ăsta, dar voia să-l autopsieze înainte de a emite 
concluziile. 

Două femei fuseseră răpite de același răufăcător. Prima era în comă la 
spital Și a doua la morgă. Urma să mai fie încă una? Un nou criminal lovea 
în Gryon? Un tânăr fusese arestat pentru că lovise cu mașina prima femeie. 
Un accident? Numeroase întrebări trebuiau să găsească răspunsuri. Rapid. 


Karine, Christophe, Nicolas, Viviane și procurorul Charles Badoux erau 
așezați în jurul mesei. Acesta tocmai suferise un regres în carieră. Atunci 
când se gândea că o să fie numit Procuror general, unul dintre colegi fusese 
preferat în locul lui, un outsider cu mai puțină experienţă decât el. Totuși, 
el depusese toate eforturile pentru a primi acel post. Poate făcuse prea mult 
pentru a încerca să se facă bine văzut. Și, apropo, își făcuse inamici. „Nu 
voiau un parvenit arogant Și fără scrupule”, îi aruncase Procurorul general 
care urma să se pensioneze. Cariera sa nu mai valora mare lucru. Ocazia de 
a atinge apogeul îi trecuse pe sub nas. Și acum, se simţea inconfortabil în 
fața acestei echipe. Ştia că stârnise antipatie în jurul lui Și nu-i păsa de 
părerea lor, dar el ar fi pentru totdeauna un Zoser în ochii lor. Din fericire, 
Auer nu era prezent. Nu s-ar fi jenat să-i răsucească cuțitul în rană. 


Doc fusese Și el convocat Și invitat să ia cuvântul mai întâi: 
— Domnule Guyon! Vă las să începetți. 


Doc îşi scoase ochelarii Și îi învârt ţinându-i de unul dintre braţe — unul 
dintre ticurile lui — în timp ce avea în vedere auditoriul. Își balansă capul în 
timp ce-și ciupea buzele. 

— Fi bine... 

— Nu avem timp de pierdut! O să trebuiască să vă trag de limbă, sau ce? 

Doc schimbă o privire cu Karine Și rânji. Asta îl amuza teribil, să-l vadă 
pe procuror enervându-se Și să-i observe venele de pe gât și frunte 
umflându-se și retrăgându-se la fiecare cuvânt al lui. 

Doc luă o carafă de apă de pe masă și își puse în pahar pentru a trage de 
timp. În liniștea mormântală, nu se auzea decât zgomotul apei care curgea. 

— Vă bateți joc de mine, Guyon? 

Își curăţă gâtul, bău o gură, apoi o a doua și puse din nou paharul pe 
masă. 

— Aveam gâtul uscat. 

Karine și echipa ei nu se putură abţine să râdă sub privirea furioasă a 
procurorului. 

— E de-ajuns! exclamă Viviane. Să fim serioşi! 

— Am venit direct de la locul în care am găsit corpul femeii. Deci, nu am 
încă raport Și nici mare lucru să vă spun în momentul ăsta. Dacă nu mă 
reţineţi prea mult timp, aș putea să mă întorc la muncă... Mai ales că cel 
de-al doilea client mă așteaptă. 

— Care este cauza decesului? se interesă procurorul. 

— Venin neurotoxic. 

— Venin? Sunteţi sigur? 

— Nu. Pentru că nu am făcut încă analizele. 

— Dar tocmai ați spus... 

— Mir-aţi pus o întrebare și eu v-am răspuns. Dar nu este decât părerea 
mea. Nu o certitudine dovedită științific. 

— Nu vă jucaţi cu cuvintele cu mine. 

— Pe piept, se disting mai multe orificii care se dovedesc a fi mușcături 
de Șarpe. Deși există zece găuri mici, nu se disting cinci perechi simetrice. 

— Ar putea fi o viperă? 

— Nu, Christophe. Din mai multe motive. Profunzimea orificiilor 
sugerează colți lungi. Mult mai lungi decât aceia ai viperelor care trăiesc în 
regiunea noastră. Și faptul că există mai multe mușcături. Vipera mușcă o 
dată și apoi fuge. Aici, avem de-a face, fără îndoială, cu un Șarpe foarte 


agresiv Și cunosc puțini care ar fi capabili de așa ceva. De asemenea, 
veninul este foarte puternic. Mortal. În jurul rănilor, pielea este necrozată. 
Există sânge amestecat cu vomă în gură Și în jurul acesteia. Faţa este 
umflată. Fără nicio îndoială, un Șarpe exotic. 

— Care este efectul veninului? 

— După mușcătură, victima simte dureri puternice. Tensiunea arterială 
scade. Îi curg sânge și spumă din gură. Faţa se umflă. Buzele și degetele 
devin violet, o cianoză. Țesuturile din jurul rănilor se necrozează Și se 
formează cheaguri datorate îngroșării sângelui. Acestea deteriorează 
diverse organe. Rinichii, în special. Otrăvirea se răspândește și devine 
masivă. Decesul este, probabil, datorat unui edem pulmonar urmat de 
asfixiere. Dar autopsia o să confirme. 

— Şi în cât timp a murit? 

— Între una Și Șase ore, poate mai puţin, cred. 

— Un Șarpe exotic... ăsta nu circulă pe străzi! exclamă Karine. 

— Nu e posibil să procuri unul dintr-un magazin de animale, nu? întrebă 
Nicolas. 

— Nu, într-adevăr. Chiar este complet ilegal, confirmă procurorul. 

— Există cu siguranţă o piaţă neagră, afirmă Christophe. 

Charles Badoux auzise destul despre asta și decise să schimbe subiectul: 

— Și tânărul nostru șofer ar putea fi răpitorul nostru? 

— Am perchiziţionat casa lui Romain Servan de la un capăt la altul. N- 
am găsit nimic acolo. Nici în calculatorul său. Nicio urmă de femei răpite. 
Nimic suspect. Niciun animal veninos. Nici haine vintage. Absolut nimic. 

— După noi, nu el este răpitorul, confirmă Christophe. 

— Pentru moment, este acuzat pentru că nu Și-a îndeplinit obligațiile în 
caz de accident Și pentru leziuni corporale grave. Conform mărturiilor pe 
care le-am obținut din rândul prietenilor cu care și-a petrecut seara, era 
băut, dar nu va putea fi pus sub acuzare pentru un nivel de alcoolemie 
precis, ci pentru incapacitate de a conduce. 

— Şi nici pentru neacordare de asistenţă persoanei aflate în pericol? se 
interesă Nicolas. 

— Nu. Nu îndeplinește articolul 128 din Codul Penal elveţian de 
neacordare a primului ajutor. Pentru asta, ar trebui ca noi să putem dovedi — 
dar nu există martor — sau ca Romain Servan să declare chiar el însuși că 
fusese conștient că a lovit o persoană Și că Și-a continuat drumul, în ciuda 


gravităţii accidentului. Dar în cadrul audierilor a menținut că el credea că 
lovise un animal, completă Viviane. 

— Pe lângă asta, avem cazul lui Antoine Paget, adăugă Karine. Am 
impresia că vinovăția lui nu este atât de sigură pe cât pare. Trebuie, după 
părerea mea, să reluăm cazul ăsta de la început. 

— Da, Și pentru a gestiona aceste două anchete paralele, avem nevoie de 
mai multe resurse, completă Christophe. 

— Nu există două anchete! Cazul lui Paget este rezolvat. Este în 
închisoare Și va fi judecat. 

— Am aflat informații noi, insistă Karine. 

Viviane se uită la Karine Și înţelese ce petrecea pe la spatele ei. 

— Ah, da, informaţii noi? Sunt curioasă. 

— Am vorbit cu Andreas în dimineaţa asta înainte de întâlnire... 

Charles Badoux se ridică de pe scaun și lovi cu pumnul în masă. Chipul 
său deveni stacojiu. 

— Doamnă Joubert! Viitorul fost inspector Auer este în concediu. A fost 
suspendat. Și dacă încă se mai amestecă în cazul ăsta, o să-l arestez. Vă 
interzic să-l contactaţi. În caz contrar, o să puteţi să profitaţi de vacanţă 
prelungită în compania lui. Este clar? 

Karine se întrebă dacă făcuse bine că-l menţionase pe Andreas. ÎI pusese 
într-o lumină proastă. Mai ales că nu vorbise cu el, ci cu Mikaël. Încercase 
să dea de el, dar nu-i răspunsese nici la apeluri, nici la mesaje. Dar asta nu 
putea s-o spună. N-ar fi trebuit, pur Și simplu, să omită să divulge sursa 
acestor informaţii? Era prea târziu, în orice caz. Planul său tocmai se 
năruise. Sperase că procurorul și Viviane se deciseseră să-l reintegreze pe 
Andreas. Avea impresia că situaţia o depășea și că n-ar fi putut să-și asume 
toate aceste situații de una singură. Avea nevoie de colegul ei. Și avea 
nevoie, de asemenea, Și de prietenul ei. 

— Charles, calmaţi-vă! Poate am vrea doar să auzim ce are Karine să ne 
spună? 

Spre surprinderea tuturor, procurorul se așeză la loc și chipul său își 
pierdu, în scurt timp, culoarea roșiatică. 

— Fie, vă ascult! 

— Este vorba despre acest avocat din Zürich găsit mort în camera lui de 
hotel în dimineaţa asta. Directorul ne-a informat că locuia acolo de mai bine 
de o lună. Și cabinetul lui pretindea că era în vacanță. Dar nu era acolo 


pentru schi... Andreas a descoperit că se pregătea o tranzacție imobiliară 
importantă la Gryon. S-a întâlnit cu avocatul ăsta, Adrian Schuller, 
săptămâna trecută. Reprezintă un holding care este pe cale să achiziționeze 
terenuri pentru a putea să construiască un enorm complex hotelier. Se pare 
că unul dintre bunurile pe care se pregătesc să-l cumpere aparținea lui Serge 
Hugon, fermierul asasinat. 

— Şi, din punct de vedere medico-legal, diagnosticul de suicid nu este 
evident, completă Doc. 


Capitolul 84 


Cafe Pomme, Gryon, 
joi 28 martie 2013 


Întors la Gryon de câteva zile, Litso Ice se aventura rareori în afara 
cabanei, ca să evite să atragă atenția asupra lui. A fi complet izolat avea 
desigur avantaje, dar îl interesa să afle ce se întâmpla, iar bistrourile erau 
totdeauna cele mai bune locuri pentru a rămâne la curent cu subiectele de 
discuție actuale. Și, în acea zi, nu urma să fie dezamăgit. 


La ora aceea, cafeneaua era aproape plină. Se instalase, deci, la singura 
masă liberă, chiar lângă bar, spre toalete. Patroana vorbea cu două doamne 
între două vârste, care tocmai dezbăteau descoperirea unui om de afaceri 
găsit sinucis într-un hotel din Villars. Apoi își îndreptă atenția spre masa de 
alături. Un individ de vreo treizeci de ani, chel, cu un cercel în ureche, 
discuta cu o altă persoană. Priveau Și comentau niște poze. Jurnalişti. De 
unde se afla el, nu reușea să distingă ce era pe ecranul digital al aparatului, 
dar auzea limpede conversaţia lor. 

— Genial! E foarte clară, aia de acolo. Mă bucur că aveam obiectivul 
mare. 

— S-ar părea că rochia pe care o poartă este de același gen ca cea a 
primei femei răpite. 

— Cum adică, de același gen? 

— O rochie vintage. Stilul rockabilly. Ştii, cu corsetul strâns și fustă 
amplă, ca rochia de pânză Vichy pe care o purta Brigitte Bardot la nunta cu 
Jaques Charrier. Două femei au fost răpite și ambele erau îmbrăcate cu 
haine dintr-o altă epocă. Am vorbit cu soţul primei victime. Mi-a confirmat 
că rochia cu care soţia lui a fost găsită nu-i aparținea femeii. 

— Răpitorul i-ar fi pus hainele astea? 

— Criminalul. Acum este criminal! Da, cu siguranţă. Văd clar articolul. 
Ajută-mă să găsesc un titlu. Gen „ucigașul retro”. Sau, poate, „ucigașul 
care deghiza femeile”! 

Litso Ice zâmbea pe interior. Povestea asta cu răpitorul-ucigaș îi rezolva 
lucrurile. Era chiar o binecuvântare. Poliția ar fi fost ocupată cu bărbatul 


care urma să fie cap de afiș. Și el ar fi putut să-și îndeplinească misiunea 
din umbră. Iși plăti cafeaua Și ieși. 


Capitolul B5 


Cabana Steaua de argint, 
joi 28 martie 2013 


Când se auzi soneria, Minus fu primul care ajunse la intrare. Lătra ca să- 
Şi semnaleze prezenţa vizitatorului. Andreas îl urmă Și deschise ușa. 

— la te uită... 

— Salut, Andreas. Pot să-ţi vorbesc? 

Minus ieși și adulmecă mâna femeii nou sosite. Saint Bernard-ul era 
curios Și arăta afecțiune oamenilor care veneau, așteptând același lucru la 
rândul lui. Aceasta îl mângâie pe cap Și el se gudură mulțumit pe lângă 
picioarele ei. 

— Salut, căţelule frumos. 

— Încetează cu prostiile, Viviane, nu iubești câinii! 

— Pot să intru? 

— Doar dacă nu vrei să-ți povestesc despre vacanța mea, putem cu 
siguranţă să vorbim în pragul ușii. În orice caz, am un program încărcat în 
după-amiaza asta. 

— O anchetă de condus? 

— Ce ţi-ar plăcea să-ți răspund? 

— Că ai încălcat ordinele mele și că ai reușit să avansezi mai mult decât 
noi în cazul ăsta. 

— Să zicem... 

— Avem nevoie de tine, Andreas. Poţi să te întorci din concediu... 

— Nu mai am nici insignă, nici armă. Eu numesc asta o suspendare, nu 
concediu. 

— Nu te juca cu cuvintele. Ce vrei? Să mă scuz? Să mă pun în genunchi? 
Să spun sus și tare că Andreas este cel mai bun, că nu putem să facem 
nimic fără el? 

— Badoux te trimite? 

— Nu, eu l-am convins să te reintegreze. 

— Încă mai am două săptămâni. După aceea, o să vedem. 

— Încăpăţânat ca un catâr! 

— Mulţumesc pentru compliment. 


Viviane se întoarse Și scoase din geantă arma de serviciu Și insigna lui 
Andreas Și le lăsă pe o masă de lângă intrare. 

— Cel puţin, așa, ce-o să investighezi o să fie legal. Știi unde ne 
găsești... 


Capitolul 86 


Brutăria Charlet, Gryon, 
vineri 29 martie 2013 


Bărbatul ce se lăsa tulburat de parfumul mamei sale intră în Brutăria 
Charlet. Era aglomerată Și oamenii stăteau la coadă pentru a fi serviţi. Un 
miros plăcut de pâine proaspătă se amesteca cu cel al ciocolatei. În spatele 
unui geam, un cofetar confecționa praline. Se îndreptă spre fea-room care 
tocmai fusese renovată complet. Brutăria era o adevărată instituţie la 
Gryon. În noua parte, foarte călduroasă, o cramă de sticlă expunea 
numeroase sticle. El bea vin, dar nu-l interesa câtuși de puțin. Nu știa să 
facă diferenţa între un vin bun și o poșircă. Atâta timp cât îl îmbăta, îi 
convenea. Se așeză la o masă înaltă în colţ. De acolo, avea vedere spre 
toată sala și spre șemineul din mijloc. De-a lungul ferestrei panoramice, 
vedea Barboleuse Și, în partea cealaltă, Harambee Cafe, pe care o cunoștea 
bine. 

Comandă o cafea. Pe masa de alături, zări ediția zilei a cotidianului Le 
Matin. Titlul pe prima pagină, scris cu litere mari roșii, îi atrase atenția: 
„Un ucigaș de femei în Alpii din Vaud!” 

Se ridică să-l ia și deschise tabloidul la pagina trei: „Psycho Billy 
domnește în Chablais. Încă un psihopat în regiune”. Fabien Berset, 
jurnalistul, îi dăduse deci, o poreclă: Psycho Billy. Nu înţelegea la ce făcea 
referire prenumele Billy, dar mențiunea Psycho, specificată mai încolo 
drept „Psihopat” nu putea fi mai clară. Nu reușea să se identifice cu asta. 
Voia doar să iubească și să fie iubit la rându-i, ceea ce era contrariul unui 
comportament antisocial asociat în mod tradițional cu un psihopat, nu? Nu 
era, totuși, vina lui, dacă acele femei îl obligaseră să le pedepsească, nu-i 
așa? Își aducea aminte că citise într-o zi că psihopaţii se ascundeau „sub o 
mască a normalității”. Asta îl intrigă. Simţea nevoia irezistibilă să se 
deghizeze. Fie că era în camera mamei sale sau în bârlogul lui. La început, 
voia să devină mama lui, o femeie luminoasă, apoi trecuse la o altă 
transformare, mult mai întunecată. Simţea nevoia să devină un altul. 

Acest altul care nu era el. 

Acest altul care era el. 


Atunci când făcuse ceea ce trebuia să facă, putea să redevină el însuși, un 
tânăr printre alţii. O întoarcere la normalitate. Și dacă, în cele din urmă, 
Jurnalistul avea un pic dreptate? Dar Billy? Nu înţelegea... 

O siluetă a unui bărbat, o umbră neagră fără chip, fusese aplicată pe cea a 
unei fotografii a orașului Gryon. A lui. Nu-și închipuise că avea să fie pe 
prima pagină a ziarelor. Asta îi dădea un sentiment ciudat. Să fie pe prima 
pagină. Când răpise prima femeie, nu-i trecuse prin cap că ar fi putut deveni 
celebru. Avea sentimentul că era dezgolit. Descoperit. Identificat... Psycho 
Billy. Începu să-i fie frică. Picături de sudoare i se prelingeau pe frunte. Luă 
un Șerveţel și se șterse. Nu putea fi demascat Și arestat. În închisoare, n-ar 
mai fi avut ocazia să întâlnească femei. Dar, pentru moment, nimeni nu știa 
că era el. Cu siguranță, nici prietenii lui. Nici măcar tatăl lui. Pentru 
moment, nu era decât Psycho Billy, o umbră, un necunoscut. Dar poliția era 
în regiune. Inclusiv jurnaliști care-și băgau nasul peste tot. Asta-l 
neliniștea. Nu era un profesionist Și trebuia să fie vigilent. Mai ales că urma 
să dețină în curând făptură visurilor sale. A doua zi. Nu putea să aștepte. 
Nerăbdarea creștea din minut în minut. 

Articolul din jurnal acoperea două pagini întregi, într-o poză, se putea 
zări, închisă într-o husă mortuară, cadavrul celei de-a doua victime pe malul 
râului. Începu să citească. 


„O femeie, Mireille*, a fost găsită moartă la malul râului Avancon în 
comuna Bex, între orașul Gryon și pajiștea alpină Solalex. Era dată 
dispărută de la domiciliu din Monthey de lunea trecută. Poliția a confirmat 
că fusese ținută captivă timp de trei zile înainte de a fi omorâtă. Cauzele 
decesului său nu au fost dezvăluite. O primă femeie răpită la Ollon 
săptămâna trecută, Jacqueline*, reușise să scape. A fost lovită de un Şofer 
locuitor al Gryon-ului, care era sub influenţa alcoolului. Femeia este, la 
ora actuală, în comă în spitalul din Monthey. Medicul ei nu dă niciun 
prognostic, dar consideră că ea nu va mai putea să vorbească decât după 
ceva vreme. 

(...) 

Ar părea să fie în egală măsură opera lui Psycho Billy. Criminalul încă 
s-ar putea afla în regiune. Poliţia se află în căutarea unui psihopat 
periculos Și avertizează populația feminină de pericolul pe care íl 
reprezintă”. 


*Nume alese de redacție. 


Jurnalistul scria că prima femeie era departe de a putea să comunice. Dar 
era fals. Ea arăta deja semne de conștienţă. Și, chiar și mai mult, urma 
probabil să-și recupereze toate facultățile. Inclusiv vorbirea... 

Obţinuse această informaţie de la o sursă sigură. 

Trebuia să acţioneze... 


Capitolul 87 


Închisoarea La Tuilicre, Lonay, 
vineri, 29 martie 2013 


Erica era în spatele barelor de un pic mai mult de două săptămâni și 
acolo ar fi rămas în așteptarea procesului care ar fi trebuit să înceapă în 
câteva luni. Avocatul ei voia să obțină o eliberare provizorie, dar Erica 
refuzase să facă demersuri în acest sens. Considera că asta făcea parte din 
calea crucii ei. 

Gerard, soţul ei, venise s-o vadă cu regularitate de la arestarea ei, dar îi 
era greu să accepte decizia Ericăi. Considera că asta fusese o alegere egoistă 
care urma să pună în pericol echilibrul familiei. Fiul ei, care lucra în 
străinătate nu putuse încă să se deplaseze să o vadă, dar îi telefonase în mai 
multe rânduri. În ceea ce o privește pe fiica sa, care locuia la Geneva, 
șocată de ceea ce se întâmplase, refuza pentru moment să vorbească cu 
mama ei. 

Era Vinerea Mare. O sărbătoare care Ericăi îi plăcuse întotdeauna să o 
sărbătorească din amvon. Moartea lui lisus, și câteva zile mai târziu, 
miracolul învierii. Cu acea ocazie, vorbea în general de Maria Magdalena. 
O figură feminină cu care se identifica cu bucurie. Tânăra îl întâlnește pe 
lisus, care o eliberează de șapte demoni. Liberă de oricare altă legătură, se 
decide să-l urmeze. În timp ce discipolii strălucesc prin absenţa lor, ea este 
prezentă în timpul crucificării. Și tot ea se întoarce la mormânt în timp ce 
este încă întuneric. Ea este în doliu. Vede piatra de mormânt. Încă nu o știe 
încă, dar din întuneric va ieși lumină. Și ei îi apare prima lisus după înviere. 
Ei, căreia îi dă responsabilitatea să informeze discipolii. Partea feministă a 
Ericăi se gândi că o femeie era primul apostol, apostolul apostolilor, și că 
ea fusese aleasă de către lisus pentru această misiune. Acuzată de toate 
relele sau ridicată la rangul cel mai ilustru, Maria Magdalena a făcut să 
curgă multă cerneală: o femeie bolnavă dorind să fie liberă de demonii 
interiori, o prostituată care s-a căit, companionul lui lisus Și mama unei linii 
regale după anumite surse... Puțin conta. Maria Magdalena. O femeie 
umilă, fidelă și devotată. Astfel o vedea Erica. Și astfel își imagina 
misiunea ei de femeie pastor. 


Dar anul acela, nu putea să nu se întrebe cine ţinea slujba în locul ei la 
biserica din Gryon. Se simţea cu atât mai rău în ziua aceea pentru că 
acţionase contrar lui Hristos. În loc să-și dea viața pentru alţii, ca el, ea o 
luase pe cea a unui păcătos. Era nedemnă, pentru totdeauna, de rolul de 
pastor. Dar ar fi putut să continue să călăuzească sufletele pierdute în ciuda 
a tot ce se întâmplase? În închisoare, printre suflete pierdute în căutare, nu a 
izbăvirii pe care nu putea să le-o ofere, ci a unui strop de ascultare, de 
puțină empatie, nu asta lipsea. 

Erica făcuse cunoștință cu Gaëlle, o tânără femeie cu o sentinţă grea, ce 
fusese condamnată pentru moartea bebelușului ei. Nu știuse că era 
însărcinată. O negare a sarcinii. Născuse în toaleta unei parcări fără să 
înțeleagă ce i se întâmpla. Cuprinsă de panică, sufocase copilul și îl 
abandonase acolo. Se căia, realmente, și căuta iertarea pe care Erica nu 1-0 
putea da. Atunci o lua în brațe și o consola ca pe un copil, cum îi alina pe ai 
săi când aveau Șapte sau opt ani Și veneau cu un genunchi zgâriat. Sau 
chiar la cincisprezece ani, atunci când se cuibăreau în braţele mamei lor ca 
să uite o inimă frântă. Copiii ei care trăiau acum departe de ea. 

Chloé, o altă femeie tânără, era condamnată pentru trafic de stupefiante. 
Căzuse în spirala infernală a drogurilor la șaisprezece ani Și fusese alungată 
de părinți. Ca să supravieţuiască și să continue să-și procure droguri, se 
prostituase Și vânduse. Această activitate din urmă o condusese la La 
Tuiliere. Fizicul îi era marcat de viaţa aceea scurtă plină de abuzuri și 
timpul petrecut în stradă: chip ridat, ochi încercănați, dinți lipsă. Avea doar 
douăzeci de ani, dar i se dădeau cu ușurință zece în plus. Pe lângă asta, 
contractase HIV. Spre deosebire de Gaëlle, Erica nu o aprecia. I se părea 
alunecoasă Și manipulatoare. Dar Chloé părea că văzuse în ea pe cineva 
căruia să-i povestească dezamăgirile tristei sale existenţe. Așa că Erica o 
asculta, deoarece empatia ei nu trebuia să se oprească acolo unde simpatia 
se termina, impunându-și, totuși, propriile limite. 

Vizitele îi aduceau o gură de aer proaspăt. Câțiva enoriași îi întorseseră 
spatele, dar ceilalţi, nu numai că nu o condamnau, dar o considerau ca pe un 
fel de eroină răzbunătoare, sabia lui Dumnezeu, într-un fel. Făcuse bine „să 
dea foc acelui ticălos”, îi spusese un vizitator, într-o zi. Faptul că putea să 
fie admirată pentru fapta sa o făcea să se simtă și mai prost decât actul în 
sine. 


Andreas venise să o vadă o dată și i se destăinuise, dar nu în întregime. 
Ea înţelesese că Și el avea demoni ascunși Și spera ca, într-o zi, el să 
reușească să scape de răul ce-l bântuia. Se simţea apropiată de el, poate mai 
apropiată decât de propriul soţ, în ultimul timp. În realitate, de când era în 
închisoare, acesta respecta cu stricteţe zilele de vizită, dar luase o distanţă 
palpabilă. Ştia că venea din datorie. Pentru el, ea devenise altcineva. Cineva 
pe care nu-l cunoștea, Și cineva pe care nu-l mai iubea, bănuia ea. Avea 
cuplul lor să-și revină din această încercare? Se îndoia. 

Erica era la bibliotecă, la atelierul care i se atribuise, după câteva zile la 
spălătorie. Patru dintre ele făceau schimb de tură, în grupuri de câte două. 
În acea zi, zâmbi văzând-o pe Patricia cu o cutie enormă. Aceasta avea 
patruzeci Și opt de ani Și era în arest pentru uciderea soțului. Omucidere era 
termenul legal, dar care, după ea, se aplică greșit situaţiei. Patricia îȘi 
omorâse soțul cu o lovitură de cuțit de bucătărie în plină noapte, după ce 
fusese bătută zilnic timp de mai bine de douăzeci de ani. După ani de 
teroare Și de coaste rupte. Dar, după cum spunea ea, sentinţa din spatele 
barelor era mult mai puțin îngrozitoare decât cea trăită de-a lungul acelor 
ani alături de călăul ei. Patricia era o optimistă. Atunci când ieșeau la 
plimbare în curtea închisorii, ea se minuna de cea mai mică rază de soare. 
De forma norilor pe cer. De cântecul unei păsări. De mirosul ploii. În câteva 
zile, ea și Erica deveniseră prietene. Nu se simţea în rolul de pastor 
răspopit cu ea. Relaţia era echilibrată. Patricia îi aducea luminozitatea 
prezenței sale blânde. Erau, toate, prizoniere. Patricia, ea, era liberă. Mai 
liberă decât fusese vreodată. 

— Bună Patricia, ce faci? 

— Perfect. Am primit un nou transport de cărți. O donaţie a unei librării. 

— Să aruncăm o privire. 

Erica îngenunche alături de Patricia și descoperiră conținutul coletului. 
Comedia umană a lui Balzac integrală și mai multe piese de Moliere. Opere 
de Ramuz, faimosul scriitor al Elveţiei francofone. Erica rânji. Deţinutele 
preferau lecturile mai lejere. Romanele polițiste sau povești de dragoste. 
Colecția Harlequin mergea bine. Coperţile cu bărbaţi tineri cu pieptul 
dezgolit și abdomen sculptat se smulgeau. Atât la propriu, cât Și la figurat. 
Multe cărți nu se mai întorceau intacte. 

Începură, apoi, să aranjeze operele pe rafturi. Spaţiul dintre rafturi era 
îngust. De fiecare dată când se intersectau, trebuiau să se atingă una de alta. 


Erica prefera să ignore ușoara tulburare ce-o încerca. 


Capitolul 88 


Centrul comunitar, Gryon, 
vineri, 29 martie 2013 


Cu o zi înainte, după ce aflase că Adrian Schuller murise, Andreas 
recitise panourile care acopereau peretele din sufragerie. Două anchete. 
Unul dintre protagoniști — Serge Hugon — se afla implicat în două cazuri pe 
care le numiseră: Viţelul de aur Și Turnul Babel. 

O coincidenţă? Andreas nu credea în voia sorții. O legătură trebuia să 
existe. Dar care? Pe deasupra, Psycho Billy trecuse la fapte. Apărut de 
nicăieri, răpise o primă femeie Și omorâse o a doua. 

Andreas intră în centrul comunitar. Karine, Christophe, Nicolas și 
Viviane erau așezați în jurul mesei. O scenă deja văzută câteva luni mai 
devreme... 

— Te așteptam, zise Viviane indicând un scaun liber prevăzut pentru el. 

Andreas preluă frâiele operaţiunii fără să întârzie. 

— Spuneti-mi tot ce știți despre Psycho Billy, cum l-a poreclit dragul 
nostru prieten Berset. Unde a găsit numele ăsta de scenă? Nu înţeleg... 

— Din cauza rochiilor, comentă Christophe. 

— Tot nu înţeleg. 

— Psychobilly-ul este un gen muzical care îmbină punk rock-ul Și 
rockabilly, Și care a apărut în Statele Unite în anii optzeci. 

— Cunosc punk rock-ul, ascult Ramones Și Clash, dar rockabilly este mai 
bătrân nu? întrebă Nicolas. 

— De fapt, este un curent născut la începutul anilor cincizeci din 
fuziunea rhytm n blues Și a muzicii country, black and white, asocierea 
muzicii afro-americane Și a muzicii albe. Originea sa se situează în 
momentul apariţiei single-ului lui Elvis Presley, That’s all right, Mama. 

Christophe începu să intoneze cuvintele pocnindu-și degetele pentru a 
marca tempoul. 


Well, that s all right, mama 
Thtat s all right for you 
That s all right mama, just anyway you do 


Well, that s all right... 


— E de ajuns, Christophe, îl întrerupse Karine. Treci la subiect. 

— Acestui rockabilly, i se asociază un stil vestimentar. James Dean, Tony 
Curtis, Marlon Brando și, bineînţeles, Elvis erau precursorii. Blue-jeans, T- 
Shirt Și geacă de piele, cu o alură rock de tânăr rebel. 

— Asta îmi aduce aminte de cineva... lansă Karine aruncându-i o privire 
amuzată lui Andreas. 

— Şi femeile se îmbrăcau mai ales cu swing dress, același gen ca cele cu 
care au fost îmbrăcate cele două victime... 

— Ah... Este foarte sofisticat... comentă Viviane. 

— Da, într-adevăr. O ajustare între psihopat Și rockabilly, asta dă Psycho 
Billy. Scindându-le în două nume Psycho și Billy, ca și cum Berset îl 
poreclea Bi//y Psihopatul, jucându-se cu această mișcare în legătură cu 
ţinuta victimelor. În plus, în rockabilly, billy vine de la hillbilly pe care l-am 
putea traduce fărănoi, literalmente om al dealului. Ori, ucigașul nostru nu 
este, cu siguranţă, un orășean... Berset, literalmente, s-a depășit pe sine de 
data asta! comentă Andreas. 

— Asta e! exclamă Karine aruncându-i o privire amuzată lui Andreas. 

— Ce? Ai rezolvat ancheta? o întrebă Christophe pe un ton sarcastic. 

— Pe dracu”, ești prost?! Mă gândeam că numele de Psycho Billy mi- 
aducea aminte de ceva... Buffalo Bill, știți, ucigașul faimos din Tăcerea 
mieilor? 

— Crezi că o să găsim haine din piele de femeie? Nu te-ai îngrășat puțin 
în ultima vreme, Karine? Ai grijă de tine! Ai putea fi următoarea lui 
victimă, glumi Christophe. 

— Mda, în orice caz, m-ar surprinde s-avem un asemenea specimen de 
ticnit la Gryon. Imaginaţi-vă asta! completă Nicholas. 

Izbucniră în râs, iar Andreas, pe care acest comentariu îl făcea oarecum 
să se simtă prost fără să-și explice exact de ce, consideră util să aducă un 
pic de seriozitate în discuţie. 

— Bun, Clarice Starling, dacă ai dori să revii la fapte... 

— Din nefericire, despre Psycho Billy nu Știm mare lucru, comentă 
Karine. 

— Altminteri, ar fi, cu siguranță, deja după gratii, completă Christophe. 

— Să vorbim mai întâi despre victime, spuse Andreas. 


— Cele două femei au un profil psihologic și un fizic similar. Prima, 
Séverine Pellet, are patruzeci și Șapte de ani și a doua, Annabelle 
Champion are patruzeci Și cinci. Au amândouă părul Șaten de lungime 
medie și ochi albaștri, explică Karine. 

— Asemănarea lor fizică poate e întâmplătoare, sugeră Nicolas. 

— Nu, nu e întâmplătoare, reacționă Andreas fără să chpească. 

— Îţi faci apariţia în anchetă și, după cinci minute, ai deja convingeri? 
adăugă Karine, ca să-și mascheze ușurarea la perspectiva de a-l vedea pe 
Andreas alăturându-se anchetei. 

— Omul nostru nu-i doar un răpitor sau un violator. E mai mult decât 
atât... 

— De fapt, nici nu există urme de violenţă sexuală, interveni Christophe. 

— Dar motivaţia lui e în mod cert libidinală. Sau, cel puţin, legată de 
identitatea lui sexuală. Răpește femei și le închide. Ce face cu ele? Prima în 
mod clar a scăpat. S-a debarasat de cealaltă la trei zile după ce o luase 
ostatică. De ce? 

— Poate obținuse tot ceea ce voia cu ea? sugeră Nicholas. 

— Sau poate nu era satisfăcut... Răpește două femei care se aseamănă Și 
le deghizează cu două rochii din anii cincizeci. Le machiază. După părerea 
mea, încearcă să creeze o replică a femeii ideale. 

— O femeie pe care a cunoscut-o, sau doar pe cea din fanteziile lui? 

— Excelentă întrebare, Karine! Ceea ce pare sigur, este că nu e capabil să 
aibă relaţii afective normale. De ce le-ar răpi dacă ar avea posibilitatea să le 
seducă? 

— Trebuie să ne așteptăm la o următoare victimă? 

— Nu se va opri aici... 

Andreas privi pozele celor două femei Și avu brusc o clipă de confuzie 
fără să-și poată explica de ce. Doar o impresie de déjà vu. 

— Dacă vrem să ajungem până la el, trebuie să încercăm să înţelegem 
cum își reperează prăzile. Dacă pornim de la principiul că nu le-a prins la 
întâmplare, ci le alege, trebuie să descoperim cum. Şi în ce circumstanţe s- 
au petrecut răpirile. Karine, o mică recapitulare? 

— Cea de-a doua victimă, Annabelle, a fost răpită luni, pe 25 seara. O 
vecină a văzut-o plecând de la ea de acasă cu mașina pe la ora 18. Se ducea 
probabil la întâlnirea despre care ne-a vorbit prietena ei cea mai bună. 
Mașina ei a fost găsită într-o parcare dintr-o zonă industrială din Monthey. 


Am făcut turul cafenelelor din Monthey și un ospătar de la restaurantul 
Theâtre a confirmat că o servise. N-a comandat nimic, sub pretextul că 
aștepta pe cineva. După vreo zece minute, a cerut o apă minerală. Conform 
ospătarului, a plecat apoi o jumătate de oră mai târziu. Singură. 

— Putem, așadar, să presupunem că s-a întors acasă după ce a fost lăsată 
cu ochii în soare. Și, fără îndoială, acolo o aștepta răpitorul. A închis-o în 
portbagajul mașinii. Am găsit acolo păr care îi aparținea, dar din nefericire 
nici urmă de răpitor. Apoi, el s-a dus în zona industrială unde probabil că a 
mutat victima în propriul său vehicul, completă Christophe. 

— Deci, ar putea fi chiar el cel care a stabilit întâlnirea? 

— Este o teorie plauzibilă. 

— Prietena ei a spus că Annabelle era înscrisă pe un site de întâlniri pe 
internet, adăugă Karine. 

— Christophe? Ai verificat asta pe computerul ei? Criminalul ar trebui să 
aibă Și el un profil, nu? lansă Andreas. 

— N-am avut încă timp... Totul s-a petrecut atât de repede... 

— Atunci, grăbește-te s-o faci. Unde e computerul? 

— L-am dus la Lausanne. 

— Ştii ce-ţi rămâne de făcut, nu mai pierde timpul! Timpul ne presează! 
Și prima? 

— A fost răpită miercuri, pe 20, și am găsit-o în noaptea dintre sâmbătă, 
23 și duminică, 24. În noaptea răpirii, soțul ei lucra de noapte. Este mecanic 
într-o uzină la Monthey. Abia dimineaţa când s-a întors acasă, pe la 5, Și-a 
făcut griji că nu Și-a găsit soția. 

— Ar fi putut să cadă în aceeași capcană ca ȘI cea de-a doua? 

— Da, poate... dar e căsătorită. 

— Ceea ce exclude, bineînţeles, ca ea să-și caute un amant pe internet... 
V-aţi întors să vorbiti cu el? 

— Nu, nu încă. 

— Cred că trebuie să facem asta cât mai repede. Christophe, n-ai găsit 
NIMIC Nici în calculatorul e1? 

— Soţul mi-a spus că ea n-avea laptop. Folosea doar computerul lor 
vechi, ca să facă un pic de shopping, dar n-am găsit nimic compromițător... 
Nimic în legătură cu site-urile de întâlniri, în orice caz. Și, cum nu eram în 
mod special axaţi pe pista asta, n-am insistat. 


— Să vedem. Poate soţul nu ne-a spus tot. Și medicii, Karine, ce mai e 
nou din partea aia? 

— Am avut niște vești bune. Edemul cerebral se resoarbe și sunt pe cale 
să o scoată, puțin câte puțin, din comă. Asta ar putea să mai dureze câteva 
zile. Dar doctorul părea să fie optimist. Spera ca ea să ne poată vorbi cât de 
curând. 

— Să sperăm, numai că, deocamdată, trebuie să ne descurcăm fără 
mărturia ei. Psycho Billy nu va aștepta... Rezerva ei e încă sub 
supraveghere? 

— Da, douăzeci Și patru de ore din douăzeci Și patru. 

— Bine. 

— Crezi că-i în pericol? Nu am lăsat nimic să scape. Chiar ȘI presa spune 
că n-o să iasă de acolo prea curând. 

— Nu trebuie să neglijăm nimic. Reprezintă un pericol pentru criminal. 
Ar putea, fără îndoială, să-l identifice. 

— Şi dacă îi întindem o capcană? Am putea lăsa să se strecoare 
informația că va putea vorbi în curând Și, poate, va încerca să o lichideze la 
spital. 

Andreas zâmbi. 

— Bună idee, Karine! Excelentă idee! 

Andreas se ridică de pe scaun. 

— Să facem o pauză. Trebuie să reflectez. Cafea și trabuc. Reluăm dup- 
ala. 

Andreas și Karine ieșiră pe terasă și se sprijiniră de balustradă. 
Priveliștea asupra văii din Frenieres și munţii ce o înconjurau era clară, în 
ciuda ceții ușoare care urca pe furiș. Peisajul feeric îi oferi lui Andreas un 
scurt moment de reverie. Aprinse un trabuc Și trase un fum lung. 

— Crezi că există o legătură între cele trei cazuri? întrebă Karine. 

— Cred că ne confruntăm cu două cazuri, nu trei. Vifelul de aur — 
moartea lui Hugon — Și Turnul Babel — povestea imobiliară — sunt legate, 
sunt convins, chiar dacă n-am dovezi încă. Și apoi, avocatul ăsta din Ziirich 
găsit sinucis, chiar după vizita mea, ca prin întâmplare... Nu cred în 
întâmplare. Coincidenţe? Incidente colaterale? Nu știu ce să zic. Lucrul de 
care sunt sigur, este că Antoine este nevinovat. Asta naște, deci, întrebarea: 
cine l-a omorât pe Hugon și de ce? Moartea lui Hugon este în avantajul 


protagoniștilor afacerii imobiliare. Asta e cert. Restul e pură speculație. Cât 
despre cazul cu Psycho Billy, cred că-i complet independent. 


Capitolul 89 


Cabana RoyAlp, Villars, 
sâmbătă 30 martie 2013 


Andreas fusese reintegrat Și era însărcinat, în mod oficial, cu anchetele 
desfășurate în regiune. Acest interludiu, precum și sentimentul că își 
conducea propria investigație îi conveneau de minune. Nu-i plăceau în mod 
special regulile și structurile. Prefera libertatea. Să decidă fără nicio formă 
de constrângere. Dar flirtase cu legalitatea. Nu era o poziţie sustenabilă pe 
termen lung. Se simţea mult mai împăcat în prezent. Locul lui era în fruntea 
propriei echipe, la omucideri. Veniseră să-l caute. Nu-și închipuia că l-ar fi 
implorat să se întoarcă. Onoarea îi era în siguranță. 

Jandarmul care păzea intrarea de la ușa hotelului îl lăsase să intre. 
Criminaliștii își terminaseră treaba. Corpul avocatului fusese găsit prăbușit 
pe fotoliu, cu braţele întinse pe cotiere. Văzuse pozele făcute de Christophe. 
Peretele alb era murdărit de sânge, de fragmente de os și creier. 
Dimensiunea picăturilor de sânge mai mici de 1 mm în diametru indica un 
proiectil de viteză mare, datorate unui glonţ ce perforase creierul dintr-o 
parte în alta. Un orificiu mic pe partea dreaptă și unul mai mare pe partea 
cealaltă, la punctul de ieșire. Arma fusese găsită pe jos, lângă canapea. 
Totul părea să acrediteze teza suicidului. Criminaliștii reușiseră să 
identifice, pe păr Și pe haine, urme de pulbere și de fum degajate de pistol. 
Orificiul de intrare explodat în formă de stea și prezenţa pulberii Și a 
cenușii în rană demonstrau că arma fusese lipită de cap. Fragmente tisulare 
fuseseră găsite Și în interiorul ţevii. Urme de pulbere, precum și sângele 
victimei, fuseseră totodată detectate pe mâini. Totul părea să indice că 
ţinuse arma ȘI trăsese el însuși lovitura fatală. 

Un suicid!? 

Bărbatului 1 se făcuse frică pentru un motiv care lui încă îi scăpa? Sau 
poate erau chiar angajatorii cei care se temeau să nu devină prea vorbăreţ? 
Emiţând aceste îndoieli serioase asupra așa-zisului suicid, Doc — pe care-l 
sunase de pe drum — prefera cea de-a doua ipoteză. În timpul autopsiei, 
detectase echimoze interne în regiunea cervicală. Și niște urme, la nivelul 
zonei gâtului, invizibile la exterior, dar prezente în interior, ce nu puteau să 


provină de la împușcătură, ci probabil de la o lovitură anterioară, ce ar fi 
putut avea rolul de a-l neutraliza. 

— Eşti sigur de asta? îl întrebase Andreas. 

— Îndrăznești să mă întrebi așa ceva? protestă Doc. Chiar și un medic 
oarecare ar fi cel puţin intrigat de prezenţa acestor echimoze recente ȘI... 

— A fost, deci, sinucis? îl întrerupse Andreas, care simţea că urma un 
discurs magistral Și n-avea chef să-l asculte. 

— Doar dacă nu s-a lovit cu gâtul de cadrul ușii, de chiuvetă sau de 
bazinul toaletei... chiar înainte să-și tragă un glonţ în cap. 

Pentru moment, puţin conta. Bilanţul era același. Trebuiau acum să 
meargă pe fir ca să stabilească pașii următori ai anchetei. 

Christophe nu descoperise nimic interesant în camera aceea. Niciun 
computer. Niciun document. Doar lucruri personale. Analiză conţinutul 
telefonului mobil găsit asupra avocatului. Spera să găsească acolo 
informaţii în legătură cu proiectul imobiliar, dar, dacă suicidul fusese 
aranjat de un profesionist, nu-și făcea iluzii asupra rezultatului. 

Andreas se gândi la cel pe care îl numiseră Mangiafuoco. Această punere 
în scenă a unui suicid ingenios orchestrat era, probabil, opera lui. Și dacă 
teoria sa se dovedea adevărată, era în egală măsură tot cel care îl întâlnise 
pe Alexis Grandjean ca să-l forțeze, prin Şantaj, să-și vândă cabana. 
Bancherul trebuia, deci, să fie în măsură să-l identifice. Trimiseseră un 
specialist din echipa criminalistă ca să realizeze un portret robot pe care-l 
puseseră apoi cam peste tot prin comună, dar n-aveau niciun rezultat pentru 
moment. 

Andreas era așteptat la spitalul din Monthey. Camera de hotel și Doc îi 
spuseseră tot ce avea nevoie să știe. 


Capitolul 90 


Spitalul Riviera-Chablais, Monthey, 
sâmbătă, 30 martie 2013 


Bărbatul ce se lăsa tulburat de parfumul mamei sale traversa un culoar 
lung, în zona terapiei intensive. Pregătise o seringă cu o soluție letală. Nu-i 
mai rămânea decât să intre Și să injecteze produsul în perfuzie. Apoi să iasă. 
Dar polițistul ar fi putut să-l identifice mai târziu... 

Își imaginase o strategie: să dea foc spălătoriei spitalului care se afla nu 
departe de cameră. Alarma anti-incendiu sigur ar fi creat agitaţie și 
jandarmul Și-ar fi părăsit postul, probabil. În orice caz, nu avea de ales. 
Trebuia să-și asume riscul. În momentul în care ea ar vorbi, poliţia ar 
ajunge până la el. Trebuia să intervină. 

Când ajunse în faţa ușii, scaunul ocupat de către polițist era gol. Unde 
putea fi? La toaletă? Nu mai stătu pe gânduri, ci înaintă spre cameră. Era, 
poate, o întâmplare fericită, de care trebuia să profite. Trebuia să termine 
repede, înainte ca jandarmul să revină la post. Ajuns în dreptul ușii, se 
întoarse. Nimeni în jur. Intră. 

Îl aștepta o surpriză! 

Patul era... gol. 

Unde era? O mutaseră? Nu putuseră să oprească supravegherea atât de 
brusc. Nu era momentul să-și pună întrebări. leși din nou pe culoar și 
întoarse capul spre dreapta. La capătul coridorului, la vreo treizeci de metri, 
zări un bărbat. Îl recunoscu. Dacă îl văzuse ieșind din camera aceea, era 
terminat. Începu să fugă. 


Fără să ezite, Andreas se grăbi în urmărirea fugarului, îl văzu luând-o la 
dreapta Și auzi o bufnitură de metal și de sticlă spartă. Ajuns la capătul 
culoarului, zări o infirmieră la pământ, o targă răsturnată și medicamente 
împrăștiate pe jos, dar fugarul nu mai era în câmpul său vizual. Continuă să 
alerge Și sări peste infirmieră. Piciorul îi alunecă pe niște pastile, dar reuși 
să-Ș1 păstreze echilibrul. Auzi zgomot pe culoarul din dreapta ȘI-Și continuă 
cursa. O altă infirmieră îi indică direcția în care se îndrepta celălalt. La 
capătul coridorului, era semnalizată o ieșire de urgenţă. Percepând 


zgomotul cuiva care se repezea pe scările de oţel situate la exteriorul 
clădirii, Andreas se grăbi, la rândul lui. Ajuns la parter, ieși Și privi în toate 
părțile. Nimeni. Unde se dusese? observă împrejurimile Și încercă să 
capteze un sunet cât de mic. 


Bărbatul ce se lăsa tulburat de parfumul mamei sale alerga de-și pierduse 
respiraţia. Ajuns afară, continuă să alerge fără să gândească. O luă prin 
spatele clădirii Și urcă în fugă o potecă spre pădurea din spatele spitalului. 
Un pic mai sus, traversă căile ferate fără măcar să privească ȘI se aruncă pe 
burtă în tufișuri. 


Andreas auzi brusc un zgomot metalic. Alergă de-a lungul clădirii Și o 
luă după colț. Un angajat era pe cale să arunce pubelele într-un container... 

— Căcat! 

De furie, Andreas dădu cu piciorul într-un sac de gunoi de pe jos. Femeia 
de serviciu fu cuprinsă de panică. 

— Îmi cer scuze. Sunt de la poliţie. Aţi văzut un bărbat fugind? 

Dădu din cap și indică terasamentul din faţă. Andreas se întoarse pe loc. 
Urcă panta Și traversă liniile. La marginea pădurii, se opri să asculte. 

Nu auzi nimic. 

Prin tufișul în spatele căruia se afla, îl zări pe inspector uitându-se în 
direcția lui. Nu văzuse pe unde fugise. Atunci ar fi traversat deja liniile pe 
urma lui. Își ţinu respiraţia. 

Profitase de faptul că urmăritorul lui mersese în direcția greșită pentru a 
intra în pădure, înainte de a se ascunde din nou. Voia să fie sigur că nu era 
urmărit. Unde putea să meargă? Își lăsase mașina în parcarea spitalului... 
Ar fi revenit mai târziu, dar știa că nu trebuia să rămână mult timp într-un 
loc. 


Andreas se întoarse în incinta spitalului, iar acolo o găsise pe Karine, în 
faţa camerei lui Séverine Pellet. Ceruse, cu o zi înainte, să fie transferată în 
secret într-un alt sector. Avusese dreptate. Dar Psycho Billy fusese mai 
rapid. Venise înainte ca el să pună în aplicare capcana. ȘI, în timpul 
urmăririi, nu-i văzuse decât spatele. Imposibil de identificat... 

Brigăzii canine îi luă o oră să ajungă la faţa locului și să dea drumul 
câinilor. O luară pe urmele fugarului în pădure, până la o zonă rezidenţială, 


ȘI îi pierdură apoi urma... 

Dar Andreas avea un avantaj asupra lui Psycho Billy: medicul confirmase 
că victima ieșea încet din comă. 

În câteva zile, ar fi putut vorbi. 


Capitolul 91 
Ollon, sâmbătă, 30 martie 2013 


Soţul lui Séverine Pellet, Raphaël, avea cearcăne și părea epuizat. 

— Din punct de vedere moral, e foarte dificil. Nu mai dorm. Mă simt 
ușurat acum, chiar dacă nu îndrăznesc încă să mă bucur. Ea se va trezi. Dar 
mi-e frică. Am sentimentul că n-o s-o mai găsesc pe Séverine de dinainte. 
Încerc să-mi imaginez ce a trăit ea. Și sunt trist. Furios. Nu ar trebui să vă 
spun dumneavoastră asta, dar cred că aș fi capabil să-l omor pe cel care-a 
făcut asta. 

— Vă înțeleg. E complet normal. Dar, dacă pot să vă dau un sfat, ar 
trebui să vă păstraţi energia pentru a vă susține soția. Ea o să aibă nevoie de 
dumneavoastră, răspunse Karine. 

— Da, dacă se trezește... 

Raphaël Pellet lăsă să-i scape o lacrimă Și închise câteva clipe ochii 
înainte de a relua cuvântul. 

— Dar mi-e teamă c-o s-o pierd. Chiar dacă-i revine, nu știu în ce stare 
o să fie. Măcar e-n viață. Nu ca săraca femeie găsită în Gryon. Aveţi piste? 

— Pentru moment, nimic concret. Pentru asta suntem aici, răspunse 
Christophe. 

— Vorbiţi-mi despre căsnicia dumneavoastră, domnule Pellet, continuă 
Karine. 

— Căsnicia mea? Dar... Ce are de-a face cu asta? 

— Avem motive să credem că ucigașul își contactează victimele pe 
reţele sociale. 

— Nu înţeleg... 

— Site-uri de întâlniri, dacă preferați. 

— Încă nu înţeleg. Site-uri de întâlniri? Soţia mea și cu mine formăm un 
cuplu unit Și sudat. 

Pellet era în defensivă. 

— Ascultati, domnule Pellet! Nu pun întrebări despre căsnicia 
dumneavoastră ca să hrănesc paginile people ale unei gazete. Avem un 
prădător în libertate și ne gândim că a putut s-o contacteze pe soția 
dumneavoastră prin internet. 


— L-am lăsat deja pe colegul dumneavoastră să scotocească în 
computerul nostru. 

— Şi chiar nu există alt aparat în casă? 

Bărbatul părea, vizibil, tulburat. Dar Karine n-avea de gând să fie prea 
blândă. 

— Domnule Pellet, e simplu, dacă dumneavoastră ne ascundeţi 
informații Și noi le descoperim, pe lângă asta având o soţie care suferă 
leziuni permanente grave, riscaţi să aveţi probleme serioase cu justiţia. Și, 
în spatele gratiilor, n-o să-i fiți de mare ajutor soției dumneavoastră. 

Ameninţările părură să funcţioneze și Pellet capitulă după câteva 
secunde de ezitare. 

— Soţia mea are un laptop. Şi pare, într-adevăr, să se fi înscris pe site-uri 
de întâlniri. 

— Și ce așteptați ca să ne spuneţi asta? O a treia victimă? 

— Nu mă gândeam că avea legătură cu ancheta dumneavoastră. Voiam să 
păstrez intimitatea, povestea relaţiei noastre. Este, poate, tot ce-mi va 
rămâne. Puteţi să înţelegeți asta? Poate sunteţi Și dumneavoastră căsătorit, 
inspectare? 

În faţa liniștii Karinei, Pellet suspină și completă: 

— Este pe birou. În camera de sus, la dreapta. N-are parolă, adăugă el. 


În timp ce Karine continua discuţia cu soţul, Christophe urcă la etaj. 
Două birouri erau unul lângă altul pe perete. Pe unul, văzu laptopul închis. 
Îl porni. 

Verifică istoricul de navigare. Ultimele intrări datau de duminică, 18 
martie. Fusese răpită pe 20. Christophe consultă istoricul zilei precedente 
răpirii lui Séverine Pellet. Nici măcar nu se obosise să-l șteargă. Fără 
îndoială, avea încredere oarbă în soţul ei. Comandase haine dintr-un 
magazin on-line Și citise versiunea electronică a cărţii 24 Ore. Găsi, apoi, 
mai multe vizite pe site-ul meetic.ch. Făcu clic pe una dintre ele Și se afișă 
pagina de întâmpinare. Pseudonimul, precum Și parola, fuseseră salvate în 
cookies. Era aproape dezamăgit. Prea ușor. Îi plăceau obstacolele, dar mai 
ales depășirea acestora. Din când în când, totuși, era mulţumit să poată să 
conteze pe un dram de noroc. Accesă profilul. 

Ultima conversație era cu un anume Dan Manson... Deschise 
numeroasele mesaje schimbate și începu cu ultimul, după dată, scris de 


către Séverine Pellet: „Perfect. Aștept cu nerăbdare să te întâlnesc în 
curând”. ÎL citi pe precedentul: „Îţi propun hanul Le Manoir de la Vionnaz. 
Ora 19?” Asta se potrivea cu ziua Și ora dispariției sale. 

Cu o zi înainte, Christophe putuse să acceseze profilul Annabellei 
Champion Și găsise acolo mesaje semnate cu același pseudonim. Fără nicio 
urmă de îndoială: 

Dan Manson era Psycho Billy! 

În felul acesta își atrăgea victimele. Le dădea o întâlnire fictivă şi aștepta 
ca prada să se întoarcă acasă, dezamăgită de plasa ce 1 se întinsese. Fără 
îndoială, știa toate obiceiurile victimei pentru a se asigura că ar fi găsit-o 
singură acasă ca s-o poată răpi fără probleme. 

Christophe vizualiză profilul lui Dan Manson. Informaţiile personale 
indicau că avea treizeci ȘI opt de ani, ochii verzi Și părul Șaten. Profesia lui: 
inginer. Erau mai multe poze cu el. Un bărbat frumos. Dar toate aceste 
informaţii erau, cu siguranță, false. Un profil fals. Cum să-l depisteze? Avea 
o idee... 


Capitolul 92 


Restaurantul Oglinda Argentinei, Solalex, 
sâmbătă, 30 martie 2013 


De la recenta topire a zăpezii, Solalex era accesibil cu mașina. Ultima 
oară, Andreas și Mikaël se duseseră acolo cu rachete de zăpadă. În câteva 
săptămâni, pajiștea idilică, înconjurată de o căldare alpină maiestuoasă, 
găzduia capre ȘI vaci. 

Restaurantul Le Miroir de l'Argentine se situa, așa cum și numele o 
sugera, chiar la poalele faimosului zid calcaros neted, rezultat dintr-o 
alunecare de roci. Intrând în clădire, care se redeschidea chiar în ziua aceea 
după pauza de iarnă, Andreas și Mikaël fură primiţi de către Lucien, un 
obişnuit al locului, membru al familiei de proprietari. Îi însoţi la masa lor și 
le dădu un meniu. Restaurantul era renumit pentru preparatele din vânat, dar 
încă nu era perioada lor. Andreas comandă ca antreu faimosul foietaj cu 
brânză din pășunile alpine, iar Mikaël optă pentru o tartă cu legume. 

Andreas decisese să ia o scurtă pauză de la anchetă și își invitase 
partenerul cu ocazia aniversării sale. Își sărbătorea cei treizeci și Șase de 
ani. Ospătarul le aduse un vin roșu excelent din regiune, favoritul lor, Milan 
Noir de Bex. 

Toastară. Dar Andreas nu era prezent cu adevărat, părând preocupat de 
altceva. Îi era greu să se deconecteze total. Dacă, măcar, ar fi reușit să-l 
prindă pe Psycho Billy atunci când îl urmărise la spital... Karine și 
Christophe — care se duseseră acasă la soțul lui Séverine Pellet fără el — îi 
dăduseră vești foarte interesante la final de dimineaţă. În sfârșit, un progres 
în anchetă! Descoperiseră modul său de operare pentru a contacta victimele 
ȘI îi cunoșteau pseudonimul. 

La final de masă, momentul mult așteptat: deserturile. Nu numai că erau 
de-ai casei, dar Lucien avea maniera lui personală de a le prezenta. Fără 
meniu. El explica diferitele opțiuni, în timp ce le schiţa pe faţa de masă de 
hârtie. Andreas alese fără să ezite îngheţata cu vinariță cu sirop de caise, ȘI 
Mikaël feuillantine cu două mousse-uri, cu sirop de caramel. 

Când abia terminaseră desertul, telefonul lui Andreas începu să vibreze. 
Ezită un moment, scoase aparatul sub privirea iritată a lui Mikaël și 


răspunse. 
— Trebuie să plecăm. Cât mai repede! 


Capitolul 93 
Aigle, sâmbătă, 30 martie 2013 


Prietena Mélissei tocmai împlinise doisprezece ani, la fel ca și ea cu 
câteva săptămâni înainte. Împreună cu grupul lor de prietene, petrecuseră 
ziua la Labyrinthe aventure, un parc de distracţii din Evionnaz, în Valais, nu 
departe de Bex. Melissa deschise ușa de la intrarea în casă. Abia aștepta să- 
1 povestească tot mamei. 

Își scoase încălţările cât mai repede posibil, fără să se mai obosească să 
le aranjeze, Și alergă în bucătărie. 

— Mamă! 

Niciun răspuns. Poate era la etaj? Urcă scările și o strigă din nou. În 
zadar. Cobori. 

— Mamă? 

Tonul vocii lăsă să-i scape un dram de îngrijorare. Privi ceasul de pe 
perete. Ora 16 și 10. Era, fără îndoială, încă la meciul de fotbal al lui Adam. 
Melissa nu-și mai amintea unde avea loc. Luă telefonul fix Și își apelă 
mama pe mobil. După ce sună de câteva ori, intră căsuţa vocală. Probabil, 
era pe modul silențios și ea îl punea, în general, în geantă. Dacă nu-l avea 
lângă ea, n-avea cum să-l audă, se liniști Melissa. Decise să se uite la 
televizor în timp ce-o aștepta să se întoarcă. Înregistrase toate episoadele 
din Pretty Little Liars. Patru adolescente, pe care un hărțuitor anonim 
amenința că le dezvăluie secretele, la un an după dispariția misterioasă a 
prietenei lor, Alison. Prietenele ei vorbeau despre seria asta cât era ziua de 
lungă, iar ea nu voia să fie lăsată pe dinafară. Își puse un pahar de sirop Și 
se instală confortabil pe canapeaua din sufragerie. 

Când tocmai începea cel de-al doilea episod, auzi zgomotul unei mașini 
apropiindu-se. Se ridică și privi pe geam. Nu era cea a mamei sale. Îl văzu 
pe Adam alergând până la casă și deschizând ușa cu entuziasm. 

— Mamă, am câștigat! Și am marcat un gol, urlă el. 

— Nu-i aici. M-am gândit că era cu tine. 

— M-a dus și apoi a plecat. Mi-a zis că n-o să poată să rămână la meci, 
de data asta. 


În timp ce Adam urca la etaj, Melissa se reașeză în faţa televizorului. 
Încercă să se calmeze, spunându-și că intervenise ceva Și că mama avea să 
se-ntoarcă în curând. Dar Mélissa începu să-și facă griji. Dacă avusese un 
accident de mașină? Speriată, încercă din nou s-o sune... 

Încă niciun răspuns. 

— Melissa, strigă Adam din toţi rărunchii. Vino! 

Mélissa dădu buzna în camera mamei. Fratele ei stătea în picioare fără să 
se miște. Avea telefonul mobil al mamei în mână. 

— L-am auzit vibrând. Era pe jos, sub pat. 

Melissa scană camera modernă, curată, de regulă conștiincios ordonată. 
Dar spectacolul de sub ochii ei spunea altă poveste, mai tulburătoare. 
Veioza de pe noptieră era răsturnată, la fel ca și cutia de bijuterii. Cuvertura 
zăcea pe Jos. Şi rama care conţinea o poză cu mama, Adam Și ea oferind 
zâmbete largi obiectivului, căzuse pe jos cu geamul spart. 

Mélissa luă telefonul din mâinile fratelui ei Și îl sună pe unchiul lor, care 
răspunse aproape imediat. 

— Tonton Andy, vino cât mai repede! Mama a dispărut. 


Capitolul 94 


Cabana Steaua de argint, Gryon, 
31 martie 2013 


Andreas nu avea nicio veste despre Jessica din ziua precedentă. Nepoata 
lui, Melissa, îl sunase speriată. Se dusese imediat acasă la sora lui, Și se 
străduise să-și păstreze sângele rece de poliţist pentru a constata daunele. 
Fusese răpită Și încercase fără îndoială să se împotrivească agresorului. 
Contactase criminaliștii pentru ca ei să efectueze o prelevare de amprente 
digitale și de ADN, dar, în adâncul sufletului, știa: Jessica fusese răpită de 
Psycho Billy. 

Ziua trecută, văzând poza primelor două femei victime ale psihopatului, 
avusese o senzaţie tulburătoare și înţelesese un pic prea târziu de ce. Ochii 
albaștri. Și cam de aceeași vârstă. Jessica corespundea profilului. 

Ce cretin! 

Andreas avusese toate indiciile în faţa ochilor. Și când te gândești că el 
se lăuda că avea fler... Ar fi trebuit să anticipeze. Fiind foarte îngrijorat, nu 
reușea să se concentreze. Își reproșa dispariţia surorii sale. Și, cu cât se 
enerva mai mult, cu atât mai puțin reușea să vadă situația clar. Atunci când 
Christophe analizase calculatorul Jessicăi Și nu găsise nicio înregistrare pe 
Meetic — modul prin care răpitorul stabilea contactul — nici pe un alt site de 
întâlniri, avusese o licărire de speranţă. Dar, cu trecerea timpului, neliniștea 
nu făcuse decât să crească. Nu închisese ochii peste noapte. Știa că timpul 
se scurgea. Refuza să-și imagineze ce era mai rău, dar îl bântuiau pozele cu 
femeia găsită la malul râului Avangon, făcute de către Christophe. 

Telefonul mobil începu să vibreze. Era pus pe măsuţa de cafea din 
sufragerie, în faţa lui. Stătea ca paralizat. Nu îndrăznea să preia apelul. Voia 
să amâne momentul în care ar fi primit vreo veste rea. 

Mikaël cobori scările. 

— Da” de ce nu răspunzi? 

Andreas preluă apelul. 

— Mașina Jessicăi a fost găsită la malul râului Gryonne, pe un drum 
lăturalnic. Nu departe de cătunul Devens. 


Andreas se ridică dintr-o mișcare. Avea, deja, arma asupra lui. IȘi puse 
jacheta Și merse să ia cheile de la mașină, dar Mikaël le luă înaintea lui. 
— Conduc eu! Nu ești în stare să urci la volan. 


Capitolul 95 
Bex, duminică, 31 martie 2013 


Un sfert de oră mai târziu, se angajară pe drumul spre Devens și o luară 
în direcţia Abbaye de Salaz. 

Și dacă nu-i spusese tot Karine? Dacă ea nu voise să-i dezvăluie adevărul 
la telefon? Și dacă, ajungând acolo, ar fi descoperit cadavrul Jessicăi? Nu... 
Imposibil! Dacă era chiar Psycho Billy, nu s-ar fi debarasat de ea după o zi. 
Apoi, alte imagini îi veniră în minte. Victima de la Avancon fusese mușcată 
de un Șarpe veninos. Și-o închipuia pe Jessica închisă într-o groapă plină cu 
reptile. Imaginaţia lui trebuia să se oprească înainte de a scăpa de sub 
control. De ce să se tortureze astfel? Se uitase prea mult la Indiana Jones. 
Ce era pe cale să-i facă ciudatul ăsta surorii lui? 

La nivelul podului de lemn, zăriră mașina Karinei și, de-a lungul 
canalului, pe cea a Jessicăi. 

Andreas se grăbi spre mașină, dar Karine îl împiedică să se apropie de 
ea. 

— Băieții tocmai verifică urmele. 

— Şi au descoperit ceva? Indicii? 

— N-au terminat, Andreas. Încearcă să te calmezi! 

— E ușor de spus... 

Se întoarse Și dădu un picior într-o mogâldeaţă de pământ. Se aplecă apoi 
peste balustrada podului și privi râul, încercând să găsească răspunsul în 
vârtejurile lui. Ce putea face? Nicio pistă solidă. Niciun indiciu. Nimic. Își 
scoase telefonul mobil. În același moment, primi un apel. Era Viviane. 

— Andreas! Tocmai am primit un apel de la poliția din Bex. O femeie a 
fost găsită... moartă. 

Se lăsă să cadă pe Jos, cu capul în mâini. 


Mikaël, la volanul BMW-ului, o urma pe Karine, care conducea la viteză 
maximă. La capătul drumului spre Devens, virară la dreapta, în direcția 
Bevieux. Chiar după Salina din Bex, o luară pe drumul spre Barmaz care 
mergea de-a lungul râului Avancon, apoi pe ruta spre Sublin care ducea 
către uzina electrică de la Peuffeyre, la trei kilometri în amonte. Acolo 


fusese găsit corpul, la aproximativ Șase kilometri în avalul locului în care 
Psycho Billy se debarasase de precedenta... 

Trei vehicule de la jandarmerie erau deja la fața locului. Andreas ieși din 
mașină Și se grăbi spre podul ce traversa râul. Mai jos, pe o movilă, zări 
cadavrul unei femei întinse pe burtă, purtând haine vintage. Inima începu 
să-i bată frenetic. Încălecă bariera și sări, înainte ca cineva să-l poată 
împiedica. Alergă până la cadavru Și îl întoarse pentru a-i vedea faţa. 

Mikaël își urmase partenerul și ajunse lângă el cu sufletul la gură. 
Îngenunche chiar în spatele lui. Andreas își ţinea capul între mâini Și 
plângea în hohote. Îl luă în braţe, neîndrăznind să privească în direcţia 
cadavrului. Auzise relatările lui Andreas, dar de acolo până la a vedea o 
victimă prin moarte violentă... Și, mai mult decât atât, putea fi cumnata lui, 
Jessica. O femeie a cărei forță de caracter și blândeţe le admira de când o 
cunoscuse. 

Andreas se întoarse spre el. Ochii îi erau scăldați în lacrimi: 

— Mikaël, nu e ea! 

Își luă prietenul în braţe. Erau amândoi, deopotrivă, ușuraţi și neliniștiți. 
Nu era ea, dar Jessica era, încă, în pericol. Pe mâinile unui psihopat complet 
imprevizibil. 


Capitolul 96 
Zoug, luni, 1 aprilie 2013 


În faţa lui Mikaël se ridica Zytturn — turnul cu ceas. Zoug era un oraș 
încântător de pe malul lacului cu același nume. Avea în Jur de treizeci de 
mii de locuitori, mult mai puțin decât vecinul său Zürich, orașul cel mai 
populat din Elveţia. Zoug era cunoscut ca fiind un paradis fiscal în sânul 
aceleiași țări. O fiscalitate atractivă Și o calitate bună a vieţii făcuseră aici 
un loc apreciat de particulari, precum Și de corporații. 

Mikaël obținuse o întâlnire cu Natalia Tehourilova. Nu putuse să-l 
informeze pe Andreas despre asta, care, după emoțiile din ajun, plecase la 
Lausanne în zori. Forţele de ordine și Andreas aveau ca prioritate găsirea 
Jessicăi. La rândul lui, nu putea să facă nimic mai mult. Putea, în schimb, 
să-Și limpezească mintea Și să preia conducerea cercetând afacerea 
imobiliară despre care se interesa de câteva zile. Descoperise informații 
interesante pe internet în acea dimineaţă și spera să progreseze cu ancheta. 

Trecu pe sub turnul cu ceas Și, două străzi mai departe, se găsi în faţa 
unei case foarte frumoase cu cadre de lemn pe care era afișată o placă 
metalică aurită, gravată cu următoarea inscripție: SQIRE SA. Swiss Quality 
In Real Estate SA era societatea imobiliară al cărei proiect la Gryon părea să 
cauzeze moartea oricui se punea în calea sa. 

Mikaël fu întâmpinat de către o recepţionistă blondă cu o siluetă zveltă. Îi 
ceru să aștepte și îi anunţă venirea în rusă, prin telefon. După ce închisese, 
ea îl conduse într-o sală de conferinţe, fără să-i ofere nicio tratație. 

Un bărbat elegant în costum închis la culoare intră Și se așeză. Se 
prezentă ca fiind responsabilul relațiilor publice. Mikaël nu-l plăcu deloc. 
Avea un aer condescendent. 

— Aveam întâlnire cu doamna Tcehourilova. 

— Nu este aici. Eu am să vă răspund la întrebări. Bărbatul puse în faţa lui 
mai multe broșuri din hârtie lucioasă care prezentau compania Și 
activitățile ei. 

— Mulţumesc. Dar n-am venit pentru a vă consulta pliantele. Am 
întrebări de pus doamnei Tchourilova despre un proiect imobiliar la Gryon. 


Chipul ermetic al bărbatului se încruntă Și îl fixă pe interlocutorul său cu 
o privire întunecată. 

— Nu pot să vă spun nimic în această privință. Veţi găsi toate 
informațiile necesare pe site-ul nostru. 

— Ascultati! Nu sunt interesat de aburelile pe care le serviţi clienților 
dumneavoastră! Dacă n-o s-o întâlnesc pe directoare, o să-mi redactez 
articolul în legătură cu proiectul din Gryon fără să i-l prezint. Și, având în 
vedere ceea ce Știu, nu sunt sigur că o să-i facă plăcere. 

În faţa lipsei de reacţie a interlocutorului său, Mikaël se ridică de pe 
scaun. Decise să apeleze la măsuri drastice. 

— Spuneţi-i că o să vorbesc despre relaţia ei cu Andrei Klitschko. 

Apoi îi întoarse spatele Și se îndreptă spre ieșire. 

— AȘteptaţi... 

Bărbatul îl prinse din urmă. 

— O să văd ce pot face. Luaţi loc. 

Reveni după câteva minute. 

— Vă poate primi. 

— Credeam că-i plecată... 

Bărbatul rămase impasibil. 

— Urmați-mă! 

Îl conduse într-o încăpere spațioasă cu mobilier contemporan. În centru, 
o masă ovală de sticlă. De partea cealaltă a mesei, stătea o femeie de vreo 
patruzeci de ani. Avea păr lung, blond-platinat, și ochi verzi. Chipul său 
neted Și simetric îl îmbogăţise, fără îndoială, pe chirurgul ei. Mâinile 
rezemate de masă Și unghiile vopsite în roșu rubiniu atrăgeau privirea. Se 
ridică Și veni să-și salute vizitatorul. Purta un costum negru de firmă, 
compus dintr-un sacou cambrat Și un pantalon care îi punea în valoare 
picioarele zvelte. Cocoţată pe tocurile cui, îl depășea pe Mikaël cu aproape 
un cap. 

— Natalia Tehourilova. 

— Mikael Achard. Mulţumesc pentru că mă primiti. 

Îl invită să ia loc de cealaltă parte a mesei ovale ȘI nu pe canapeaua pe 
colț, ca pentru a păstra distanţa. Ea se așeză, își puse coatele pe masa de 
sticlă, cu mâinile împreunate, și scoase pieptul în faţă, cu o atitudine 
ofensivă. Pandantivul din platină încrustat cu un rubin mare nu lăsa nicio 
urmă de îndoială nici în ceea ce privea mijloacele sale financiare, nici 


asupra dorinţei de a le arăta. Din atitudinea ei se degaja un melanj de 
aroganță Și duritate. O femeie cu voinţă de fier. 

— Aveţi întrebări în legătură cu un proiect imobiliar, mi-a explicat 
asistentul meu. 

Expresia ei nu lăsa să i se citească nimic pe chip. Botoxul trebuia să 
explice, parţial, această impasibilitate. Și antipatia era, fără îndoială, trecută 
în fișele posturilor pentru angajaţii acestui birou. 

— Ce-mi puteți spune în legătură cu Frience Luxury Estate? 

— Era un proiect imobiliar, dar s-a dus pe apa sâmbetei. 

— Se pare că nu... Un holding cumpără la ora actuală terenurile care vă 
lipsesc pentru a lansa proiectul. 

Privirea ei marcă o ușoară surpriză, dar rămase aparent calmă. 

— Nu sunt la curent. 

— Vorbiţi-mi despre Andrei Klitschko. 

— Este un reputat om de afaceri rus. De ce? 

— ÎI cunoașteţi, nu? 

— Nu personal. 

— Şi totuși, tatăl dumneavoastră, Serghei Tchourilov, și cu el, au lucrat 
împreună la SVR, Serviciul de informații externe rus. 

— E ceva nou pentru mine. Nu Știu mare lucru despre trecutul tatălui 
meu. 

— De fapt, îmi permit să vă adresez condoleanţe, dragă doamnă. 

— Nu e necesar. Și n-am să mai răspund la nicio întrebare de-a 
dumneavoastră legată de viaţa mea privată. 

— Doamnă Tehourilova, lăsaţi-mă să vă expun situația. Tatăl 
dumneavoastră era proprietarul SQIRE. Cumpără un teren la Gryon pentru 
aproape treizeci de milioane Și proiectul capotează. Trece o lună, e executat 
la Berlin în timpul unei reprezentații la operă. O săptămână mai târziu, 
chiar dumneavoastră preluaţi frâiele firmei în Elveţia. Klitschko, fostul 
coleg Și prieten al tatălui dumneavoastră, achiziţionează bunurile imobiliare 
care lipsesc pentru a porni faimosul proiect. Și, de atunci, persoanele ce au 
legătură cu afacerea asta dispar unele după altele. Un fermier, Serge Hugon, 
refuză să-și cedeze terenul Și moare. Apoi, este rândul avocatului acestui 
holding, Adrian Schuller. Și, de câteva zile, vindeţi acţiuni care sunt 
răscumpărate de către o firmă rusească. Și această societate rusească 
aparține de holdingul lui Klitschko. Doriţi să continui? 


— Domnul care? Acart? Așa e? 

— Achard. Cu un A. Şi fără ź la final. Un d. Dar nu se pronunţă. 

— Toate acestea sunt foarte interesante, dar sunteți pe o pistă greșită. 
Tatăl meu este mort pentru luările de poziție politice. Pe care nu le 
împărtășesc, de altfel. Am avut plăcerea să vorbesc cu dumneavoastră, dar 
acum vă voi ruga să binevoiți să plecaţi. 

Se ridică și îi întinse mâna. În același moment, ușa se deschise și un 
gardian, la fel de puţin plăcut ca și colegii săi, se adresă lui Mikaël: 

— Urmați-mă! 

Mikaël se supuse. Bărbatul îl ghidă spre holul de la intrare. Îi strecură la 
ureche: 

— Dacă aș fi în locul dumneavoastră, aș înceta să mai dau târcoale pe- 
aici. Nu se Știe niciodată, uneori se întâmplă accidente. 

Bănuielile lui Mikaël se confirmaseră, dar ameninţarea îi dădu fiori pe 
Șina spinării. 

— Ușa este pe aici, indică gorila cu un gest ferm. 

Îndreptându-se spre ieșire, Mikaël se intersectă cu un bărbat care îl fixa 
cu ochii albaștri glaciali. Incontestabil, această instituţie era frecventată de 
un frumos grup de personaje care degajau la fel de multă căldură ca o iarnă 
siberiană. 

Descoperirea din ziua precedentă avusese un efect devastator asupra 
moralului echipei. Atmosfera era sumbră, nicio pistă solidă nu permitea să 
se vadă capătul tunelului. 

— Avem două femei moarte, o a treia la spital Și o a patra, Jessica, sora 
lui Andreas, care ar putea fi următoarea victimă, dacă nu-l găsim rapid. 

Văzând faţa ultimei victime, Andreas se simţise ușurat. Nu era Jessica. 
Dar consolarea fu de scurtă durată. Chiar dacă nu o contactase pe un site de 
întâlniri, modificându-și astfel modul de operare, Andreas rămânea convins 
că fusese răpită de Psycho Billy Și era, deci, în pericol. Viviane îi ceruse să 
se recuze, dar Andreas refuzase categoric. Argumentase că el ancheta 
morţile femeilor Și că, până la urmă, poate sora lui decisese să ia o gură de 
aer. Argumentul nu păcălea pe nimeni, dar cum nu Știau cu siguranță că 
Jessica fusese răpită de către Psycho Billy, Viviane prefera să profite de 
abilitățile sale pentru moment, sperând că n-avea să-i pară rău. 

Noua victimă era Nathalie Vernet, patruzeci Și doi de ani, proprietară Și 
manageră a Refugiului Frience. Fusese găsită, tot ca cele două femei 
anterioare, îmbrăcată cu o rochie vintage. Gâtul îi fusese tăiat. 

Doc, care fusese invitat să participe la ședință, luă cuvântul la solicitarea 
Viviane. Își drese glasul, dar, având în vedere situația, nu-și permise, cum 
îi era obiceiul, cele câteva glume sau ironii din repertoriul său. 

— Decesul este datorat unei lovituri de cuţit. Vena jugulară a fost tăiată 
Și victima a decedat foarte repede, golindu-se de sânge. Secţionarea a fost 
executată într-o manieră curată Și precisă. Avea, mai mult ca sigur, braţele 
legate. Urme de abraziuni circulare sunt vizibile în jurul pumnilor. Victima 
n-a fost ucisă acolo unde a fost găsit corpul, deoarece nu s-a găsit sânge la 
faţa locului. Totuși, secționarea venei jugulare determină o hemoragie 
puternică. De asemenea, 1 s-a pus rochia după moarte, pentru că nu are 
urme de sânge. 

— A suferit agresiuni sexuale? 

— Nu. Niciuna. 


— Am contactat personalul restaurantului. Ultimul angajat a plecat puțin 
după miezul nopții. După spusele lui, Nathalie Vernet era încă acolo. 
Trebuia să numere banii Și să așeze mesele pentru ziua următoare, explică 
Karine. 

— Am găsit-o duminică dimineaţă la ora 10. În acel moment era moartă 
de mai puţin de zece ore. Lividităţile nu apăruseră Și rigiditatea cadaverică 
nu era foarte avansată. În cazul unei morţi prin hemoragie masivă, 
rigiditatea se instalează mult mai lent. 

— Deci? 

— Fi bine, știți acum ce Știu Și eu. A decedat între miezul nopții, oră la 
care a fost văzută vie pentru ultima oară Și 6 dimineaţa, fiindcă rigiditățile 
își arătaseră deja primele semne la nivelul cefei Și al mușchilor masticatori. 

— Psycho Billy o aștepta, cu siguranţă, la ieșire, lansă Nicolas. 

— Sau poate avea o întâlnire amoroasă prevăzută cu călăul său? Vă 
readuc aminte că modul său de operare este să-și contacteze victimele pe 
internet. 

— O întâlnire la miezul nopţii? întrebă Viviane. 

— Poate avea întâlnire doar pentru un one-night stand după închiderea 
restaurantului, comentă Nicholas. 

— Nu, asta m-ar mira, afirmă Christophe. Am analizat telefonul mobil, 
calculatorul de acasă și de la refugiu. N-am găsit nicio înregistrare pe site- 
urile de întâlniri. 

— E ciudat. În celelalte două dăţi, el Și-a păstrat prima victimă timp de 
trei zile înainte ca ea să scape, Și pe cea de-a doua — două zile înainte de a 
se debarasa de ea. Și acum, ar fi omorât-o doar după câteva ore? comentă 
Karine. 

— Şi de ce ar fi răpit-o atâta vreme cât, poate, o deţine încă pe Jessica? 
se întrebă Christophe. 

— Voia, poate, să aibă două în același timp, estimă Nicolas. 

Andreas, care ascultase în liniște până atunci, luă cuvântul. 

— Nu este opera lui Psycho Billy! 

Se făcu liniște în sală. Dacă Andreas avea dreptate, acela putea fi foarte 
bine răspunsul la toate inadvertenţele și întrebările ridicate. 

— Totuşi, ucigașul vrea să ne facă să credem asta. 

— Sunt un pic pierdută, recunoscu Viviane. 


— Nathalie Vernet nu seamănă deloc cu celelalte victime ale lui Psycho 
Billy. Este brunetă cu ochii verzi. Celelalte au părul șaten și ochii albaștri. 
Presa a vorbit despre rochiile vintage, dar nu și despre fizicul femeilor. 
Ucigașul lui Vernet credea că realizează crima perfectă, dar nu era la curent 
cu toate informaţiile. 

— Dar atunci, cine ar fi putut să o lichideze pe Nathalie Vernet? 

— Același care l-a omorât pe Hugon, poate? sugeră Karine. 

— larăși afacerea aia imobiliară? sugeră Viviane. 

— Exact! M-am întâlnit cu Nathalie Vernet săptămâna trecută. Mi-a 
confirmat că agenția îi făcuse o ofertă și ea a refuzat-o. Nu mai dorea să 
vândă. Și este ultimul teren de care aveau nevoie pentru a lansa proiectul. Îi 
sugerasem să părăsească Gryon-ul pentru o vreme, dar, din nefericire, nu 
mi-a urmat sfatul. Mă învinovăţesc, ar fi trebuit să insist. Să o pun sub 
protecţia poliției... 

— Nu puteai să Știi, nu cu certitudine. Cine va moșteni restaurantul 
acum? întrebă Viviane. 

— Nathalie Vernet este necăsătorită Și cei doi părinți sunt decedați. Am 
verificat. Niciun moștenitor legitim. Refugiul va fi pus la licitaţie. Și ei vor 
putea să-l cumpere. 

— Trebuie, cu orice preț, să-i arestăm. Trebuie s-o convocăm pe Marie 
Pitou și s-o facem să ciripească, ordonă Viviane. 

— Nu-i atât de simplu! Marie Pitou este doar o verigă a lanţului în acest 
Turn Babel. Noi trebuie să reușim să legăm aceste morţi de societatea 
imobiliară SQIRE și de acest holding, SGS. Și trebuie să identificăm 
asasinul ăsta care acţionează din umbră încă de la început, Mangiafuoco. O 
să merg să mă întâlnesc cu directoarea la Zug pentru început, dar, înainte de 
asta, trebuie să o găsesc pe Jessica. 

Jessica, întinsă pe o saltea umedă, pierduse noțiunea timpului. Bărbatul 
venise de trei ori să-i aducă de mâncare. Prima dată, pâine prăjită cu 
dulceaţă și o cană de cafea. După aceea, paste și un pahar de apă. Apoi, din 
nou, pâine prăjită și cafea. Însă îi fusese foame între mese. Dedusese din 
asta că nu respecta ritmul uzual de trei mese zilnice. Deși îngrijorată, 
oboseala o răpusese și adormise de mai multe ori. Faze de inconștienţă 
între perioadele de luciditate. Imposibil de spus cât timp. Răpitorul îi pusese 
la dispoziţie o găleată ca să se ușureze în caz de nevoie. 

Fusese răpită sâmbătă după-amiază, după ce-l dusese pe Adam la meciul 
de fotbal. În timpul primelor ore, bărbatul nu mai apăruse. Fusese singură în 
întuneric, cu picioarele și mâinile legate. Incapabilă să se miște. În schimb, 
îi scosese bandana de la ochi la fel și banda de scotch care îi acoperea gura. 

Melissa și Adam probabil erau îngrijorați. Spera că avuseseră prezenţa 
de spirit să-l contacteze pe Andreas de la bun început. O căuta? Înţelesese, 
deja, că fusese răpită de cel pe care ei îl numeau Psycho Billy? Spera asta. 
Andreas Știa că niciodată n-ar fi plecat Și nu și-ar fi lăsat copiii complet 
singuri pe neașteptate. 

De când fusese închisă, se străduise să rămână tăcută. Nu țipase. Ştia că 
n-ar fi servit la nimic. Trebuia să-și păstreze energia ȘI luciditatea. Și să 
încerce ceva la momentul potrivit. 

Totul se petrecuse foarte repede. Mélissa plecase la aniversarea prietenei 
ei. Îl dusese pe Adam la meciul de fotbal și apoi se întorsese acasă. Voia să 
profite de după-amiaza aia. Pentru o mamă singură, momentele de 
solitudine erau rare. Planificase să-și pregătească grădina pentru vară. 
Obţinuse seminţe de legume străvechi, de la o asociaţie de conservare a 
cărei membră era și abia aștepta să le planteze. De cum intrase pe ușă, 
avusese un sentiment straniu, dar nedefinit. Urcase, apoi, în camera ei să se 
schimbe. Abia intrată, simţise o prezenţă în spatele ei Și se întorsese. Un 
bărbat mascat se aruncase asupra ei. Încercase să se zbată. Primise un pumn 
în plină faţă și căzuse pe Jos. În cădere, îl trăsese după ea pe bărbat, care 
aterizase pe noptieră. Acesta se agăţase, apoi, de picioarele ei. Îi dăduse 


lovituri de picioare pentru a încerca să se elibereze, dar reușise să o tragă 
înapoi spre el. Apoi, mirosul de cloroform. Și se trezise în întuneric. 

Când răpitorul ei intrase în pivniță, aprinsese veioza. După aceea, 
scanase încăperea din priviri. Văzuse terariile. Un Șarpe care se unduia pe 
unul dintre geamuri. Și apoi fizionomia agresorului. Atunci înţelesese. 
Niciodată n-ar fi lăsat-o să iasă vie... Era un bărbat tânăr. Un chip de 
înger... Și totuși... îl cunoștea. Fusese cu prietenii lui la concursul de vaci. 
Apoi îl revăzuse în timpul apetitivului de la fermă, își aducea aminte, 
pentru că ei o priviseră. Nu, de fapt se holbaseră la ea. Cu insistenţă. Se 
simţise flatată, la vârsta ei, să intereseze niște bărbaţi cu cincisprezece ani 
mai tineri. Dacă ar fi știut că unul dintre ei era un ţicnit... Dar, în mod 
straniu, nu-i era frică. Voia să creadă că Andreas urma s-o găsească. 
Așteptând, trebuia să încerce să găsească o soluție pentru ea însuși. Să nu 
se răzvrătească. Să intre în joc. Să-i câștige încrederea. Poate, apoi, i-ar 
scoate legăturile care o imobilizau. Ar putea să-l doboare Și să încerce să 
fugă. Se simţea capabilă de asta. Se simţea puternică. 

Prima vizită a tânărului fusese scurtă. Îi vorbise pe un ton blând, 
întrebând-o dacă se simţea bine. Dacă o mai durea ochiul. Chiar se și 
scuzase. Îi adusese micul dejun. Dar nu îi dezlegase mâinile. O așezase în 
colț, pe saltea, Și îi dăduse să mănânce. Acceptase. Avea nevoie de forţă. 

Atunci când revenise cu farfuria de paste, el își schimbase atitudinea. Îi 
spusese că se va ocupa bine de ea. Că o considera frumoasă. Era pe cale să 
încerce să o seducă? Îi adusese o rochie. 

— Îţi place? 

— E minunată! 

— Curând, vei putea s-o îmbraci. O să te Și machiez. Vreau să fii cea mai 
frumoasă. 

— Dacă vrei, pot să mă machiez singură. Aș putea să mă fac frumoasă 
pentru tine. 

Atunci îȘi ridicase vocea pentru prima oară. 

— Mă iei de prost? Crezi că o să te dezleg ca să poți să te zbaţi? Eşti la 
fel ca celelalte. Voiam să mă iubeşti! Am sperat întotdeauna că mă iubești! 
Pe mine, bădăranul ăla de ţărănoi! 

Apoi plecase trântind ușa. 

Bădăranul ăla de țărănoi?! Despre cine vorbea? Nu putea fi vorba 
despre Antoine. Era singurul fermier pe care îl cunoștea personal, Și asta 


doar pentru că era prieten cu fratele ei. Dar nu simţea nimic special pentru 
el. Acest psihopat tocmai o luase drept altcineva? 

În dimineaţa aceea, venise să-i dea micul dejun. Nu spusese nimic și se 
enervase atunci când îl întrebase ce mai făcea Și pretinsese că s-ar bucura 
să-ȘI pună rochia. O ameninţase că va deschide terariul Şi-i ceruse să tacă. 
Poate exagerase, puţin. Îi înţelesese jocul. Își pierduse încrederea în ea. 

Jessica era singură de câteva ore. Bărbatul trebuia să se întoarcă. Simţea 
frica dându-i târcoale. Pentru că bănuia cum s-ar fi terminat totul. Tânărul 
bărbat ar omori-o. Ultima victimă fusese asasinată și abandonată în 
apropierea de pârâului la două zile după răpire. Și, din ce trecea mai mult 
timp, din aia speranţa se micșora. Andreas n-ar găsi-o, cu siguranță, la 
timp, în ciuda încrederii Jessicăi în fratele ei. Andreas îi spusese, cu o zi 
înainte de a fi răpită, că n-avea nicio pistă solidă. 

Nu concepea să moară. Ideea asta o revolta. Era inacceptabilă. Voia să-și 
vadă copiii crescând. În plus, să moară fără să dezvăluie marele secret pe 
care-l purta, o făcea tristă și nebună de furie. Să părăsească viaţa în 
minciună. O minciună care i se ceruse a nu fi divulgată, pentru binele 
fratelui ei. Acceptase faptul că, a nu ști nimic despre trecutul său, era cel 
mai bine pentru el. Dar o traumă ca aceea pe care o trăise nu se Ștergea atât 
de simplu. Se decisese să-i vorbească. Să-i povestească adevărul. Dar nu 
găsise momentul oportun. Și acum, era închisă în pivnita aia Și 
perspectivele erau sumbre. 

Bufetul Gării, Gryon, 

Cedric se alătură prietenilor lui în momentul în care ospătăriţa le aducea 
meniul zilei. 

— Îmi cer scuze pentru întârziere, băieţi. 

— A trebuit să-i faci de mâncare tatălui tău? OK, este handicapat... Dar 
nu se poate descurca un pic de unul singur? O să trebuiască să-ți distrugi 
viaţa așa... până când? 

— Vezi-ţi de treburile tale, Jérôme! Mă amestec eu într-ale tale? Nu vin 
să-ţi spun cum să-ţi gestionezi viaţa. Și, dacă tu ai probleme cu taică-tu, nu 
e vina mea. 

Tonul începuse să urce între cei doi prieteni. 

— Al meu e un ticălos Și un laș, e adevărat. Dar tu ai devenit sclavul 
tatălui tău. 

— E de-ajuns, băieți! exclamă Vincent. 

Chiar el organizase întâlnirea. În general, se vedeau mai degrabă seara, 
dar programul lor încărcat din acea săptămână nu făcuse posibilă 
tradiționala ieșire la Harambee. 

— Voiam să vă dau vești despre Romain. 

— E încă la închisoare, nu? 

Cedric părea ușurat că ia o altă direcție conversaţia. 

— Da. l-au permis să dea un telefon și m-a sunat pe mine. Nu voia să 
vorbească cu părinții lui. E, în continuare, în detenţie provizorie, unde a fost 
Și tata. Avocatul lui crede că va fi eliberat, în așteptarea procesului. 

— Deci nu cred că el este răpitorul? întrebă Jérôme. 

— Nu. l-au spus că ar fi anchetat pentru leziuni corporale grave și nu 
Știu ce... Riscă până la zece ani de închisoare. 

— E totuși prost să-și distrugă viaţa așa... reacţionă Cedric. 

— Şi fata pe care a lovit-o, cum este? îl întrebă Vincent pe Jérôme. 

— Încă în comă, cred. 

— Crezi? Lucrezi acolo, nu? Ar trebui să știi. 


— Da, dar nu-i în sectorul meu. E într-o cameră supravegheată de poliție. 
Și cei care se ocupă de asta sunt obligaţi să păstreze în secret starea ei de 
sănătate. 

— Am vorbit cu inspectorul Auer în această dimineaţă la telefon. Voiam 
să Știu cum decurge ancheta în ceea ce-l privește pe tata. Mi-a spus că lucra 
la asta, dar că avea alte priorități. Sora lui a fost răpită. N-a vrut să scape 
nimic în plus: anchetă în desfășurare... Dar nu-i nevoie să fii Sherlock 
Holmes ca să ne dăm seama că-i vorba de maniacu-ăla de Psycho Billy. Îmi 
dă frisoane... Apropo, se pare că au fost niște probleme la spital? Ești la 
curent? 

— Da, a fost sâmbătă. O urmărire în spital. Toată lumea vorbește despre 
asta. Și, de atunci, nimeni nu intră la terapie intensivă fără să fie controlat 
de un jandarm. Doar câteva persoane au acces acolo. Poliția e pe cale să 
interogheze, rând pe rând, tot personalul medical. 

— Cred că e cineva care lucrează acolo? întrebă Cedric. 

— Habar n-am. 

— Lucrai sâmbătă, nu? Ai văzut scena? 

— Încetaţi cu întrebările? Ce insinuezi cu „lucrai sâmbăta”? Doar nu 
crezi că eu sunt psihopatul, nu-i așa? 

— Nu te enerva, vreau doar să spun că poate ai fost martor, ești al naibii 
de sensibil în ultima vreme, Jerome... 

— Nu-ţi pierde cumpătul, nu cred că Vincent insinua nimic. Și tu, 
Vincent, încetează să-l mai interoghezi. Chiar dacă Jérôme lucrează la 
spital, nu știe mai multe decât noi. De fapt, am putea să schimbăm 
subiectul, nu? Strică starea de spirit toate morțile astea... 

Jérôme se uită la ceas Și spuse: 

— Bine, băieţi, apropo de schimbat subiectul, în seara asta muncesc de 
noapte. Trebuie să merg să dorm un pic. Pe curând. 

Lăsă o bancnotă pe masă pentru a regla partea lui din nota de plată Și își 
luă la revedere de la prietenii săi, vizibil indispuși de conversaţia 
anterioară. 


Capitolul 100 


Cheseux-sur-Lausanne, 
luni, 1 aprilie 2013 


Andreas părăsi secţia de poliție. Telefonul mobil îi sunase de mai multe 
ori. Părinţii lui erau neliniștiţi Și voiau vești despre fiica lor. Din nefericire, 
Andreas n-avea. Ezită să se întoarcă acasă Și să-i sune din mașină. Era 
epuizat. Avea nevoie de alinarea lui Mikaël, de căldura braţelor sale. Dar se 
puse în locul lor. Își imagină neliniștea ce începuse să-i cuprindă. Fără a-i 
pune la socoteală pe Adam și Melissa, care găsiseră camera mamei lor cu 
susul în jos și înţeleseseră imediat că se întâmplase o nenorocire. 

Înainte să se întoarcă la Gryon, se decisese într-un final să facă un ocol 
pentru a încerca să-i liniștească. Să-i facă să înţeleagă că aveau situația sub 
control. Își dorea să fie el însuși convins de asta. 

Traficul era destul de lin și ajungea la Cheseux-sur-Lausanne. Părinții lui 
locuiau în acest sat din Gros-de-Vaud, ale cărei populații și comerț le 
văzuse dezvoltându-se considerabil în ultimii douăzeci de ani. Trăiau într-o 
casă cu etaj, care îi găzduise, pe el și sora lui, în împrejurări fericite, 
precum sărbătorile de familie, dar, de asemenea, Și cu ocazia celor mai 
puțin fericite, ca atunci când Jessica Și copiii ei se refugiau pentru a scăpa 
de un soț Și tată violent. În acea zi, cu o strângere de inimă, Andreas parcă 
mașina Și pătrunse în grădina vilei. Mama lui, care îl auzise sosind, i se 
aruncă în braţe: 

— Oh, Andreas... 

O strânse tare Și se gândi că, odată cu vârsta, părea mai mică, mai 
plăpândă. În alte împrejurări, ea fusese cea care îl consolase. După 
genunchi zgâriaţi și alte bube ale copilăriei. În timp, rolurile se inversaseră. 
Tatăl lui stătea în pragul uşii. Trăsăturile feței i se înăspriseră. Părea că 
trăise zece ani în câteva zile. 

Când intră în casă, copiii stăteau în picioare, la câţiva metri în spatele 
bunicului lor. Era neobișnuit. În mod normal, alergau spre el ȘI 1 se aruncau 
în brațe. Melissa strângea mâna fratelui ei, când ei aveau mai degrabă 
tendința să se tachineze sau să se certe. Andreas evaluă atitudinea lor de 
adulți, neliniștea pe care trebuiau să o simtă. 


Mama lui ridică capul: 

— Jessica? întrebă ea cu o voce temătoare. 

— Nu avem încă nicio veste. Dar toată echipa se ocupă de caz. O s-o 
căutăm zi Și noapte. Fii sigură de asta! 

— Nu mă îndoiesc, însă... Și dacă n-o s-o găsească? Sau prea târziu? 

— Nu te gândi la asta. O vor găsi. Noi o s-o găsim. În stare bună de 
sănătate. 

Voise să dea vocii sale încrederea pe care nu o simţea în adâncul lui. Asta 
probabil că funcționase, deoarece mama lui păru mai liniștită. Tatăl lui, în 
schimb, era palid. 

Se îndreptă spre copii, se aplecă și îi luă în braţe, pe amândoi în același 
timp. Adam începu să plângă. Melissa își reţinea lacrimile. 

— Priviţi-mă în ochi! 

Îl ascultară. 

— Vă promit că o vom găsi pe mama voastră. Dacă nu, vedeți asta? Își 
scoase insigna de poliție din jachetă. Dacă nu, n-o să mai fiu demn de asta. 
Așadar, vă Jur că, foarte curând, mama voastră va fi aici cu voi Și voi o veți 
strânge-n braţe. Credeţi că mint? Sau vedeţi în ochii mei cât de serios sunt? 

Cei doi copii dădură din cap. Adam încetase să plângă, Mélissa schiţă un 
zâmbet crispat Şi spuse: 

— Eşti cel mai bun, unchiule! 

Să sperăm că are dreptate, se gândi Andreas. Să sperăm că, de data aceea, 
doar de data aceea, avea să fie cel mai bun. În orice caz, nu minţise într-o 
privință: dacă n-o găsea pe Jessica vie, el n-ar mai fi fost niciodată demn de 
a fi polițist. 

Mama lui reapăru în holul de intrare: 

— Veniţi în sufragerie? Ceaiul e pregătit. Andreas, ție, ţi-am făcut o 
cafea. 

Se duseră cu toții în sufragerie, încercând să-și găsească liniștea în 
gesturile mici ţinând de rutina unui ceai în familie. 


Capitolul 101 


Cabana Steaua de argint, Gryon, 
luni 1 aprilie 2013 


Întors din excursia de pe malul lacului Zug, Mikaël abia aștepta ca 
Andreas să ajungă să-i povestească întâlnirea cu Natalia Tehourilova. 
Simţea că se apropiau de rezolvarea cazului. Directoarea SQIRE și Andrei 
Klitschko erau mână-n mână. Klitschko conducea. Era convins de asta 
acum. Dar, chiar dacă era convins, trebuia să găsească probe. Și, pentru 
moment, era blocat. Împreună cu Andreas, ar fi găsit, cu siguranţă, o soluţie 
pentru a avansa această anchetă. 

Telefonul mobil sună. Răspunse Și auzi o voce de femeie. 

— Domnul Achard? 

— Da, eu sunt. 

— Știu că faceţi cercetări asupra lui Tehourilov și Klitschko. Am 
informații care v-ar putea interesa. 

— Cine sunteţi? 

— Numele meu contează prea puțin. Sunt o jurnalistă rusă. Sunt pe cale 
să-l anchetez pe Klitschko și afacerile lui dubioase. 

— Rusă? Nu se-aude asta. Vorbiti perfect franceza. 

— Sunt free-lancer și locuiesc la Paris de mai bine de douăzeci de ani. 

— De ce informații dispuneți? 

— Elemente care demonstrează legătura dintre societatea de investiţii 
care este pe cale să cumpere acțiunile de la SQIRE și Klitschko. Dacă ne 
întâlnim, o să vă spun mai mult. 

— Cum ați aflat că mă interesez despre Klitschko? 

— Am un informator în interiorul SQIRE. Știu că aţi mers acolo azi- 
dimineaţă. 

Mikaël era din fire suspicios, dar persoana de la capătul firului îi aţâţase 
curiozitatea și se simţea tot mai tentat să dea curs invitație. 

— Și de ce mi-aţi da informaţiile astea? Ce aveţi de câștigat din asta? 

— Klitschko este responsabil de moartea fratelui meu. Și vreau să-l 
răzbun. Caut să-l distrug prin orice mijloace. De îndată ce voi fi adunat 


toate probele necesare, le voi oferi poliţiei. Dar dacă voi putea să-i opresc 
proiectul în Elveţia, aș fi foarte fericită. 

— Nu mi-ati spus, încă, numele dumneavoastră... 

Simti o ezitare la capătul firului. 

— Anna Filatova. 

— Când ne putem întâlni? 

— Sunt în drum spre Gryon. GPS-ul îmi arată că voi fi acolo în treizeci 
de minute. 

— La Gryon? 

— Am aflat despre decesul lui Schuller și am citit ziarele. Se întâmplă 
lucruri ciudate de ceva vreme. Am luat primul avion spre Geneva. Voiam să 
anchetez la fața locului. 

— Ne-am putea vedea la Bufetul Gării din Gryon. O să-l găsiți ușor. 

— Nu, nu într-un loc public. Un loc discret, mai degrabă. Ei nu trebuie să 
Știe că sunt aici. 

— Care e1? 

— Oamenii lui Klitschko. Supraveghează tot și v-au luat la ochi. Nu 
vreau să-mi asum niciun risc. 

— Atunci. Așteptaţi... Mă gândesc. 

Un loc discret... începu să ezite. Însă jurnalista îi părea credibilă. Ocazia 
era prea bună ca s-o lase să treacă. Avu o idee. 

— Atunci când veţi ajunge în Gryon la Barboleuse, o să urmaţi calea spre 
Solalex până la podul care traversează râul Anvangon. La o sută de metri 
după pod, o luaţi la dreapta. E drumul către Matelon. O să vedeţi acolo o 
carieră. Vă aștept acolo, în mașină. 

— Perfect! Pe mai târziu! 

După ce a închis, Michael verifică pe internet numele Anna Filatova Și 
dădu peste un profil de Linkedin care părea a corespunde cu femeia care 
tocmai îl sunase. Decise, apoi, să-l sune pe Andreas, dar intră mesageria 
vocală și îi lăsă un mesaj. Scoase din buzunarul exterior al sacoului un 
gadget demn de un agent 007, ce părea scos direct din hangarul lui Q. Un 
stilou cu o cameră de luat vederi încorporată. O găsiseră cu ocazia unei 
călătorii în Italia, într-un magazin cu aparate de supraveghere. Andreas 
voise neapărat să-l cumpere, iar Mikaël răsese de el: Andreas n-avea decât 
să aștepte ca Her Majesty the Queen să-l contacteze pentru o misiune 
specială. Însă, în realitate, el îl utilizase. De mai multe ori. În timpul 


întâlnirilor cu sursele. La fel și în dimineaţa aceea, la Zug. Se asigură că 
bateria era încărcată. 


Capitolul 102 


Sediul poliţiei, Lausanne, 
luni, 1 aprilie 2013 


Christophe nu părăsise ecranul computerului său de douăzeci Și patru de 
ore. Dar meritase. Reușise, într-un final, să intre în contact cu Dan Manson 
cu ajutorul unui profil pe meetic.ch: Nicole, patruzeci Și patru de ani, 
rezidentă în Chablais. Viviane, superioara lui, făcuse presiuni asupra lui 
Charles Badoux, procurorul, ca să obțină rapid o autorizație de infiltrare de 
la Instanţa de reținere. 

Christophe adăugase acolo o poză găsită pe internet care corespundea 
fizicului celorlalte femei răpite: păr Șaten mediu, ochi albaștri, chip fin. Se 
gândise la modul în care să intre în contact fără să stârnească bănuielile lui 
Dan Manson. Un profil creat recent ar fi putut să-i atragă atenţia și celălalt 
să miroasă capcana. Să aștepte să fie asasinul cel care ar fi luat legătura cu 
el era, cu siguranță, cea mai bună soluție, dar n-avea prea mult timp la 
dispoziţie. Trebuiau s-o găsească pe Jessica cât mai repede posibil. 
Descoperise că Meetic oferea posibilitatea să facă un test de compatibilitate. 
Dacă acel test permitea să cadă din întâmplare asupra lui Dan Mason, ar fi 
fost un motiv bun să intre în legătură. Trebuise să încerce mai multe 
variante înainte ca profilul bărbatului pe care îl căuta să apară în selectia 
celibatarilor. Găsise exercițiul destul de dificil. Nu era o problemă de 
informatică sau logică. Trebuise să-și imagineze ce criterii indicase Psycho 
Billy, alias Dan Manson, pentru a-și construi profilul de seducător capabil 
să atragă frumoase de patruzeci de ani. Să se detașeze de ceea ce aflaseră 
despre el din analiza victimelor pentru a-și da seama cum se percepea 
asasinul pe el însuși. Cum voia să pară viitoarelor sale prăzi. Dar reușise, 
într-un final. Să se prezinte o femeie care căuta un bărbat Şi locuia în 
aceeași regiune ca Dan Manson facilitase, în mod cert, procesul de selecţie. 
Scrisese, atunci, un mesaj pe care îl trimise la ora 11.35: 


„Bună ziua, Dan, 
Atunci când am completat testul de compatibilitate, mi-a apărut profilul 
tău. Sunt nouă pe acest site. După mai bine de douăzeci de ani de căsătorie, 


am decis că a venit vremea să trec la altceva. Viaţa mea de cuplu nu mai e 
ce era. Vreau să cunosc din nou emoția unei întâlniri. Să merg în 
descoperirea necunoscutului. Să mă las surprinsă. Să-mi simt inima 
scăpând de sub control. Locuim în aceeași regiune Și am văzut pe profilul 
tău că-ţi plac plimbările prin munți. Și mie, de asemenea. AȘ fi încântată 
să primesc un mesaj din partea ta. 

Nicole”. 


Bărbatul ce se lăsa tulburat de parfumul mamei sale era conectat. Prima 
pagină pe care o deschise fu cea a site-ului de întâlniri. Primise un mesaj de 
dimineaţă. O femeie care locuia în regiune. Îi vizualizase profilul și fusese 
plăcut impresionat de fotografia ei. În general, el era cel care lua iniţiativa 
contactului, căci nu-l interesau decât cele ce corespundeau perfect criteriilor 
sale. Ignora celelalte mesaje. Dar această Nicole semăna cu mama lui. Îi 
plăcea. Începu să redacteze un răspuns, apoi se răzeândi. Femeia ideală era, 
deja, în pivnita lui. Trebuia să se dedice în întregime ei. Să-și dedice timpul 
alteia, însemna să o înșele sau s-o schimbe. Încă nu era cazul, chiar dacă îl 
dezamăgeau, un pic, reacțiile ei. Era șireată Și încerca să-l manipuleze. Nu 
așa îȘi imaginase el. Poate că, stând singură în pivniță, s-ar mai fi calmat 
ȘI, într-o oarecare măsură, s-ar fi înduioșat. Voia să citească supunerea în 
privirea el. 

Voia să vadă cum avea să evolueze situația. Ar fi putut, totuși, să 
răspundă celeilalte mai târziu. Așteptând să 1 se alăture celei din pivniţă, se 
conectase pe forumul său preferat, consacrat animalelor veninoase. 

Unul dintre ultimele mesaje îi atrase atenţia: 


„Sunt în regiunea Lausanne Și caut să achizitionez un Șarpe exotic. Stie 


cineva cui aȘ putea să mă adresez? 
David”. 


Christophe era încă în faţa ecranului. Aștepta un răspuns care părea că nu 
sosește. Avusese suficient timp să se documenteze despre Șerpii veninoși. 
Fusese uimit să vadă numeroasele site-uri consacrate acestui subiect Și, mai 
ales, toate crescătoriile existente. De cele mai multe ori, de pitoni. Dar 
pentru reptilele exotice mortale, era mai complicat. Chiar se Și înscrisese pe 
un forum Și tocmai primise un răspuns sub formă de mesaj privat. 

„Salut, David, 


Te poți adresa magazinului Exotic Snake. Băiatul de acolo se numește 
Eric. Va putea, fără îndoială, să te ajute. 
Salutări, 
Dan” 


Un mesaj de la un anume Dan... Manson? Nu avea cum să existe în 
regiune zeci de adepţi de șerpi veninoși care utilizau pseudonimul de Dan. 
Dacă era chiar el, alesese același pseudonim ca pe Meetic! Nu era foarte 
prudent, dar asta-i convenea. Christophe sperase să-l ademenească folosind 
un site de întâlniri dar, în cele din urmă, hobby-ul se părea că avea să-l 
trădeze. 


„Merci, Dan, 
Ai Și tu Șerpi exotici? Sunt fan. Am un piton regal Și un Șarpe cu 


clopoței. Tu?” 


„4m, în special, pitoni. Dar recent am cumpărat un Taipan de Deșert. E 
unul dintre Șerpii australieni cei mai veninoși. O bestie splendidă”. 


„Excelent! Și de unde l-ai cumpărat?” 
„Trebuie să te vezi cu Eric”. 


Un Taipan de deșert. Asta nu putea fi o coincidenţă. Christophe era, 
foarte probabil, în mijlocul unei conversații cu Psycho Billy. Inima începu 
să-i bată mai tare. Miza creștea. Trebuia să încerce să obţină informații mai 
precise. Să-l localizeze? Să propună o întâlnire? 


„N-am văzut niciodată un Taipan. Tânjesc după asta... Și tu locuiesti în 
Elveţia?” 


„Da”. 


„Eu locuiesc la Monthey. Și tu? Am putea să ne întâlnim. Ai fi de acord 
să mi-l arăţi?” 


„Nu ne cunoaștem”. 


„Da, ai dreptate. Imi pare rău. Era un pic cam repede”. 


„De unde să Știu dacă nu ești un polițai? Acest gen de creaturi, este 
interzis. Pe lângă asta, nu-mi aduc aminte să fi văzut deja profilul tău pe 
acest forum”. 


Incepea să fie suspicios. 


„Eu, itai: . ista. 1 iri 
Eu, un polițai? Nu. Sunt nou pe forumul ăsta. Doar făceam cercetări 
pentru a găsi contacte”. 


In paralel, trimisese un mesaj faimosului Eric Și răspunsul sosi imediat. 
„Salut, David, din nefericire, nu te pot ajuta cu ceea ce cauti”. 


Dan riscase dându-i prenumele de Eric, dar, având în vedere evoluţia 
conversației lor și suspiciunea crescândă, îl înștiințase rapid, fără îndoială, 
Și îl sfătuise să refuze solicitările lui Christophe, alias David. Se afla într-un 
impas. Vru să trimită încă un mesaj lui Dan, dar profilul lui nu mai era activ. 
Părăsise forumul. 

Nu-i rămânea decât să spere la un răspuns pe Meetic. Dar, în timp ce 
aștepta, avu o idee și sună unul dintre colegi. 

— Crescător sau furnizori de șerpi? Unde găsesc în regiune? 

— Ştii cine ar avea animale veninoase? Un anume Eric? Are, de 
asemenea Și un pseudonim: Exotic Snake. 

— Ah, da, știu cine e! Dar din câte știu, n-are Șerpi veninoși. Locuiește 
într-un imobil pe bulevardul Riant Mont în Lausanne. Așteptă să mă uit! La 
numărul 10. 


Capitolul 103 
Cergenement, luni, 1 aprilie 2013 


Mikaël aștepta, deja, de vreo douăzeci de minute. Se simţea un pic 
încordat. Ştia că Andreas — care nu sunase încă înapoi — nu l-ar fi lăsat să se 
implice astfel. Să facă cercetări era una. Să participe activ la anchetă pe 
teren era cu totul alta. Auzi zgomotul motorului unei mașini Și văzu în 
retrovizor un Ford Focus alb cu plăcuţe de înmatriculare AZ, un vehicul 
închiriat, care parcă chiar în spatele lui. 

Mikaël ieși din mașină și făcu câţiva pași în direcția Ford-ului. În 
interior, zări silueta nu a unei femei, ci a unui bărbat. Fu bulversat, Și ritmul 
cardiac se acceleră în momentul în care îl recunoscu. 

Privirea sa. 

Ochii albaștri glaciali... 

Mikaël îl întâlnise în aceeași dimineaţă la Zug în birourile societății 
imobiliare. 

Era o capcană. 

— Mangiafuoco! 

Bărbatul ieșise, Și el, din mașină Și îȘi scosese arma. 

Mikaël rămase încremenit, apoi, mai mult din instinct, declanșă camera 
integrată în stilou. Auzi, apoi, zgomotul surd al focului de armă. Urmă o 
durere puternică Și se prăbuși. 

Litso Ice se apropie de el. Planificase să nu-l împuște, ca să nu atragă 
atenţia asupra pistolului său de origine rusă. Voia să-l omoare cu o lovitură 
de cuțit, dar văzându-l strecurându-și mâna în buzunar își spusese că, 
poate, Și el era înarmat. Căută în van în interiorul jachetei. Abia atunci văzu 
în buzunarul exterior un stilou cu o lumină albastră care pâlpâia. Cunoștea 
modelul. O mini-cameră-spion, dotată cu tehnologia 4G, capabilă să salveze 
sunet Și imagine simultan pe internet. 

Cineva asistase la scenă în direct? Sau poate era, deja, salvată pe 
calculatorul acestui jurnalist băgăcios? 

Scotoci din nou buzunarele bărbatului de pe jos și scoase de acolo 
telefonul său mobil. Îl deblocă cu ajutorul degetului mare al victimei și 
accesă aplicația care înregistra fișierele video. Apăsă play și se văzu în 


momentul tragerii. Pentru scurt timp, Și relativ de departe. Apoi, imagini cu 
cerul. După care, chipul său în prim-plan în momentul care se aplecase 
asupra jurnalistului. Era perfect recognoscibil. Nu-și luase nici măcar 
precauţia de a se deghiza, neimaginându-și nicio secundă că l-ar fi putut 
filma fără să-și dea seama. 

Cu o zi înainte, trecând prin faţa avizierului din centrul comunei, văzuse 
un portret robot afișat. Era el, fără nicio îndoială. Cu deghizarea pe care o 
purtase pentru a merge să vadă bancherul din Geneva. Imbecilul ăla 
vorbise. 

Îi părea rău. De data asta, acţionase în regim de urgenţă și grabă, în timp 
ce el excela, de obicei, în planificare. Dar răul era făcut. 

Imposibil, totuși, să șteargă fișierul de rezervă care era, fără îndoială, 
deja înregistrat pe o pagină de web securizată. Deschise funcția de 
configurare. Un link către fișier fusese trimis prin SMS pe telefonul mobil 
pe care îl ţinea în mână, dar de asemenea Și către un anume Andreas... 

Singura soluție era să găsească calculatorul jurnalistului, sperând să 
poată să se conecteze la program Și să șteargă filmarea înainte ca acest 
Andreas să-l acceseze. Numai să nu fi fost prea târziu... 

Litso Ice auzi, de departe, zgomotul unei mașini. Luă stiloul și telefonul 
mobil, apoi urcă în mașina lui și se îndepărtă în viteză. 


Capitolul 104 
Cheseaux-Lausanne, luni 1 aprilie 2013 


Andreas făcuse tot ce putuse pentru a-și linişti părinții timp de vreo oră. 
Ajuns lângă mașină, constată că telefonul lui era la încărcat. Crezuse că-l 
avea asupra lui. Ce imbecil! Karine încercase, poate, să-l contacteze cu 
informaţii despre Jessica. În graba lui de a-ȘI alina părinții, uitase aparatul 
Și nici măcar nu observase. Avea un mesaj în căsuţa vocală. Nu era de la 
Karine, ci de la Mikaël, care îl informa că urma să se întâlnească cu o 
jurnalistă rusă. Sună înapoi, dar intră căsuţa vocală. Ciudat... Asta n-ar fi 
trebuit să-l îngrijoreze. Mikaël nu răspundea la telefon când avea o 
întâlnire. Dar simţi un zvâcnet în capul pieptului, care n-avea nimic de-a 
face cu grijile pentru Jessica. 


Bărbatul pe care tocmai îl doborâse locuia într-o cabană nu departe de 
acolo, împreună cu inspectorul Andreas Auer. Trebuia să fie prudent. 
Jurnalistul era prietenul unui politai, avea într-adevăr ghinion. Câteva 
căutări prin telefonul lui îi dăduseră toate informațiile: în special, adresa 
victimei sale Și fotografia faimosului Auer. Avusese, atunci, surpriza să-l 
întâlnească pe inspectorul homosexual la concursul de vaci. Aprecia 
libertățile pe care le ofereau societățile occidentale, dar, de acolo până la a 
considera homosexualitatea ca un standard, era drum lung! Desigur, 
existase dintotdeauna, chiar și în Rusia comunistă. Nu era pentru arestarea 
sau hărţuirea acestora, dar, de acolo până la a promova stilul lor de viaţă... 
Gay pride, căsătoria gay, gay în sus gay în jos... Simplul termen de gay îl 
irita, deja. În sfârșit, era vorba, totuși, de o anomalie! 

Litso Ice intrase fără mare dificultate în casă, forțând încuietoarea. Era 
destul de curios să știe cu ce semăna interiorul unui cuplu homosexual, dar 
trebuia să recunoască că semăna cu al oricărui alt cuplu. Întâi, făcuse turul 
parterului fără să piardă timpul. În sufragerie dăduse nas în nas cu un câine. 
Din fericire, nu era un Rottweiler sau un Doberman, ci un mare ghem de 
blană inofensiv. Nici măcar nu mârâise. Trebuia să se grăbească. Urcă, apoi, 
scările și intră în birou unde văzu un laptop deschis. Se așeză și apăsă 
tastatura pentru a dezactiva Screensaver-ul care rula imagini australiene. 


Andreas deschise ultimul e-mail primit Și apăsă linkul pe care îl 
conţinea. Se deschise un fișier video. Văzând primele imagini, avu 
transpirații reci. Un bărbat, cu părul tuns periuţă și ochi albaștri 
pătrunzători. Îndrepta o armă. Zgomotul împușcăturii. Apoi, imaginea se 
răsturnă Și zări cerul azuriu traversat de nori. 


Spre norocul lui, nicio parolă nu-i bloca accesul. Lifso Ice apăsă pe 
icoana aplicaţiei care se deschise cât ai clipi. Un video fusese salvat cu mai 
puțin de o oră înainte. Reperă cu ușurință link-ul către site-ul de pe internet 
unde se înregistrase fișierul. Apăru mesajul: „sincronizare terminată”. 
Apăsă pe iconiţa care reprezenta un coș de gunoi, iar înregistrarea dispăru. 
Redeschise setările și găsi link-ul către folderul de pe hard disk unde 
fișierele erau în mod automat sincronizate în momentul activării aplicaţiei. 
Acolo erau salvate mai multe subfoldere. Şterse fișierul, dar privirea îi fu 
atrasă de un alt video care purta numele de „Zug, SOIRE, 1.4.2013”. Dura 
vreo patruzeci de minute. Recunoscu locaţia societății imobiliare Și derulă 
pe repede-înainte filmuletul până la ultimele minute. Era momentul în care 
jurnalistul părăsea locația, când se intersectaseră. Fără îndoială, era acolo, 
foarte recognoscibil. Șterse fișierul, mânios, Și goli coșul de gunoi. 

Litso Ice luă apoi laptopul Și îl aruncă, cu toată puterea, pe Jos. Se sparse, 
iar bucățile se împrăștiară. Recuperă hard disk-ul. Coborând scările, fu 
surprins de un zgomot metalic din bucătărie. Un obiect căzuse, fără 
îndoială, pe gresie. Se opri brusc. Își scoase arma Și se apropie cu grijă în 
penumbră. Apoi auzi un mieunat. Un pisoi ajunsese la picioarele lui. 
Respiră Și își puse la loc pistolul. Se întoarse și dădu nas în nas cu câinele; 
venise Și el, liniștit, să vadă cine făcea o asemenea zarvă. 


Videoclipul se oprise înainte de final. Andreas încercă din nou să apese 
pe link, dar un mesaj de eroare se afișă: „fișierul căutat e de negăsit”. 
Încercă încă o dată. Nimic. 

Mikaël... 

Unde era în clipa aceea? Și, mai ales, era încă în viață? Andreas avea 
sentimentul că lumea se prăbușea în jurul lui. Era pe cale să-și piardă 
minţile. Jessica răpită. Și acum Mikaël, împușcat. Desigur, nu văzuse 
imagini cu Mikaël rănit sau mai rău, dar văzuse că un individ necunoscut 


trăsese asupra lui. Zărise chipul acestui bărbat de pe filmare într-un mod 
fugitiv. Dar îi înregistrase privirea în memorie. Poate nu Mikaël era 
victima? Încercă să se agaţe de ideea aceea câteva secunde. Dar cine ar fi 
purtat, atunci, stiloul-cameră? 

Telefonul sună. Mikaël? El trebuia să fie. Cu o explicație despre acel 
videoclip. Răspunse mecanic, fără să se uite la apelant. Dar auzi o voce 
feminină. Cea a Karinei. 

— Andreas, unde ești? Trebuie să vii imediat. L-am găsit pe Mikaël... 


Capitolul 105 
Gryon, luni 1 aprilie 2013 


Bărbatul ce se lăsa tulburat de parfumul mamei sale privea cerul înstelat 
din faţa cabanei sale. Făcuse bine că scurtase conversaţia de pe forum. 
Poate nu era nimic, dar, dialogând, avusese, dintr-odată, o presimţire rea. Și 
dacă nu se arătase suficient de prudent? Poliţia putea fi pe urmele lui. Și cu 
cât avansa mai mult ancheta, cu atât riscul era mai mare. Să ucidă cea de 
două fiinţă cu ajutorul Taipanului nu fusese o idee strălucită. Și să spună în 
mod spontan unui necunoscut de pe internet că avea o astfel de reptilă acasă 
la el fusese de o prostie fără seamăn. Își mușca degetele, dar era mândru de 
achiziţia sa recentă și nu se gândise înainte să răspundă. Ar fi trebuit să 
stranguleze femeia, sau să-i înfigă o lamă. Un cuţit era mai greu de găsit 
decât să ia urma unui Șarpe veninos. Din fericire, îl avertizase pe Eric din 
timp. 

Și, în plus, ziarul de dimineaţă vorbea despre o nouă victimă a lui Psycho 
Billy. O femeie, patroana Refuge de Frience, fusese găsită, cu o zi înainte, 
în regiunea Gryon. Purta o rochie vintage Și fusese machiată. Avea un rival? 
Nu știa dacă trebuia să simtă mândrie sau dacă trebuia să se neliniștească. 
Poliţia ar fi fost încă Și mai vigilentă. Trebuia să fie prudent. 

Femeia sechestrată în pivniţa lui era de o frumuseţe inegalabilă. Ea îi 
aducea aminte, cu adevărat, de mama. Mult mai mult decât altele. Acel păr 
Șaten de lungime medie. Acei ochi albaștri de o profunzime abisală. Acel 
chip oval și acea bărbie fină. Şi chiar nasul ei. Prelung și curbat, delicat. 
Această fiinţă ar fi aleasa? l-ar fi plăcut să fie așa. N-avea chef să reia 
căutarea disperată, cu cea care îl contactase recent, de exemplu. Nimic nu 
spunea că ea ar face mai bine treaba. Dar aceasta se luptase și îl lovise, 
marcându-i chipul de înger. Păcat... După aceea ea încercase să-l seducă, 
dar el simţise că nu căuta decât să-l manipuleze. Nu putea avea încredere în 
ea. Trebuia să găsească un alt mijloc s-o facă docilă. S-o facă a lui. 

Nu trebuia să-și asume riscuri. Avea o idee. Își amintise de articolele de 
pe prima pagină în legătură cu ucigașul în serie care făcuse ravagii chiar 
acolo, în Gryon. Acesta folosise curara ca să paralizeze mușchii victimelor 
sale. Dacă i-ar procura Și el, prizoniera lui n-ar mai mișca ȘI ar putea să o- 


mbrace, să o machieze Și, într-un final, să îndeplinească ceea ce visase 
dintotdeauna, fără a îndrăzni să o recunoască: să facă dragoste cu mama lui. 

Ca individul ăla pe care îl observase prin gaura din perete care dădea spre 
camera mamei. Nu uitase niciodată. Era în 2002. Atunci avea șaptesprezece 
ani. Bărbatul pe care îl văzuse făcând dragoste cu cea care-i dăduse viaţă nu 
era tatăl său, dar la vremea aceea nu Știuse cine era. De unde era, nu putuse 
să-i vadă faţa, doar spatele. Un trandafir negru Și un craniu se unduiau pe 
mușchii umărului în ritmul mișcărilor lui. Fusese fascinat de acel desen 
mișcător. Un tatuaj pe care nu-l uitase niciodată. 

Și același tatuaj îl recunoscuse, cu ocazia ciocnirii paharelor pentru a 
sărbători victoria lui Yodeleuse. La vederea trandafirului negru și a 
craniului, Și le reaminti. Le revedea unduindu-se pe umărul musculos. N- 
avea nicio îndoială. Pe acel bărbat, îl ura. Din prima zi când văzuse desenul. 

Să-l omoare pe Serge Hugon fusese o mare eliberare. Dar actul său 
avusese efecte colaterale nedorite. Și nu putea să facă nimic în legătură cu 
asta. Nu era prima oară când omora, dar era prima oară când o făcea cu 
propriile mâini. Intrase în grajd și se apropiase. Hugon mulgea o vacă. 
Zgomotul de la mașina de muls și cel al muzicii îi acoperea pașii. Luase, 
așadar, o lopată care zăcea pe jos Și se apropiase de Hugon, uzurpatorul 
Acesta din urmă îi simțise, fără îndoială, prezenţa. Se întorsese și îl privise 
înmărmurit. Lovitura de lopată îi pecetluise soarta. 


Capitolul 106 


Spitalul Rivera-Chablais, Monthey, 
luni, 1 aprilie 2013 


După apelul Karinei, Andreas se urcase la volan. Abia angajat pe 
autostradă, apăsase pe acceleraţie și i se dăduseră, deja, flash-uri de două 
ori. Voia să fie cât mai repede la căpătâiul lui Mikaël. Și, mai ales, să nu se 
gândească la ceea ce îi spusese Karine. 

Cineva îl împușcase. 

Era la spital. 

La urgente. 

Andreas nu Știa nimic altceva. Ar fi vrut s-o sune din nou de pe drum ca 
să aibă detalii. Să știe ce se întâmplase. Dar nu îndrăznise. De frică să 
primească vești îngrozitoare? O cunoștea pe Karine. Pe din afară. Și tonul 
vocii ei nu lăsa loc de îndoială. Era serios. Foarte serios. Continuă în viteză, 
făcând slalom printre mașini. Depășirile riscante n-ar fi fost singura 
infracţiune. Drumul i se păru nesfârșit. La ce trebuia să se aștepte? 


Andreas opri mașina în faţa intrării principale. Trase frâna de mână și 
ieși, fără măcar să oprească motorul sau să închidă portiera. Un jandarm, 
care îl aștepta, îl conduse până la terapie intensivă unde fusese transferat 
Mikaël. 

O zări pe Karine în plină conversație cu un medic. Andreas se grăbi spre 
ei. În salonul din spatele lor, un bărbat era întins pe pat. Nu putea să-l 
identifice. Din fața lui, nu vedea decât ochii închiși și umflați de 
hematoame. Restul era înconjurat de bandaje. Nu percepea niciun semn de 
viaţă evident. 

Privi monitorul cardiac... 

O linie regulată. 

Inima lui bătea. 

Era viu. 

Andreas încercă să intre, dar Karine îl împiedică. 

— Cum e? Ce s-a-ntâmplat? 

Medicul puse mâna pe umărul său. 


— Prietenul dumneavoastră a fost găsit la Gryon, în apropierea râului 
Avangon, de o femeie care se plimba. Câinele ei l-a descoperit. Un elicopter 
l-a adus, apoi, aici. E în stare critică. A primit un glonţ în cap. L-am operat 
pentru a-l scoate și a reduce presiunea din creier. Și i-am indus o comă 
artificială. 

— Va supraviețui? 

— Orele următoare sunt decisive. 

Andreas cunoștea prudenţa și limbajul medicilor și înțelese că trebuia să 
se aștepte la ce era mai rău. 

— E între viaţă Și moarte, nu-i așa? 

— Da. 

Întrebarea lui Andreas fusese pur retorică, dar avea nevoie de o 
confirmare. Ca să realizeze. Ca să înțeleagă ceea ce era pe cale să se 
întâmple. 

Un vis? 

Un vis foarte urât? 

Andreas îȘ1 privi din nou partenerul prin fereastră și privirea i se fixă pe 
monitorul cardiac. Inima îi bătea. Trebuia să se agaţe de sinusoida aceea și 
de bip-urile regulate. 

— Şi, dacă se trezește, în ce stare va fi? 

— Proiectilul a intrat la nivelul fronto-temporal stâng, apoi a traversat 
partea anterioară a lobilor frontali trecând pe deasupra cavităților orbitale. A 
avut o traiectorie cvasiorizontală, ieșind... 

— Scutiţi-mă de jargonul dumneavoastră de doctor! 

— Glonţul a intrat prin partea stângă a capului. În orice caz, asta probabil 
l-a salvat. Dacă ar fi intrat prin față, ar fi avut consecințe grave. Dar de 
acolo, am putut să-l extragem fără să fie afectat creierul. A avut mult noroc. 

— O să aibă leziuni permanente? 

— Dacă supraviețuiește... în cel mai bun caz... ar putea să-și recapete 
pe deplin cunoștința Și întreaga autonomie. Dar este prea devreme pentru a 
o spune. 

— Pot să-l văd? 

— Nu. Nu, pentru moment. 

Andreas se îndreptă spre sala de așteptare și se prăbuși pe una dintre 
canapele, cu capul în mâini. Karine se așeză lângă el Și îl cuprinse în braţe. 


Andreas adormise, epuizat. Nu putuse să plece. Voia să fie alături de 
Mikaël. Spre ora două a dimineții, se trezi. Imaginea partenerului său pe 
patul de spital îi apăru, din nou, în minte. Era un coșmar? 

Nu. 

Era la spital. 

Singur. 

Karine se întorsese la muncă, să facă toate eforturile pentru a o găsi pe 
Jessica și pe cel ce trăsese în Mikaël. Îi revăzu privirea albastră glacială. Îi 
rămăsese gravată în memorie. Nu-și dorea decât un lucru: să-l găsească Și 
să-l omoare cu propriile sale mâini. 

Jessica, apoi Mikaël. Era greu de suportat. Cele două persoane pe care le 
iubea cel mai mult ajunseseră în pericol de moarte iminentă. Trăise cea mai 
rea zi din viaţa lui. 

Timpul se scurgea... 

Andreas trebuia întâi să o găsească pe Jessica. Soarta lui Mikaël era în 
mâinile medicilor. Nu putea să facă nimic pentru el. 


Capitolul 107 


Spitalul Riviera-Chablais, Monthey, 
luni 1 aprilie 2013 


Bărbatul ce se lăsa tulburat de parfumul mamei sale îmbrăcase halatul de 
infirmier. La ora aceea târzie, în afara urgențelor, personalul era redus la 
strictul necesar. leși din vestiar Și păși pe culoarele pustii ale spitalului. 

În faţa terapiei intensive, văzuse un bărbat adormit pe canapele și, alături 
de el, o femeie pe cale să bea o cafea și să citească o revistă. Îi recunoscuse 
imediat. Ritmul său cardiac se acceleră, necontrolat. 

Întorsese capul ca să nu-Și încrucișeze privirile. Inspectorul Andreas 
Auer îl urmărise chiar Și acolo, fără să reușească să-l prindă. Fără îndoială, 
nu-l recunoscuse... altfel ar fi fost, cu certitudine, deja în spatele barelor. 
Cu politista, de asemenea, avusese de-a face recent. 

Incontestabil, se juca cu focul. Controlul asupra situației îi scăpa din ce 
în ce mai mult. Și, în plus, prima lui victimă, Severine Pellet, reprezenta în 
continuare un pericol. De când fusese alergat, pacienta se afla într-o aripă 
izolată a spitalului sub supravegherea continuă a mai multor polițiști. Și 
personalul medical care se ocupa de ea era ţinut secret. Nu era conștientă 
încă, dar, conform surselor, părea să se recupereze Și nu mai era decât o 
chestiune de zile înainte să se trezească și să vorbească, însă nu avea niciun 
mijloc de a se apropia de ea. Ştia că timpul se scurgea. Trebuia să se miște 
repede. Înainte de a ajunge pe mâinile poliţiei, voia cu orice preţ să o facă a 
lui pe femeia care se afla în pivniţa sa. Cel puțin, ar fi avut amintirea 
triumfului ca să-i aline un viitor pe care nu-l vedea, din nefericire, 
altundeva decât între patru pereți. Un ultim trofeu înainte de privarea de 
libertate. O ultimă cucerire, pe care ar fi trebuit, bineînţeles, să o elimine 
după aceea, pentru ca ea să rămână a lui. Pentru eternitate. Trebuia să-și 
procure anestezicul ce ar fi făcut-o docilă. Și știa unde să-l găsească. 


Capitolul 108 


Cabana Steaua de argint, Gryon, 
marţi, 2 aprilie 2013 


Minus veni în întâmpinarea lui Andreas în momentul în care ieșea din 
mașină. Nu era normal. Ar fi trebuit să fie închis în cabană. Ușa de la 
intrare era întredeschisă. Apropiindu-se, Andreas constată că încuietoarea 
fusese forțată. 

Își scoase arma. 

Un hoţ? 

Andreas trecu pragul casei fără niciun zgomot Și încercă să distingă 
sunetele din interior. Nimic. Totul era liniștit. Continuă până în sufragerie în 
întuneric. Zări ochii lui Lillan, cocoțată pe copacul de pisici, strălucind în 
întuneric. Doar luminile de afară îi permiteau să vadă câte ceva. Nu voia să 
aprindă lumina imediat. Poate cineva încă se afla în casă... 

La parter totul părea în ordine. Urcă scările în liniște, cu arma în mână. 
Intră în cameră. Totul era în regulă. Apoi, se duse în birou. Bucăţi din 
laptopul lui Mikaël erau împrăștiate pe jos. Înţelese, atunci, cine le vizitase 
cabana. Bărbatul cu chip de gheaţă. Cel ce trăsese asupra lui Mikaël. 
Descoperise, fără îndoială, camera... Și probabil se recunoscuse acolo. Nu 
oricine ar fi Știut că imaginile surprinse de stilou erau trimise Și automat 
înregistrate la distanţă pe un calculator. Chipul de gheaţă trebuia să fie 
profesionist. Un ucigaș calificat? Sau chiar Mangiafuoco care de la bun 
început acţiona din umbră? 

Andreas coborî în sufragerie Și aprinse lumina. Ceasul arăta ora trei 
dimineaţa, însă nu se simţea deloc obosit. Urma o zi interminabilă. Trebuia 
să facă totul pentru a-și găsi sora. Și-o imagină singură, închisă undeva, în 
întuneric. Undeva foarte aproape de el? Și Mikaël, într-o cameră luminată la 
terapie intensivă la spital. Niciuna dintre cele două situații nu oferea o 
perspectivă îmbucurătoare de care să se agaţe. Porni fierbătorul ca să-și 
facă o cafea, apoi se răzgândi. În loc de cafea, bău un whisky. Dublu. 

Christophe și Karine îl găsiră pe colegul lor, Stephane, în faţa intrării 
imobilului de pe bulevardul Riant-Mont. 

— Locuiește la etajul trei. Îl avem în vizor de ceva vreme. Din ce în ce 
mai multe persoane se dedică fie creșterii, fie vânzării de animale exotice. 
Veritabile jungle în plin oraș. Anumite specii sunt interzise Și sunt cele pe 
care le căutăm. Am avut informaţii care indicau că Eric Beaufort și-a extins 
oferta. 

Karine era nerăbdătoare. Spera ca acea pistă să-i ducă la Psycho Billy. 

— Să mergem! 

Urcară scările și se poziţionară de ambele părţi ale ușii. Karine bătu 
energic. Auziră zgomot din interior. 

— Poliția, deschideţi! 

Eric Beaufort se conformă. Karine îl placă și îl târî la bucătărie, fără 
măcar să-i arate mandatul de percheziţie eliberat de către procuror. 

— Așază-te! 

Luă un scaun pe care îl puse invers în faţa lui. Se așeză ţinând dosarul la 
piept. 

— ÎI cunoști pe Dan Manson? 

Dan îl prevenise: un tip căuta să achiziționeze un șarpe veninos. Dan 
suspectase o lovitură sub centură, dar realizase asta prea târziu, după ce-și 
dăduse pseudonimul și prenumele lui. Eric fusese furios. Nu voia să aibă 
probleme. Dar nu-și imaginase să vadă poliția dând buzna acasă la el... 

— Cine-i ăla? 

— Nu face pe prostul. Știi foarte bine despre cine vorbesc. 

— E un amator de Șerpi, ca mine. 

— I-ai vândut un Șarpe veninos în ultima vreme? 

— Nu. Am doar pitoni. Sunt specialitatea mea. 

— Ascultă, nu sunt aici pentru bestiile tale! Nu mă interesează! Dă-mi 
numele adevărat al tipului care se autointitulează Dan Manson. 

— Nu știu cum se numește. Știu doar pseudonimul lui. 


Karine se ridică. Se poziţionă în spatele lui Eric ȘI îi trase capul pe spate. 
Începea să-i apese carotida, împiedicând oxigenul să urce la creier. Bărbatul 
încercă, fără succes, să se zbată. 

Christophe interveni: 

— Oprește-te, nu știe nimic! 

Karine eliberă presiunea. 

— De acord, nu-i cunoști numele, dar știi cum arată. Te arestăm ca să-i 
stabilim portretul robot, atât de exact că o să putem să-i numărăm punctele 
negre de pe faţa lui mizerabilă. Altfel, faţa ta o va încasa. Capisci? 

Andreas nici măcar nu se străduise să rămână treaz. Adrenalina Și furia îl 
tineau în alertă. Jessica încă era ostatica lui Psycho Billy. Pentru cât timp? 
Mikaël era la terapie intensivă între viață și moarte. Întrezărise chipul celui 
ce trăsese asupra lui Mikaël, pe filmare. Cine era? Urma să se ocupe de 
asta. 

Să-l găsească. 

Site 

Dar prioritatea lui era Jessica. 

Cine se ascundea în spatele lui Psycho Billy? Se gândi, din nou, la 
discuția de ziua trecută. Karine făcuse legătura între Psycho Billy Și Buffalo 
Bill. Andreas nu reacționase atunci pe moment, poate era ceva în 
comparaţia aia? Ceva care îi permitea să întocmească profilul bărbatului pe 
care îl căuta. Chiar dacă Buffalo Bill era un personaj de ficțiune, profilul lui 
de ucigaș în serie fusese construit pornind de la anumiţi criminali celebri Și 
foarte reali — și nu unii neînsemnați: Ed Gein, Ted Bundy sau chiar Ed 
Kemper — iar asta îi sugeră o paralelă cu Psycho Billy. 

Personalitatea lui Buffalo Bill era marcată de o ambiguitate sexuală. 
Întocmai ca fluturii pe care îi creștea, el aspira la o metamorfoză. Nesigur 
în pielea lui de bărbat, își dorea să devină femeie, gătindu-se cu un veșmânt 
creat cu ajutorul pieilor victimelor sale. 

În cazul lui Psycho Billy, el își deghiza prăzile cu rochii vintage, în stilul 
rockabilly, și le machia. Ce încerca să facă? Răpea femei de vreo patruzeci 
de ani. Care semănau toate. Voia să reproducă ceva? Să recreeze femeia 
ideală? Cea din fantezule sale? Sau, poate, o femeie reală, dar care nu mai 
exista? O femeie moartă sau dispărută... Da, cu siguranţă asta era. Femeia 
aceasta putea fi mama lui? Da, mama lui. Fără îndoială. 

Brusc, îi reveni în minte o scenă din Tăcerea mieilor, cea în care Clarice 
discută cu colocatara ei: 


— Ce împinge ucigașul să acționeze? Și care e primul lucru pe care îl 
râvnește? 

— Râvnim ceea ce avem în fața ochilor... 

— ... în fiecare zi. 

— Vrei să spui... 

— O cunoștea. 


Spre deosebire de primele două femei răpite, Psycho Billy nu o 
contactase pe Jessica pe internet. Își modificase modul de operare. Trebuia 
să o cunoască... Asta părea foarte evident. Dar cu toate astea, lui Andreas îi 
era greu să înţeleagă. Psycho Billy locuia, în mod cert, în regiune, probabil 
chiar la Gryon, în apropiere de locul unde fusese găsită prima victimă. 

Psycho Billy o cunoștea pe Jessica. 

Yodeleuse. 

Concursul... 

Sărbătorirea victoriei! 

Imaginea unui bărbat i se formă în minte: Vincent. 

Andreas remarcase că Vincent îi acordase o atenție deosebită surorii sale 
când sărbătoriseră victoria lui Yodeleuse. Vincent părea s-o privească pe 
Jessica într-un mod anume. Simţea nevoie? Dorinţă? Sora lui era o femeie 
frumoasă Și cunoștea acel gen de priviri ale bărbaţilor. Dar nu Și-ar fi putut 
imagina că acel interes putea ascunde dorinţe și intenţii atât de nesănătoase. 

În tot timpul cât îl căutase pe Psycho Billy, părea că-l vizitase în fiecare 
zi. Vincent se arătase întâi destul de distant și misterios în anumite privințe, 
dar, de când tatăl lui era la închisoare, Andreas învățase să-l cunoască ȘI să- 
l aprecieze. Şi vedea în el o persoană devotată și simpatică. Dar, dincolo de 
aparente, se ascundea un adevăr teribil? 

Până atunci, nu-și imaginase că ucigașul era un cunoscut. Vincent era un 
bărbat tânăr secretos Și sesizase la el gesturi care îl surprinseseră. Uneori, 
părea închis în el însuși, adâncit în gânduri, absent. Andreas se întrebase 
dacă era deprimat. Într-o zi, atunci când se întâlniseră amândoi să mulgă 
vacile, Andreas îl întrebase despre mama lui. Vincent îi povestise cu emoție 
un episod dureros din viaţa sa, o rană încă deschisă. Mama îi părăsise când 
avea Șaisprezece ani. Tânărul adăugase cu lacrimi în ochi: 

— Ne-a părăsit ca să plece cu altul! 

Un amestec de iubire și ură păreau să sălășluiască în el. Decepţionat de 
mama lui adevărată, încerca să recreeze din Jessica o versiune romanțată a 
ei? Fiul prietenului său era Psycho Billy? 


Pe drum spre casa familiei Paget, avu un moment de ezitare. Severine 
Pellet fusese lovită de către Romain Servan pe drumul Vulpilor. Cum 
ajunsese ea acolo? Ar fi reușit să fugă mai mult de doi kilometri de la ferma 
lui Vincent? 

Mașina acestuia era acolo, dar nu cea 4x4. Era, cu siguranță, la fermă. 
Andreas luă cheia ascunsă sub o piatră, la intrare, Și deschise încuietoarea. 
Făcu turul tuturor încăperilor de la parter, dar nu găsi nimic. Făcu la fel și la 
etaj. Când se întoarse Jos și cu mâinile goale, Andreas remarcă atunci ușa 
care ducea spre pivniță. Nu mersese niciodată acolo, dar îl văzuse pe 


Antoine coborând să caute o sticlă de vin. Şi dacă Jessica se afla acolo? 
Răpirile începuseră chiar după arestarea lui Antoine. Asta nu putea fi o 
întâmplare. Odată îndepărtat tatăl din casă Și închis, Vincent ar fi avut 
ocazia să-și îndeplinească fanteziile. Lui Andreas îi veni o idee nebunească. 
Dacă moartea lui Serge Hugon nu avea nimic de-a face cu povestea 
imobiliară? Dacă era Vincent cel care profitase de situaţie pentru a se 
debarasa de tatăl lui, omorându-i rivalul? Lui Andreas nu-i plăcea ideea ca 
Vincent să fie Psycho Billy, dar tot acest caz părea să ia o nouă întorsătură. 

Andreas cobori treptele încet. Aprinse lumina Și observă încăperea în 
care se afla. Pe jos, pietriș. Pe pereţi, rafturi de lemn cu rezerve de mâncare 
Și sticle de vin. Nicio ușă vizibilă. Căuta o cale de acces ascunsă spre o altă 
încăpere. Făcu turul Și inspectă până la cel mai mic colțișor, dar nu găsi 
nimic. Dacă nu era aici, unde ar fi putut s-o ţină prizonieră? La fermă? Un 
depozit sau un loc în apropierea drumului Vulpilor? 

leșind din pivniţă, se întrebă, brusc, cum arăta mama lui Vincent. Nu 
văzuse niciodată o fotografie cu ea. În sufragerie, câteva poze, cu Antoine, 
pozând cu vaci de concurs, erau atârnate pe pereţi sau în rame puse pe un 
dulap. Câteva cu Vincent, copil. Altele cu tatăl și fiul, împreună. Dar nicio 
femeie. Andreas începu să deschidă sertarele unui dulap. Unul câte unul. Se 
debarasaseră de tot ceea ce putea să le aducă aminte de existenţa ei? apoi 
deschise ușa unuia dintre dulapuri. Pe unul dintre rafturi, un album foto de 
nuntă. ÎI deschise. 

Antoine Și soția lui... 

Andreas auzi o respirație în spatele lui. Se întoarse. Vincent stătea în 
spatele lui, cu un cuţit în mână. 

Litso Ice își închidea valizele. Își îndeplinise misiunea. Primise un mesaj 
de la angajator, care îl chema numaidecât la Moscova. Chiar dacă apreciase 
sejurul în Alpii elveţieni, era bucuros să se întoarcă la el acasă. Aranjase să 
ia zborul de joi, la ora 15. Ar fi preferat să plece mai repede, dar cel din ziua 
precedentă era plin. Să se debaraseze de jurnalist nu făcuse parte din planul 
inițial, dar angajatorul lui insistase și îi propusese un adaos substanţial, 
ceea ce nu-i displăcuse. Cu toate acestea, nu era mulțumit. Putuse să 
Șteargă fișierele video înregistrate de jurnalist, Și în care apărea, dar riscul 
ca acel inspector să-l fi văzut nu putea fi total exclus. Și faptul că-și 
folosise Mafkarov-ul îl îngrijora. Aceste erori ar fi putut să-l coste scump. 
Devenea neglijent, ceea ce nu părea a-i sta în fire. Îmbătrânea. În plus, se 
gândea din ce în ce mai des la pensie. 

În orice caz, poliţia n-ar fi ajuns la el prea repede. Până atunci, 
întotdeauna ieșise din situații de genul ăla fără probleme și nu trebuia ca, 
de data aceea, să fie altfel. Dar nu voia să-și asume riscuri inutile și 
decisese să folosească una dintre deghizări pentru a trece vama. 

Urma să se întoarcă la Geneva și să se destindă în maiestuosul 
apartament de la Hôtel des Bergues până la plecare. Cu suma frumușică pe 
care i-o adusese această ultimă afacere, retragerea 1 se părea o perspectivă 
din ce în ce mai ispititoare. 

Părăsi casa la volanul mașinii închiriate Și, după câteva sute de metri, 
traversa pășunea fermierului care era acum în spatele gratiilor. Planul lui 
funcționase mai bine decât prevăzuse. Reușise să-i monteze pe cei doi 
fermieri unul împotriva celuilalt atât de bine că, într-un final, unul îl 
omorâse pe celălalt. Fra concluzia la care ajunsese. Nu vedea altă 
posibilitate. Totul părea perfect. Dar fără a-i pune la socoteală pe inspector 
și pe prietenul lui jurnalist care începuse să-și bage nasul. Încercă să se 
convingă că nu mai era problema lui. Făcuse ceea ce i se ceruse și 
angajatorul ar fi fost în curând în posesia tuturor bunurilor necesare pentru 
a-ȘI realiza proiectul imobiliar. Restul nu-l mai privea. 


Se gândi, totuși, la cele două vaci pe care le omorâse. Pe moment, 
acționase ca în timpul oricărei misiuni. Fără să-și pună nicio întrebare. Fără 
emoție. Era un job ca oricare altul, până la urmă. Dar apoi, se gândise la 
casa de la ţară și la caii pe care intenționa să și-i ofere cu banii puși 
deoparte în timpul anilor de trudă. Calul, un animal nobil, frumos, 
remarcabil. Desigur, o vacă nu era un cal, dar totuși... N-avea miile de 
imperfecţiuni ale oamenilor, era lipsită de răutate, de meschinărie. Și apoi, 
aflase numele celei căreia îi tăiase gâtul pe pajiște: Heidi. 

De la un simplu animal, ea dobândise o identitate. Să omoare o ființă 
umană nu-i pusese probleme de conștiință, dar să elimine acea vacă, 
inocentă prin natura ei, îi dăduse, pentru prima oară, remușcări. O omorâse 
pe Heidi. Desigur, nu pe fetiţa din pajiștea alpină pe care o văzuse într-un 
film elveţian alb-negru, dar avea, un pic, sentimentul că omorâse un mit. 
Imaginii cu pășunea idilică pe care o avea în memorie urmase cea a unei 
vaci cu gâtul tăiat pe o pajiște întunecată Și murdară de sângele ei. Fără să 
fie capabil să-și explice exact de ce, ideea asta îl dezgusta. Poate devenea 
sentimental odată cu vârsta... Trebuia cu adevărat să se adune, cel puţin 
până ajunge la Moscova. 

Părăsind Gryon-ul, avu un moment de ezitare. Toate îndoielile date de 
urmele prost șterse reveneau să-l gâdile ca o mâncărime rea. Și dacă 
inspectorul văzuse, într-un final, filmuletul? Poate ar fi trebuit să-l lichideze 
Și pe el... Nu era momentul să-și forțeze norocul. Decise că trebuia să ia 
avionul Și să se întoarcă pe pământul natal. 

— Andreas? 

Vincent lăsă cuțitul jos, înainte ca Andreas să li avut timp să schiţeze cel 
mai mic gest de defensivă sau de protecţie. Încă ţinea albumul de fotografii 
în mâini. 

— Te-am luat drept un hoţ. Ce faci aici? 

Mama lui Vincent avea părul negru și ochii căprui închis. Nu semăna cu 
profilul femeilor răpite de către Psycho Billy. 

Se înșelase? 

Cum urma să-i explice și să-și justifice prezenţa? Îl fixă cu privirea pe 
Vincent. Era sigur că nu era el Psycho Billy? Mama lui nu semăna cu 
profilul. Dar văzuse corect? Femeile pe care le răpea erau, cu adevărat, 
proiecţii ale acesteia? Chiar dacă analiza ucigașului tindea în direcția asta, 
nu putea fi absolut sigur. Femeile astea erau, poate, pur și simplu, fructul 
imaginației Și al fanteziilor lui nesănătoase. 

— Căutam o poză cu mama ta. 

— Cu mama mea? De ce? 

Vincent încă ţinea cuțitul și Andreas remarcă faptul că îl strângea cu 
putere în mână. Falangele i se albiseră. 

— Sunt în căutarea Jessicăl. 

— Şi te gândeai că o găsești aici? 

— Nu puteam să exclud asta. Cercetările m-au condus aici. 

Vincent se holbă la el. 

— Ai crezut că eu eram Psycho Billy7 Doar nu vorbești serios, Andreas! 

— Profilul tău... 

— Eşti complet departe de adevăr! N-am nimic de-a face cu maniacul 
ăla! 

Andreas îl privi pe Vincent din cap până-n picioare, îl urmărise pe 
Psycho Billy pe culoarele spitalului. Nu-i văzuse faţa, dar putuse să-i 
evalueze statura. Și Vincent era mai puţin robust. Dar, mai ales, nu avea 
aceeași culoare a părului. 

— Îmi pare rău, Vincent! M-am înșelat... 


Capitolul 114 


Cabana Steaua de argint, Gryon, 
marţi, 2 aprilie 2013 


Vincent nu era Psycho Billy, Andreas era sigur de asta. De fapt, de acolo 
ar fi trebuit să înceapă: să verifice dacă avea un alibi. Și sâmbăta trecută, în 
momentul în care Jessica era răpită, Vincent participa la o întâlnire a 
cooperativei de prelucrare a laptelui. 

Unde era Psycho Billy? 

Pe de-o parte, se simţea ușurat că Vincent nu era vinovat. Dar pe de 
cealaltă parte, Jessica încă era în mâinile psihopatului periculos Și asta îl 
obseda. Nu era fiul lui Antoine, dar avea sentimentul că nu mai era foarte 
departe de suspect. Psycho Billy putea fi un tânăr de aceeași vârstă. Un 
bărbat, absolut normal în aparență, care avea fantezii despre mama lui 
dispărută până în punctul de a vrea să o recreeze. Femeile răpite aveau, 
toate, în Jur de patruzeci Și cinci de ani. Asta era vârsta mamei în momentul 
dispariției ei? Și-l imagina pe Psycho Billy între douăzeci Și cinci Și treizeci 
de ani. Obţinuse o listă a locuitorilor din Gryon cu persoanele care 
corespundeau acestui profil. Mai bine de cincizeci de nume figurau acolo. 
Și, dacă extindea zona spre Bex, Villars și Ollon, acest număr se multiplica 
cu zece. Să perchiziționeze ansamblul acestor case ar fi luat mult prea mult 
timp, Și exact asta îi lipsea: timpul. În plus, nu avea resurse. Pentru a reduce 
acel număr, îi ceruse lui Nicolas să verifice în liste pe aceia care erau orfani 
de mamă. 

Unde era ţinută captivă Jessica? 

Într-o casă? 

Într-o cabană abandonată? 

Într-un spaţiu industrial? 

Nu posibilitățile erau cele care lipseau. Era un adevărat joc de logică. 

Andreas băuse deja nenumărate cafele, dar îi era greu să-și țină ochii 
deschiși. Și, din ce trecea mai mult timpul, din aia speranţa de a o găsi pe 
Jessica se diminua. Dar nu putea să se deconcentreze, nu acum. Avea nevoie 
să creadă asta. Era nevoie să se întâmple ceva nou. Un indiciu! Chiar Și cel 
mai mic. Un indiciu care să-i permită să preia din nou frâiele... 


Telefonul mobil începu să vibreze. 

— Salut, Christophe, răspunse el cu o voce înfrântă. 

— Nu e momentul să renunti. Mă-nţelegi? 

— Nu mai Știu ce să fac. 

— Atunci, mai întâi, ascultă-mă! 

— Are legătură cu Jessica? 

— Da, parțial. Pentru Jessica, l-am găsit pe tipul care îi furniza lui 
Psycho Billy Șerpii veninoși. Suntem pe cale să stabilim un portret-robot. O 
să-l găsim! 

— Trebuie... răspunse Andreas. 

Era, incontestabil, un progres în anchetă, dar trebuia s-o găsească la timp. 

— Am, de asemenea, Și informații în legătură cu Mikaël. 

— Te ascult. 

— Numele jurnalistei pe care mi l-ai transmis, cea cu care urma să se 
întâlnească Mikaël, conform mesajului lui, există... dar nu putea fi la 
Gryon. Este, la ora actuală, în Statele Unite pentru un reportaj. 

— 1 s-a înscenat... 

— Da. Am consultat lista de apeluri pe care Mikaël le-a primit înainte să- 
ţi lase mesajul în căsuţa vocală și să se ducă la locul de întâlnire. Un număr 
de telefon francez l-a sunat, dar e o cartelă preplătită. 

— Tipii ăștia nu lasă nimic la voia întâmplării... 

— Apoi, am efectuat o analiză balistică. Glonţul provine de la un 
Makarov PM, un pistol rusesc. 

Christophe reușise să-i capteze atenţia lui Andreas. 

— Am căutat în baza de date pentru a vedea dacă un Makarov a fost 
utilizat în ultima vreme. Și am găsit. La Berlin, în cadrul asasinatului unui 
politician rus Și al soţiei lui. Se numeau Serghei Tchourilov și Elena 
Tchourilova. 

— 'Tehourilov, ai spus? 

— Da. Tehourilov. 

— Și e aceeași armă? 

— Nu Știu, încă. l-am contactat pe colegii noștri de la 
Bundeskriminalamt — direcţia de poliție judiciară — la Wiesbaden. Le-am 
trimis un glonţ ca să poată efectua o comparație la microscop. 

După ce închisese, Andreas se conectase la contul de Google al lui 
Mikaël. Introduse Serguei Tch... în motorul de căutare, care îi propuse 
imediat numele complet. Mikaël îl introdusese, deci, cândva pentru a obţine 
informaţii. Deschise istoricul și găsi informaţiile de care avea nevoie. 
Mikaël le folosise în mod cert pentru a pune presiunii pe ei. Dacă ar fi putut 
să ia legătura cu el la telefon, l-ar fi convins să se răzgândească. Oricine era 
prea interesat de această afacere era scos din joc. Dacă era, așa cum 
presupunea, același om care omorâse cuplul Tehourilov la Berlin, îl 
eliminase pe Serge Hugon, înscenase moartea lui Schuller ca pe o 
sinucidere, îi tăiase gâtul proprietarei de la Refuge de Frience făcând să 
pară că era Psycho Billy Și, mai mult, trăsese asupra lui Mikaël de la 
distanţă mică, deci avea de-a face cu un adevărat profesionist. 

Primi un e-mail. Christophe tocmai îi trimisese raportul poliției din 
Berlin în legătură cu asasinatul de la Operă. ÎI citi cu atenţie. Asasinul plătit 
nu eliminase doar cuplul, dar și două gărzi de corp. Putea fi vorba de un 
asasin profesionist rus. Executase cele patru persoane, cu un glonț fiecare, 
Și cu o mare precizie. Putea fi vorba de același bărbat cu cel pe care Mikaël 
îl supranumise Mangiafuoco? 

Andreas decise să sintetizeze într-un tabel morţile, răpirile și alte 
sinucideri survenite. Ce spera? O vedere de ansamblu mai clară. Poate 
omisese ceva? Așteptând, era tot ce putea face mai bine. Întocmi lista 
următoare în ordine cronologică: 


Sergueï Tchourilov f 
Elena Tchourilova f 
Asasinaţi pe 28.2.2013 la Berlin 


Serge Hugon f 
Asasinat pe 17.3.2013 


Séverine Pellet 


Răpită pe 20.3.2013 
Găsită lovită de o mașină pe 23.3.2013 


Annabelle Champion ţi 
Răpită pe 25.3.2013 
Cadavrul găsit pe 28.3.2013 


Adrian Schuller ţ 
Găsit mort pe 28.3.2013 


Jessica Auer 
Răpită pe 30.3.2013 


Nathalie Vernet Ț; 
Găsită moartă pe 31.3.2013 


Mikaël Achard 
Rănit de glonţ pe 1.4.2013 


În ordine cronologică, nu mai era Serge Hugon prima victimă pe listă, ci 
Serghei Tchourilov și soția lui, Elena. Având în vedere ultimele informații 
obținute, făcea parte, fără niciun fel de îndoială din afacerea imobiliară, 
Turnul Babel. Sergueï era tatăl Nataliei Sergueievna Tchourilova, 
directoarea SQIRE. Devenise, de altfel, proprietară după decesul tatălui ei, 
de aproximativ o lună. Moartea tatălui era, cu siguranţă, în legătură cu 
reluarea proiectului Frience Luxury Estate. Agenda lui Mikaël îi fu de un 
nepreţuit ajutor. Își notase toate rezultatele cercetărilor. Rămânea să vadă 
de ce. 

Cea de-a doua victimă era Serge Hugon. Încercă să integreze această 
moarte în afacerea imobiliară, fiindcă Hugon era el însuși unul dintre 
protagoniști. Terenul și cabana sa din pajiștea alpină erau esenţiale pentru 
SQIRE ca să se realizeze proiectul. Și, mai cu seamă, că era pregătit să 
vândă cu cinci ani înainte, tocmai refuzase noua ofertă care îi fusese făcută. 
Deci, dispariția îi aranja bine. Dar cine era ucigașul? Același care îl 
asasinase pe Tchourilov la Berlin? Un profesionist? Ar fi omorât el vacile ca 
să facă să pară credibilă povestea aceea de răzbunare? 


Cea de-a treia victimă, Severine Pellet, fusese răpită de Psycho Billy. 
Conform noilor informaţii, prima. Era în comă. 

Cea de-a patra victimă era Annabelle Champion, a doua femeie răpită. 
Murise în urma unei mușcături de șarpe veninos. 

Cea de-a cincea victimă, Adrian Schuller: sinucidere sau moarte? Având 
în vedere explicațiile furnizate de Doc, Andreas considera că era un 
asasinat, ȘI, cu certitudine, opera celui pe care îl numise Mangiafuoco. Cel 
care acţiona din umbră. Schuller, avocatul, comisese, fără îndoială, 
imprudența de a dezvălui angajatorului său, Andrei Klitschko, că Andreas 
Știa de existenţa lui. Greșeală fatală. 

Cea de-a Șasea victimă era Jessica. Pentru moment, era deţinută de 
Psycho Billy. Era în continuare în viață? Spera asta mai mult decât orice. 

Cea de-a Șaptea victimă era Nathalie Vernet. Fusese găsită machiată Și 
îmbrăcată într-o rochie vintage la fel ca Séverine Pellet și Anabelle 
Champion. Cel care o omorâse voia să se creadă că era o victimă de-a lui 
Psycho Billy. Dar nu corespundea cu profilul fizic al celorlalte și era 
totodată implicată în afacerea imobiliară. La fel ca Serge Hugon, nu-și mai 
dorea să vândă și dispariția ei părea să aranjeze bine lucrurile pentru 
SQIRE. Fără îndoială opera unui asasin plătit. 

Cea de-a opta victimă... Mikaël. Mangiafuoco ieșise din umbră. Avea, 
de-acum, un chip. Şi Andreas se jurase să-l găsească! 

Două cazuri. Două morţi. Și nicio legătură între cele două, cu excepția 
faptului că Mangiafuoco încercase sub formă de copycat, să-l imite pe 
Psycho Billy, ca să-și acopere faptele. 

Cazul pe care Mikaël îl numise Vitelul de Aur se rezuma, într-un final, la 
o încăierare Și Antoine era, deci, nevinovat, așa cum îl considerase încă de 
la început. 

Totul se lumina. Reorganiză victimele în două coloane atribuindu-le celor 
doi ucigași: 


PSYCHO BILLY 


Séverine Pellet 
Răpită pe 20.3.2013 
Găsită lovită de o mașină pe 23.3.2013 


Annabelle Champion Y 


Răpită pe 25.3.2013 
Cadavrul găsit pe 28.3.2013 


Jessica Auer 
Răpită pe 30.3.2013 


MANGIAFUOCO 


Sergueï Tchourilov f 
Elena Tchourilova f 
Asasinaţi pe 28.2.2013 la Berlin 


Serge Hugon f 
Asasinat pe 17.3.2013 


Adrian Schuller f 
Găsit mort pe 28.3.2013 


Nathalie Vernet 
Găsită moartă pe 31.3.2013 


Mikaël Achard 
Rănit de glont pe 1.4.2013 


Ancheta asupra afacerii imobiliare progresase, dar căutarea lui Psycho 


Billy era, încă, într-un punct mort. Cum să-l identifice înainte să fie prea 


târziu? Spera că portretul robot urma să-l ajute. Era ultima lui Șansă să o 
găsească pe Jessica vie. 
Chiar atunci, telefonul mobil sună. Recunoscu numărul spitalului din 
Monthey. ÎI luă pentru a răspunde, dar ezită. Mikaël? Pulsul îi creștea. Dacă 
îl sunau de-acolo, era din cauză că aveau vești în ceea ce privea starea lui 


de sănătate. Se decise, finalmente, după a patra sonerie. 


— Séverine Pellet s-a trezit. 


Capitolul 116 


Spitalul Riviera-Chablais, Monthey, 
marţi, 2 aprilie 2013 


În faţa camerei S&verinei, Karine discuta cu medicul, în timp ce un 
polițist stătea de pază. 

— Nu se poate să-i vorbim, este încă foarte slăbită. 

Andreas, care tocmai sosea, preluă comanda: 

— Trebuie neapărat s-o văd! E singura care ne va putea ajuta să-mi 
găsesc sora, luată de un răpitor, înainte să fie prea târziu. 

— Înţeleg, dar e prea riscant, în acest stadiu. Trezirea după o comă este 
un proces care ia timp. Dacă încercați să-i vorbiţi Și amintirile răpirii revin, 
ar putea să provoace un Șoc serios Și să pună în pericol faza de trezire. 

— Doctore, lăsați-mă s-o văd! Doar câteva minute. Vă implor... 

— Luca, este cu adevărat important... 

Andreas îȘi privi colega cu uimire, ea tocmai i se adresase medicului pe 
numele mic. În alte circumstanţe, ar fi profitat ca s-o tachineze și să 
cunoască finalul poveștii. 

— Vă dau cinci, niciunul în plus. Și, mai ales, nu o grăbiţi. 

— Mulţumesc, îi spuse ea făcându-i cu ochiul. 

Motivul pentru care Karine părea să-l cunoască pe Luca, medicul 
misterios, îl interesa prea puţin în momentul ăla. Ceea ce conta, era că avea 
autorizația s-o vadă pe Séverine Pellet datorită ei. 

Andreas intră singur în cameră. Séverine Pellet era întinsă pe pat, 
conectată printr-o mulțime de tuburi Și cabluri la diverse aparate. La fel ca 
Mikaël era... 

În momentul în care se apropie, ea deschise ochii ȘI îl privi. 

— Eu sunt inspectorul de poliție Andreas Auer, îi spuse cu o voce blândă. 

Ea clipi. 

— Sora mea, Jessica, a fost răpită de același om ca Și dumneavoastră. 
Speram că dumneavoastră o să mă puteţi ajuta s-o găsesc. Vă aduceți 
aminte de ceva? 

Închise ochii. Fără nicio îndoială, ca să lase imaginile să iasă la suprafaţă. 
După câteva secunde, pleoapele se redeschiseră. Înclină capul pentru a 


consimţi. Își aducea aminte. Deschise buzele într-o tentativă de cuvânt. Dar 
ieșiră doar câteva sunete șȘuierate. Andreas îi citi disperarea pe chip. Era, în 
mod evident, frustrată din cauza neputinței de a se exprima. Voia să-l ajute. 
Putea să-l ducă până la Jessica. 

— O să vă las. O să trec mai târziu. 

Andreas se îndreptă spre ușă. Percepu atunci sunetul vocii sale. Se 
întoarse Și reveni la căpătâiul ei. Vedea că femeia făcea un efort 
considerabil pentru a-i vorbi. 

— Bine... 

— Ce încercaţi să-mi spuneţi? 

Se aplecă Și își apropie urechea de gura ei ca să înţeleagă mai bine. 

— Bii... ne cuvâââ... nnn... tat fie Dom... nuuul... 

— Da? 

— ... în fieeecare zi. 

— Binecuvântat fie Domnul, în fiecare zi. Asta încercați să-mi spuneţi? 

Făcu un semn din cap, pentru a confirma. Apoi respiră îndelung. Încercă 
să adauge încă ceva, dar niciun sunet nu mai ieși. Ce voia să spună? Era pe 
cale să înnebunească? Era pe cale să mulțumească lui Dumnezeu că era în 
viaţă? Nu vedea cum putea să-l ajute asta. Ieși, iar Karine se ridică de pe 
scaun, nerăbdătoare: 

— Așadar? A spus ceva? 

— Doar o frază religioasă: „Binecuvântat fie Domnul, în fiecare zi”. 

— Asta-i tot? 

— Da, asta-i tot. 

Andreas se răzbună pe scaun pe care-l aruncă cu o lovitură de picior. 

— Este un Psalm, 68, anunță Karine care tocmai căutase fraza pe 
Google. 

— Super! Asta nu prea ne ajută... 

Andreas își pusese speranţele în Séverine Pellet pentru a-Și găsi sora, ȘI 
iată că ea psalmodia un verset biblic. 

— la naiba! 

Andreas ridică scaunul căruia îi dăduse un șut, se așeză pe el și se 
apleacă pe spate. Îşi puse mâinile pe față și suspină. 

Medicul, care urmărise discuția, luă cuvântul. 

— AŞteptati... „Binecuvântat fie Domnul”. Este genul de frază care se 
găseşte scrisă pe anumite cabane vechi. Pe a mea, din Champery, se poate 


citi „Nu suntem noi cei care am construit această cabană, este Domnul 
însuși. Îi suntem recunoscători”. 

— Vechile cabane... 

Andreas avu o idee. Se ridică, își luă telefonul și se îndepărtă de grup. 
După câteva minute, reveni cu un aer triumfător. 

— Ai găsit ceva? se grăbi Karine. 

— Da, am sunat la biroul de turism. Menţiunea cabanelor vechi m-a 
făcut să mă gândesc la traseul istoric Juste Olivier, care face referire la 
casele și locurile remarcabile din Gryon. l-am întrebat dacă fraza 
„Binecuvântat fie Domnul în fiecare zi” le evocă ceva. 

— Și? 

— Cabana familiei Jaccard... 

— Jaccard? Ca Jérôme Jaccard? interveni medicul. 

— ÎI cunoști? întrebă Karine. 

— Face parte din personalul medical. În fine, nu pentru multă vreme. 

Andreas revăzu scena în care îl urmărise pe infirmier pe culoarele 
spitalului. Cel care venise, fără îndoială, s-o elimine pe Séverine Pellet, 
Psycho Billy. Își imaginase că se strecurase în clădire și furase un halat. 
Nu-Și închipuise că putea face parte din personalul instituției. 

— De ce? îl întrebă Karine. 

— O infiurmieră a venit să-mi vorbească azi-dimineaţă. L-a văzut 
servindu-se din dulapul cu medicamente. Conform spuselor ei, se simţea 
foarte inconfortabil. Ca și când tocmai ar fi fost prins în fapt. Şi apoi, ea Și- 
a dat seama că lipseau produse sensibile. 

— Ce produs? 

— Metadonă. Se fac mai multe săptămâni de când am constatat furturi. 
Dar acum, pe lângă asta, dispăruseră fiole de Lysthenon. 

— Ce e asta? 

— Este curara depolarizantă. Un adjuvant de anestezie generală care 
ajută să provoace o relaxare musculară. 

Bucăţile de puzzle erau pe cale să se lege pentru a forma o imagine. 

Curara. 

Amintiri... 

Victimele ucigașului în serie, închise în propriul lor corp, trebuind să 
suporte dureri atroce fără să poată reacționa. 

Jessica! 


Nu trebuia să piardă nicio secundă. 


Capitolul 117 
Zug, marţi 2 aprilie 2013 


Natalia Tehourilova tocmai avuse o conversaţie telefonică cu Andrei 
Klitschko. Proiectul nu se derula conform planului. Totul începuse, totuși, 
atât de bine... Bancherul din Geneva își vânduse cabana fără să crâcnească, 
după un Şantaj bine orchestrat. Serge Hugon fusese asasinat, iar un ţăran 
local, luat drept vinovat, fusese arestat. Și moartea Nathaliei Vernet fusese 
făcută să se creadă că era opera lui Psycho Billy care acţiona în regiune. 

Asta fără să-i pună la socoteală pe polițaiul tenace și prietenul lui 
băgăcios. Schuller cedase Și îi condusese spre o pistă. Nu voia să-și asume 
riscul ca el să spună mai multe. Trebuiseră să-l elimine. Jurnalistul nu mai 
era o problemă, dar ce știa polițistul? Nu puteau să continue să lichideze 
toţi indivizii care se apropiau de ei. După moartea lui Schuller, încercase să- 
1 spună lui Klitschko să se oprească cu cheltuiala. Dar el voia să meargă 
până la capăt. Nici nu se punea problema s-o lase baltă și să-și piardă 
investiția. 

După eșecul proiectului din 2008, firma se afla într-o situație delicată. 
Tatăl Nataliei, Serghei Tchourilov, obținuse o susținere financiară de la 
Klitschko — unul dintre foștii tovarăși de partid — pentru a menţine afacerea 
pe linia de plutire. Klitschko începuse să-și piardă răbdarea, rambursarea 
întârziind să vină. Și iată că, în luna februarie a acelui an, Marie Pitou — 
agenta imobiliară din Gryon — îl sunase ca să-l informeze că Andre Jaccard 
era dispus să-și vândă cabana din pășunea alpină. O licărire de speranță se 
reaprinsese atunci. Expusese ideea tatălui ei, dar acesta refuzase să 
folosească mijloace ilegale. 

Era picătura de apă care umpluse paharul. Tatăl ei, după moartea mamei, 
risipise banii, cedând celor mai mici dorinţe ale noii sale iubite. Moștenirea 
ei era cea pe care Elena Tchourilova o vedea evaporându-se. 

Ulterior, ea îl contactase pe Klitschko direct, pentru a obţine ajutorul lui. 
Acesta îi propusese să ia problema în propriile mâini. Nu voia numai să-și 
recupereze investiția, dar și să pună mâna pe firmă. Ea făcuse rapid 
calculul. Mai bine valorifica o asociere cu Klitschko decât să fie deposedată 
de tatăl ei. Problema familială trebuia reglată la fel ca celelalte. Ca un 


obstacol care le bloca drumul. Tatăl ei fiind un politician controversat, 
asasinatul lui putea să sugereze că avea o legătură cu activitatea sa politică. 
Moartea mamei vitrege se dovedise la fel de necesară. În cazul în care tatăl 
ei murea, compania i-ar fi revenit, de fapt. Redactase un testament în acest 
sens. 

Debarasându-se de ei, Natalia Tchourilova putuse să preia controlul 
companiei. Dar, așa cum prevedea acordul, ea cedase majoritatea acţiunilor 
lui Klitschko, noul proprietar. Și ea rămânea directoare. În teorie, totul 
părea perfect... 

Dar acum, era băgată până-n gât. În timp ce Klitschko stătea liniștit în 
Rusia, ea era cea mai expusă. Jurnalistul venise s-o vadă... Poliţia ar fi 
putut ajunge până la ea? Din nou, în teorie, nu le-ar fi fost posibil să facă 
legătura între ea și crime. Cu atât mai puţin, între ea și asasinul plătit. Dar 
nu era liniștită. 


Capitolul 118 
Gryon, marţi, 2 aprilie 2013 


Bărbatul ce se lăsa tulburat de parfumul mamei sale subiilizase niște fiole 
de curara de la spital. Se folosea produsul acesta, combinat cu altele, în 
cadrul anesteziilor generale. Hipnoticele făceau pacientul inconștient Și 
opioidele jucau rolul de calmant puternic. Curara provoca imobilitatea 
subiectului, împiedicând comunicarea nervoasă dintre creier și mușchi. Își 
dorea, pur și simplu, ca victima lui să nu se mai poată mișca. Câte fiole 
trebuia să injecteze? Riscul era, dacă utiliza prea mult, ca funcția 
respiratorie să aibă de suferit și femeia să moară. Ar fi fost păcat. Nu voia 
ca ea să moară. Era femeia ideală. Datorită ei, ar fi putut s-o facă pe mama 
să trăiască și, într-un final, s-o iubească în felul lui. Și fără ca ea să-l 
respingă. Fără să-l umilească. Ea ar fi fost a lui. 

Putuse, în cele din urmă, să se răzbune pe omul ce-i furase mama: Serge 
Hugon, uzurpatorul. Mama lui plătise deja. Aceea fusese cea mai dură 
decizie din viața lui. Dar nu avusese de ales. 

De când avea femei acasă, în carne Și oase, nu mai simțea nevoia să 
meargă în camera mamei, cum făcuse de la dispariția ei. Să se machieze Și 
să se costumeze, ca să-i semene. Să-i poarte parfumul. Toate acelea nu mai 
erau necesare. Nu mai voia să devină fiinţa aceea luminoasă. Putea să lase 
frâu liber înclinațiilor lui cele mai întunecate. 

Își întinsese fardul alb gras pe întreaga faţă și pe gât. Apoi își înnegrise 
conturul ochilor și aplică rujul purpuriu depășind lejer marginea buzelor 
pentru a le da un aspect gros Și cărnos. Și apoi își pusese lentile de contact. 
La final, își puse choker-ul de piele cu ţinte. 

Stătea în faţa oglinzii. Îi plăcea tenul lui cadaveric. Era el, dar diferit. Se 
simţea mai bine în pielea altcuiva. Încercase să fie mama lui. Acum, 
devenea o ființă lividă, demonică. Deghizându-se astfel, simţea că 
transformarea acționa, că niște energii se învârteau prin corpul lui. Era 
extaziat. Nimic nu-l putea atinge. 

Deschise ușa pivniţei și cobori scările de lemn care scârțâiau. Pătrunse, 
apoi, pe cea de-a doua ușă, către bârlog. 


Jessica era întinsă pe saltea, într-un colţ. Îi plăcea mult prenumele ei. 
Porni combina muzicală. Întotdeauna, aceeași muzică ameţitoare. Cea care- 
i provoca delirul. Privi Taipanul de deșert prin geamul terariului. Șarpele 
ridicase capul Și își arăta limba bifurcată. Ultima oară când îl scosese, se 
chinuise din răsputeri să-l prindă pentru a-l pune în închisoarea lui de sticlă. 
Fusese impresionat de reptila asta, care o mușcase pe Annabelle în mai 
multe reprize, cu o agresivitate remarcabilă. Nu-și asuma riscul să îl scoată 
chiar atunci. Pitonul ar fi fost de-ajuns Și, mai ales, nu era veninos. 

Luă o seringă Și o umplu cu lichidul fiolei. I se păru că aude un sunet 
străin amestecându-se cu muzica. Trăsese în pivniţă un fir conectat la 
soneria de la ușă. Puse seringa pe masă și scăzu volumul muzicii. Cine era? 
Nu aștepta pe nimeni. Rămase nemișcat. Soneria sună a doua oară. 


Capitolul 119 
Gryon, marţi, 2 aprilie 2013 


Andreas și Karine stăteau fiecare de câte o parte a ușii. Apăsaseră pe 
sonerie a doua oară. Pe drum, Karine îi contactase pe Viviane Și pe Charles 
Badoux prin telefon și le explicase situaţia. În faţa urgenţei, procurorul își 
dăduse acordul verbal pentru a-l reţine pe JerGme Jaccard. 

Grupul de intervenție al jandarmeriei, DARP", era pe drum. Viviane le 
ordonase să nu intervină înainte de sosirea lor. Dar Andreas nu putea, pur Și 
simplu, să rămână acolo cu mâinile în sân. Era în joc viaţa surorii lui. Se 
pregăteau să spargă ușa, în momentul în care auziră zgomote de pași Și 
încuietoarea deschizându-se. 

Andre Jaccard stătea în faţa lor. Karine înaintă cu un deget în dreptul 
buzelor, arătându-i arma. 

— Unde este fiul dumneavoastră, Jérôme? 

Își îndepărtă mâna și îi făcu semn să vorbească încet. 

— E în pivniţă. În bârlogul lui, Șușoti el, cu un aer neliniștit. 

Karine o luă înaintea lui Andreas. Auziră un zgomot surd de muzică ȘI 
basul care rezona. Andreas îȘi scoase Și el pistolul. Deschise ușa, iar Karine 
se angajă prima pe scările de lemn. Ajunsă jos, apăsă încet pe clanță. Era 
încuiată. Andreas își luă un pic de elan și se aruncă în ușă cu toată 
greutatea. Încuietoarea cedă sub presiune. 

Jérôme tresări. Era așezat într-un fotoliu, în mijlocul camerei. 

— Nu mișca! 

Karine Și Andreas stăteau în mijlocul pivniței, cu armele îndreptate 
asupra lui Jérôme Jaccard. Chipul lui exprima stupefacție. Lăsă să cadă 
jointul pe care era pe cale să-l fumeze. Chiar lângă el, pe măsuţa de cafea, 
se aflau mai multe fiole de metadonă. 


Capitolul 120 
Gryon, marţi 2 aprilie 2013 


Bărbatul ce se lăsa tulburat de parfumul mamei sale urcase scările cu 
teamă după cea de-a doua sonerie. Privi prin vizor. 

Poștașul stătea în pragul ușii, cu un pachet în mână. Nu putea să-i 
deschidă în ţinuta aia. Își aminti că-și comandase machiaje de pe internet. 
După câteva clipe, care i se părură interminabile, poștașul puse coletul jos 
Şi decise să plece. 

Trase perdeaua și privi afară. Zări, atunci, două vehicule de la 
Jandarmerie staționate în faţa cabanei din faţă. Ce făceau acolo? Unul dintre 
cei doi inspectori de poliție, femeia, venise să-l chestioneze în legătură cu 
prima lui victimă, cea care fusese lovită de Romain. Îl ţinea pe Jérôme de 
braț Și îl obliga să urce în mașină. Erau pe cale să-i aresteze prietenul? Nu 
înţelegea ce voiau. Cei doi inspectori se întoarseră apoi în casa familiei 
Jaccard. 

Risca ceva? 

Decise să stea o vreme la postul de observatie. 


Capitolul 121 
Gryon, marţi, 2 aprilie 2013 


Andreas Și Karine erau frustrati Și aveau sentimentul, ca adesea în timpul 
acestei anchete, că erau din nou într-un punct mort. 

Se înșelaseră. 

Nici urmă de Jessica. 

Jérôme Jaccard nu era Psycho Billy. 

Totuși, fraza dezvăluită de Séverine Pellet și propriile lor concluzii 
indicau acea casă. Era posibil ca fraza să fie prezentă pe o altă cabană? 
Victima se înșelase? Citise greșit? Asta părea puţin probabil. 

Andreas fusese sigur că rezolvase enigma aceea. l-ar fi plăcut atât de 
mult să aibă dreptate... Ar fi vrut să o găsească pe Jessica, dar o luase pe o 
pistă greșită. Chiar și așa, avea sentimentul că soluția era la o aruncătură 
de băț... Dar unde? Cine? 

Privirea îi fu atrasă de fotografiile înrămate de pe perete. Pe una dintre 
ele, figura un grup de persoane, printre care Andre Jaccard, cu câţiva ani 
mai tânăr. Lângă el, o femeie. Rochia ei îi captă atenția: polka twist albastră 
cu buline albe. Aceeași rochie ca cea cu care fusese îmbrăcată prima 
victimă, Séverine Pellet. Pulsul i se acceleră. Nu mai putea fi vorba de o 
coincidenţă. Psycho Billy. 

— Cine e femeia asta? întrebă Andreas pe Andre Jaccard. 

— Ce vreți de la fiul meu? 

— Eu pun întrebările aici! Cine e femeia asta? 

— E Marlene. 

— Și cine e ea, Marlene asta? 

— E o poveste lungă... 

— N-avem timp. Spuneti-mi versiunea prescurtată! 

— Toată lumea era îndrăgostită de Marlene... O femeie foarte 
frumoasă... O seducătoare. Putea să aibă pe cine voia. Era soția lui Lucien. 
Lucien Brunet, prietenul și vecinul meu din faţă. Săracul om... 

— Continuati. 

— Marlène l-a înșelat întotdeauna pe soţul ei. Și el nu știa nimic. În fine, 
asta cred eu. A fost amanta lui Serge Hugon timp de mai mulți ani. Marlène 


chiar a reușit să-l convingă pe soţul ei să cumpere cabana vecină cu a 
noastră, doar pentru a fi mai aproape de Hugon. Lui Lucien nu-i plăcea să 
vină acolo, iar ea profita de asta. Pretindea că vrea să doarmă pe pășunea 
montană. Apoi, Hugon venea la cabană fără ca măcar să se ascundă. Cred 
că se îndrăgostise de el. Mă întrebam adesea, de altfel, ce putuse să 
găsească la el. 

— Vorbiţi-ne despre fotografie! De dumneavoastră și Marlene. Și de 
rochie, ordonă Karine. 

— Fotografia a fost făcută cu ocazia unei serate. Un bal. Marlene mă 
convinsese să merg acolo cu ea. Era înainte să Și-o pună cu Hugon. Soţia se 
răstea la mine fără încetare pentru că ei nu-i plăcea să iasă. Era bipolară. O 
situaţie greu de gestionat. Ca să merg acolo, am minţit-o. Îl rugasem pe 
Hugon să-mi servească drept alibi. Dansurile cu ea au fost sublime. Marlene 
adora rochiile alea din anii cincizeci. Voia să semene cu actrițele alea 
frumoase. Am fost sedus de șarmul ei. Am avut o aventură. Și apoi, m-a 
lăsat ca să sară pe Hugon. Era o curvă! Dar o curvă magnifică, adăugă el 
mângâind cu degetul silueta din poză. 

— Hugon era la curent cu aventura dumneavoastră, presupun? 

— Da. 

— De când datează poza? 

— Din 2000. Îmi aduc aminte foarte bine. 

Un jandarm îl conduse pe Jérôme, încătușat. 

— Vreau să cooperez, dar răspundeți-mi măcar la întrebare. Ce a făcut 
Jérôme? 

— A furat stupefiante din spital. 

André Jaccard complet depăşit de evenimente, cedă. 

Jérôme fusese foarte atașat de mama lui, în ciuda bipolarităţii acesteia. În 
timpul fazelor maniacale, ea îi agresa, pe Jérôme și pe el. Și fiului îi venea 
greu să împace cele două chipuri ale mamei. De altfel, boala se agravase 
de-a lungul vremii. Cu toate acestea, mama Și fiul aveau o relație foarte 
strânsă. De la moartea ei, începuse să se drogheze. Un mod de a umple 
golul lăsat de dispariția ei? 

— Și Hugon v-a Șantajat, asta-i? 

— Da, la vremea respectivă, s-a folosit de asta ca să mă forțeze să-mi 
conving soția să cedeze cabana. Era în 2008. Era singura care refuza să 


vândă Și punea în pericol proiectul imobiliar, la fel și posibilitatea ca 
ceilalţi să facă o căruţă de bani. 


Capitolul 122 
Gryon, marţi, 2 aprilie 2013 


Andreas și Karine ieșiră rapid din casă Și priviră picturile și inscripțiile 
de pe faţada cabanei. 

Povestea despre Marlene. 

Rochia vintage. 

Totul deveni clar. 

„Binecuvântat fie Domnul în fiecare zi” era înscris pe faţada familiei 
Jaccard. Severine Pellet, atunci când evadase, văzuse bine textul acesta, dar 
nu figura pe cabana... din care fugise. Se găsea pe cabana... din faţă, cea pe 
care probabil o văzuse ajungând în stradă. Scăpase noaptea, dar felinarul de 
sub acoperiș lumina pictura Și inscripția. 

În cabana din faţă... locuia Cedric Brunet, fiul Marlenei. Cel care, în 
mod evident, o ţinea pe sora lui, o maltrata, o tortura. Poate chiar o Și 
eliminase deja. Andreas revăzu în minte pozele post-mortem ale Annabellei 
Champion. Mușcăturile îngrozitoare ale șarpelui. Spuma de pe buze. 
Trebuia să alunge imaginile alea și să spere că, pentru Jessica, nu era prea 
târziu. 

Telefonul mobil vibră. Un MMS. Era portretul robot realizat pornind de 
la declarațiile vânzătorului de șerpi. Andreas i-l arătă Karinei. Era chiar el. 
Fără nicio îndoială. 

Nu mai avea nicio secundă de pierdut. 


Capitolul 123 
Gryon, marţi, 2 aprilie 2013 


Bărbatul ce se lăsa tulburat de parfumul mamei sale încă privea pe 
fereastră. Îi observa pe cei doi inspectori, care tocmai ieșeau din cabana din 
faţă. Aceea a prietenului lui, Jérôme, care fusese îmbarcat puțin mai 
devreme în mașina de poliție. Păreau să reflecteze, contemplând pereţi 
cabanei sale. Se întrebă ce puteau să pună la cale. Brusc, se întoarseră 
amândoi în direcția lui. Avu o mișcare de recul instinctivă Și înţelese că nu- 
i rămânea mult timp înainte ca ei să-i bată la ușă. 

Și totul s-ar fi terminat atunci... 

Coborând în pivniţă, locașul lui, se regândi la mama Și la ziua în care 
totul se schimbase în existenţa lui. Avusese un amant timp de mai mulți ani: 
Serge Hugon. Doar recent putuse să-l identifice și reglase conturile cu o 
lovitură fermă de lopată. 

Și lăsase un mesaj pe masa din bucătărie — „, Uzurpatorul este în infern!” 
— punând astfel capăt vieții bărbatului care o distrusese pe a lui. 

Cât despre mama, el o învinovăţise din ziua în care înțelesese că-l alesese 
pe altul decât în locul lui. Dar, cel puţin, putuse să continue observaţia prin 
orificiul din perete. 

Și apoi... în 2008, ea își semnase condamnarea la moarte, în ziua în care 
surprinsese o conversaţie între cei doi amanți. Mama decisese să-i 
părăsească, pe el și tatăl lui. Să ÎL părăsească. Era sfârșitul. Al lumii sale. A 
vieţii sale, așa cum o Știuse. 

S-o audă spunând că-l iubea pe uzurpatorul ăla și că era pregătită să-l 
însoțească. Să plece din Gryon. Să-și refacă viaţa cu el. Nu putuse să 
accepte asta. Amantul decisese să-și vândă casa și cabana. Banii i-ar fi 
ajutat să pornească de la zero. Nu mai era decât o chestiune de săptămâni... 

În acea zi, mama lui trebuise să se ducă la câmpie. Avea o programare la 
doctor. Cedric făcuse ce era necesar. Dar nu prevăzuse că, în ultimul 
moment, tatăl lui ar fi decis s-o însoțească pe Marlene... 


Marlene se urcă la volanul mașinii, iar Lucien pe locul din dreapta. 
— Pune-ţi centura, îi aruncă Marlene pornind mașina. 


— Stii foarte bine că nu o fac niciodată. 

— Când sunt eu cea care conduce, tu faci ce-ţi spun eu. 

— Vezi-ţi de treburile tale, Marlene! 

Femeia nu răspunse Și apăsă accelerația. 

În ultimul timp, Lucien experimenta un sentiment ciudat. Ca și când 
soția lui se îndepărta de el. Nu fusese niciodată păcălit. Stia că avusese 
mai multe aventuri. Că nu o satisfăcuse niciodată. Ea nu-l iubea. Și nici el, 
de altfel. Încă de la început, sentimentele nu contaseră prea mult. 
Ajunseseră împreună la o sărbătoare a comunei, un pic băuți, Și uitaseră 
să se protejeze. Ea rămăsese însărcinată. El se simţise obligat să se 
căsătorească cu ea. O mamă necăsătorită, într-un orășel de munte, chiar Și 
în anii '60, făcea bărțitoarele să pălăvrăgească. O poveste banală, ca 
atâtea altele. Deci de ce începuse el să simtă gelozie? Ea era din ce în ce 
mai des absentă. Se vedea cu cineva în mod regulat. Era sigur de asta. Se 
obișnuise ca ea să se culce, din când în când, cu alții. Dar nu ar fi acceptat 
ca ea să-l părăsească. Ar fi fost batjocura comunei. Pretextase că trebuia 
să meargă să facă niște cumpărături pentru a o însoți. În realitate, voia s-o 
împiedice să profite de escapada asta ca să se întâlnească cu amantul. De 
altfel, păruse nemulțumită. Se simțea satisfăcut că putuse să-i dejoace 
planurile. Trecură de primul viraj după ieșirea din Gryon. 

Niciunul dintre cei doi nu spusese niciun cuvânt de la plecarea de acasă. 
Lucien se decise atunci să rupă tăcerea. 

— Nu se pune problema ca tu să mă părăsești, sper că ești conștientă de 
asta. 

— Ei bine, va trebui să te obișnuiești cu asta! Nu am programare la 
doctor. 

— Te gândeai să te întâlnești cu amantul, așa-i? 

În timp ce discutau, niciunul n-a văzut urma lăsată de mașină. Lichidul 
de frână era pe cale să se piardă, picătură cu picătură. 

— Nu. Am întâlnire cu un avocat. O să depun o cerere de divorț. 

Lucien rămăsese fără voce. Intuise corect. Trebuia s-o impiedice. Dar 
cum? 

— Niciodată nu te-aș lăsa să faci asta! Mă auzi? Niciodată! 

La ieșirea din comuna Posses, Marlene călcase frâna pentru a se angaja 
într-un viraj la dreapta. Mașina nu încetinise. Apăsase din nou. Nimic. 
Intrase în curbă cu dificultate. 


— Ia-o mai ușor, Marlene! 

Mașina continuase să accelereze fără ca ea să poată să facă ceva. După 
drumul în linie dreaptă, la coborâre apăruse un nou viraj. Reușise să-l ia 
mu Șcând din cealaltă bandă. Din fericire, niciun vehicul nu venea din sens 
invers. 

— Marlene! Încetează cu prostiile! 

— Nu-i vina mea! E frâna... 

La următoarea curbă, Marlene virase la dreapta, dar viteza impiedica 
orice manevră. Mașina ieșise de pe drum și zburase zeci de metri înainte 
de a ateriza pe câmp. Aproape că lovise în plin un alt vehicul care urca. 
Mașina își urmase cursul pe pajiște și se lovise de o movilă. Făcuse o 
primă rostogolire. O a doua. Lucien fusese aruncat prin parbriz. Apoi 
ma Șina efectuase o a treia rostogolire, înainte de a se izbi de un copac. 


Lucien supravieţuise, dar accidentul îl paralizase. Această daună 
colaterală nu figura în planul lui Cedric. Băiatul nu simțise niciodată ceva 
special pentru tatăl lui, dar n-avusese nici intenția de a-l condamna în 
scaunul cu rotile pentru restul zilelor sale. Se revanșase în felul lui, 
ocupându-se de bătrân fără să se plângă, zi după zi. Când resentimentul 
creștea, încerca să-l înăbușe. Nu elibera presiunea decât devenind mama lui 
în faţa oglinzii, Și în ultima vreme, încercând a-și modela făpturile. 
Prietenii îl luau drept un sfânt. Era doar vinovat. Nu de moartea mamei lui, 
bineînţeles. Își meritase soarta. Nici de distracţiile cu făpturile din pivniţă. 
Până la urmă, nu voise decât să le iubească. Ci de infirmitatea tatălui său. 
De asta, da, era responsabil. 

Chiar dacă trăiau amândoi sub același acoperiș, el și tatăl său, 
amenajaseră două apartamente pentru ca fiecare să aibă spațiul lui privat. 
Accesul către pivniţă era, din fericire, pe partea lui. În general, aștepta ca 
tatăl să meargă la culcare pentru a putea, apoi, să se ocupe de treburile lui 
fără să fie deranjat. Dar, cu două zile înainte, tatăl lui auzise tipetele femeii 
închise la subsol. Uitase să închidă ușa. Ce idiot! Nu avusese altă opțiune 
decât să-și lege tatăl de pat. 

Inspectorul Auer Și colega lui urmau să apară la ușa lui. Era terminat. 
Toate planurile îi erau anulate. Jessica n-ar fi devenit niciodată noua lui 
făptură, mama lui, idolul lui. Dar dacă era constrâns să renunţe la a o 


poseda, trebuia de asemenea să se asigure că ea n-ar mai fi fost a nimănui 
altcuiva. 

Cedric luă un ciocan. Zări pe masă flaconul prețios de Shalimar. Acel 
parfum care însemnase atât de mult pentru el... Trebuia să distrugă 
simbolul ce-l însoţise pe parcursul întregii sale vieţi. Dădu o lovitură 
puternică și cristalul zbură în cioburi. Mirosul de bergamotă, dulce și 
acidulat, invadă pivniţa. O amintire liniștitoare Și insuportabilă care sugera 
deopotrivă căminul urii, cel locuit de mama, Și cel al iubirii, cel pe care și-l 
imaginase în visele sale, dar care în realitate se dovedise o himeră. Apoi, 
mirosuri florale. Trandafiri. Iriși. lasomie. Vru să închidă ochii ca să se 
simtă purtat pentru o ultimă oară în grădina luxuriantă cu fântâni ţâșnitoare 
Și flori ameţitoare în compania celei mai frumoase Și celei mai pline de 
cruzime femei, mama lui. Dar nu reuși. 

Cuprins de o furie în cele din urmă eliberată, precum parfumul din 
flacon, sparse, unul câte unul, toate geamurile terariilor. Apoi urcă Și auzi 
ușa de la intrare care era pe cale să fie spartă. Fugi pe ieșirea din spate și se 
lansă cu toată energia spre pădure pentru a scăpa de polițiști. 


Capitolul 124 

Andreas sparse ușa. Avu timp să întrezărească un bărbat îmbrăcat 
integral în negru fugind prin spatele casei. Avea de gând să plece în 
urmărirea lui, dar se răzgândi. Trebuia să o găsească pe Jessica. Era în casa 
aceea? Sau, poate, trebuia mai întâi să-l prindă pe fugar și să-l facă să 
vorbească? Karine fu cea care luă decizia pentru el. 

— Mă ocup eu de el. Găsește-ţi sora! 

Karine se lansă în urmărirea lui Cedric. 


Andreas făcu, rapid, turul încăperilor. Bucătăria, sufrageria ȘI o 
cămăruţă. Nimic. La capătul holului, o ușă închisă cu cheia. Inima îi bătea 
nebunește. Observase acea parte a casei din exterior, ca o excrescenţă care 
fusese construită ulterior. Locul în care Psycho Billy se deda vieţii sale 
duble? N-avea timp să reflecteze la asta. Sparse ușa cu o lovitură de picior. 
Totul era întunecat. Obloanele erau închise și nu lăsau să treacă aproape 
niciun pic de lumină. Un miros pestilențial îl lovi brusc. Un miros de 
excremente. Lipsă de igienă Și altceva mult mai sinistru, izul morții? 
Aprinse lumina, cu teamă de necunoscut. O cameră amenajată pentru un 
handicapat. Bare pe pereţi, un pat de spital. Și, pe pat, o formă sub 
așternuturi. Andreas înaintă cu teamă Și ridică cuvertura. Nu era Jessica, ci 
Lucien, tatăl asasinului. Era legat cu chingi. Mort? În ciuda mirosului, se 
apropie mult mai aproape și îi puse două degete pe gât. Simţea un puls. 
Scăzut. Bătrânul era în mod vizibil deshidratat. Așternuturile erau murdare 
de excremente. Mizerabilul ăla își abandonase tatăl în propria mizerie. 
Complet ocupat de obsesia lui morbidă. Obsesie morbidă care luase chipul 
Jessicăi. Se intersectase cu el în scaun, împreună cu fiul său devotat care îl 
împingea pe aleile din Gryon. Un tânăr evaziv, care nu privea oamenii în 
ochi. Pusese asta pe seama timidităţii. Un tip cu alură mai degrabă 
androgină, cu trăsături fine, care ar fi putut să fie frumos, dacă ar fi ales 
între virilitate Și feminitate. Dacă n-ar fi preferat să se ascundă în spatele 
complexelor și a sexualităţii sale torturate. Ca și cum, nu știm niciodată ce 
se ascundea în spatele fațadei. 


Andreas urcă la etaj. Alte camere goale. Una dintre ele era, cu siguranţă, 
camera ucigașului. O cameră de adolescent care se simţea prost în propria-i 
piele. Postere cu Marylin Manson Și alte trupe de rock satanic. Dar nu și 
dezordine. Nici acolo nu găsi pe nimeni. O ultimă cameră, în capătul 
holului, era închisă cu cheia. Inima începu să-i bată foarte tare. Jessica... 

Făcu un pas înapoi Și sparse ușa. Aceasta cedă. 

Nici urmă de Jessica. 

Andreas se afla într-o cameră de femeie. Un pat glamour cu așternuturi 
de mătase roz, un dulap imens Și, în colț, o măsuţă de toaletă cu oglindă. 
Fără îndoială, cea a mamei, Marlene. Cea cu care venise nebunia. Cea pe 
care ucigașul voia s-o facă să trăiască din nou prin iluziile lui. 

Dar nici urmă de Jessica. Își auzea propria respirație sacadată, iar 
neliniștea creștea pe măsură ce posibilitățile de a-și găsi sora scădeau. 

Atunci, de ce era camera închisă cu cheia? În dulap descoperi colecţia de 
rochii vintage din care luase, cu siguranță, asasinul ca să-și îmbrace 
victimele. 

Dar unde era Jessica? 

Andreas cobori și văzu ușa pivniţei. O deschise și cobori scările. 
Neliniștea creștea. Nu putea fi decât acolo. Jos, ajunse într-un loc complet 
întunecat. Găsi, nu fără dificultate, un întrerupător. Era în spatele unor 
rafturi pline cu sticle de vin și borcane de tot felul. Dar nicio Jessica. În 
capăt, o a doua ușă. Înaintă și o deschise. Un miros puternic de parfum îi 
inundă nările. Era chiar bârlogul lui Psycho Billy. ÎL cuprinse o senzaţie 
ciudată. Ceva se mișca... 

— Jessica, ești aici? 

Auzi pe cineva mormăind un răspuns. Găsi întrerupătorul. În colţul 
încăperii, o zări pe sora lui. Era legată Și cu căluș în gură. Un piton tocmai i 
se înfășură în jurul corpului. Pe jos, un păianjen mare, păros, se mișca ȘI, 
coborând ochii, văzu în faţa lui un șarpe ridicându-și capul. 

Andreas își scoase arma fără să piardă timpul să se gândească Și ţinti 
reptila. N-o nimeri. Șarpele îl atacă, dar nu reuși să-i planteze colții în 
picior. Trase a doua oară Și îl atinse. Sub forța glonțului, nu mai rămase 
decât un corp fără cap și sânge împrăștiat. Își aruncă arma Și se aruncă 
asupra pitonului. Chipul Jessicăi devenea albastru. Încercă cu greutate să 
slăbească strânsoarea, dar animalul avea o forță fenomenală. Nimic de 
făcut. Găsi un cuţit pe o masă. ÎI înfipse în craniul reptilei ȘI îl trase pe 


lungime. Puțin câte puţin, pitonul eliberă presiunea și Andreas putu să tragă 
animalul. Îi dădu, apoi, o lovitură fatală. Remarcă, atunci, terarule 
distruse... 

Ticălosul, pe lângă faptul că se purtase precum un Șobolan, își sacrificase 
colecţia macabră. Alte creaturi încă se târau sau se deplasau cu perfidie, fără 
îndoială, în încăpere. Andreas se lăsă cuprins de diverse senzații. Nu era 
vorba, propriu-zis, de fobie, ci de un melanj de aversiune și fascinaţie. Și, 
pentru moment, polițistul nu simţea decât aversiune. Frica îi dădu curaj. O 
ridică pe Jessica Și o puse pe umeri. În timp ce se îndrepta spre ieșire, simți 
ceva sub picior. O trosnitură, sau mai degrabă un scrâșnet. Privi în jos. Un 
scorpion zăcea întins printre propriile măruntaie. Înaintă spre ușa de ieșire, 
călcând cu atenţie, Și urcă scările. 

Ajuns la parter, o dezlegă pe Jessica și o îmbrățișă. Nişte infirmieri, 
sosiți între timp, o preluară. Dar încă nici urmă de grup de intervenție... 


Capitolul 125 
Gryon, marţi, 2 aprilie 2013 


În spatele casei, Karine se afundase în pădure. Terenul era foarte înclinat. 
Alerga pentru a încerca să recupereze întârzierea asupra fugarului, ȘI riscă, 
de mai multe ori, să se împiedice de rădăcini Și de pietre. 

Deodată, se opri brusc. 

Îl auzise coborând întinderea împădurită, dar nu mai percepea acum 
niciun sunet. 

Se oprise? 

Sau poate se ascunse? 

De jur-împrejurul ei, doar arbori înalți. Nu-l mai simţea pe aproape. 
Fugarul o luase la vale. Dar nu putea fi sigură de asta. Ascultă, încercând 
să-și calmeze propria respiraţie agitată. Încă niciun sunet. Își scoase, 
așadar, arma Și avansă în pădure. Încercă să-și stăpânească tremurul 
mâinilor pe Glock. Auzi un zgomot în spatele ei Și se întoarse. 

Zări o căprioară. 

Karine se strădui să respire regulat. 

Apoi continuă să avanseze. Celălalt reușise să se îndepărteze. Decise să 
se întoarcă pe urma pașilor ei Și puse arma deoparte. 

Brusc, fără să poată reacționa, cineva se aruncă asupra ei din spate 
apucând-o de gât. Căzu cu faţa în jos. Suspectul o strângea de gât. Încercă 
să se zbată cu toate forțele. Dar nimic nu funcționa. El strângea din ce în ce 
mai tare, iar polițista începea să simtă lipsa aerului. Sângele din cap nu mai 
putea să ajungă la inimă și își simţea faţa răcindu-i-se. Ajunsese în pragul 
leșinului. 

Cu un ultim efort, reuși să-i dea bărbatului un cot în faţă. Acesta slăbi 
strânsoarea, suficient pentru ca ea să reușească să se elibereze răsturnându- 
Şi agresorul, care căzu pe spate. Ea se așeză deasupra lui, Și cu un pumn la 
nivelul plexului solar, îi tăie răsuflarea. Îi blocă apoi mâinile și îl imobiliză 
la sol. Auzi pe cineva venind. Se întoarse. 

Era Andreas. 

— Cum e sora ta? 


Vocea îi era spartă, ca răgușită. O urmă începea să-i apară în jurul 
gâtului. 

— E bine, nu-i rănită. A fost preluată de salvare. Tu ești bine? 

— Vino, mai bine, să mă ajuţi. Ticălosul ăsta aproape că m-a strangulat. 

Andreas preluă controlul și puse cătușele în jurul încheieturilor lui 
Cedric Brunet, apoi îl ridică fără menajamente. Sub masca de vopsea albă 
pe care transpirația o făcuse să curgă, cu ochii lui înnegriți cu cărbune și 
lentilele care îi dădeau o privire de mort-viu, avea o alură deplorabilă. 

Bărbatul ce se lăsa îmbătat de parfumul mamei sale își cobori capul Și se 
izolă în tăcere. Faţa Karinei își recăpătase culoarea, iar vocea îi revenise 
aproape de normal: 

— O să putrezești pentru restul vieţii tale în fundul unei celule, gunoiule! 


Capitolul 126 


Spitalul Riviera-Chablais, Monthey, 
miercuri, 3 aprilie 2013 


Jessica tocmai fusese internată în spital. Andreas o salvase in extremis din 
ghearele lui Psycho Billy. Era deshidratată, dar n-avea niciun traumatism 
grav, poate cu excepția unui Șoc emoțional semnificativ. Ea simţea că Și-ar 
fi revenit foarte repede, dar medicii preferaseră să o păstreze sub observație. 

În schimb, Mikaël se afla încă la terapie intensivă și medicii îl mențineau 
în comă. Șansele lui la viaţă erau încă reduse. După spusele specialiștilor, 
situaţia putea evolua într-un sens sau în celălalt. Nu se arătau, totuși, prea 
optimişti. Rolul lor era să fie obiectivi. Dar Mikaël era un luptător și 
Andreas nu putea să-și imagineze o altă cale de ieșire decât supraviețuirea. 
Știa, de asemenea, că riscul traumelor era important. Voia să alunge ideea 
aceea din minte. Voia să-l găsească pe Mikaël așa cum era înainte, dar era 
bântuit de tot felul de gânduri sumbre. Nu voia să accepte imaginea 
partenerului lui în stadiul de legumă, incapabil să se miște, Și a lui pe cale 
să-l hrănească cu terci pentru bebeluși. 

O altă imagine îl bântuia. Cea a ucigașului pe care îl zărise pe filmarea 
făcută de Mikaël în momentul în care trase în el. 

Mangiafuoco. Mâncătorul de foc... 

Acel individ care acționase din umbră încă de la început. Mikaël îi 
dăduse numele păpușarului lui Pinocchio. Acum avea un chip! Și era decis 
să facă tot posibilul pentru a-l găsi. 

Andreas intră în camera Jessicăi. Ea dormea, iar Andreas schiță un 
zâmbet pe furiș, privind-o. Se așeză pe scaunul de lângă pat Și își puse 
mâna peste a ei fără s-o scape din priviri. Îi fusese atât de frică să n-o 
piardă... 

Se temea, în continuare, pentru Mikaël. Cum ar fi fost viaţa lui fără el? 
Voia să-și alunge acel gând. Trebuia să se agaţe de unicul lucru imaginabil: 
Mikaël în viaţă alături de el. Ei doi. Împreună. Pierdut în gânduri, nu văzu 
că sora lui tocmai deschisese ochii. 

— Andreas... 

— Jessica... 


Îi zâmbi, încercând s-o calmeze. 

— Cum te simţi? 

— Sunt epuizată. Te iubesc, frățiorule! 

— Și eu te iubesc, soră mai mare! 

— M-ai găsit. Eram sigură de asta. M-am agăţat, fără oprire, de ideea 
asta. 

— Ţi-a făcut rău? 

— Nu m-a violat, dacă asta e ceea ce vrei să ştii. 

Andreas răsuflă ușurat. 

— Am, încontinuu, muzica aia oribilă în cap Și imaginea chipului ăla 
machiat cu negru și alb. Și ochii ăia... Trebuia să rămân puternică, dar... 
era un sentiment indescriptibil. Îmi spunea, tot timpul, mama. Îmi era frică. 
Nu să mor, ci de a nu-mi mai vedea copiii. Şi de a nu te mai vedea pe tine. 

Andreas își ascultase sora fără s-o întrerupă. Întâi ezitase să-i vorbească 
despre asta, dar n-avea de ales. Nu putea să ţină vestea rea pentru el. 

— Trebuie să-ți povestesc ceva. 

Aflând noutăţile în legătură cu Mikaël, Jessica izbucni în lacrimi. 

— Andreas... 

Jessica își jurase să-i destăinuie secretul îngropat atâția ani, în caz că 
supraviețuia. Dar în acel context, era exclus. Mikaël era în comă, nu putea 
pune încă un necaz pe umerii lui Andreas. 

— Da? 

— Mulţumesc. Eşti cel mai bun frate din lume... 


Capitolul 127 


Spitalul Riviera Chablais, 
joi, 4 aprilie 2013 


Pe laptopul lui Cedric Brunet, alias Psycho Billy, descoperiseră o serie de 
filmuleţe înregistrate în ultimii ani cu ajutorul smartphone-ului, Și o agendă 
cu texte mai vechi în care povestea relaţia cu mama lui Și cum o urmărea în 
camera ei printr-o gaură din perete. 

Andreas văzuse toate înregistrările, una după alta. Constatase 
tulburătoarea transformare fizică a lui Psycho Billy. Întâi bărbat fără fard, 
apoi, puțin câte puțin, ochii, machiați ca cei ai mamei, apoi gura, făcută 
cărnoasă cu ajutorul rujului, iar la final — peruca, la care se adăugase, rapid, 
rochia. Ca Și cum își asumase din ce în ce mai mult imaginea de femeie. 
Asta îl făcu să se gândească din nou la spectacolul Carherinei d'Oex. Dar la 
ea era o transformare în emoție și în lumină totodată, în lumina 
reflectoarelor; în celălalt, o latură mai întunecată, care se exprima în 
intimitatea unei camere de femeie. 

Aceste filmuleţe spuneau povestea unui tânăr care își iubea mama, care o 
iubea mult, Și care de-a lungul anilor dezvoltase o viaţă fantasmagorică. Era 
convins că mama îl iubea, nu ca o mamă care își iubește copilul, ci ca o 
femeie care iubește un bărbat. O urmărise încă din adolescenţă în camera 
ei, în faţa oglinzii unde ea se machia și se îmbrăca cu rochii vintage. O 
văzuse, de asemenea, mângâindu-se. Credea că o făcea pentru el. 

La vârsta de Șaptesprezece ani, totul se schimbase. Prin orificiul din 
perete, o surprinsese în plină hârjoneală cu un amant. Trăise asta ca pe o 
profundă trădare. Notiţele lui arătau că, din acel moment, îi fusese greu să- 
Şi controleze emoțiile, și că sentimentele negative puseseră stăpânire pe el 
într-un mod mult mai intens și durabil, antrenându-l progresiv spre o 
tulburare delirantă incontrolabilă de tip eroto-maniacal. Cedric era convins 
că era iubit de mama lui Și era sigur că ea iniţiase această relație amoroasă. 
Să o surprindă cu un amant Și apoi să aibă impresia că ea îi întoarce spatele, 
fusese cu atât mai dur de încasat. Cedric exprima în notițele lui o profundă 
tulburare de identitate. El voia să devină un bărbat, unul adevărat, în timp 
ce mama lui își petrecea timpul umilindu-l și luându-l drept un „fătălău”. 


Menţiona, de asemenea, dorințe homosexuale, însă nu putea accepta o 
astfel de idee. Singura persoană pe care simţea că avea dreptul s-o iubească 
era mama lui. 

Nereușind nici să admită, nici să-Și reprime homosexualitatea, se 
convinsese că mama îl iubea. Era singurul lucru plauzibil și imaginabil din 
punctul său de vedere. 

Din ceea ce povestea Cedric în legătură cu ea, Andreas înțelese că fusese 
o mamă care îi amputa virilitatea. Își bătea joc de el. Îl umilea. Îi punea sub 
semnul întrebări bărbăția. Imposibil pentru tânărul băiat să-și construiască 
o viaţă sexuată și sexuală echilibrată. 

Apoi, Cedric a dorit să devină mama sa. Eșuând lamentabil în toate 
tentativele de a deveni bărbat, voia să devină femeie. Și ce femeie, dacă nu 
cea pe care o adula, mama sa? Iubirea închipuită a mamei față de el acţiona 
ca un mecanism de supraviețuire, dar îi cauzase, totodată, naufragiul. 
Picătura care umpluse paharul fusese în ziua în care ea decisese să 
părăsească locuinţa, pentru a pleca cu amantul ei. Atunci, cu siguranță, se 
cufundase în nebunie. Își omorâse mama sabotându-i mașina. Odată moartă 
mama, el începuse să retrăiască scenele pe care le observase prin gaură, 
când, așezată în fața oglinzii, ea se machia Și se îmbrăca în ţinutele vintage. 
Marlene decedase la vârsta de patruzeci Și patru de ani. Cu mama dispărută, 
el voia deopotrivă să o resusciteze Și să devină ea. 

Într-unul din ultimele lui filmuleţe, declara că acea imagine din oglindă 
nu-l mai satisfăcea. Începând de atunci, nu se mai filmase cu hainele 
feminine, ci cu machiajul satanist al lui Marilyn Manson. Ca și cum, odată 
cu ideea trecerii la fapte, încercase să se dezumanizeze. Ca și cum, a se 
transforma în monstru era soluţia pentru a-și nega propria umanitate Și a 
cădea în oroarea torturii Și a uciderii. Și decisese, atunci, că trebuia să 
posede o femeie, una adevărată, în carne și oase. O femeie care întruchipa 
femeia supremă: mama lui. 

Andreas se întrebase cum nimeni, pe parcursul acestor ani, nu-și dăduse 
seama că ceva nu se lega. Cedric Brunet avea, fără îndoială, capacitatea de 
a dezvolta diverse relaţii sociale. Nimeni din anturajul lui nu putuse să 
spună dacă avea legături cu femei. Rămânea totdeauna foarte discret. 
Prietenilor lui le invoca datoria de a se ocupa de tatăl lui handicapat Și a nu 
avea timp să alerge după fete. Odată cu vâlva arestării sale care se 
răspândise pe scară largă, o femeie din Bex se prezentase, totuși, cu zi 


înainte, poliției. Ea a povestit că avusese o relație de câteva săptămâni cu el. 
Foarte repede, își dăduse seama că avea comportamente Și atitudini bizare. 
În ziua în care voiseră să treacă la fapte, mașinăria nu funcţionase. În 
pivnita lui, poliția găsise numeroase reviste pornografice gay. Cedric se 
lupta cu el însuși. Se simţea, deopotrivă, prizonier iubirii mamei sale și a 
nevoii lui de bărbaţi. O situaţie psihologică de neînțeles. 

Într-un ultim video, el explica și uciderea lui Serge Hugon. La momentul 
respectiv, nu Știuse niciodată cine era faimosul amant al mamei sale, cel pe 
care îl numea uzurpatorul. Nu-i cunoștea decât spatele tatuat cu un 
trandafir negru Și un craniu. Atunci când Hugon venise să-l acuze pe 
Antoine că-i omorâse vaca, iar Andreas îl împiedicase să se bată cu 
Antoine, cămașa lui se rupsese și recunoscuse tatuajul. Găsise, apoi, o 
ocazie bună să se răzbune. 


Capitolul 128 


Închisoarea Bois-Mermet, Lausanne, 
joi, 4 aprilie 2013 


Antoine fusese exonerat în mod oficial și urma să fie eliberat dis-de- 
dimineaţă. In alte împrejurări, Andreas s-ar fi dus la închisoare ca să-l 
întâmpine, dar alesese să rămână alături de Mikaël. 


Ușa groasă, de lemn, se deschise și directorul închisorii intră în celulă. 

— Sunteţi liber! Gardianul vă va însoți pentru formalităţile de ieșire. Mă 
bucur că s-a rezolvat astfel cazul dumneavoastră. Sper că să nu păstraţi o 
amintire prea urâtă a sejurului dumneavoastră la noi, încercă el să 
glumească. 

— Mulţumesc. O să las un comentariu pe Tripadvisor... 

Antoine n-ar fi putut uita niciodată ziua sosirii sale. 

Fusese adus într-o dubă de la închisoare. Din curte, fusese escortat 
încătușat în interiorul clădirii Și, după un culoar lung, fusese plasat într-o 
celulă fără ferestre având ca mobilier doar o bancă, o masă și un vas de 
toaletă. Curând, un gardian venise să-l caute și îl condusese într-o încăpere 
unde completaseră actele de intrare. Trebuise, apoi, să facă un duș. 1 se 
dăduseră o cuvertură, o pernă, un prosop de baie precum și un kit cu 
articole de toaletă. Apoi fusese dus în zona celulelor. Cea mai rea amintire a 
sa: să audă cheia închizând ușa și să se afle singur în celulă pentru prima 
oară. 

În dimineaţa aceea, făcuse drumul invers, mai puţin cătușele. Fusese 
însoțit până în curte Și lăsat singur. Ușa metalică de sub arcadă încă îl 
separa de libertate și de ferma lui pe care se bucura să o revadă. Vizualiză 
drumul sinuos pe care ar lua-o pentru a se întoarce la Gryon. Și imaginea 
care îi veni în minte era cea a Marelui Muveran, muntele pe care-l vedea 
zilnic încă de la naștere. Abia aștepta să-l vadă înroșindu-se din nou, în 
asfintit. 

Ușa metalică se deschise Și Antoine ieși. Zâmbi, văzându-l pe Vincent. 
Petrecuse aproape două săptămâni în celula strâmtă. Singur. Timpul 
petrecut în acel univers fusese o experiență deopotrivă înfricoșătoare Și 


tulburătoare. Uneori, simțise că se sufoca, el care iubea atât de mult 
libertatea. El, care își putea decide în fiecare zi programul. El, care se 
simţea confortabil în mediul lui din Gryon. Cu animalele sale. 

Antoine trebuise să trăiască printre criminali adevăraţi. Ziarele scriseseră 
despre el și anumiţi deţinuţi îl băteau pe spate zicând „Bine jucat!” sau 
„Bravo!”. Să omoare o ființă umană care măcelărise o vacă părea a fi, 
pentru ei, un act civic. Însă nu făcuse nimic. Niciodată n-ar fi omorât vreo 
ființă. Nici măcar un animal. El care nu putea dormi atunci când trebuia să- 
ȘI trimită una dintre vaci la abator. 

Plecară cu mașina, pentru a reveni la viaţa lor din Gryon. 


Vincent se gândi că ar fi trebuit să-i mărturisească secretul care-i stătea 
pe suflet de mai multe luni. Nu voia să preia ferma. În secret, urmase o 
pregătire de grafică prin corespondenţă. Și găsise un stagiu. Tatăl lui ar fi 
fost dezamăgit. Dar avea să facă acea confesiune dificilă după ce tatăl s-ar 
fi readaptat la viaţa de-acasă. Pentru moment, urmau să sărbătorească 
întoarcerea lui la fermă. 


Capitolul 129 


Sediul poliţie, Lausanne, 
joi, 4 aprilie 2013 


Telefonul lui Christophe sună scurt. Era apelul pe care îl aștepta, cu 
nerăbdare, din Germania. Cu o zi înainte, inițiase cercetări în legătură cu 
arma cu care se trăsese asupra lui Mikaël: un Makarov PM, un pistol rusesc. 
O armă similară fusese recent folosită la Berlin în pentru asasinarea unui 
om de afaceri rus și a soției sale, în timpul unei reprezentații la Operă. 
Christophe contactase Bundeskriminalamt-ul Şi le trimisese amprenta 
balistică. 

— Am comparat cele două proiectile, dar nu e aceeași armă. Asta-i sigur. 

— Păcat, exclamă Christophe. 

— Asta nu înseamnă că nu-i același om. Știm că era o moarte comandată 
Și executată de un profesionist. ȘI, în general, profesioniștii se debarasează 
de arma lor, odată efectuată misiunea. 

— Aveţi idee despre cine-ar fi vorba? 

— Nu. Dar credem că e vorba de un rus. Arma utilizată, precum Și 
victimele, sunt rusești. Un informator de la Moscova a spus agenţilor noștri 
că ucigașul era, fără îndoială, un fost KGB-ist. Avem o listă de nume ale 
asasinilor plătiți, cunoscuți de serviciile noastre. Pot să vă trimit pozele prin 
poșta electronică. 

— Și aveţi bănuieli legate de angajator? 

— E o chestiune foarte delicată. Colegii noștri ruși nu par să vrea să 
avanseze cu ancheta. Victima era un politician din opoziția actualului 
regim. Credem că ordinul vine de foarte sus. Sunt Şanse mari să nu aflăm 
niciodată adevărul. 

Christophe mulţumi interlocutorului său și deschise inbox-ul. Câteva 
minute mai târziu, mailul sosise. Transferă imediat pozele asasinilor plătiți 
pe mobilul lui Andreas. 


Capitolul 130 


Spitalul Riviera-Chablais, Monthey, 
joi, 4 aprilie 2013 


Andreas consultă pozele atașate mesajului pe care tocmai îl primise. 
Trecu frenetic în revistă capetele asasinilor. Avea în memorie ochii lui. O 
privire de gheaţă. Primii cinci nu-i aminteau de nimic. O privi pe a Șasea, 
înainte de a da mai departe. 

— El este! Sunt sigur de asta, exclamă el, făcând-o să tresară pe 
infirmiera care se îngrijea de Mikaël. 

Andreas îl sună pe Christophe. Îl identifică pe ucigașul în cauză ca fiind 
Vladimir Bratcov. Acesta folosea mai multe pseudonime presupuse, 
inclusiv cele de Artmonov, Andropov, Andreiev sau chiar de Alekseiev. 
Toate nume de familie care începeau cu „A”. 

— I se spune Litso Ice, ceea ce înseamnă chip de gheață. 

Numele lui de artist era deosebit de bine ales. Acea privire rece, 
inumană... Cel pe care îl văzuse pe filmarea înregistrată de Mikaël în 
momentul în care se pregătea să tragă. Asta se întâmplase cu trei zile 
înainte. Bratcov părăsise deja ţara? Era posibil. Și dacă s-ar fi întors în 
Rusia, nu mai era nimic de făcut. Dar dacă, din întâmplare, încă era în 
Elveţia, nu trebuia să piardă timpul. Trimisese poza lui la toate secțiile de 
poliție precum și vămilor. Contactaseră, de asemenea, și BA4ero, Poliția 
judiciară a aeroportului din Geneva, pentru a le cere să verifice dacă un 
pasager cu unul dintre pseudonimele din listă era programat pentru un zbor 
cu plecare din Geneva sau un alt aeroport din Elveţia. 

Andreas închise. Incapabil să se calmeze, se fâţâia de colo-colo pe 
culoarele spitalului. Nici măcar nu știa de când nu mai mâncase ceva. Se 
opri la automat Și introduse moneda pentru a cumpăra o pungă de chipsuri. 
Nu se întâmplă nimic. Lovi geamul cu pumnul. Avea impresia că rula o 
scenă-clișeu din filme: poliţaiul enervat care scutură automatul 
necooperant. O infirmieră care trecea pe acolo îl mustră Şi-i făcu semn să se 
îndepărteze, apoi apăsă pe un buton. Pachetul de chipsuri căzu, iar ea i-l 
întinse încruntându-se. Se scuză, simplu, Și continuă mișcarea de du-te- 
vino pe culoar, aruncând la fiecare trecere un ochi în camera lui Mikaël care 


nu se trezea. Era prea agitat pentru a merge să se așeze lângă el. Se spunea 
că pacienții în comă auzeau vorbele apropiaților lor, poate le simțeau și 
stresul. Nu aceea era emoția pe care voia s-o transmită omului vieţii lui. 

Andreas spera că Litso lce era înregistrat pentru un zbor. Dacă se 
decisese să ia trenul sau să părăsească Elveţia cu mașina, ar fi fost dificil, 
dacă nu imposibil, să-l intercepteze. Și dacă trecea graniţa, nu l-ar mai fi 
găsit. 

Răspunsul sosi la începutul după-amiezii. Politia judiciară a 
aeroportului făcuse turul transportorilor aerieni Și controlase toate listele de 
pasageri. Un anume Alexey Artmonov era înregistrat într-un zbor pentru 
Moscova în aceeași zi la ora 15. 

Acele ceasului său arătau ora 13:30. 

Andreas contactă poliţia din Geneva precum și vama aeroportului. Nu 
mai avea niciun minut de pierdut. 


Capitolul 131 


Aeroportul Geneva, 
joi, 4 aprilie 2013 


Înainte de a se duce la aeroport, Litso Ice făcuse ultimul retuș al 
deghizării sale: lentile de contact căprui pentru a-și ascunde privirea de 
gheaţă, masca de silicon cu păr Și barbă grizonantă, Și ochelari de vedere. 
Punctul slab al acestor măști foarte realiste se situa la nivelul privirii. 
Impunerea unei distanțe faţă de interlocutor cu ajutorul ochelarilor se 
impunea în situația lui actuală. I se făcuseră mai multe modele de o 
companie care lucra, în principal, pentru cinema. Le plătise o mică avere, 
dar își meritau banii. Încă nu călătorise niciodată, și cu atât mai puţin să 
traverseze o vamă, mascat. Le utiliza mai degrabă atunci când executa o 
misiune în public. În acţiune, toată lumea nu vedea decât focul. În cazul de 
față, riscul era ca vameșul, instruit să fie vigilent, să se îndoiască de ceva. 
Însă trebuia să-și asume riscul, era singura lui Șansă. Dacă poliţaiul îi 
văzuse faţa, așa cum se temea, descrierea lui ar fi fost transmisă. Se privi în 
oglindă. Era pregătit. Verificase, apoi, că își pusese bine în buzunar 
pașaportul care corespundea personajului său. O precauție. 


În parcarea aeroportului, gară mașina închiriată și predă cheile. Apoi 
ajunse la ghișeul pentru înregistrarea bagajelor și, înainte de a trece 
controlul vămu, se duse la toaletă pentru o ultimă verificare. Simţul 
perfecțiunii se exprima în cele mai mici detalii. 

Vameșul îi luă pașaportul și îl scană. Apoi îl privi rapid înainte de a-l 
pune pe tejghea și îi ură călătorie plăcută. Nu-i mai rămânea prea mult timp 
înainte de a se duce la poarta de îmbarcare. 

Litso Ice coborî, apoi, scările rulante pentru a merge la terminalul care se 
afla într-o clădire rotundă din mijlocul pistei. Ajunse la un ultim control de 
securitate ȘI îl trecu fără probleme. 

În sala de plecări, se instală la tejgheaua unui bar Și comandă un pahar cu 
suc de mere elvețiene pe care învățase să-l aprecieze în timpul sejurului 
său. 


Brusc, simţi o oarecare agitaţie. Bărbaţi în civil apărură Și se postară la 
ușa de îmbarcare a zborului spre Moscova, analizând cu atenţie pasagerii. Îi 
recunoscu ușor. Polițiști. Pe pistă, mașini nemarcate dădură buzna Și se 
poziționară aproape de avion. Mai mulţi bărbați ieșiră din ele. Toţi, în civil, 
purtau câte o banderolă. Nu reușea să citească ceea ce era scris pe ele, dar 
putea să-și imagineze: Poliţia. În cutia unei portiere deschise, zări un toc pe 
care îl identifică cu ușurință. Conţinea un HK-MP5, un pistol-mitralieră 
german utilizat de numeroase unități speciale. Unul dintre bărbați, cu un 
walkie-talkie în mână, gesticula și dădea indicaţii celorlalți. O oarecare 
nervozitate se instală printre călătorii care începeau să bănuiască un atentat 
terorist iminent... 

În ochii lui, o singură explicaţie era posibilă: știau că urma să ia zborul 
acela. Litso Ice, în mod evident, îl subestimase pe acest inspector. Cum 
reușise să ajungă până la el? Reflectă câteva secunde, apoi își termină 
paharul. 

Chiar și deghizat, n-ar fi putut să-și asume riscul. Știau, în mod cert, 
numele său de împrumut, altfel n-ar fi fost acolo. Cobori scările și se 
îndreptă spre terminalul principal. Mergea pe un culoar lung. În faţă, văzu 
sosind în fugă alţi polițiști în uniformă. Nu se alarmă Și continuă ca Și cum 
nimic nu se întâmpla, întorcând privirea. Trecură pe lângă el fără să se 
oprească. Avusese noroc. 

Ajuns la terminalul principal, încă trebuia să rezolve o problemă majoră. 
Cum să iasă? Imposibil să treacă de ultimul control de securitate... 

Litso lce zărise o ușă pe care un panou afișa „Zonă rezervată 
personalului aeroportului”. Dar era încuiată. Văzu un bărbat cu ecuson 
apropiindu-se de ea. Înaintă și se poziţionă chiar în spatele lui. Își scoase 
din buzunar stiloul Montblanc cu care îl împunse în spate. 

— Deschideţi ușa asta! Nu spuneți nimic! Altfel, n-o să ezit să vă 
înjunghii. 

Bărbatul execută, tremurând, Și intrară pe ușă. La câțiva metri, un semn 
indica toaletele. Acolo își împinse ostaticul. După aceea, îi dădu o lovitură 
scurtă peste ceafa ca să-l doboare. Apoi îl prinse între braţe și-i rupse gâtul. 
Depuse cadavrul într-una dintre cabine și îi sustrase ecusonul. Îi privi faţa 
Și avu brusc remușcări. Tocmai omorâse o persoană a cărei singură 
greșeală era că se afla în calea lui la momentul nepotrivit. Dar trebuia să se 


miște repede și să iasă din aeroport înainte să se dea alarma. O victimă 
colaterală necesară. 

Părăsi toaleta Și căută ieșirea pe care o găsi cu ușurință. Plasă ecusonul 
în dreptul senzorului Și ușa se deschise. Se afla în terminalul de sosiri. 


Capitolul 132 


Aeroportul Geneva, 
joi, 4 aprilie 2013 


Litso Ice ieși din aeroport pe ușa principală, amestecându-se în mulțime. 
Trebuia să se gândească la următoarea etapă înainte să prevadă un plan de 
evadare: unde să se ascundă? Dar, înainte de toate, să părăsească zona cât 
mai repede. În faţa lui, taxiurile așteptau clienţii. 

Un vehicul ajunse în mare viteză Și se opri brusc în mijlocul drumului. 
Un bătrân BMW gri. Mai văzuse mașina asta. În Gryon... 

Inspectorul Andreas Auer ieși din ea Și închise ușa. O a doua persoană îl 
însoțea. O femeie. Colega lui. Începură să alerge în direcţia lui. Pulsul i se 
acceleră. 

Erau la câțiva metri... 

— Poliția, faceți loc! strigă Andreas. 

Litso Ice se dădu la o parte Şi-i văzu trecând în trombă pe lângă el. Nu-l 
reperaseră. Urmau să-l caute înăuntru. Minute prețioase câștigate. Trebuia 
să părăsească zona fără să mai întârzie. Profită de momentul de panică ca să 
sară într-un taxi. 

— Duceţi-mă la gară, vă rog. 

Aeroportul Geneva, 
joi, 4 aprilie 2013 


Andreas și Karine se fofilară printre numeroșii pasageri grupaţi în zona 
de sosiri. Un inspector de poliție judiciară din Geneva le făcu semn. 

— Îmbarcarea este aproape terminată. Compania aeriană ne-a confirmat 
că Alexey Artomonov a înregistrat un bagaj Și a trecut controlul pentru a 
accesa zona de plecare. Pașaportul lui a fost scanat la punctul de trecere al 
vămii. Trebuie, fără îndoială, să se afle acolo. Am trimis oameni în fața 
tuturor ieșirilor. Nu poate să ne scape. 

Dacă Litso Ice era încă în incinta aeroportului, putea fi oriunde prin 
mulţime. Sau poate se ascunsese undeva, sperând să se calmeze situația? 

— Urmați-mă! 

Inspectorul îi conduse pe pistă, unde-i aștepta o mașină. Șoferul îi duse 
până la scara avionului. Îmbarcarea se terminase. Litso Ice sigur fusese 
alertat de prezența masivă a poliției și nu urcase, probabil, în avion. 
Personalul de la sol confirmase că el nu se îmbarcase. Andreas voia să se 
asigure el însuși. O luă pe scara rulantă pentru a ajunge la avion, un Boeing 
737, al companiei Aeroflot. Traversă culoarul observând totodată chipul 
fiecărui pasager. Un bărbat cu chelie și trăsături colţuroase privea prin 
hublou. Andreas îi puse mâna pe umăr. 

— Domnule! 

Acesta tresări Și se întoarse. Ochi negri inexpresivi în locul privirii de 
gheaţă. 

— Îmi cer scuze. Nu pe dumneavoastră vă caut. 

După ce făcuse dus-întors Și inspectă toaletele, Andreas cobori pe pistă. 

Inspectorul din Geneva îi ceru să-l urmeze. În mijlocul unei încăperi, pe 
o masă, se afla o valiză. 

— Am adus bagajul suspectului. 

Andreas își puse mănușile de plastic. Valiza de aluminiu era încuiată cu 
ajutorul unui cod, însă, ca toate bagajele conforme cu normele americane, 
putea fi deblocată cu o cheie specială. După deschidere, scoase de acolo 
conținutul, inspectând fiecare obiect. Haine împachetate cu grijă. O trusă de 


toaletă. În partea de jos a valizei, găsi două măști de silicon perfect realiste. 
Una dintre ele, cea a unui bătrân chelios, îi aminti de portretul-robot bazat 
pe fizionomia bancherului. Nu e de mirare că difuzarea ei nu dăduse niciun 
rezultat. Deschise apoi trusa de toaletă care conținea mai multe produse de 
machiaj. Avea mai multe cutiuţe pentru lentilele de contact. Analiză, apoi, 
valiza goală. Cunoștea foarte bine acest model al unei celebre mărci 
germane, căci Și el deţinea una identică, așa că văzu imediat că fusese 
adaptată. Trase materialul care proteja carcasa. De jur-împrejur fusese 
adăugat un fel de tub metalic. Unul dintre capete era detașabil. Un loc 
perfect pentru a ascunde obiecte. Dar era gol. Tubul avea mărimea ideală 
pentru a găzdui ţeava unui pistol. 

— Cel puţin, am avea, astfel, profilul lui ADN și amprentele digitale, 
comentă inspectorul genevez. 

Andreas nu răspunse. Se gândea la Litso Ice. Acesta găsise, cu siguranţă, 
o cale de părăsi aeroportul. Unde se dusese? 

În acel moment, putea la fel de bine să fie în Elveţia sau să fi trecut deja 
frontiera franceză. Andreas era epuizat. 

Lipsa de somn. 

Neliniștea. 

Frustrarea. 

Așezat în vagon, Litso Ice privea peisajul derulându-se. Priveliștea 
asupra lacului Și a munţilor era de toată frumuseţea. Elveţia urma să devină 
colivia lui de aur? Cum să iasă de-acolo? Cu avionul, imposibil. Cu trenul? 
Or fi instalat, probabil, controale la frontiere. Mașina era, cu siguranță, 
soluția cea mai discretă. Dar să închirieze un vehicul nu era o idee bună. 
Dacă descoperiseră unul dintre pseudonimele sale, le știau poate și pe 
celelalte. Era prima oară când se afla într-o asemenea situație. 

Când comisese greșeala? De regulă, accepta misiuni de scurtă durată. De 
această dată, rămăsese ceva vreme pe teren. Prea multă vreme, poate? Suma 
de șase cifre care îi fusese propusă fusese un stimulent suficient. Fusese 
denunţat? De cine? Nu-i cunoștea numele angajatorului. Dar o întâlnise pe 
Natalia Tehourilova la Zug. Poliţia o interogase și făcuse dezvăluiri? Le 
dăduse descrierea lui? Însă ea nu era la curent cu identitatea lui adevărată. 
Gândindu-se la asta, greșeala lui fusese, fără îndoială, legată de jurnalistul 
ăla care reușise să filmeze momentul împușcăturii. Filmarea ajunsese la 
iubitul lui, inspectorul de poliție, înainte să-l șteargă? Acesta putuse să-i 
vadă faţa? 

Nu mai folosea la nimic să-și tot pună întrebări. Știa că nu trebuia să 
intre în contact cu nimeni, implicat mai mult sau mai puţin în afacerea aia. 
Trebuia să rămână discret. Nu putea închiria o mașină. Să fure una? Și asta 
ar atrage suspiciunea poliţiei. Avu o idee. Ştia unde-ar fi putut să găsească 
un vehicul a cărui absenţă n-ar fi fost remarcat prea curând. 

Cabana Steaua de argint, Gryon, 
joi, 4 aprilie 2013 


Pe terasa cabanei, Andreas își pusese un pahar de whisky Și își aprinsese 
un trabuc. Voia să reflecteze la calmul munților săi. Minus se culcase la 
picioarele lui și Lillan se instalase confortabil lângă el, pe canapea. 

Doar Mikaël lipsea la apel, și absenţa lui era dureroasă. 

Revenind de la Geneva, se oprise la spital pentru a afla vești despre 
Jessica, sora lui, dar mai ales pentru a merge să-și vadă partenerul. Medicii 
îi explicaseră că situaţia era stabilă, dar tot critică. Voise să rămână acolo, 
dar îi recomandaseră să se întoarcă să doarmă câteva ore, constatând starea 
lui de oboseală mentală și fizică. Urmase sfatul lor fără tragere de inimă. S- 
ar fi întors la căpătâiul lui Mikaël în zori. 

Poliţiştii pierduseră urma lui Litso Ice, pe numele lui adevărat Vladimir 
Bratcov. Andreas era dezamăgit. În drum spre Geneva, fusese sigur c-avea 
să-l prindă pe nenorocitul care îl trimisese pe Mikaël la spital. 

Și acum? 

Șansele să-l găsească erau slabe. Putea fi oriunde. Dar Andreas n-avea să 
stea cu mâinile-n sân. 

Trase din trabuc și expiră fumul dulceag. 

Vladimir Bratcov era Mangiafuoco, cel care trăsese sforile încă de la 
începutul afacerii. 

Cel care îl șantajase pe bancherul genevez ca să-și vândă cabana. 

Cel care omorâse vaca lui Serge Hugon în timpul concursului, Și apoi pe 
cea a lui Antoine, ca să-i întoarcă unul împotriva celuilalt. 

De asemenea, cel care îl sinucisese pe avocatul din Ziirich. 

Foarte sigur, Și cel care o asasinase pe proprietara Refuge de Frience 
făcând să se creadă că era o nouă crimă săvârșită de Cedric Brunet, alias 
Psycho Billy. 

Și acela, tot el, care îl lăsase pe Mikaël aproape mort pentru că se 
apropiase prea mult de adevăr. 


Poliţia din Zug descinsese în sediul SQIRE. Natalia Tchourilova fugise 
din Elveţia cu o zi înainte, fără să-și anunţe personalul. Ca s-o înfunde 
pentru complicitate în asasinat, aveau nevoie de dovezi solide. Era greu, 
dacă nu chiar imposibil, să stabilească o legătură între ea și Vladimir 
Bratcov. Cel care era în spatele întregii povești era magnatul rus Andrei 
Klitschko. El îl angajase pe asasinul profesionist Vladimir Bratcov, alias 
Litso Ice. Dar Klitschko, în mod sigur, evitase să-l contacteze direct. De 
obicei, acest gen de afaceri se făceau printr-un intermediar. Procurorul ar fi 
putut emite o cerere de asistenţă judiciară reciprocă internațională către 
Rusia, dar pentru asta trebuia să aibă probe concrete. Ceea ce nu avea. Și 
chiar dacă ar fi avut, asta ar fi luat mult timp, fără un rezultat garantat. 

Klitschko era de neatins. 

Lui Și Nataliei Techourilova aproape le reușise lovitura. Toate terenurile 
Şi cabanele le aparţineau de-atunci înainte. Fie Swiss Quality în Real Estate 
(SOIRE), fie holdingul Swiss Global Services Limited (SGS). Știind că SCS 
era, deja, acționară majoritară a SQIRE, nimic nu mai stătea în calea 
realizării acestui proiect din Frience. Planul lor părea, în teorie, perfect, dar 
în practică nu se întâmplase la fel de discret pe cât ar fi vrut. Și garda 
financiară descoperise informaţii compromiţătoare. Ho/ding-ul din Cipru, al 
cărui adevărat proprietar era Klitschko, achiziţionase bunuri pe teritoriul 
Elveţiei cu aprobarea autorităţilor competente. Era, deci, clean în principiu. 
În schimb, Marie Pitou, agenta imobiliară, avea probleme mari, la fel și 
unul dintre funcţionari. Amândoi primiseră o importantă sumă de bani într- 
un cont off-shore. După mai multe ore de audieri, mărturisiseră că luaseră 
mită pentru a permite ho/ding-ului să cumpere bunurile în deplină legalitate. 
Garda financiară reușise să o ia pe firul apei și să descopere că mita fusese 
plătită prin intermediarul unui cont al Nataliei Tehourilova. Așadar, 
permisul era anulat. Și achiziţia proprietăților, nulă. Bunurile urmau să fie 
vândute la licitaţie. Îi sunase ceasul proiectului Frience Luxury Estate. 

Andreas avu, brusc, o idee. Merita să verifice asta. Dar la ora aceea, 
agenţia era închisă. N-avea timp de pierdut. Își stinse trabucul. 

Immogryon, Gryon, joi, 4 aprilie 2013 


Agenţia imobiliară din centrul comunei Gryon era situată chiar lângă 
Cafe Pomme. Ușa era, bineînţeles, încuiată. Exista o alarmă? Nimic nu 
părea să indice asta. Andreas își asumă riscul. Nu mai era o încălcare a 
regulamentului. Dar, din precauţie, își puse o pereche de mănuși. Nu voia 
să lase urme. 

Își scoase arma Și lovi geamul ușii cu patul. Descuie apoi din interior și 
pătrunse în sediu. Intră în biroul Mariei Pitou Și porni calculatorul. O 
parolă. Cum să facă? Era blocat. Ar putea fi putut, bineînţeles, să o 
contacteze pe Marie Pitou, dar pătrunzând prin efracţie și fără mandat, era 
puțin probabil ca ea să se arate cooperantă. Apoi îȘi aminti. Îl sună pe 
Christophe. Cu un an înainte, analizaseră conținutul calculatoarelor agenţiei 
după moartea lui Alain Gautier, coproprietarul Immogryon-ului. Și 
întrebaseră, la momentul respectiv, parolele, pentru a le accesa. Christophe 
le găsise rapid Și i le dăduse fără să crâcnească. Nu fuseseră modificate. 

Andreas își începu investigațiile în istoricul achiziţiilor și vânzărilor 
cabanelor. Verifică, rând pe rând, dacă SQIRE sau holding-ul erau 
deținătorii altor bunuri. Litso Ice ar fi putut fi cazat poate într-una dintre 
ele? Christophe verificase în toate hotelurile din regiune, dar nici urmă de 
el. Andreas nu găsi nimic. Căută, apoi, după numele de Natalia Tehourilova. 
Nici atât. Apoi îl introduse pe cel al lui Andrei Klitschko. Tot nimic. Dar 
găsi mai bine de douăzeci de cabane ale căror proprietar avea nume rusesc, 
niciun Klitschko, dar patru sau cinci Andrei. Căuta legături... fără succes 
pentru moment. Dar poate nu existau? Unul dintre aceste nume îi atrase 
atenția: Andrei Mihailoviteh Krycek. Krycek? De ce-i amintea numele ăsta? 
Introduse numele pe internet Și ajunse la Alex Krycek, spionul rus în solda 
misteriosului bărbat cu ţigara... din seria Dosarele X. Avu o bănuială. Și 
dacă numele ăsta era nume de împrumut? Andrei Mihailovitch, Andre fiul 
lui Mihail... Tastă Mihail Klitchko în motorul de căutare. Bingo! Mikhail 
Alexandrovitch Klitschko. Era vorba despre tatăl lui Andrei. 

Privi adresa cabanei. Poate nu era decât o ipoteză, dar exista o bună 
șansă ca acest Andrei Mihailovitch Kricek să fie, în realitate, Andrei 


Mihailovich Klitschko. 


Capitolul 137 

Cabana impunătoare din bușteni era situată în inima Gryon-ului, într-o 
zonă rezidențială unde construcțiile se întreceau în mărime Și lux. Din 
prudență, Andreas parcase mașina puțin mai încolo Și făcu ultima bucată de 
drum pe jos. Veioza din sufragerie era aprinsă. Inima începu să-i bată mai 
repede. Dacă avea dreptate? Dacă Litso Ice se întorsese la Gryon să 
reflecteze Și să găsească un plan B? Dacă se întorsese în locul în care, după 
toate probabilitățile, își petrecuse ultimele săptămâni? Se apropie de 
fereastra panoramică Și observă interiorul sufrageriei. Nu vedea picior de 
om. Apăsă pe clanţa ușii culisante. Era deschisă... 

Andreas își scoase arma ȘI intră în sufrageria spațioasă. Era în alertă 
maximă, în așteptarea celui mai mic zgomot. Dinspre combină se auzea 
muzică clasică. Recunoscu Walkiria, de Wagner. Interiorul cabanei, la fel ca 
Şi exteriorul, arăta clar bogăția proprietarului. Pe o comodă de lemn tronau 
niște ouă Faberge încrustate cu pietre preţioase. Nu era un connaiseur al 
artei, era în schimb expert în James Bond. În Octopussy, faimosul ou, obiect 
al tuturor dorințelor, era prevăzut cu un sistem de localizare și de ascultare 
instalat de Q. În chiuveta de la bucătărie, resturile unei mese luate în grabă. 
Cineva trecuse pe acolo recent. 


Litso Ice era în garajul subteran. Erau, acolo, multe mașini de lux perfect 
întreținute Și lustruite. Un Porsche 911 Carrera roșu decapotabil. Un Ferrari 
488 Spider galben. Un Jaguar de colecţie, un MK2 din 1961. Și un Range 
Rover Sport V8 Supercharged negru. Avea o slăbiciune pentru Ferrari. Nu 
condusese niciodată unul Și își dorise dintotdeauna. Dar nu era, poate, cea 
mai discretă. Range Roverul negru ar fi fost numai bun Și, dacă trebuia să 
forțeze un baraj, ar fi fost, fără îndoială, mai eficace decât modelele sport. 
Cu cei 510 CP ai săi, ar fi putut întrece orice mașină a poliţei. 

Litso Ice urcă scările. Când ajunse la etaj, văzu un bărbat din spate în 
mijlocul sufrageriei și îl recunoscu. Inspectorul de poliție. Iubitul 
jurnalistului. Nu avea armă asupra lui. Voi să se întoarcă, dar era prea târziu. 


A 


Andreas nu-l auzise sosind, dar îi simți prezenţa. Se întoarse Și își 
îndreptă pistolul către el. 

Cei doi bărbaţi se observară și analizară situaţia. 

Litso Ice văzu furia în privirea adversarului său. Trebuia să-și păstreze 
calmul. 

Să respire. 

Să găsească o soluţie... 

Inspectorul era prea departe. Imposibil să încerce orice. 

— N-am armă, spuse el ridicând mâinile. 

— Vladimir Bratcov, Litso Ice, ești arestat. Culcă-te, cu faţa la pământ, 
Și braţele depărtate! 

Litso Ice decise să nu coopereze. Trebuia să câștige timp. Să aștepte 
momentul propice. Inspectorul înaintase câţiva pași. Se afla la mai puţin de 
trei metri, dar încă departe. 

Dacă se apropia la mai puţin de doi metri, ar fi putut să-i dea o lovitură 
de picior pentru a-l face să scape arma. 

— Culcă-te! insistă el. 

Litso Ice nu putea să fie arestat. Ar fi fost sfârșitul. Trebuia, cu orice preț, 
să iasă de-acolo Și să se reîntoarcă în țară. 

— N-o să ezit să trag! 

Fiecare aștepta să vadă ce urma să întreprindă celălalt, să-i ghicească, în 
privire, intenţiile. Tensiunea era reală, palpabilă. 

— Dacă mi-aș asculta instinctele, te-aș omorî. Prietenul meu se zbate 
între viață și moarte din cauza ta, adăugă Andreas. 

Litso Ice nu se aștepta la vestea asta. Jurnalistul supravieţuise glonțului 
pe care-l primise direct în cap. 

— N-a fost nimic personal. E job-ul meu. 

Perfect, inspectorul începuse să discute. Simti că emoţiile puneau 
stăpânire pe adversarul său. Şi o oarecare nervozitate se insinua. 

Andreas fierbea. Bărbatul din faţa lui rămânea impasibil. De prea multe 
zile avea o singură dorință: să-l răzbune pe Mikaël. 

— Eşti un jeg! 

— Vă permiteţi să mă tutuiţi, inspectore? Nu suntem prieteni, din câte 
Știu. 

— Culcă-te! O repet pentru ultima oară. 


Litso Ice înţelese în acel moment că visele lui tocmai se evaporau. Nu 
mai avea nicio Șansă să scape. Și, dacă trebuia să moară, măcar să rămână 
în picioare. 

— Dacă nu, ce? O să mă împuști? O să mă omori? 

Litso Ice văzu degetul inspectorului retrăgându-se, pregătit să apese pe 
trăgaci. 

— Eşti poliţai. Nu poți. 

Litso Ice Ştia că-Și provoca adversarul. Că îl împingea până la limită. 

Un bărbat căruia încercase să-i omoare iubitul. 

Un politai care îl ura mai mult decât orice. 

Mangiafuoco... marionetistul lui Pinocchio. Astfel îl numise jurnalistul 
înainte de a se prăbuși. Putea să se recunoască în pseudonimul ăsta. Să 
manipuleze, să-i întoarcă pe unii contra altora, să le amenințe familia pentru 
a le inspira frica, cea care îi împiedica să doarmă noaptea și îi făcea să 
tresară la cel mai mic zgomot. De asemenea, să-i împingă pe oameni până 
la limită. Să se joace cu nervii lor. Să-i incite să comită, în locul lui, ceea ce 
nu era în măsură să facă el însuși. Ca și cu vacile și fermierii. Să mute 
pionii tablei sale de șah personale. Și în prezent, din nou, să tragă sforile o 
ultimă oară, într-o ultimă tentativă de a muri liber pentru a nu trăi în 
închisoare. 

În acel moment, găsi cuvintele exacte pentru a apăsa butoanele 
poliţaiului homosexual. 

— Sper că prietenul tău o să crape, astfel cu unul mai puțin din specia 
voastră. 

Când termină de rostit, văzând privirea plină de furie a inspectorului, 
Litso Ice Știuse că a câștigat. Avu o ultimă imagine în cap: ferma lui cu caii 
galopând în asfinţit. Proiectul lui de pensie care nu s-ar mai fi realizat 
niciodată... 

Andreas apăsase pe trăgaci. 

Fără să gândească. 

Un gest mecanic. 

Lumina, apoi întunericul. 

Litso Ice se prăbuși. 

Andreas rămăsese imobil, fixând corpul inert. Balta de sânge creștea pe 
mocheta din catifea albă. Ce urma să facă? Cum ar fi putut să explice totul? 


Colegii lui ar fi înţeles imediat. Andreas doborâse asasinul plătit care 
atentase la viaţa lui Mikaël. 

Se întoarse la mașină ca să ia de acolo mănuși Și începu să 
perchiziționeze casa. Deschise toate sertarele. După câteva minute, găsi, 
într-un final, ceea ce căuta: un pistol ascuns într-un dulap din birou, un 
Makarov PM de marcă rusească. Același model ca cel folosit de Litso Ice. 
Era încărcat. Reveni în sufragerie, puse arma în mâna dreaptă a lui Litso Ice 
ȘI își trase un glonţ în braţul drept. Durerea era imensă, iar sângele începu 
să curgă. Se îndreptă spre bucătărie Și luă o cârpă pe care o înfășură în jurul 
rănii pentru a opri hemoragia, apoi se așeză pe un fotoliu. Cu brațul 
sănătos, îȘi scoase telefonul și o sună pe Karine. 


Capitolul 138 

Andreas își petrecuse noaptea la spital pentru a-Și trata rana de la braţ. În 
seara dinainte, un ofițer de poliție îi luase declarația Și încheiase raportul 
preliminar cu „legitimă apărare”. Pistolul de serviciu al lui Andreas fusese 
luat, așa cum prevedea regulamentul. Viviane îi ceruse să vină la Lausanne 
ca să-și facă raportul în legătură cu evenimentele serii anterioare. Dar 
putea, la fel de bine, aștepta până luni. În continuare, Andreas ar fi fost 
audiat de procurorul general în cadrul unei proceduri care determina dacă 
folosirea armei era justificată Și dacă era vorba, cu adevărat, de legitimă 
apărare. În paralel, comandantul urma să deschidă o anchetă internă în 
legătură cu o importantă încălcare a regulamentului pe care o comisese: să 
pătrundă în cabană singur, fără să anunţe pe nimeni, nici să ceară 
autorizația procurorului. Spera să scape de disponibilizare sau de un 
transfer într-un serviciu administrativ pe timpul anchetei. 

Cei doi ucigași erau scoși din joc. 

Cedric Brunet fusese arestat Și închis într-o celulă a unităţii psihiatrice a 
penitenciarului de înaltă securitate din Bochuz. 

Vladimir Bratcov fusese adus la centrul de medicină legală din Lausanne. 

Andreas simţise dorinţa de răzbunare, dar nu avusese niciodată, 
realmente, intenţia de a-l omori. Și, totuși, asta făcuse cu o zi înainte. 
Provocarea lui Litso Ice îl ţintise direct în inimă Și lovitura pornise 
instantaneu. Un impuls. Degetul său apăsase pe trăgaci. Se afla acum în 
aceeași situaţie ca Erica, pastorul. Ea terminase munca prietenului ei din 
copilărie, devenit ucigaș. Se denunţase poliţiei în cele din urmă, greutatea 
culpabilităţii fiind prea greu de purtat. Și el, regreta gestul? Vladimir 
Bratcov era mort, Și în adâncul lui, considerase că primise ceea ce merita. 
Dar o pedeapsă de închisoare pe viaţă n-ar fi fost un supliciu mult mai rău? 
Nu se simţea un criminal. Și totuși... 

Andreas realizase ulterior că fusese manipulat și că devenise ultima 
victimă a lui Mangiafuoco. Provocarea lui Litso Ice nu era gratuită. Era un 
profesionist care înţelesese că fusese prins în capcană. Că ar fi fost arestat 
Și că Și-ar fi petrecut restul zilelor în închisoare. Preferase să moară în 


luptă... Vladimir Bratcov nu era, de altfel, decât un executant, iar adevărații 
responsabili, Tchourilova și Klitschko, erau de neatins în Rusia. Simţi o 
imensă frustrare, dar nu putea face nimic în legătură cu asta. 

Andreas a trebuit să-i mintă pe Karine Și Christophe, care veniseră la fața 
locului. Înţeleseseră? Niciunul dintre ei nu spusese nimic, dar i se păruse că 
citește în privirea lor — în momentul în care făcuseră constatarea tehnică — 
un aer deopotrivă bănuitor și complice. Și trebuia să mintă din nou. Pe 
superioara lui. Pe toți membrii ierarhiei care ar fi fost implicaţi în anchetă. 
Și pe Mikaël, o să-l mintă? Urma să-i mărturisească că se dăduse de partea 
umbrei? Și acesta, integru Și drept, l-ar fi putut ierta? Ar fi putut el să 
trăiască cu un criminal? Dacă supraviețuia, bineînţeles, dar Andreas nu voia 
să-ȘI lase gândurile să meargă în direcţia aia. Revedea în minte scena de 
seara trecută. Şi-ar fi dorit să dea timpul înapoi și să ia altă decizie. Dar 
ceea ce era făcut nu putea fi desfăcut. 


Capitolul 139 

Bărbatul din spatele afacerii imobiliare — olhgarhul rus Andrei Klitschko 
— tocmai primise vestea. Stătea pe terasa apartamentului său din inima 
Moscovei Și contempla Piaţa Roșie și Kremlinul. 

Vladimir Bratcov fusese omorât în momentul arestării. Pierdea, așadar, 
un element-cheie al organizaţiei sale. Chiar dacă fusese mereu în contact cu 
el printr-un intermediar, prefera să-l știe mort decât într-o închisoare 
străină. Curând, nimic Și nimeni nu ar mai fi putut să-l lege direct de 
evenimentele din Gryon, chiar dacă Bratcov fusese omorât într-o cabană 
care-i aparținea. 

Andrei Klitschko îi ordonase Nataliei Tchourilova să se întoarcă în ţară. 
Era veriga slabă, iar el nu voia să-și asume riscul ca ea să vorbească cu acel 
inspector de poliție, care reușise să-l prindă și să-l elimine pe unul dintre 
cei mai buni asasini plătiţi. 

Totul fusese degeaba. Proiectul eșuase chiar atunci când își atingeau 
scopul. Îi rămânea un gust amar... 


Capitolul 140 


Penitenciarul din Bochuz, 
vineri, 5 aprilie 2013 


Cedric Brunet, alias Psycho Billy, nu deschisese gura de la arestarea sa. 
N-avea nimic de spus. Nimănui. Nici măcar procurorului care încercase să-l 
interogheze. Avusese sentimentul că era atât de aproape de a-și atinge 
scopul. Și îi răpiseră momentul acela. 

Pentru totdeauna. 

Nu ascultase, cu adevărat, discuțiile din jurul lui. Înţelesese că un avocat 
îi luase apărarea pentru a explica că el nu era responsabil de actele sale și că 
ar fi suferit de un dezechilibru psihic important. Într-un final, judecătorul 
tribunalului ordonase încarcerarea sa, în așteptarea judecății, în sectorul de 
maximă securitate al penitenciarului din câmpia Orbe. 

Pierduse tot ceea ce conta în pentru el. Șerpii, păianjenii, toată acea 
frumoasă colecție adunată de-a lungul anilor. Garderoba mamei sale, 
măsuţa de toaletă în care spera să-i întâlnească reflexia. Spațiul lui de 
libertate în care putea fi un altul decât el însuși. 

Acolo, n-avea nimic. 

Nu era nimic. 

Cedric stătea întins pe pat. Braţele și picioarele îi erau legate de cadrul 
metalic. Încă nu se exprimase, dar chiar și încătușat, se aruncase asupra 
medicului care trebuia să-i determine starea psihologică și îl mușcase de 
mână până la sânge. Auzi ușa deschizându-se. 

O femeie. 

Îmbrăcată în alb. 

O infirmieră. 

Tinea în mână o seringă. O considera frumoasă. Avea părul blond și ochii 
gri-verzui, nu semăna deloc cu mama lui, nasul ei era prea scurt, prea mic. 
Atunci când se apropie pentru a-i administra sedativul, o simţi din nou. 
Parfumul ei. ACEL parfum... Închise ochii și se simţi transportat în grădina 
aromelor ameţitoare Și a fântânilor arteziene. 


Epilog 
Gryon, vineri, 5 aprilie 2013 


Andreas nu suporta să rămână acasă, singur. După evenimentele 
dramatice de zilele trecute, avea nevoie să ia aer înainte de a se întoarce la 
spital unde își petrecea marea majoritate a timpului. Era liniștit să-l știe pe 
Cedric Brunet închis. Era, mai ales, ușurat că o găsise pe Jessica la timp. 
Dar, în adâncul lui, se simţea gol. Tocmai omorâse un om, un criminal, 
desigur, dar o fiinţă umană. Și, mai ales, îi era frică. Frică să stea singur. 
Frică să-l piardă pe Mikaël. 

Luase mașina pentru a se duce pe pajiștea de la Poreyre. La radioul 
mașinii începea cântecul lui Mylène Farmer, À quoi je sers. Versurile 
rezonau în adâncul lui ca un ecou al propriilor sentimente: 


Poussiere errante, je n 'ai pas su me diriger 

Chaque heure demande pour qui, pour quoi, se redresser 
Et je divague 

J 'ai peur du vide 

Je tourne des pages 

Mais... des pages vides 


Mais mon Dieu de quoi j ai | air 
Je sers d rien du tout 

Et qui peut dire dans cel enfer 
Ce qu 'on attend de nous, j avoue 
Ne plus savoir a quoi je sers 
Sans doute à rien du tout" 

Andreas se așezase pe o bancă, aprinsese un trabuc lung și admira 
priveliștea dinaintea ochilor. Mai jos, vedea comuna Gryon. 

Se simţea gol și era ca și cum o prăpastie se deschidea la picioarele lui. 
Visele din ultima vreme păreau să scoată la suprafaţă trecutul său, dar aici 
era în prezent Și avea sentimentul că nu era bun de nimic. 

Mikaël era în comă, între viață Și moarte. Iar el trăia un adevărat infern. 
Îi părea rău și se învinovăţea. Totul fusese din vina lui. I-ar fi plăcut să dea 


timpul înapoi, dar nu putea decât să aștepte. Se simţea măcinat de 
neputinţă. Pentru Mikaël, trebuia să se redreseze Și să păstreze speranţa. N- 
avea dreptul să se îndoiască Și să se resemneze. 

Scrută cerul. 

Salvarea ar fi putut veni de-acolo? 

Își ascunse faţa în mâini Și închise ochii. 

În buzunarul jachetei sale, telefonul mobil începu să vibreze. Privi 
ecranul Și recunoscu numărul apelantului: spitalul din Monthey. 

Stomacul i se strânse. 

Ezită să răspundă. 

După ce sună de cinci ori, închise... 


MARC VOLTENAUER 

1 Dar Dumnezeule cum par eu? / Nu sunt bună de nimic/ Și cine poate spune în infernul ăsta/ Ce se 
așteaptă de la noi? / Recunosc/ Nu mai Știu la ce sunt bună/ Fără-ndoială la nimic. 

"5: Dumnezeule... cum par? 

Bl Și cine poate spune în infernul ăsta/ Ce se așteaptă de la noi 

' Recipient de metal pentru servirea vinului. 

“ Dragonul din Muveran. 

' Mică pivniţă amenajată unde se depozitează Și se degustă vin în familie sau între prieteni. N.A. 

11. O asociaţie care adună tinerii comunei (în trecut bărbaţi tineri necăsătoriți) și organizează 
activităţi care joacă un rol important în viaţa locală. N.A. 

{8 Pastă tartinabilă pe bază de drojdie de bere și extracte de legume. 

32 Cafea cu lapte în care proporțiile sunt în general inversate: mai mult lapte decât cafea. 

1». Sport naţional în Elveţia, asemănător cu belota, jass-ul (pronunţat yass) sau chibre este practicat 
mai ales în Germania (Schieber) și în Alsacia. 

iI. Când lumea e preschimbată într-o temniţă umedă,/În care Speranţa, precum un liliac,/Pleacă 
bătând pereţii cu aripa-i timidă,/Lovind cu capul tavanele putrede. (Charles Baudelaire, Florile răului, 
Spleen - LVXXVII) 


o 


=. Marie-Thérèse Porchet, născută Bertholet este un personaj creat de către Joseph Gorgoni, 


comedian elveţian. 


15! Și să-ți aud râsul/Care crapă pereţii/Care știe mai ales să vindece/Rănile mele. 


Us, 


Să-ţi povestesc în cele din urmă/Că trebuie să iubeşti viaţa/Și să o iubeşti chiar dacă/Timpul este 
ucigător. 


5 N a A. i Š er ȘI A k A è m Ya 
= Vino, dar nu veni când o să fiu singură/Când cortina va cădea într-o zi,/Vreau să cadă în urma 
mea./Vino, dar nu veni când o să fiu singură/Eu care am ales totul în viața-mi/ Vreau să-mi aleg și 


moartea de asemenea. 


18. Visele frumoase, din asta sunt create/Cine sunt eu să dezaprob?/Străbat lumea/Și cele Șapte 


mari/Toată lumea caută ceva. 


7 bs = > T T R > A e Dt 5 yi A E R 
— Unii dintre ei vor să te folosească/Unii dintre ei vor să fie folosiți de tine/Unii dintre ei vor să 


abuzeze de tine/Unii dintre ei vor să fie abuzați. 


18. Visul. 


9} . A: . . . . A i. N . w v. . 
— O mișcare în colțul camerei!/Și nu pot face nimic/Când cu frică îmi dau seama/Că omul-păianjen 


o să mă ia ca cină în seara asta. 
120) . sti de nt * 
= Detașamentul de Acțiune Rapidă și Preventie. 


121} So pi ăi . % Ret . A % SA . w w 
“= Praf rătăcitor, n-am Știut să mă orientez/In fiecare oră mă întreb pentru cine, pentru ce, să mă 


ridic/Și rătăcesc/Mi-e frică de vid/Întore pagini/Dar pagini goale/Dar, Dumnezeule cum par eu/Nu 


sunt bună de nimic/Și cine poate spune în infernul ăsta/Ce se așteaptă de la noi, recunosc/Nu mai 


Știu la ce sunt bună/Fără-ndoială la nimic. 

